ববান্দনাথের ধর্মচিন্ত। 


ডুব তারকনাথ ঘোষ 


প্রথম প্রকাশ £ শ্রাবণ ১৩৬৩ 


্ীপ্রহলাদকুমার প্রামাণিক কর্তৃক »। শ্তামাচরণ দে স্ট্রাট, কলিকাতা ১২ 
হইতে প্রকাশিত ও ্রীধনঞয় প্রামাণিক কর্তৃক সাধারণ প্রেস, ১৫এ, 
ক্ষুদিরাম বোস রোড, কলিকাতা ৬ হইতে মুকিত 


ভূমিকা 


শ্রীযুক্ত তারকনাথ ঘোষের এই “রবীন্দ্রনাথের ধর্মচিন্তা" বইখানি 
রবীন্দ্রনাথেব উপর লেখ অতএব রবীন্দ্রনাথের রচনার উদ্ধৃতিপূর্ণ 
অতএব স্তবপাঠ্য। শুধু তাই নয়। লেখক উনবিংশ শতাব্দীর 
সাংস্কৃতিক ইতিহাস অনুসরণ করে রামমোহন থেকে শুরু করে 
তার গবেষণার পদক্রম করে রবীন্দরনাথে পৌছেছেন এবং 
রবীন্দ্রনাথের উক্তি অবলম্বন করেই তার ধর্মচিন্তার পরিচয় 
দিয়েছেন। তারকবাবু কবি, তিনি কবিতা লেখেন। সেই হেতু 
বইটির মধ্যে তার নিজের চিন্তার রঙ লাগবার আশঙ্কা ছিল। 
কিন্ত তা হয় নি। তিনি যতদূর সম্ভব নিরপেক্ষ রয়ে গেছেন। 
এজন্য বইটির বিশেষ মূল্য । 

আর এক মূল্য হ'ল আকার-সংক্ষেপ। আমরা স্বভাবতই বকি 
বেশি এবং লিখি বেশি। বিশেষ করে রবীন্দ্রনাথ সম্বন্ধে লিখতে 
গেলেও আমাদেরও কলম থামে না। বেশি বেশি লেখ! বলেই 
সে সব বইয়ের আমি নিন্দা করছি না। সে সব বই পড়তে 
ভালোই লাগে কেনন৷ রবীন্দ্রনাথের উদ্ধীতিতে পূর্ণ। তারকবাবু 
লেখনীকে দাবিয়ে রেখেছেন। বইটির সেই এক বিশেষ মূল্য । 

আমি জানি তারকবাবুর বইয়ের সমাদর হবে। তার বহটির 
প্রথম পাঠকরূপে আমি এই স্বস্তিবাচন করলুম। 


প্রন্ুকুমার সেন 


মুখবন্ধ 


ধর্মের সঙ্গে দর্শনের সম্পর্ক আছে আবার ধর্মের সঙ্গে 
সাহিত্যেরও সংযোগ আছে। রবীন্দ্রনাথের ধর্মচিন্তা সম্পর্কে যে 
আলোচন! এই প্রবন্ধে করা হয়েছে তা বিস্তৃতভাবে দর্শনের দিক 
থেকে করা হয় নি-_একান্ত পরিমিতভাবে কয়েকটি ধর্মদর্শনের উল্লেখ 
বা তুলনামূলক মালোচনা করা হয়েছে এই মাত্র। সাহিতা- 
রসপিপাস্থর অন্তরে রবীন্দ্ররচনাবলী তার ধর্নচেতনা সম্পকে যে 
আগ্রহ জাগিয়েছে তাই এই প্রবন্ধের মূল। ববীন্দ্রনাথের বচনাবলীর 
মধ্য থেকে তার ধর্নবোধের পরিচয় লাভ কর! হয়েছে । 

এই আলোচনার সুবিধার জন্য এই প্রবন্ধে বিষয়বস্ত্র সন্নিবেশ 
ইতিহাসের ধারাই অনুসরণ কর! হয়েছে । রবীন্দ্রনাথের কবিসন্তার 
মধ্যে একটা সজীবতা ছিল, যার প্রেরণায় তার ধর্মবোধও ধীরে 
ধীরে বিকশিত হয়ে পরিণতির দিকে অগ্রসর হয়েছে । ক্ষেত্র, বীজ, 
অঙ্কুর, বিকাশ, ফুল, ফল-- এই ছয়টি বিভাগে বিষয়গুলি সাজানে। 
হয়েছে__বৃক্ষের উদ্ভব আর পরিণতির কল্পনাই এই বিভাগের মূল। 
রবীন্দ্রনাথের বিকাশধর্মী জীবন মহীরূহের সঙ্গেই তুলনীয় । 


প্রীভারকনাথ ঘোষ 


এ্রভ্ভাত আসে তোমার দ্বারে 

পুজার সাজি ভকি, 
জন্ধ্যা। আসে সক্ষতারতির 

ববণভালা। ধবি। 
সদ তামার ঘরের আরে 
নীরব একটি শঙ্খ বাজে, 
কাকন্দুটির অঙলশ্সীত 

উঠে মধুর ব্বরে। 
সর্বশেষের গানটি আমার 

আছে ভোমার ভবে ॥ 


সূচীপত্র 
বিষয় 
ক্ষেত্র 
বীজ 
অস্কুব 
বিকাশ 


ফল 


ক্ষেত্র 


উনবিংশ শতাব্দীর প্রথম দিকে বাংলাদেশের সমাঁজ-জীবনে 
ভারতচন্দ্রীয় যুগের আদর্শের অনুবর্তন চলেছে। দেশের মধ্যে 
আত্মস্থতার চিহ্ছমাত্র নেই-নবাবী আমলের অন্তঃসারশুন্য বিলাস 
আর চুলতা মারীবিষের মতো সমাজের সর্বস্তরে ছড়িয়ে পড়েছে। 
বণিক ইংরেজের মানদণ্ড রাঁজদণ্ড হয়ে দেখা দ্রিলেও রাজগৌরব 
সে যুগের ইংরেজের ছিল না_দেশের মধ্য থেকে যেন তেন 
প্রকারেণ অর্থনিষ্কাশনই বণিগবৃত্ত শাসকদের প্রধান লক্ষ্য ছিল। 
সমাজের পুরাতন অভিজাতসম্প্রদায় বিলাস-ব্যসনে নিমগ্র-_কয়েকজন 
ভাগ্যান্বেধী অনভিজ্ঞ ইংরেজের সাহায্য নিয়ে বাণিজ্যে বা জমিদারি 
প্রতিষ্ঠায় সমস্ত অর্পণ করেছে। ইংরেজের রাজ্যশাসনের সুবিধার 
প্রয়োজনে মধ্যবিত্ত চাকুরে সমাজের সবে উদ্ভব হচ্ছে। অর্থ 
উপার্জনের পন্থাতেও যেমন পরমুখাপেক্ষিতা, স্বাধীন প্রয়াসের 
অভাব,__অর্থব্যয়ের প্রকারের মধ্যেও তেমনই পরান্থুকরণ, স্বাধীন 
চিন্তাশক্তির অভাব পরিস্ষুট হয়ে উঠেছে। জন-জীবনধারাও সে 
যুগে এই ক্ষয়, এই পন্কিলতা থেকে সমাজকে রক্ষা করবার মতো 
শক্তির অধিকারী ছিল না। পুরাতন আদর্শের বিকৃত রূপের 
পুচ্ছান্ুসরণই তখনকার সমাজের একমাত্র পথ হয়ে ঈাড়িয়েছে। সারা 
দেশের মধ্যে কোথাও জীবনীশক্তির প্রবলতার পরিচয় পাওয়! 
যায় না। 

অষ্টাদশ শতাব্দীর প্রথম থেকে বাংলার জীবনধারায় যে ক্ষয় 
আরম্ভ হয়েছিল উনবিংশ শতাব্দীর প্রথম দিকে ত৷ যে কী ভয়াবহ 
হয়ে উঠেছে, 'নববাবু বিলাস" থেকে সুরু করে 'হাতোম পেঁচার নক্সা 
পর্যন্ত এ যুগের অনেক গ্রন্থে তার পরিচয় পাওয়া যায়। চরিত্রের 
দূর্বলতা! এ যুগের সমাজের মধ্যে সুস্পষ্ট ব্যক্তিত্বের দৃঢ়তা অবলুপ্ত 


৮ রবীন্দ্রনাথের ধর্মচিন্তা 


দেশের ধারা কর্ণধার-পদবাচা, সেই সব ধনী ব্যবসায়ী বা ভূম্বামী 
অভিজাতবর্গের আচারব্যবহার রুচি-বিকারের চূড়ান্ত নিদর্শন । 
অবমর-বিনোদনের জন্য যে সব আমোদ-প্রমোদের ব্যবস্থা তার! 
করতেন, তা সমাজমানসে দূষিত ব্যাধির স্থা্টি করে চলেছিল। 
মানবীয় প্রবৃত্তির যে আদিম উপাদান শিল্পসাধনাকে প্রাণবস্ত করে 
তুলতে পাবে, তার জঘন্য বিকৃতির ফলে মানুষের চরিত্রের সবলতাই 
'য শুধু নষ্ট হয়েছিল তা নয়, তার সমগ্র সৌন্রধবোধই রানুগ্রস্ত 
হয়েছিল। তুচ্ছ উৎসবে প্রচুর অর্থব্যয় কৰে এশ্বর্ধ € শষণা, 
বারবধূবিলাস, সাজসজ্জায় আড়ম্বর, বিলাসবাহুল্যের প্রতিযোগিতা 
_এই ছিল তৎকালীন অভিজাত সমাজের দিনযাত্রার উপাদান, 
বালখিল্যরাঁও সমাজের তথাকথিত প্রধানদের আদর্শই অনুকরণ 
করবার চেষ্টা করত। 

সমাজের এই দীনতাব অন্যতম প্রমাণ এ যুগের সাহিত্যে কোনো 
উল্লেখযে।গ্য স্থষ্টির অভাব। ভারতচন্দ্রের পর আসর জমিয়েছিল 
তরজ! হাফ-আখড়াই আর গোপাল উড়ের যাত্রা। এই সব রচনায় 
শব্দের আড়ম্বর আর চটকদার কথার পৃানুস্থতি ছাঁড়া আর কিছু ছিল 
না। স্বাধীন কল্পনা তো৷ এ যুগের কবিদের কাছে স্বপ্নেরও অতীত 
হিল। পূর্বতন কবিদের রচনার রসকে লঘুতর করে সাধারণের 
কাছে পরিবেশন করাই ছিল তাদের প্রধান কাঁজ। রচনার মধ্যে 
রসবন্তর যে অভাব ঘটত সেটা পুরণ করবার জন্য তারা প্রচুর 
পরিমাণে রংচঙে কথার মশলা মেশাতেন__মুখ্যত আদিরসই 
ছিল এসব বাক্চাতুরির প্রধান উপাদান। স্মুস্থ জীবনের শ্বাস 
এই জব রচনার মধ্যে ছিল না, এগুলোর মধ্যে ছিল বিকৃত রুচির 
কণুয়ন। যে বৈষ্ণব সাহিত্যে চিত্বের উৎকর্ষের পরিচয় পাওয়। যেত, 
সেই সাহিত্য এককালে সমাজের সর্বস্তরে পৌছলেও এ যুগে 
সংকীর্ণ সীমার মধ্যে আবদ্ধ। কেবল অক্ষম অনুকারকের কিছু কিছু 
রচনা সাধারণ লেকের মনোরগ্রন মাত্র করেছিল। মহৎ সাধনার 


ক্ষেত্র ৩ 


আদর্শ দূরে থাক, সাধারণ কাব্যগত উৎকর্ষের পরিচয়ও এই সব 
রচনার মধ্যে পাওয়া যায় না। 

নব্য ন্যায়, নব্য স্মৃতি রচনা করে বাংলার যে ব্রাহ্মণসমাজ 
একদিন সমাঁজজীবনের মধ্যে সতেজ কর্মপ্রচেষ্টা রক্ষা! করবার চেষ্টা! 
করেছিলেন, তাবা এই যুগে অন্তহিত হয়েছিলেন । কিন্তু মুসলমান 
সভ্যতাব সংঘর্ষকালে যে-সব আচারের বন্ধনে হিন্দুসমাজকে সুদৃঢ় 
করে তোলবার ব্যবস্থা তারা করেছিলেন, সেই সব আচারের মূল 
উদ্দেশ্য বিলুপ্ত হলেও সেগুলো প্রাণহীন নিয়ম হয়ে উঠে সামাজিক 
জীবনকে আষ্ট্েপুষ্ঠে বেঁধে রেখেছিল। যে বিদগ্ধ ব্রাহ্গণমণ্ডলী 
বেদান্তদর্শনের তাঁত্বিকতাঁয় বা স্যায়দর্শনের সুক্াতিস্থঙ্ষ্ম বিচারে এত- 
দূর মগ্ন হয়েছিলেন যে জীবনের সঙ্গে তাদের ভাবনার যোগস্থত্র 
প্রায় বিলুপ্ত হয়ে গিয়েছিল, এ যুগে সেই বুদ্ধিদীপ্ত পণ্ডিতসমাজের 
পরিচয় পাওয়া যায় না। স্যৃতি এ যুগে বিদ্যার ক্ষেত্রে প্রাধান্ত অর্জন 
কবেছিল। অথচ স্মৃতিশান্ত্র যে মানবসমাঁজের কল্যাণের জন্য যুগে 
যুগে পরিবতিত হওয়া প্রয়োজন, এ প্রত্যয় এ যুগের পণ্ডিতকুলের 
ছিল না। সুতরাং জীবনের বেগবান্‌ ধারাকে সংকীর্ণ আচারের 
কুপে আবদ্ধ করে রেখে তার! বাঙালীর জাতীয় চরিত্রকে দিন দিন 
ছর্ল করে তুলছিলেন। অন্ুপলন্ধ শান্ত্রেরে একট! সুবিধামত 
গোঁজামিল দেওয়া ভাষ্য বা ব্যাখ্যাই জাতীয় জীবনের নিয়ামক ছিল। 

সমগ্র হিন্দুসমীজের মধ্যে সঞ্চারিত হয়ে এই জীবনাদর্শগত দৈন্য 
তার ধর্মচর্যাকেও অর্থহীন উপকরণে ভারগ্রস্ত করে তুলেছিল। 
আচারগত শুচিত ধর্মনিষ্ঠার আসনে অধিষ্ঠিত হয়েছিল। ধর্ম যে 
রান্নাঘরে টুকেছিল বিবেকানন্দের এই মন্তব্য অতিরঞ্জিত আক্রমণ নয়। 
প্রায় তিনশো বছর আগে মহাপ্রভু প্রেম আর ভক্তির যে আদর্শে 
সার! বাংলাদেশ প্লাবিত করে দিয়েছিলেন, এ যুগে তার চিহ্নমাত্রও 
পাওয়া যায় না। জাতের বিচার মাথ! চাড়া দিয়ে উঠে দেশকে 
সংকীর্ণ গোষ্ঠীতে বহুধা বিভক্ত করে রেখেছিল। তার অনুত্তম 

সাধনার ব্যর্থ অনুকরণে সার দেশে অজত্র ঠাকুরঘর স্থাপিত 
হয়েছিল। অধ্যাত্মজীবনের আদর্শের সামান্যতম নিদর্শনও এ যুগে 
ছিল না। অধ্যাত্মসাধনা ধর্মর্যা বলতে বোঝাত কেবল অসংখ্য 
দেবদেবীর পূজা আর অভ্যাসগত আচার। ধর্মের আবরণে দেশের 
মধ্যে অজত্র মুঢ়তা প্রশ্রয় পেয়েছিল। তুকতাক মাছলি কবচ 
মানতের পরিমাণ ছিল সুপ্রচুর। ধর্মের মোহ যে কী রকম 
প্রাণঘাতী হয়ে উঠতে পারে, এ যুগের সতীদাহ আর গঙ্গাসাগরে 
সন্তান বিসর্জন তাঁর অন্যতম নিদর্শন। দেবতার নামে যে-সব উৎসৰ 
করা হত, সেগুলে। উৎসবপ্রিয় বাঙালীকে মাতিয়ে তুললেও বিকৃত 
আদর্শের অস্তঃসারশুন্ততার পরিচয় সেই সব উৎসবের মধ্যে সুস্পষ্ট । 
যে দেশে ধর্মজিজ্ঞাসার চরম উতকর্ষের পরিচয় পাওয়া যায়, সে 
দেশে ধর্মের নামে বীভৎস আচারের অনুষ্ঠান সত্যই বিস্ময়কর । 

ইংরেজদের সংস্পর্শে আসবার পর থেকে সমাঁজের সর্বস্তরের 
এই মানসিক দীনতা৷ দ্রিন দিন বেড়েই চলেছিল-_কিন্তু যখন থেকে 
এদেশে ইংরেজী শিক্ষার প্রচার আরম্ভ হল, তখন থেকেই শিক্ষিত 
সমাজে একট আলোড়ন দেখা গেল। আত্মপ্রত্যয় বা চিস্তাশক্তির 
অভাবে বাঙালী তামসিকতায় আচ্ছন্ন হয়েছিল, পাশ্চাত্য শিক্ষা তার 
ধমনীতে নূতন রক্তসঞ্চার করে দিল। কালের অদৃশ্য ইঙ্গিতে 
বাংলা_সার। ভারতবর্ষই ইংরেজের সংস্পর্শে এসে একটি জিনিস 
লাভ করেছে_-চেতনার নবজাগরণ। 

অবশ্য এই ব্যাপার নিতান্ত সহজে হয় নি। ইংরেজ প্রথমে 
মুখ্যত তার রাজকার্ধ পরিচালনার সুবিধার জন্যই এ দেশের কিছু কিছু 
লোককে ইংরেজীতে শিক্ষিত করে তুলতে চেয়েছিল । কিন্তু বিদ্যা- 
দানের ভার ধাহাদের হাতে দেওয়া হয়ে থাকে তাদের পক্ষে রাজ- 
পুরুষদের কার্পণ্যের অনুমোদনটুকু বিতরণ করা সম্ভবপর হয় নাঁ_ 
সার জাতিকে ইংরেজী ভাবে ভাবিত করে তোলবার আকাজ্ষা এ 
যুগের অনেক পাশ্চাত্য মনীষীর অন্তরে জাগ্রত হয়েছিল। ফলে 

হিন্দু কলেজের ছাত্ররা করণিকের লেখনী সধ্ালনের পক্ষে পর্যাপ্ত 
শিক্ষা গ্রহণ করেই ক্ষান্ত হন নি, পাশ্চাত্য শিক্ষায়, পাশ্চাত্য ভাবাদর্শে 
নিজেদের পরিপূর্ণ করে তুলতে তার! অগ্রসর হয়েছিলেন। এই 
আদর্শের উন্মাদনাটুকু ধারা তরুণ ছাত্রদের মধ্যে জাগিয়ে তুলেছিলেন, 
তাদের মধ্যে প্রধান ছিলেন হেনরি ভিভিয়ান ডিরোজিও । 

ডিরোজিও হিন্দু কলেজের সাহিত্য আর ইতিহাসের শিক্ষক 
মাত্র ছিলেন না, তিনি তার ছাত্রদের মননশীলতা৷ জাগ্রত করে 
তুলেছিলেন। ফরাসী বিপ্লবের সময়ে সার! ইউরোপের চিস্তারাজ্যে 
যে মহাবিপ্রব সাধিত হয়েছিল, তার আদর্শে ডিরোজিও তার প্রিয় 
ছাত্রদের দীক্ষিত করলেন। ধর্ম আর সমাজের আদর্শ যে নিতান্তই 
ঝুটা-_-এ ছুটি যে মানুষের ব্যক্তিত্বকে নানা সংস্কারের জালে আবদ্ধ 
করে রাখছে_ধর্ম আর সমাজের বন্ধন ছিন্ন না করলে যে মানুষের 
মুক্তি নেই--সেই মতবাদ হিন্দু কলেজের কয়েকজন ছাত্র এক 
অভূতপূর্ব উন্মাদনার সঙ্গে গ্রহণ করেছিলেন। ডিরোজিওর 
সহযোগিতায় কলেজের ধুরন্ধর ছাত্ররা যে আ্যাকাডেমিক 
আযাসোসিয়েশন স্থাপন করেছিলেন, সেখানে তার! দেশের ধর্মনৈতিক 
বা সামাজিক বিষয়ের বিচার করতেন। নিজেদের সমাজের যে 
ছবি তাদের সামনে ছিল, তা! তাদের মনে বিন্দুমাত্র শ্রদ্ধা জাগায় নি। 
সমকালীন কুসংস্কারাচ্ছন্ন সমাজের উপর বীতরাগ হতে গিয়ে তার! 
নিজেদের দেশের সমগ্র সভ্যতা আর সংস্কৃতির উপর বিরূপ হয়ে 
পড়েছিলেন। সুতরাং তার মনেপ্রাণে পাশ্চাত্য আদর্শকে গ্রহণ 
করবার জন্য উন্মুখ হয়ে উঠলেন। 

বস্তত এই সময়ে দেশের মধ্যে এমন কোনো প্রতিভাবান লোক- 
নায়কের আবির্ভাব হয় নি যিনি স্বদেশের ধর্ম বা ইতিহাস থেকে 
খাগ্ঠ সংগ্রহ করে এই নবজাত গরুড়কে--ডিরোজিওর ছাত্রদের সম্ভ- 
উন্মেষিত মনুয্যত্ববোধকে তৃপ্ত করতে পারেন। অপর দিকে খ্রীষ্ঠীয় 
মিশনরীর! হিন্দুধর্মের বহিরঙ্গের গ্লানিগুলে। রং ফলিয়ে প্রচার 

করতে আরম্ভ করে দিলেন। ফলে কেউ কেউ শ্রীষ্টানও হয়ে 
গিয়েছিলেন। সমাজের কুসংস্কার দূর করবার উৎসাহের প্রাবল্যে 
এই ছাত্ররা সমাজের সবচেয়ে ঘৃণ্য অনাচারগুলো অনুষ্ঠান করতে 
প্রবৃত্ত হলেন। গোমাংস ভক্ষণ বা মগ্ভপানকে তারা সামাজিক 
বিপ্লবের সুচনা বলে মনে করে গর্ব অনুভব করতেন । এই বিদ্রোহের 
আদর্শে অনুপ্রাণিত ইয়ং বেঙ্গলদের মধ্যে পুরাতন সমাজদেহকে 
আঘাত করে বিপর্যস্ত করবার শক্তি ছিল, কিন্ত নতুন কিছু গড়ে 
তোলবার সামর্থ্য বা সাধন ছিল না। 

এই ইয়ং বেঙ্গল সমাজের আচার-ব্যবহারে যে আতিশয্য ছিল 
তা সে যুগের হিন্দুসমাজের মধ্যে একট! প্রবল বিক্ষোভ বা আতঙ্ক 
স্যপ্তি করেছিল। ডিরোজিওর প্রিয় শিষ্যদের মধ্যে অনেকেই গোঁড়া 
হিন্রু পরিবারের ছেলে ছিলেন। তাদের আচরণে সন্ত্রস্ত হয়ে 
অনেকে ইংরেজী শিক্ষার প্রবর্তনের প্রতিবাদও করেছিলেন। তবে 
এই বিপ্লবাত্মক কার্ষধারার ফল যে কতদূর পর্যন্ত পৌছতে পারে, 
সে কথ সে যুগের হিন্দুসমাজের কর্ণধাররা উপলব্ধি করতে পারেন নি। 
মুসলমানী শাসনের সময় থেকে বাংলার হিন্দুসমাজে যে আত্ম- 
সংকোচন মুর হয়েছিল, তা এই সময়ে চরমে গিয়ে পৌছেছিল। 
সুতরাং তারা এটাকে বাহ্া উৎপাত বলে মনে করেছিলেন। ইয়ং 
বেঙ্গল সমাজের এই অনাচারকে নিন্দার্ত বলে ঘোষণা করলেও এর 
প্রতিবিধান করবার মতো! শক্তি তাদের ছিল না-_ সুতরাং তারা 
সমাজের মধ্যে আরও কয়েকটা বেড়া দেবার চেষ্টা করে ক্ষান্ত 
রইলেন। 

কালাপাহাড়ি আচরণ সত্ত্বেও ইয়ং বেঙ্গলদের প্রয়াস একেবারে 
ব্যর্থ হয়ে যাঁয় নি--এ যুগের তরুণদের মধ্যে আত্মবিচারের একটা 
প্রবণতা জাগিয়ে তোলাই এদের অন্যতম কৃতিত্ব। পাশ্চাত্য 
সভ্যতার মোহে ধারা ভেসে গিয়েছিলেন, তাদের মনে এ দেশের 
সভ্যতা বা সংস্কৃতির জন্য কিছুমাত্র মমতা৷ ছিল না।--কিস্ত এ যুগের 

যে সব তরুণের মধ্যে স্বদেশের সংস্কৃতির সঙ্গে পরিচয় বা তার 
জন্য মমতাবোধ ছিল, তারা এই বিলাতিয়ানার প্রাবল্যে আত্মহারা 
হন নি_বরং তার! পাশ্চাত্য শিক্ষার বিচারবিশ্লেষণের আলোকে 
নিজেদের সমাজের স্বরূপ দর্শন করতে চেষ্টান্িত হলেন। পাশ্চাত্য 
সভ্যতার চোখধাধানো বহিরঙ্গ প্রকরণ তাদের বিচলিত করল না, 
পাশ্চাত্য শিক্ষার সার যে সবল যুক্তিবাদ, বাঙালীর মানসক্ষেত্রের 
উর্বরপ্তা সাধনের জন্য তারা সেই যুক্তিবাদের সাধনা! করতে আর্ত 
করলেন। 

বস্তত এই যুক্তিবাদ প্রবল বিচারপ্রবণতাই এ যুগের ঘুম 
ভাঙিয়েছে। জীবনের প্রতিটি ক্ষেত্রে সবল যুক্তির প্রয়োগই বাংলার 
চিন্তা-ক্ষেত্রে আধুনিকতার সবচেয়ে বড় লক্ষণ। জ্ঞানের নিষর্ষে 
জীবনকে বিচার করবার আদর্শ বিলুপ্ত হয়ে গিয়েছিল। পাশ্চাত্য 
শিক্ষা আর পাশ্চাত্য সভ্যতার সংঘাতে বাঙালীর মানসজগতে এই 


শক্তির পুনরাবি9ভাঁব ঘটল। 
এর আগে বাংলার মননের জগৎ নিতান্ত সীমাবদ্ধ ছিল। 


মধ্যযুগের ন্যায়চর্চায় তার বুদ্ধিবৃত্তির চরম বিকাশের পরিচয় পাওয়া 
গিয়েছিল। কিন্তু সেই কুশাগ্র বুদ্ধি সারা পৃথিবীতে অতুলনীয় 
হলেও জীবনের ক্ষেত্রে তার প্রয়োগ নিতান্ত সামান্য। বহির্জগতের 
সঙ্গে তার সংযোগ না থাকায় সেই জ্ঞানও সংকীর্ণ সীমার মধ্যে 
আবদ্ধ থেকে প্রাণহীন হয়ে উঠছিল। পাশ্চাত্য শিক্ষার প্রব্তনের 
ফলে, পাশ্চাত্য বিগ্ভার প্রবাহে সেই নিজাঁব জ্ঞান প্রাণবন্ত হয়ে 
উঠতে পেরেছে। পাশ্চাত্য জ্ঞানবিজ্ঞানের সঙ্গে পরিচয়ের ফলে 
মনীষীদের মানসিক জড়তা অপশ্যত হল--ভারতের বিদ্যাচ্গ৷ যেন 
পাশ্চাত্য জগতের বিগ্ঠাচ্চার সঙ্গে পরিচয়ের জন্তই এতদিন অপেক্ষা 
করছিল। বিশ্বের জ্ঞানপ্রবাহের সঞ্চরণের ফলে তার বহুদিন সঞ্চিত 
নিশ্চল জ্ঞান সজীব হয়ে উঠেছে। 

ইয়ং বেঙ্গল দল অতি উগ্র বিলাতিয়ানার ফলে সমাজ থেকে 


৮ রবীন্দ্রনাথের ধর্মচিস্তা 
বিচ্যুত হয়ে পড়েছিল। হিন্দুসমাজের বা সংস্কৃতির সঙ্গে 
যোগাযোগ রাখলে তাদের মধ্যে সার্থকতার যে সস্তাবনা ছিল, 
মধুস্থদনের কৃতিত্বে তার পরিচয় পাওয়। যায়। মধুস্দনের অতুলনীয় 
প্রতিভা ছিল, কিন্তু পাশ্চাত্য সাহিত্যের মধ্যে অবগাহন না করলে 
তিনি বাংল! সাহিত্যের নবধুগ স্থষ্টি করতে পারন্নে না। তিনি যে 
মহাঁকাব্যের আদর্শ প্রবর্তন করলেন তা অতিমাত্রায় কৃত্রিম; কিন্ত 
তা-ই বাংলা সাহিত্যে নুতন প্রাণ সঞ্চার করল। মধুত্থদনের 
কাব্য যুগান্তকারী সুসাহিত্য, যদিও অননুকরণীয়। বাংল! 
সাহিত্যে মধুস্দনের অনুকরণ সার্থক হয়নি- কিন্ত মধুস্থ্দনের 
রচনাবলীই আধুনিকতার প্রবর্তন করেছে। 

দেশের সঙ্গে যোগসূত্র রক্ষা করেছিলেন বলেই মধুস্থদন 
সাহিত্য-জগতে যুগান্তর আনতে পেরেছিলেন। কিন্তু হিন্দুর সমাজ- 
জীবনের সঙ্গে সংযোগ না থাকায় মধুস্থদন বা ইয়ং বেঙ্গলর! হিন্দু- 
সমাজের মধ্যে কোনে পরিবর্তন আনতে পারেন নি। সে দিকে 
অগ্রসর হয়েছিলেন রামমোহন রায় বা ঈশ্ববচন্দ্র বিদ্যাসাগরের মতো! 
মনীষীরা-্যারা পাশ্চাত্য শিক্ষা লাভ করলেও দেশের প্রাচীন 
ভাবধারা থেকে বিচ্যুত হন নি। এরা সমাজের মধ্যে একটা 
ঘোরতর বিপ্লব আনতে চান নি, সমাজের কুপ্রথ! দূর করে সমাজ- 
দেহকে সুস্থ করে তুলতে অগ্রসর হয়েছিলেন। ধর্মের নামে যে-সব 
কুপ্রথা বা! কদাচার সমাজের মধ্যে শিকড় গেড়ে বসেছিল, এই সব 
সংস্কারকরা সেইগুলোকে অপসারিত করতে চেয়েছিলেন। পাশ্চাত্য 
শিক্ষা তাদের মন্ত্র ছিল না, জ্ঞানকে শাণত করেছিল এইমাত্র । 

অষ্টাদশ শতাব্দী বা উনবিংশ শতাব্দীর প্রথমার্ধের বাঙালীর 
জীবনধারার দিকে দৃষ্টিপাত করলে আমরা অনুভব করতে পারি যে, 
এই যুগে বাঁঙীলীর উন্নতির পথ রুদ্ধ হলেও সামাজিক আচার- 
অনুষ্ঠানের প্রাচুর্য জাতির মধ্যে একটা হুগ্ভতার সম্পর্ক পুষ্ট করে 
তুলেছিল। মুখ্যত এইজন্যই এ যুগে যে-সব মনীষীর আবির্ভাব 


ক্ষেত্র ৯ 


হয়েছিল, তারা সকলেই হৃদয়বান্‌ ছিলেন। লব্ধ জ্ঞানকে তারা 
নিষ্ষল হতে দেন নি। ন্ুতরাং এই সময়ে সমাজসংস্কারের প্রচেষ্টা 
সারা দেশের মধ্যে ছড়িয়ে পড়তে থাকে। সমাজের কুপ্রথা দূর কর! 
ব৷ জ্ঞান প্রচার করাকে অনেকেই জীবনের প্রধান ব্রত বলে গ্রহণ 
করেছিলেন। ফলে দেশের মধ্যে অল্প কয়েক বৎসরের মধ্যেই 
একটা পরিবর্তনের আভাস দেখা গেল। 

ইয়ং বেঙ্গলদের অতিশয়িত কার্যকলাপ বা এই সমাজসংস্কারকদের 
আন্দোলন দেশের মধ্যে একটা প্রতিক্রিয়াও স্থ্ি করেছিল। ইয়ং 
বেঙ্গলদের সমাজ থেকে বার করে দিয়ে নিশ্চিন্ত হওয়া যেত- বস্ত্বত 
তারা সমাঁজের বাইরেই ছিলেন; কিন্তু সমাজের মধ্যে থেকে ধীরা 
সমাজ সংস্কার করতে অগ্রসর হয়েছিলেন, তাদের বিরুদ্ধেই সমাজের 
গোঁড়া বর্ণধাররা উঠে পড়ে লেগেছিলেন। প্রাচীন শাস্ত্র আর 
প্রচলিত লোঁকাঁগার অবলম্বন করে তার! হিন্দুসমাজের মধ্যে একটা 
শক্ত রকমের বেড়া তুলে দিতে চেষ্টা করলেন। শুদ্ধমাত্র পাশ্চাত্য 
শিক্ষার অনুপ্রেরণায় এই বেড়া ভাঙবার চেষ্টা করলে কী ফল হত বল! 
যায় না, কিন্তু এ যুগের সমাজসংস্কারকরা প্রাচীন শাস্ত্রের সাহ'য্য 
নিয়েই সব বাধা অপসারিত করতে সচেষ্ট হয়েছিলেন। বিধবা” 
বিবাহকে বিধিসংগত করতে গিয়ে বিগ্ভাসাগরকে শান্ত্রসাগর মন্থন 
করতে হয়েছিল। দেশের পূর্বতন জ্ঞানসাধনা থেকে তার! বিচ্যুত 
হতে চান নি। 

এর ফলে দেশের প্রাচীন জ্ঞানসাধনার সঙ্গে নবপরিচয় সাধিত 
হয়েছে। পাশ্চাত্য বিষ্ভার সংস্পর্শে এসে ধাঁদের চিন্তাধারা সজীব 
হয়ে উঠেছিল, তারা নৃতরন দৃষ্টিভঙ্গিতে প্রাচীন সাহিত্য, দর্শন বা 
ধর্মগ্রন্থের আলোচনা করতে অগ্রসর হলেন। সুতরাং ইয়ং 
বেঙ্গলদের বিদ্রোহে পুরাতন সংস্কৃতি হারিয়ে ষেতে বসলেও এদের 
মনীষায় প্রাচীন সংস্কৃতির পুনরুজ্জীবন সম্ভবপর হল। একট। গভীর 
ভাববিপ্রবের ফলে প্রাচীন ভারতের সাধনার যে রত্বগুলি হারিয়ে 


১৬ রবীন্দ্রনাথের ধর্মচিন্তা 


গিয়েছিল সেগুলির পুনরুদ্ধার সম্ভবপর হল। আধুনিক বাংল! 
সংস্কৃতি প্রাচীন সংস্কৃতির স্তব্ধপ্রায় ধারারই একটা বহতা শাখায় 
পরিণত হল। 

প্রাচীন ভারতের জ্ঞানসাধনার ফলটি গ্রহণ করেছিল বলেই 
উনবিংশ শতাব্দীর মধ্যভাগে যে সংস্কৃতির অভ্যুদয় হয়েছিল তা ছবল 
হয় নি। প্রাচীন ভারত থেকে মনীষার যে সম্পদ লাভ 
করেছিলেন, তার প্রাচুর্যের সীম! ছিল না। পাশ্চাত্য সংস্কৃতিব মধ্যে 
যে একটা উদ্ভম, একটা গতিশীলত৷ ব। চিরচাঞ্চল্যের ভাব আছে, 
তাও কিছু পরিমাণে লাভ করায় তারা এই প্রাচীন রিকৃথ গ্রহণ করবার 
শক্তিও অর্জন করেছিলেন । ফলে পূর্বতন পণ্ডিতদের মতে। তারা 
অধীত বিগ্ভার ভার বহন করেই ক্ষান্ত ছিলেন না, উপযুক্ত কর্ষণায় সেই 
বিগ্াকে ফলবতী করে তুলতে অগ্রসর হয়েছিলেন। হিন্দুধর্মের 
যথার্থ রূপটি যে কী বা! তাঁর শাস্ত্রের নির্দেশই যে কী, এই সময়ে 
সে সম্পর্কে আলোচনার স্ত্রপাত হওয়ায় বনু অর্থহীন সংস্কাব ধীরে 
ধীরে সমাজ থেকে বিলুপ্ত হয়ে গেছে। 

শুধুমাত্র জ্ঞানের আলোচনায় মানুষ তৃপ্ত থাকতে পারে না। 
মননশীলত৷ যদি হৃদয়বৃত্তির সংস্পর্শ থেকে বিচ্যুত হয়ে পড়ে, তবে 
তার বিকাশের পথ রুদ্ধ হয়ে যায়। বাংলার পণ্ডিত সমাজের 
জীবনে তাই-ই হয়েছিল। জ্ঞানকে, বিগ্ভাকে তারা জীবনে প্রতিষ্ঠিত 
করতে পারেন নি--হৃদয়ের সঙ্গে যোগ না থাকায় তাদের মননশীলত। 
সক্রিয় হয়ে ওঠে নি, তাদের জ্ঞানসাধন! নিজাঁব হয়ে পড়েছিল। যে 
উপাদানটি এই যুগের অভ্যুদয়ের প্রাণসধণর করেছে, তা আমরা 
পাশ্চাত্য সভ্যতার সংস্পর্শের ফলেই লাভ করেছি। এই উপাদানটি 
স্বাদেশিকতা। স্বদেশপ্রেমই ইংরেজীশিক্ষিত বাঙালীকে পাশ্চাত্য 
সভ্যতার গ্রাস থেকে রক্ষা করেছিল। 

স্বদেশপ্রেমের মধ্যে যে একটা ভাবাত্বকতা৷ আছে, তা মানুষের 
হৃদয়কে উদ্ধদ্ধ করে তুলে কোনো! বিশেষ উদ্দেশ্য সাধনে তাকে 


ক্ষেত্র ১১ 


প্রণোদিত করতে পারে। এই একটি হৃদয়বৃত্বিই একাধারে বিপ্লব 
আর সংগঠনে সমর্থ । উনবিংশ শতাব্দীর শেষার্ধে দেশের মনীষীদের 
মধ্যে যে স্বদেশপ্রেম জাগ্রত হয়ে উঠেছিল তার ফলে তাদের মনে 
বিলাতিয়ানার মোহ সঞ্চারিত হতে পারে নি, অপর পক্ষে স্বজাতির, 
স্বদেশের জ্ঞানসাধনা বা ধর্মসাধন।র দিকে তাদের দৃষ্টি বিশেষভাবে 
আকৃষ্ট হয়েছিল। এই একই অনুপ্রেরণায় তারা অনেকেই 
সংস্কারকের ব্রত গ্রহণ করেছিলেন-_ দেশহিতৈষণাকে তার! বৰর্তব্য 
বলে স্বীকার করে নিয়েছিলেন। 

অবশ্য ইংরেজীতে যাঁকে 709010690 বলে, সেই উগ্র ছ্বেপায়ন 
স্বজাতিপ্রেম সে যুগে ছিল না সেইজন্য দেশের মধ্যে প্রবল 
আন্দোলন স্থষ্টি হয় নি। দেশপ্রেমের উচ্ছাস আদৌ ছিল ন! 
এ কথা বল! চলে না) তবে বেশির ভাগ ক্ষেত্রেই অন্তরালচারী একট! 
স্থগভীর দেশাত্মবোধ এ যুগের মনন্বীদের সমস্ত চিন্তার মূলে থেকে 
তাদের দেশসেবায় প্রণোদিত করেছে। অধুনা দেশ বললে যেমন 
তার রাষ্রিক সন্তাই মুখ্য বলে প্রতিভাত হয়, সে যুগে তেমন ছিল 
না। বরং দেশের সংস্কৃতির পুনর্জাগরণই সে যুগে প্রাধান্ত লাভ 
করেছিল। বস্তুত আধুনিক বাঙালী মানসচর্চার ব্যাপারে যতটা 
উন্নতি লাভ করেছে, জীবনের অন্য অন্য অংশের বিকাশ সে তুলনায় 
অনেক কম। তার সমাজ-জীবনও তার সাংস্কৃতিক চেতনার চেয়ে 
অনেক পিছিয়ে পড়ে আছে। 

বাস্তবিক পক্ষে সমাজের সঙ্গে সংস্কৃতির বিচ্ছেদ বাংলাদেশে 
অনেক আগে থেকেই হয়েছে। মধ্যযুগের শেষভাগ থেকেই সংস্কৃতি 
আর সমাজ-জীবনের রসায়ন হয়ে ওঠে নি। ফলে সাহিত্য, শিল্প, 
দর্শন, এমন কি ধর্মসাধনার ক্ষেত্রেও সমাজ-জীবনের সঙ্গে সাধক- 
জীবনের বিচ্ছেদ হয়ে গেছে। সেইজন্যই বাঙালীর সমাজ 
তামনিকতায় আচ্ছন্ন হয়ে পড়েছিল-_পূর্বসূরীদের ধ্যানলব্ধ বাণীও 
তেজোহীন অর্থহীন শব্দস্মষ্টিতে পরিণত হয়েছিল । 


১২ ববীন্দ্রনাথের ধর্মচিন্তা 


এইজন্যই গত প্রায় ছুশো। বছরে অনেক ধর্মসাধকের আবির্ভাব 
হলেও তাদের সাধন! সারা দেশের মধ্যে প্রসারিত হয়ে যায় নি। 
অধ্যাত্বসাধন1 ব্যক্তিকেক্দ্রিক ছিল--ফাধকর! সমাজ থেকে নিজেদের 
বিচ্ছিন্ন করে অধ্যাম্মচিন্তা করতেন।-_জনমুক্তির যে আদর্শ শ্রীরমকৃষণ- 
বিবেকানন্দ বা এ যুগের অন্য সাধকদের মনে জেগেছে, তা কতক 
পরিমাণে পাশ্চাত্য সভ্যতা কে পাওয়। সমাজচেতনারই ফল। 
ধর্মের উপলব্ষধিকে সমাজের মধ্যে প্রসারিত করে দেওয়া, নীতিধর্সের 
সঙ্গে অধ্যাত্ম বোধের মিলন সংঘটন করে সমাজের মধ্যে শক্তি সঞ্চার 
করার আদর্শ এ যুগে প্রথম দেখা যাঁয়। আশ্র্ষের বিষয়, এই 
আদর্শ ধারা বরণ করেছিলেন, তাদের ধর্মগত মতবাদের মধ্যে 
স্থবিপুল পার্থক্য ছিল। শ্রীরামকৃষ্ণের শিষ্য স্বামী বিবেকানন্দের 
ধারায় একটা সন্গ্যাসীসম্প্রদায় একদিকে গড়ে উঠেছে, অন্যদিকে 
সংস্কারক ব্রাঙ্ষলমাজের ব্রপ্রচেষ্ট। স্বতন্ত্র ধারায় চলেছে। 

বাঙালীর--শুধু বাঙালীর কেন, সারা ভারতবাসীর মনেই 
ধর্মপ্রাণতা অন্রস্যত হয়ে আছে। কিন্তু তার ধর্মৰোধ একটা 
সংস্কার_ সামাজিক আচার ব৷ অনুষ্ঠানে তা পালিত হতে বাধ্য। 
সেই আচার-অ্ুষ্ঠানের মূলগত তাৎপর্য যে কী, সে সম্পর্কে অবহিত 
হওয়ার প্রয়োজন কেউ অনুভব করে ন1। ভারতবর্ষে আর্ধসমাজ, 
বৈষব, শান্ত, শৈব বা বিভিন্ন বৈদান্তিকদের ধর্মমতের মধ্যে সুপ্রচুর 
পার্থক্য এমন কি বিরোধও আছে। কিন্তু ধর্মের সত্যরূপটি সম্পর্কে 
সাধারণের কোনো ধারণ! না থাকায় সেগুলো একই কালে গৃহীত 
বা পালিত হয়েছে। তত্ব হিসাবে বিভিন্ন ধর্মমতের যে সুবিপুল 
আলোচনা ব৷ স্ুক্ষাতিসৃক্ষ্ম বিচার হয়েছে ও] সাধারণের অনধিগম্য । 
পল্পবগ্রাহী জনসাধারণ ধর্মের মূল তত্ব সম্পর্কে বিন্দুমাত্র উদ্দিগ্ন না 
হয়ে সামাজিক আচার-অনুষ্ঠানে ধর্মকে স্থান দিয়েছে। বৈদিক 
অনুষ্ঠান, গায়ত্রীধ্যান, অদ্বৈতবাদ, শ্রীকৃষ্ণের অজস্র লীলা-উৎসব, 
হুর্গা বা কালীপুজা, কাতিকপুজা, চড়ক, ইতুপুজা- সবই তার কাছে 


ক্ষেত্র ১৩ 


সমান মর্যাদা পেয়েছে । ফলে দেশব্যাপী একট। ঘোর তামসিকতার 
চ্গ হতে পেরেছিল। 

এই তাঁমসিকতার উচ্ছেদ সাধন করবার ব্রত ধারা গ্রহণ 
করেছিলেন, তারা ছুটি পথ অবলম্বন করেছিলেন। প্রথম পথ ধর্মকে 
বিশ্লেষণ করে লোকায়ত ধমের আবর্জনা অপসারিত করা_-অপর 
পথট সমাজ সংস্কার করে ধর্মের একটি সত্য আদর্শ স্থাপন। ছুটি 
ধারার মূলেই ভারতীয় ধর্মসাধনার এতিহ্য বর্তমান। কিন্তু প্রথম 
পথটি ধারা অনুসরণ করেছেন, তার! বাঙাঙ্গীর ভাবরাজ্যে আন্দৌলন 
সথ্টি করলেও সমাজকে ধর্মের শক্তিতে জাগাতে পারেন নি, হিন্দু- 
ধর্মের উর্বর ক্ষেত্রে যে সব আগাছা জন্মেছে সেগুলোকে উন্মুলিত 
করা তাদের পক্ষে সম্ভবপর হয় নি। অপর পথ ধাঁরা অবলম্বন 
করেছিলেন, তাদের মধ্যে ব্রাহ্মসমাজের নামই সবচেয়ে বেশী উল্লেখ 
যোগ্য । তারাও যে সমাজ-জীবনে ধর্মের শক্তি সব্ারিত করে 
দিতে পেরেছিলেন এমন নয়; কিন্তু কয়েকজন অক্লান্তকর্মী মনীষীর 
প্রচেষ্টায় ব্রহ্ষসমাজের মধ্যে ধর্মের আদর্শ আর সমাজ-জীবনের 
বিচ্ছেদ বা বিরোধ অনেকটা দূব হয়ে গিয়েছিল। আচারের 
বেড়াজাল থেকে ধর্মকে মুক্ত করে যুক্তির উপরে তাকে স্থাপনা করায় 
জীবনে তার অনুসরণ সম্ভবপর হয়েছে--বিশেষত এই ধর্ম সমাজের 
যে অংশে গৃগীত হয়েছে, সেখানে শিক্ষার আলোকসম্পাত হওয়ায় 
বহু অর্থহীন অনুষ্ঠানকে জীবন থেকে বাদ দেওয়। ছুঃসাধ্য হয় নি। 
সুতরাং ধর্মের সঙ্গে সমাজের সচেতন সংযোগ রক্ষার আদর্শ এখানে 
কিছু-পরিমাণে রক্ষিত হয়েছে। 


বীজ 


উনবিংশ শতাব্দীর সমাজবিদ্বোহী, সমাজসংস্কারক ব। ধর্মব্র তীদের 
প্রয়াসে কষিত বাঙালীর জীবনক্ষেত্রে রবীন্দ্রনাথ নামে যে মহামহী- 
রূহের আবিপধাঁব হয়েছে, এর মূলে রয়েছে বাঙালীর মানস সাধনায় 
রাজ! রামমোহন রায়ের ব্রহ্মবীজ নিক্ষেপ আর মহষি দেবেন্দ্রনাথের 
জীবনবারিনিষেক। এ যুগের বাঙালীর ধর্মসাধনায় একদিকে 
যেমন রামকুষ্ণ-বিবেকানন্দের ধার প্রবাহিত হয়েছে, অন্যদিকে তার 
ভাবজীবনের অধ্যাত্মমুখী সাধনার জগতে রামমোহন থেকে দেবেন্দ্র- 
নাথ, দেবেন্দ্রনাথ থেকে রবীন্দ্রনাথ--এমনই একটা বিকাশের 
ইতিহাস মহাকালের অদৃশ্য অঙ্গুলিসঞ্চালনে লিপিবদ্ধ হয়েছে। 
রমকৃষ্ণ-বিবেকানন্দের সাধনায় ব্যক্তিগত আধ্যাত্মিক সিদ্ধি যেমন 
সবচেয়ে বড়ো কথা নয়, সারা বাংলার চিন্তাজগতে নতুন শক্তি 
অর্পণই রামকুষ্চ বিবেকানন্দের মিলনের চরম ফল; তেমনই একটা 
উপাঁসক-সংঘ প্রতিষ্ঠা বা তার ত্রাহ্মলমাজে পরিণতি রামমোহন- 
দেবেন্্রনাথের জীবনের সবচেয়ে উল্লেখযোগ্য ব্যাপার নয়, রামমোহনের 
মনে যে-সব চিন্তা বীজাকারে ছিল তা যে ধীরে ধীরে বিকশিত হয়ে 
দেবেন্দ্রনাথ ব! রবীন্দ্রনাথের জীবনবোধের মধ্য দিয়ে সারা দেশের 
মধ্যে প্রচারিত হয়েছে, এইটাই এ যুগের ধর্মচিন্তার ইতিহাসে 
একটা অসামান্য ঘটনা । এই তিনজনের নাম শুদ্ধমাত্র ব্রাঁক্ম- 
সমাজের সঙ্গে জড়িত করে আলোচনা করলে এদের জীবন-সাধনার 
যথার্থ পরিচয় পাওয়া যাবে না। একটি বিরাট ভাবসত্বা রামমোহনের 
মধ্যে আবিভূতি হয়েছিল, দেবেন্দ্রনাথের মধ্য দিয়ে রবীন্দ্রনাথে 
সঞ্চারিত হয়ে তা বাঙালীর চিত্তকে মহৎ এ্রশ্বর্ষে সমৃদ্ধ করে 
তুলেছে। 

অথচ রবীন্দ্রনাথ আর রামমোহনের মানসিক গড়ন যে একই 
রকমের ছিল এ কথা! বলা চলে না। বরং রবীন্দ্রনাথের রচনার মধ্যে 


বীজ ১৪ 


নানা অংশে বুদ্ধিজীবিতার বিরুদ্ধ ভাষণ পাওয়া! যায়, যা রামমোহনের 
মাঁনসপ্রকৃতির সম্পূর্ণ বিপরীত। রামমোহনের ভাবজীবনের নিয়্ত্রী 
তার বুদ্ধি। বাল্যকাল থেকেই প্রচুর গ্রন্থপাঠের ফলে তার বুদ্ধি 
মাজিত আব বিকশিত হয়ে উঠেছে। তার জীবনী পর্যালোচন! 
কবলে আমর! তাব অধ্যয়নের প্রসারের কথা জানতে পারি। অল্প 
বয়সেই তিনি কিছু কিছু সংস্কৃত গ্রন্থ, মূল আরবী ভাষায় কোরান, 
ফারসী ভাষায় স্থফী মতের গ্রন্থ পড়েছিলেন। ষোলো- 
সতেরো! বছব বয়সে তিনি যে পর্যটক-জীবন গ্রহণ করেন, সেই 
জীবনে অজস্র সংস্কত শাস্ত্রে সঙ্গে তাব পরিচয় হয়েছিল। যৌবনে 
নিজের চেষ্টায় ইংবেজী শিখে তিনি ইংরেজী ধর্মগ্রন্থ বা দার্শানক 
গ্রন্থ পাঠ কবেন। মূল বাইবেল অধ্যয়ন করবাব জন্য তিশি হিক্রু 
ভাষাও শেখেন। 

একটা অনন্যসাধারণ ধীশক্তি না থাকলে এতগুলি গ্রন্থ অধ্যযন 
করা আব সেই জঙ্গে গ্রন্থগুলি বিচার করে সেগুলির মধ্য থেকে সত্য 
আকধণ করা সম্ভবপর নয়। রামমোহন তার বিচার প্রবণ বুদ্ধিকে 
সদাজাগ্রত রেখেছিলেন । বুদ্ধির কষ্টিপাথরে বিচার করে তিনি যেটাকে 
গ্রহণযোগ্য বলে মনে করেছিলেন, সেটাকে রক্ষা করেছিলেন; 
আর যেটাকে স্বীকার করতে পাবেন নি, সেটাকে বর্জন করেছিলেন। 
কোনো সংস্কৃত শান্ত্রকেই তিনি অন্রাস্ত বলে গ্রহণ করেন নি। তিনি 
যে সমস্ত গ্রন্থ অধ্যয়ন করেছিলেন, বিচারপ্রবণ বুদ্ধি দিয়ে তার 
সারটুকু গ্রহণ করে অসার অংশ পরিত্যাগ করেছিলেন। যে সমস্ত 
গ্রন্থ ধর্মগ্রন্থ ব! শান্তর বলে পরিচিত, সেগুলোর সবটা গ্রহণ না করে 
কিছুটামাত্র গ্রহণ করার জন্য তাকে হিন্দুসমাজ আর শ্রীপ্রীয়সমাজ 
ছুইয়েরই আক্রমণ সহা করতে হয়েছিল । হিন্দুশান্ত্রের যে অংশ মুখ্যত 
কর্মকাগ্ডকে অবলম্বন করে লেখা, সে অংশের দিকে দৃষ্টি না দিয়ে 
যে অংশে পারমাধিক বিষয় আলোচিত, কেবল সেই অংশটুকু গ্রহণ 
করার কল্পনা গোঁড়া হিন্দুরা করতে পারেন নি। তেমনই যীশুর 


১5 রবীন্দ্রনাথের ধর্মচিন্তা 


জীবনের আলোৌকিক কাহিনীগুলো৷ বাদ দিয়ে বাইবেল থেকে কেবল 
তার উপদেশটুকু গ্রহণ করার মাঁদর্শও মার্শম্যান-প্রমুখ গোড়া 
মিশনরীরা সহা করতে পারেন নি। প্রচলিত ধর্গ্রস্থকে তথা ধর্নকে 
বুদ্ধি দিয়ে বিচার বা বিশ্লেষণ করবার প্রচেষ্টাকে গোড়া সমাজ কোনো! 
দিনই স্বীকার বা সহা করতে পারে ন1। 

অবশ্য রামমোহন নিছক অধ্যাত্ববাদী ছিলেন না। রবীন্দ্রনাথ 
চারিত্রপৃজা” গ্রন্থে তার অসামান্ কর্মশক্তির কথা সশ্রদ্ধভাবে বর্ণনা! 
করেছেন। ভারতীয় ধর্মসাধনার ধারায় রামমোহনের দান কতখানি 
সে বিষয়ে মতবিরোধের অবকাশ থাকলেও তিনি যে অক্লান্তভাবে 
পরিশ্রম করে বাঙ!লীর জীবনে নুন চেতনা সঞ্চার করেছিলেন এ 
বিষয়ে সকলেই একমত হবেন। দেশের মধ্যে বদ্ধমূল সতীদাহ- 
প্রথা উচ্ছেদ করবার জন্য তাকে অল্প প্রয়াস করতে হয় নি। এ 
প্রসঙ্গে স্মবণ করা প্রয়োজন যে সতীদাহ নিবারণের প্রচেষ্টার মূলে 
পাশ্চাত্য দৃগ ভঙ্গিপ্রভাবিত রুচি আর স্বকীয় সহৃদয়তা থাকলেও 
তিনি একে কাম্য কর্মমাত্র বলে এর প্রয়োজন-শুন্যতা প্রতিপাদন 
করে দার্শানকতার দিক থেকে এর বিরোধিতা করেছিলেন। আবার 
সংস্কৃত সাহিত্যে প্রগাঢ় অধিকার থাঁকা সত্ত্বেও ব! প্রাচীন সংস্কৃত 
ধর্মগ্রন্থ অবলম্বন করে আপনার ধর্মবিশ্বাসকে পরিপুষ্ট করে তুললেও 
রামমোহন তৎকালীন গভর্নর-জেনারেল লর্ড আমহাস্টকে যে পত্র 
লেখেন তাতে তিনি বর্তমান যুগে শুধুমাত্র সংস্কৃত গ্রন্থ অধ্যয়ন যে 
অনাবশ্ঠক তা বিস্তৃতভাবে আলোচনা করে বিজ্ঞানমূলক ইংরেজী 
শিক্ষা এদেশে প্রচার করবার পরামর্শ দিয়েছিলেন। এমন কি তার 
ধর্মগত ধ্যানধারণার মূলে বেদান্তদর্শনের প্রভূত প্রভাব থাকলেও 
তিনি বেদাস্তকে সমাজবিমুখ শান্তর বলে নিন্দা করতে দ্বিধাবোধ 
করেন নি। পাশ্চাত্যের জ্ঞানসাধনা, তার বলিষ্ঠ যুক্তিনিষ্ঠা যে 
বর্তমানে ভারতের পক্ষে শুধুমাত্র শাস্তরগ্রন্থ আলোচনার চেয়ে অনেক 
বেশী মূল্যবান্‌ তার এই বোধটিই এ দেশের নবজাগৃতির মূল সুত্র । 


বীজ ১৭ 


মানুষের জীবনের আদর্শ যে কী, রামমোহন সে সম্পর্কে ঠিক 
গুরুর আসনে বসে কোন নির্দেশ দেন নি। অনুষ্ঠান, 
'ব্রন্মোপাসন।, প্রার্থনাপত্র” প্রভৃতি গ্রন্থে তার মতবাদের কিছু 
কিছু পরিচয় পাওয়া যায়। তবে তার সমগ্র জীবনগ্রহ্থে যে 
আদর্শট স্পষ্টাক্ষরে লিপিবদ্ধ, সেটি কর্মময় জ্ঞানময় জীবনসাধনার 
আদর্শ। তিনিও শঙ্করাচাধের মতোই জ্ঞানমার্গের পথিক ছিলেন, 
কিন্তু জ্ঞানকর্মণোবধিরোধং পর্তবদকম্প্যম্”--এ মত পোষণ করতেন 
না। জ্ঞানসাধনায় তিনি যে সত্যকে লাভ করেছিলেন, জীবনে 
তাকে প্রতিষ্ঠা করবার জন্য তিনি কর্মের সাধনা করেছিলেন। কিন্তু 
সেই লব্ধ সত্যকে উদাত্ত কে ঘোষণা করবার বা সার! দেশের মধ্যে 
সেই সত্যানুভূতিকে প্রসারিত করে দেওয়ার অবকাশ তার জীবনে 
বিশেষ ঘটে নি- সংস্কারমুক্তির সংগ্রমেই তার জীবনের অধিকাংশ 
সময় ব্যয়িত হয়েছিল। প্রথম যৌবন থেকেই তিনি ধর্মের নামে 
প্রচলিত নান। কুসংস্কার থেকে সুরু করে বিভিন্ন ধর্মসম্প্রদায়ের মতের 
সংকীর্ণ অংশের অসারতা প্রতিপন্ন করবার জন্য লেখনী ধারণ 
করেছিলেন। শুধুমাত্র দার্শনিকের মতো বা ধর্ম প্রচারের মতো ধর্মতন 
বা ধর্মাদর্শ প্রচার করবার প্রয়াস তিনি করেন নি। নানা সামাজিক 
আন্দোলনের সঙ্গেও তিনি ঘনিষ্ঠভাবে যুক্ত ছিলেন। সতীদাহ 
নিবারণ, ইংরেজী শিক্ষার প্রবর্তন, সংবাদপত্রের স্বাধীনতার জন্য 
রাজনৈতিক আন্দোলন__নানা দিকে তিনি আপনার শক্তিকে 
নিয়োগ করেছিলেন। তার এই বহ্ধা আত্মনিয়োগের ফলে 
উনবিংশ শতাব্দীর বাঙালীর নবজাগরণ সম্ভবপর হলেও তার ধর্মচিন্ত! 
আমাদের জাতীয় জীবনকে তেমন প্রভাবিত করে নি। পরবর্তাঁ 
কালে মহধি দেবেন্দ্রনাথের আবির্ভাব না হলে হয়তো তার ব্রহ্ম- 
সাধনার আদর্শ ইতিহাসের পৃষ্ঠাগত হয়েই থাকত। 

রামমোহনের জীবন আলোচনা! করলে আমরা দেখি যে তিনি 
হিন্দুধর্ম, ইসলাম ধর্ম বা গ্রীষ্ট ধর্ম__সকল ধর্মের মূলেই যে সাধারণ 


১৮ রবীন্দ্রনাথের ধর্মচিন্ত! 


সত্য আছে তা স্বীকার করেছেন। যে একেশ্বরবাদকে তিনি ধর্মী- 
দর্শের মূল বলে গ্রহণ করেছিলেন, তা তিনি এই তিন ধর্মমত 
থেকেই পেয়েছিলেন। এই তিনি ধর্মের মৌলিক সারবত্ত। স্বীকার 
করে, যে-সব অর্থহীন কল্পন! ধর্মকে জটিল বা ভারগ্রস্ত করে তুলছিল, 
সেইগুলো অপসারিত করবার জন্য তিনি প্রামাণ্য শান্তর থেকেই 
যুক্তি গ্রহণ করেছিকেন। সব ধর্মের মধ্যেই “্য একটা বিশ্বজনীন 
আদর্শ আছে সেটিকে প্রতিষ্ঠা করবার জন্য তাকে হিন্দুর কাছে হিন্দু; 
মুসলমানের কাঁছে মুসলমান আর খ্রীষ্টানের কাছে শ্বীষ্ঠান হতে 
হয়েছিল। মুসলমানেরা যে তাকে জবরদস্ত মৌলবী বলত বা! অনেক 
খ্রীষ্টান যে তাঁকে একেশ্বরবাদী খ্রীষ্টান বলে জানত, কোনো ধর্ম 
বিশ্বীসের প্রতি তার বিদ্বেষের অভাবই তার কাঁরণ। জাতীয় ভাবের 
অনুকূল বলেই তিনি প্রাচীন ভারতের ব্রন্মসাধনাকে গ্রহণ 
করেছিলেন-- বস্তৃত ব্রহ্মসাধনাকে আদর্শ বলে গ্রহণ কর! উদার 
খ্ষ্টান বা মুসলমানের পক্ষে অসম্ভব বা কঠিনও নয়। 

মুখ্যত জ্ঞানসাধক বা কর্মবীর বলে পরিচিত হলেও রামমোহনের 
হৃদয়ে ধর্মপিপাসা প্রবলই ছিল। অল্প বয়সেই বিভিন্ন ধর্মমতের সঙ্গে 
তার পরিচয় হওয়ায় তিনি ধর্মের একট। সার্বভৌম আদর্শের সন্ধান 
করতে উদগ্রীব হয়েছিলেন। বিভিন্ন ধর্মমত আলোচনা! করে তিনি সব 
ধর্মের মধ্যেই যে ছুটি মূলের পরিচয় পেয়েছিলেন, 'ব্রন্মোপাসনা 
গ্রন্থে তা বিবৃত করেছেন; এবটি “সকলের নিয়স্তা পরমেশ্বরের 
প্রতি নিষ্ঠা', অপরটি এমনুষ্যের মধ্যে সৌজন্য ও সাধু ব্যবহার, । ধর্মের 
এই মূল ছুটির দিকে দৃষ্টি রেখে তিনি প্রাচীন ভারতের ব্রন্মোপাসনার 
আদর্শটি পুনরুজ্জীবিত করতে অগ্রসর হয়েছিলেন। তার সময়ে এই 
আদর্শ এমনই অপরিচিত বলে মনে হয়েছিল যে তাকে বিধর্মী নাস্তিক 
বলে তিরস্কার ভোগ করতে হয়েছিল ।--মৃত্যুঞ্জয় বিগ্যাঁলস্কার প্রমুখ 
পণ্ডিতরা তার ব্রন্মোপাসনার আদর্শকে বিপর্যস্ত করে সাকার 
উপাসনার সার্থকত৷ আর প্রয়োজনীয়ত। প্রতিপাদন করতে অগ্রসর 


বীজ ১৯ 


হয়েছিলেন। কিন্তু রামমোহন স্থির-চিত্তে বিচার করে তার সমস্ত 
বিরুদ্ধবাদীর যুক্তি খণ্ডন করেছিলেন। ম্ৃত্যুপ্য়ের “বেদাস্তচন্দ্িকা”র 
উত্তরে তিনি যে-ভাবে ব্রন্মোপাসনার সার্থকতার কথা বলেছেন তা 
এ প্রসঙ্গে স্মরণ করা! যেতে পারে। সাকার উপাসন! ত্যাগ করে 
ব্রন্মোপাসনা কেন কর্তব্য তা আলোচন। করতে গিয়ে তিনি বলেছেন, 
“পুরাণ এবং তন্ত্রাদিতেও পরমাত্মাকে এক এবং বুদ্ধিমনের অগোচর 
করিয়। পুনঃ পুনঃ কহিয়।ছেন তবে পুরাণেতে এবং অন্ত্রাদিতে সাকার 
দেবতার বর্ণন এবং উপাসন। যে বাহুল্যমতে লিখিয়াছেন সে প্রত্যক্ষ 
বটে, কিন্তু এ পুরাণ এবং তন্্রাদি সেই সাকার বর্ণনের সিদ্ধান্ত 
আপনিই পুনঃ পুনঃ এইরূপে করিয়াছেন যে, যে ব্যক্তি ব্রহ্মবিষয়ের 
শ্রবণমননেতে অশক্ত হইবেক সেই ব্যক্তি ছুষ্ষর্মে প্রবর্ত না হইয়। রূপ- 
কল্পনা করিয়াও উপাসনার দ্বার চিত্ত স্থির রাখিবেক, পরমেশ্বরের 
উপাসনাতে যাহার অধিকার হয় কাল্পনিক উপাসনাতে তাহার 
প্রয়োজন নাই ।” [ঈশোপনিষদের ভূমিকা]_ ত্রহ্গজ্ঞান কঠিন সাধনার 
ধন হলেও তা! যে সাধনীয় এ কথা তিনি মুক্তকণ্ঠে বলেছেন, “যদি 
কহ ব্রন্মজ্ঞান অসম্ভব নহে কিন্তু কষ্টসাধ্য তাহার উত্তর এই। যে 
বস্তু বহু যত্বে হয় তাহার সিদ্ধির নিমিত্ত সর্বদ1 যত্ব আবশ্যক হয় 
তাহার অবহেলা কেহ করে না।? [তেব] 

ধর্মজীবনে রামমোহন যে কতদূর অগ্রসর হয়েছিলেন সে প্রশ্ন 
অবান্তর-__রামমোহন কাশীনাথ তর্কপঞ্চাননের চারি প্রশ্নের উত্তরে 
নিজের সাধনাবস্থার কথ। বলেছেন, পরে “পথ্য প্রদান” অংশে নিজেকে 
জিজ্ঞান্্র বলেছেন। তার কৃতিত্ব অন্য দিক থেকে বিচার্য। বাংলার 
তথ! ভারতের ধর্মচিন্তার ইতিহাসে তার সবচেয়ে বড়ো দান হল 
বুদ্ধির উপর প্রতিষ্ঠিত একটা! সার্বভৌম ধর্মাদর্শের রূপায়ণ। দাদু বা 
কবীরপন্থীদের মধ্যে বা শিখসন্প্রদায়ের মধ্যে যে নিরাকার ভগবানের 
উপাসন৷ প্রচলিত আছে, তিনি তার ব্রহ্মসভায় সেই আদর্শ প্রবর্তন 
করতে চেষ্টা করেন। ত্বীষ্ঠীয় উপাসনার আদর্শ কারে কিছুট। প্রেরণা 


২৪ রবীন্দ্রনাথের ধর্মচিন্তা 


দিয়েছিল সন্দেহ নেই। কিন্ত রামমোহন যত বড়ো জ্ঞানসাধক বা 
কর্মবীর ছিলেন তত বড়ো অ্টা ছিলেন না। সেইজন্য তিনি 
উপাসনাকে একটা স্থডোল রূপ দিতে পারেন নি। বিচ্ছিন্নভাবে 
সংস্কৃত গ্রন্থ পাঠ বা কিছু সংগীতেই সে সময়ের উপাসন! সীমাবদ্ধ 
ছিল। তবে আপনার জ্ঞানদৃষ্টিতে নিরাকার ত্রন্মের উপাসনার 
প্রয়োজন তিনি অনুভব করেছিলেন আর সর্বশ্রেণীর মানুষকে উদার- 
ভাবে সেই উপসনায় যে।গ দিতে আহ্বান কনেছিলেন। ব্রহ্মসমাজের 
্রস্ট-ডীড পড়লে তার দৃষ্টিভঙ্গির অনেকটা! পরিচয় পাওয়া যায়__ 
ব্রহ্মপমাজকে তিনি বলেছেন %৪ 01902 ০ 7000110 1022075 

মহধি দেবেন্্ন।থকে রামমোহনের উত্তরাধিকারী বলা অসংগত 
হবে না--যদিও ছুজনের জীবনে ধর্মসাধনার মূলগত একট প্রভেদ 
আছে। রামমোহনের প্রথমে বুদ্ধি তারপর হৃদয়-_দেবেন্দ্রনাথের 
প্রথমে হৃদয় তারপর বুদ্ধি। রামমোহনের ধর্মজীবন সত্যান্বেষণের 
সাধনা, দেবেন্দ্রনাথের ধর্মজীবন সত্যান্থুভবের আকুলতা।। দেবেন্দ্র 
নাথের অধ্যাত্মজীবনে একটা স্থৃতীব্র আকুলতা ছিল-_রামমোহনের 
জীবনে ততখানি আকুলতা৷ ছিল কি না তার রচনাবলী সে সাক্ষ্য দেয় 
না। কিন্ত রামমোহন যে ব্রহ্মসাধনার আদর্শটি রেখে গিয়েছিলেন 
তাদেবেন্দ্রনাথের ধর্মপিপাস্থু যুবা হৃদয় একেবারে জয় করে ফেলেছিল। 


বীজ ২১ 


রামমোহনের সাক্ষাৎ শিষ্য রামচন্দ্র বিষ্ভাবাগীশ দেবেন্দ্রনাথের উপর 
বেদান্তের কিছুটা প্রভাব বিস্তার করেছিলেন বটে কিন্তু সে প্রভাব 
বেশিদিন স্থায়ী হয় নি। রামমোহন যে ব্রহ্মসাধনার কল্পনা করে- 
ছিলেন দেবেন্দ্রনাথ সেই কল্পনাটিকে আপনার প্রাণরসে জারিত করে 
আপনার বন্ধুসমাজে ব্যাপ্ত করে দিয়েছিলেন । রামমোহনের সময়ে য! 
তত্বমাত্র ছিল, দেবেন্দ্রনথের সময়ে তা জীবনের সম্বল হয়ে উঠেছে। 
এই পরিণতির মূলে রয়েছে দেবেন্দ্রনাথের বিকাশধর্মী অধ্যাত্বজীবন। 

দেবেন্্রনাথের অধ্যাত্মবজীবনের পরিণতির ইতিহাস বিস্ময়কর । 
হিন্দু বলেজে পড়বার সময় ইউরোপীয় দর্শনের অনুশীলনে তার 
হৃদয় উদ্বেজিত হয়েছিল-_ ইউরোগীয় দর্শনের ছুটি তত্ব তাকে 
বিশেষভাবে বিচলিত করেছিল,-_-প্প্রকৃতির অধীনত ই মানুষের সবস্থ' 
আর «যমন ফটোগ্রাফের কাচপাত্রে স্র্যকিরণের দ্বার বস্তু প্রতি- 
বিশ্বিত হয়, সেইরূপ বাহা ইন্দ্রিয় দ্বারা মনের মধ্যে বাহা বস্তর 
একটা অবভাস হয়, ইহাই জ্ঞান। ইউরোপীয় জড়বাদী দর্শনের 
এই তব্ছটিকে দেবেন্দ্রনাথ স্বীকার করতে পারেন নি-_তার 
হৃদয় গৃঢ়তর সত্যের জন্য উদগ্রীব হয়েছিল। রাত্রির আকাশের 
দিকে চেয়ে তার মনে হয়েছে “অনস্ত আকাশের অগণ্য নক্ষত্র 
পরিমিত হস্তের কার্ধ নহে, অনন্ত পুরুষেরই এই অনন্ত রচন11” 
এই সময় একটি ঘটনায় তার হৃদয় আকুল হয়ে ওঠে । তার পিতা- 
মহীর মৃত্যুর সময় শ্বশ।নে বসে তার অন্তরে “এক আশ্চর্য উদাস ভাব 
উপস্থিত হইল। তার এই মনোভাব শ্মশানবৈরাগ্য নয়--এক 
£েভৃতপূর্ব আনন্দ তার মন ভরে দিয়েছে । দেবেন্দ্রনাথ 'আত্ম- 
জীবনী'তে বলেছেন, “তাহা স্বাভাবিক আনন্দ। তর্ক করিয়া, যুক্তি 
করিয়া সেই আনন্দ কেহ পাইতে পারে না। সেই আনন্দ ঢালিবার 
জন্য ঈশ্বর অবসর খৌজেন। সব বুবিয়াই তিনি আমাকে এ আনন্দ 
দিয়াছিলেন।”-_তিনি অন্তত্র বলেছেন যে শ্বাশানের সেই আনন্দের 
সন্ধানেই তার সার! জীবন কেটেছে। 


২২ রবীন্দ্রনাথের ধর্মচিস্ত! 


দেবেন্দ্রনাথের জীবনীকার অজিতকুমার চক্রবর্তী এই ছুটি 
ঘটনার যে বিশ্লেষণ করেছেন তা এ প্রসঙ্গে স্মরণীয়। তিনি 
বলেছেন, “শ্মশানে দেবেন্দ্রনাথের এই যে দ্বিতীয় অধ্যাতআ্ম উদ্বোধন 
এও কি আকম্মিক? এরও কি শুধু একট! মৃত্যুর উপরে নির্ভর 
ছিল? আমার তে। তাহ! মনে হয় না। সেই যে অল্প বয়সে অনন্ত 
আকাশ দেখিয়া তাহার প্রথম উদ্বোধন হইয়াছিল, ভোগবিলাসের 
আমোদের মধ্যে কিছুকালের মত চাঁপা পড়িয়া গেলেও অব্যক্ত 
চেতনলোকে তাহার কাজ নিশ্চয়ই চলিতেছিল। যেমন মৃত্যুর আঘাত 
পৌছিল, অমনি সেই চৈতন্যের অগোচর লোকের গোপন ক্রিয়া গোঁচর 
হইয়া সমস্ত চৈতন্যকে এক মুহুর্ঠে উচ্ছ্বসিত করিয়া তুলিল। 
ভোগস্পৃহা সেই মুহূর্তেই কোথায় ভাসিয়া গেল। এক অননুভূতপূর্ব 
আশ্চর্য আনন্দ মনে আসিল । বাহিরে অনন্ত আকাশ দেখিয়া তাহার 
মনের মধ্যে একদিন অনন্তের উদ্বোধন হইয়াছিল, এখন মৃত্যুর 
আঘাতে বাহিরের সেই উদ্বোধন, অনন্ত আকাশে তেজোময় অমৃতময় 
সর্বান্ুভু পুরুষের সত্তার সেই আশ্চর্য অনুভূতি, অন্তরে অনির্চনীয় 
আনন্দরপে নুতন করিয়! প্রকাশ পাইল। বাহিরে ইন্দ্রিয়ের স্থূল 
আবরণের একদিন মোচন হইয়/ছিল ; অন্তরের স্থূল বিষয়বাসনার 
আবরণ এখন ছিন্ন হইয়! গেল ।৮ 

কিন্ত এই বাহিরে প্রকাশ অন্তরে গকাশের মিলিত অনুভূতিকে 
তার হৃদয় ধারণ করতে পারে নি। অল্পদিনের মধ্যেই সেই শ্মশানে 
অনুভূত আনন্দকে হারিয়ে ফেলায় তাকে ফিরে পাবার জন্য তিনি 
কাতর হয়েছেন। এই সময় একটা ঘোরতর বিষাদের ভাব তার 
সারা অন্তরকে ভরে রেখেছিল--একটা গভীর গদাস্ত তার ভোগ- 
প্রবৃত্তিকে অসাড় করে দিয়ে সত্যানুভূতির আকুলতাকে দিনে দিনে 
পরিবর্ধিত করেছিল। 

মনের এই অবস্থাতেই তিনি একটি ছেড়া, পাতায় রামমোহন- 
সম্পাদিত ঈশোপনিষদের প্রথম ঙ্লোকটি দেখতে পান। উপনিষদের ' 

সঙ্গে এই আকম্মিক পরি5য় তার জীবনে একটা বড়ো ঘটন|। 
উপনিষদের মধ্যে তিনি আপনার অন্তরের অনু্ভূতিরই প্রতিচ্ছবি 
দেখলেন। রামচন্দ্র বিগ্ভাবাগীশের মাধ্যমে রামমোহনের সাধনার 
সঙ্গে তার জীবন সংযুক্ত হল। 

উপনিষদের মধ্যে তিনি যে জীবনাদর্শের পরিচয় পেলেন, সেটি 
প্রচার করবার জন্য একট৷ আকুল আগ্রহ তার মনে জেগেছিল। এর 
ফলেই তব্ববোধি ী সভার প্রতিষ্ঠা । তখনও দেবেন্দ্রনাথ আপনার 
জীবনের সত্যকার অনুভূতিকে শাস্তের সঙ্গে মিলিয়ে দেখবার স্থুযোগ 
পান নি -স্ৃতরাং তিনি বিষ্ঠাবাগীশের কাছে বেদান্তপ্রতিপান্ ধর্মে 
দীক্ষা গ্রহণ করেছিলেন। কিন্তু পরে শাস্কর বেদান্তকে তিনি স্বীকার 
করতে পারেন নি। *আত্মজীবনী'তে শাঙ্কর দর্শন সম্পর্কে তার 
উক্তিতে তার মনোভাব স্পষ্টভাবে ব্যক্ত হয়েছে -"বেদান্তদর্শনকে 
আমরা শ্রদ্ধা করিতাম না, যেহেতুক তাহাতে শঙ্করাচার্য জীব আর 
ব্রহ্মকে এক করিয় প্রতিপন্ন করিয়াছেন । আমর! চাঁই, ঈশ্বরকে 
উপাসনা করিতে । যদি উপাস্য উপাসক এক হইয়া যায় তবে কে 
কাহাকে উপাসন। করিবে ?”--রামমোহনের প্রকৃত অভিপ্রায় যাই 
হোক না কেন, শান্রকেই তিনি প্রমাণ বলে গ্রহণ করেছিলেন__ 
শাস্ত্রে উপর ভিত্তি করেই তার ব্রহ্মদভা স্থাপন করেছিলেন । 
দেবেন্দ্রনাথ শীস্ত্রনির্ভরতার চেয়ে ব্রহ্ষধ্যানকেই বড়ো করে 
দেখেছিলেন ; উপাসনার মধ্য দিয়েই ত্রহ্মকে ধ্যান বা লাভ করা যায় 
এই ছিল তার বিশ্ব(স। এইজন্য তিনি হাদয়ের গভীর ভাবকে উদ্দীপ্ত 
করবার উদ্দেশ্টে উপাসনা-পদ্ধতির প্রবর্তন করলেন। ব্যক্তিগত 
জীবনে তিনি নিষ্ঠার সঙ্গে গায়ত্রীমন্ত্র জপ করতেন; কিন্ত ব্রহ্ম তার 
কাছে কেবল ধীশক্তির আধার বলে প্রতিভাত হয় নি। বরং এই মন্ত্- 
ধ্যানের মধ্য দিয়ে তার কাছে ব্রন্মের আনন্দময় মতি উদ্ভাসিত 
হয়েছে। পরবর্তী কালে তার ধর্মাদর্শে জীবনের রসময় অমৃতময় 
মৃত্তি কল্পনা সুন্দরভাবে প্রকাশিত হয়েছে; এই সময়ে সেই আদর্শের 

পূর্বাভাস, প্রকৃতপক্ষে তার ব্রহ্মসাধনার পরিপূর্ণ রূপের অঙ্কুর দেখ! 
যায়। 

ধর্মপ্রচারের নবীন উৎসাহে মগ্ন দেবেন্দ্রনাথের জীবনে এই জময় 
বাইরের নানা দিক থেকে প্রচণ্ড আঘাত এসেছে । ইংলগ্ডে পিতা 
দ্বারকানাথের মৃত্যু তকে নানা প্রতিকূল অবস্থার সম্মুখীন করেছিল । 
সকলের প্রতিকূলতা সত্বেও ব্রাহ্মধর্মের আদর্শ অনুসারে পিতৃশ্রাদ্ধ 
করে তিনি আপনার ধর্মব্রতে নিষ্ঠার পরিচয় দ্রিলেন। দ্বারকানাথের 
রাজকীয় চালচলনে তার অতুল এই্বর্ষের মধ্যেও ঘুণ ধরেছিল। তার 
মৃত্যুর পর দেবেন্দ্রনাথের সামনে বিপদের পাহাড় নেমে এসেছে। 
দেবেন্দ্রনাথ তাঁতে বিমূঢ় হন নি--এই সময় একট! প্রবল বিষয়- 
বিতৃষ্ণা, সর্বস্বান্ত হয়েও ধর্মপথে চলবাঁর একটা ছুর্দীন কামন। তাকে 
রঙ্গ করেছে। বৈষয়িকত। তার প্রকৃতিগত ছিল না। এই সময় তিনি 
ঘোর বৈষয়িক বিপদের সমুখে দীঁড়িয়ে যে-ভাবে সংগ্রাম করেছেন 
তাতে তিনি হৃদয়ের মধ্যে একটা শক্তিও সংগ্রহ করেছিলেন। এই 
সময়কার রিক্ততার সাধন! তাকে বৃহত্তর, মহত্তর জীবনবোধে উত্তীর্ণ 
করেছে। বাইরের প্রতিকূলতা তার অন্তরে একটা গভীর শক্তি 
সর করেছে। 

এর পরই তিনি বেদ আর উপনিষদের মধ্যে গভীরভাবে প্রবেশ 
করবার অবকাশ পেয়েছেন। বেদের অপৌরষেয়তাবাদ নিয়ে 
অক্ষয়কুমারের সঙ্গে তারবিতর্ক তাকে গৌণভাবে প্রেরণা জুগিয়েছে। 
যখন তিনি বেদ বা উপনিষদকে পুরোপুরি গ্রহণ করবার কল্লনা 
করেছিলেন তখন বেদ বা উপনিষদের পূর্ণতর পরিচয় তিনি লাভ 
করেন নি, তার হদয়ে ব্রন্মের অন্ুভূতিও স্পষ্ট হয়ে ওঠে নি। কিন্ত 
এই সময় “তাহার সমস্ত চৈতন্য পরিশুদ্ধ হইয়া ঈশ্বরের প্রেমে ও 
সানিধ্যবোধে উদ্ভাসিত হইয়া উঠিল-_তখন তাহার জ্ঞান প্রসন্ন হইল, 
হদয় নির্মল হইল এবং মন তাহাতে ধ্যায়মান হংল।, (অজিত, 
কুমার )-বেদ বা উপনিষদ যে সর্বতোভাবে গ্রাহা নয়, এই বিশ্বাস 

তার মনে বদ্ধমূল হয়েছে_ শাল্ত্রবাক্যের বদলে নৃতনতর ভিত্তিতে 
্রাক্মধর্মের প্রতিষ্ঠা করবার জন্য ব্যাকুল হযেছেন। অথচ যে 
উপনিষদের মধ্যে বহুক্ষেত্রে তিনি আপনার অন্তুরের ধ্যান সত্যের 
প্রতিচ্ছবি দেখেছেন তাকে তিনি ত্যাগ করতে পারলেন না। 
আত্মজ্ীবনীতে তিনি স্বন্দরভাবে তার এই স্ময়বাঁর সিদ্ব।ন্তের বর্ণন। 
করেছেন,_“বেদে পত্তনভূমি হইল না, উপনিষদেও তাহার পত্তনভূমি 
হইল না, কোথায় তাহার পত্বন দিব? দেখিলাম যে, আত্ম- 
প্রত্যয়সিদ্ব-জ্ঞ।নেজ্জবলিত বিশুদ্ধ হৃদয়ই তাহার পত্তনভূমি। পবিত্র 
হৃদয় ত্রন্গধর্মের পন্তনভূমি। সেই হৃদয়ের সঙ্গে যেখানে 
উপনিষদের মিল, উপনিষদের সেই বাক্যই আমরা গ্রহণ করিতে 
পারি। শর হৃদয়ের সঙ্গে যাহার মিল নাই, সে বাক্য আমরা গ্রহণ 
করিতে পারি না ।” 

আত্মপ্রত্যয়সিদ্ধ জ্ঞানোৌজ্জলিত বিশুদ্ধ হদয়” কল্লনাব মূলে 
ত্তানপ্রসাদেন বিশুদ্ধ সত্বস্তততস্তব তং পশতে ন্ক্ষিলং ধ্য।য়মান2-- 
মুগ্ডবোপনিষদের এই প্লোকাংশ থাবলেও দেবেন্দ্রনাথে এই 
সত্যটির অনুভূতি প্রধানত উপনিষদের প্রভাবে হয়নি। দেবেন্দ্রনাথেব 
এই সত্যান্ভূতি কতকাংশে তার পাশ্চাত্য দর্শনপাঠের ফল। অন্তত- 
পক্ষে পাশ্চাত্য দর্শনে তিনি যে 1501607-এর তত্বের সঙ্গে পরিচিত 
হয়েছিলেন তার সঙ্গে আত্ম প্রত্যয়সিদ্ধ জ্ঞানকে মিলিয়ে প্রাচ্য আর 
পাশ্চাত্য ভাবনার একটা মিলনভূমি রচনার কল্পনা তার মধ্যে 
পরোক্ষভাবে, হয়তো বা অপবোক্ষভাবেই সক্রিয় হয়ে উঠেছিল 
এ অনুমান কর! অসংগত হবে না। যে সত্যকে তিনি লাভ করে- 
ছিলেন, তাকে প্রাচ্য পাশ্চাত্য ছুই ধারায় বিচার না করে তার চিত্ত 
সন্তুষ্ট হতে পারে নি। তার চিত্তের এই বিশেষ প্রবণতাই ব্রাঙ্গ- 
ধর্মের সার্বভৌম আবেদনের প্রধান কারণ। 

ত্রাহ্মধর্মের বীজমন্ত্র বা ত্রাহ্ষধর্গ্রস্থ রচনা “আত্মপ্রত্যয়সিদ্ধ 
জ্ঞানোজ্জলিত বিশুদ্ধ হদয়ে'র নিকষে বেদ ও উপনিষদের বিচার। 


২৬ রবীন্দ্রনাথের ধর্মচিন্তা 


আবার এগুলিকে উপনিষদের খষদের ভাষায় দেবেক্ত্রনাথের নিজের 
্রহ্ধানুভৃতির প্রকাশও বল! যায়। ব্রহ্ম ও ব্রন্মোপাসনা সম্পর্কে 
তার সমগ্র ধ্যানধারণ। 'ত্রাহ্মধর্ণ গ্রন্থের মধ্যে নিহিত আছে। 
হৃদয়ের মধ্যে একটা গভীর আবেগ সঞ্চ।রিত হওয়ায় তিনি আপনার 
ধ্যানলদ্ধ অধ্যাত্বোধকে প্রকাশ করে দিয়েছেন। 

্রাহ্মধর্মেন বীজমন্ত্রট থেকে দেবেন্্রনাথের মত বা বিশ্বাসের 
পরিচয়ল।ভের প্রচেষ্টা অসংগত হবে না। সমগ্র মন্ত্রটির মধ্যে ব্রহ্ম 
সম্পর্কে তার বোধ, জীবনের কর্তব্য সম্প:ক তার আদর্শ প্রকাশিত 
হয়েছে । 

“(১) ও ব্রহ্ম একমিদমগ্র আসীত, নাম্তৎ কিঞ্চন আসীৎ। তদিদং 
সবমস্জৎ। 

(২) তদেব নিত্যং জ্ঞানমনন্তং শিবং স্বতন্ত্রং নিরবয়বমেকমেবা- 
দ্বিতীয় সর্বব্যাপি-সর্বনিয়ন্ত -সর্বাশ্রয় সর্ববিং-সর্বশক্তিমদ্‌ ঞুঁবং 
পূর্ণনপ্রতিমমিতি। 

(5) একস্ত তন্তৈবৌপাসনয়। পারত্রিকমৈহিকঞ্চ শুভং ভবতি। 

(9) তম্মিন্‌ গ্রীতিস্তস্ত প্রিয়কার্ধসাধনঞ্চ তছ্ুপাঁসনমেব |% 

“পুর্বে কেবল এক পরব্রহ্মমাত্র ছিলেন; তিনি এই সমুদয় 
স্ষ্টি করিলেন। তিনি জ্ঞানন্বরূপ, ম্ঙ্গলম্বরূপ, নিত্য, নিয়ুস্তা, 
সব্জ্ঞ, সর্বব্যাপী, সর্বাশ্রয়, নিরবয়ব, নিধিকার, একমাত্র, অদ্বিতীয়, 
সর্বশক্তিমান, স্বতন্ত্র ও পরিপূর্ণ; কাহারও সহিত তাহার উপমা 
হয় না। একমাত্র তাহার উপাসন। দ্বার এঠিক ও পারত্রিক মঙ্গল 
হয়। তাহারক প্রীত করা এবং তাহার প্রিয়কার্য সাধন করাই 
তাহার উপাসন11৮ 

ব্রহ্ষকে তিনি এক বলে মানতেন। ব্রান্গধর্ম গ্রহণের প্রতিজ্ঞার 
পপরব্রহ্ম জ্ঞান করিয়া স্থই কোন বস্তুর আরাধনা করিব না” এই 
আদর্শট তিনি জীবনে সর্বতোভাবে পালন করেছিলেন। ব্রহ্ষের 
বোধটি দ্বিতীয় মন্ত্রে ব্যক্ত হয়েছে -তবে এর সঙ্গে ্বাধ্যায়' অংশে 


বীজ ২৭ 


ব্রদ্মের আনন্দ স্বরূপের যে বর্ণনা রয়েছে ত1 মিলিয়ে পড়লেই তার 
ব্রন্মের পরিপুর্ণ বৌধটি অনুভব করা যাবে। ব্রন্দোপাসনাকে তিনি 
প্রাত্যহিক জীবন থেকে বিচ্ছিন্ন করেন নি, ব্রন্মোপাসনার মধ্য 
দিয়েই মানুষের সব কল্যাণ সম্ভবপর হতে পারে এই ছিল তার 
বিশ্বাস। চতুর্থ মপ্তরে তিনি তার জীবনের আদর্শটি ব্যক্ত কৰেছেন। 
রামমোহনের মতো! জ্ঞানের আবৃত্তিকে উপামনা বলে গ্রহণ 
করতে দেবেন্দ্রনাথ পারেন নি--তিনি প্রীতির মধ্য দিয়ে ব্রহ্ম ও 
জগতের দিকে অগ্রসর হয়েছিলেন। ভারতের প্রাচীন খষিদের 
আদর্শ যাই থাকুক ন। কেন, পরবত্তাঁ কালে জগৎ আর জীবন থেকে 
নিজেকে থক করে নিয়ে স্বতন্্রভাবে সাধনার আদর্শ এ দেশে 
ব্যাপক প্রসার লাভ করেছে। কিন্তু দেবেত্রনাথের ব্রহ্মানুভূতি 
তাকে আত্মকেন্দ্রিক করে তোলে নি। “তার ব্রহ্ম একলার ব্রহ্ম নয়,- 
তার ব্রহ্ম শুধু জ্ঞানীর ব্রহ্ম নয়, শুধু ভক্তের ব্রহ্ম ও নয়, তার ব্রহ্ম 
নিখিলের ব্রহ্ম; নির্জনে তাব ধ্যান, সজনে তার সেবা; অন্তরে 
1র স্মরণ, বাহিরে তার অনুসরণ ; জ্ঞ।নের দ্বার। তার তত্ব উপলব্ধি, 
হৃদয়ের দ্বার! তার প্রতি প্রেম, চরিত্রের দ্বারা তার প্রতি নিষ্ঠা এবং 
কর্মের ঘারাতার প্রতি আত্মনিবেদন |” [ রবীন্ত্ররচনাবঙ্গী ১৫, পৃষ্ঠা ০২ ] 
দেবেন্দ্রনাথের প্রকৃতির মধ্যে একটা অতুলনীয় রসপিপাস৷ 
ছিল _-সেইজন্যই তিনি মধ্যযুগের সন্গ্যাসীদের মতো! জীবনকে 
পরিত্যাগ করে সাধনা করতে পারেন নি। রামকৃষ্জ পরমহংসদেব যে 
জনকের সঙ্গে তুলনা করে মহষি দেবেন্দ্রনাথকে রাজষি আখ্য। 
দিয়েছিলেন তা অসংগত হয় নি। প্রথম যৌবনে বিষয়ে অনাসক্তি 
প্রবলভাবে তার অন্তরে জাগ্রত হলেও, ব্রন্মের অনুভূতি তাঁর জীবনে 
যতই গভীর হয়েছে জীবনকে তিনি ততই পুর্ণতরভাবে গ্রহণ করতে 
চেয়েছিলেন। তার সুঙ্ম্ম মাজিত রুচির প্রসঙ্গ তার জীবনীগ্রন্থে 
বহুবার উল্লেখ কর! হয়েছে। জীবনের প্রতি একটা মালিন্যহীন 
গভীর অন্নরাগ তার ধর্মচেতনারই অঙ্গীভূত ছিল। “প্রাচীন ভারতের 


২৮ রবীন্দ্রনাথের ধর্মচিন্তা 


তপোবনের খষিরা যেমন তার গর ছিলেন, তেমনি পারস্তের 
সৌন্দর্যকুঞ্জের বুলবুল হাফেজ তার বন্ধু ছিলেন। তার জীবনের 
আনন্দ-প্রভ।তে উপনিষদের শ্লে।কগুলি ছিল প্রভাতের আনলাক এবং 
হাঁফেজের কবিতাগুলি ছিল প্রভাতের গাঁন।% [.ববীন্ত্রচন1বলী ১৫, 
পৃষ্ঠা ৫০১ ] 

বন্তত রবীন্দ্রনাথের মধ্যে এই রসপিপাসাই বিকশিত হয়ে উঠে 
তাকে অসাধারণ কবিত্ব-সম্পদের অধিকারী করে তৃলেছে। পুত্র 
তার পিতার সম্পদকেই বিকশিত করে তুলেছেন। রবীন্দ্রনাথের 
বিশ্বগ্রাসী আঁহরণী শক্তি ভারতের সমস্ত সাধনার ধারার সারটুকু 
গ্রহণ করেছে, বিদেশের »ম্পদও তার আহরণ থেকে বাদ পড়ে নি, 
কিন্ত তার মুল প্রকৃত্িব উপব দেবেন্দ্রনাথের প্রভাবই সক্ক্রিয়। যে 
উপনিষদকে রবীন্দ্রনাথের ভাবজীবনের স্তন্তদাত্রী বলা হয়, সেই 
উপন্িদকে তিনি মুখ্যত 'ত্রাহ্গধর্মণ গ্রন্থের মধ্য দিয়ে পেয়েছিলেন । 
দেবেন্দ্রনাথের 'ত্র।ক্গধর্মের ব্যাখ্যান আর তার "শাস্তিনিকেতন” গ্রন্থের 
মধ্যে ভাবগত সাদৃশ্য রয়েছে। বস্তত রবীন্দ্রনাথ জন্মকাল থেকে 
দেবেন্দ্রনাথের ধর্মজীবনের যে জীবন্ত রূপটি প্রত্যক্ষ করেছিলেন, তা 
তার মন্তরে গভীরভাবে মুদ্রিত হয়ে গিয়েছিল। তার বনু কার্ষে ও 
চিন্তায় দেবেন্দ্রনাথের প্রভাবের পরিচয় ব্যক্ত হয়েছে। ভার 
ধর্মানুভূতির মূলে তার পিতৃদেবের প্রত্যক্ষ ও পরোক্ষ প্রভাবই 
বিশেষভাবে লক্ষণীয়। 

রামমোহনের কাছ থেকে রবীন্দ্রনাথ কী পেয়েছেন তা রামমোহন 
সম্পর্কে তার একটি উক্তি থেকেই অনুধাবন কর! যেতে পারে। তিনি 
বলেছেন, “রামমোহন রাঁয় আমাদের দেশের প্রাচীন ব্রহ্মসাধনাকে 
নবীন যুগে উদ্ঘাটিত করে দিলেন। ব্রহ্গকে তিনি নিজের জীবনের 
মধ্যে গ্রহণ করে জীবনের সমস্ত শক্তিকে বৃহৎ করে বিশ্বব্যাপী করে 
প্রকাশ করে দিলেন। তাঁর সকল চেষ্টা, মানুষের প্রতি তার প্রেম, 
দেশের প্রতি তার শ্রদ্ধা, কল্যাণের প্রতি তার লক্ষ্য, সমস্তই 


বীজ ২৯ 


ব্রহ্মসাধনাকে আশ্রয় করে উদার এক্যলাভ করেছিল। ব্রহ্মকে তিনি 
জীবন থেকে এবং ব্রহ্মাণ্ড থেকে বিচ্ছিন্ন করে কেবলমাত্র ধ্যানের বস্ত 
জ্ঞানের বস্তু করে নিভৃতে নিবাসিত করে রাখেন নি। ত্রহ্মকে তিনি 
বিশ্ব-ইতিহাসে বিশ্বধর্মে বিশ্বকর্মে সবত্রই সত্য করে দেখবার সাধন! 
নিজের জীবনে এমন করে প্রকাশ করলেন যে, তার সেই সাধনার 
দ্বারা আমাদের দেশে সকল বিষয়েই তিনি নুতন যুগের প্রবর্তন 
করে দিলেন।৮ [ রবীন্দ্ররচনাবলী ১৬, পৃষ্ঠা! ৩৮০ ] এই বিশ্ববোধ 
দেবেন্দ্রনাথের মধ্যে তেমন বিকশিত হয় নি- রবীন্দ্রনাথ এট 
রামমোহনের কাছ থেকে পেয়েছেন। অন্তরে বাহিরে ব্রক্মকে 
অনুভব করবার যে আদর্শ ত।র বহু রচনায় ব্যক্ত ত৷ দেবেন্দ্রনাথেরই 
আদর্শ; বিশ্বের ভাবনার সঙ্গে আপনার ভাবনাকে মেলাবার কল্পন! 
রামমোহনের--এই কল্পনাই রবীন্দ্রনাথের বিশ্ববোধকে বিকশিত করে 
তুলেছে। 

রামমোহন আর দেবেন্দ্রনাথের সঙ্গে রবীন্দ্রনাথের সবচেয়ে বড়ো 
পার্থক্য এই যে, রামমোহন ধর্মশিক্ষয়িভা, দেবেন্দ্রনাথ ধর্মনাধক আর 
রবীন্দ্রনাথ মুখ্যত কবি। ধর্মান্ুভূতির প্রকাশ তিনজনের জীবনে 
স্বতন্ত্রভাবে হয়েছে। কিন্ত তা হলেও এদের ধর্মচিস্তাকে একটি সুত্রে 
গ্রথিত কর! যেতে পারে ; একটি বীজ থেকে একটি অঙ্কুরই যে উদ্ভিন্ন 
হয়ে ক্রমে ক্রমে বৃহৎ আকার লাভ করেছে এ কল্পনা অসংগত হবে না । 
রবীন্দ্রনাথের কবিজীবনে বিহারীলাল প্রমুখ সমকাঁপীন কবির প্রভাব 
কিছু কিছু পড়েছে ; তার ধর্মানুভূতির উপর রামমোহন-দেবেন্দ্রনাথের 
সাধনার প্রভাব আরও ব্যাপক, আরও গভীর । 


অন্কুর 

রবীন্দ্রনাথ যখন জন্মগ্রহণ করেছিলেন, তখন দেবেন্দ্রনাথের 
পরিবারে ব্রান্মধর্ম সুপ্রতিষ্ঠিত হয়েছে। কিন্তু রবীন্দ্রনাথ এই 
ধর্মাদর্শের অভ্যস্ত সংস্কারের মধ্যে নিজেকে ডুবিয়ে দেন নি। একটি 
চিঠিতে তিনি লিখেছেন, “ব্রাহ্ম পরিবারে যদিও আমার জন্ম তবু 
ঈশ্বর উপাসনা! সম্বন্ধে আমার মন কোনে সংস্কারে আবদ্ধ হয় নি। 
তার একটা কারণ, অতি শিশুকালেই জামার মধ্যে কবি প্রকৃতি 
অত্যন্ত প্রবলভাবে জেগে উঠেছিল--আমি আমার কল্পনা নিয়েই 
সর্বদা ভোর হয়ে ছিলুম- ধর্ম প্রভৃতি সম্বন্ধে কে কি বলে বাল্যকালে 
তা আমার কানেও যায় নি। 

তারপরে আমার বয়ন যখন ১১১৪ তখন থেকে আমি অত্যন্ত 
আনন্দ ও আগ্রহের সঙ্গে বৈষুব পদাবলী পাঠ করেছি; তার ছন্দ রস 
ভাষা ভাব সমস্তই আমাকে মুগ্ধ করত। যদিও আমার বয়স অল্প 
ছিল তবু মস্ফুট রকমে বৈষুব ধর্মতত্বের মধ্যে আমি প্রবেশ লাভ 
করেছিলুম 1৮ [প্রবাসী ১৩৪ পৌষ] 

অবশ্য, বেষ্ণব ধর্মতত্বের প্রভাব যে রবীন্দ্রনাথের উপর বিশেষ 
সক্রিয় হয়েছিল এ কথ! বল! চলে না। তার ধর্চিন্ত।য় ভারতীয় 
একাধিক ধর্মাদর্শের ছায়াপাত হয়েছে, কিন্তু তিনি কোনোটিকেই 
সামগ্রিকভাবে গ্রহণ করেন নি। ব্রাঙ্ষধর্ম আর বৈষ্বধর্ম ছাড়াও 
সুফী সাধন, বৌদ্ধধর্স, সহজিয়া, বাউল প্রভৃতি সাধনারও প্রত্যক্ষ বা 
পরোক্ষ প্রভাব রবীন্দ্রনাথের বিরাট সাহিত্যের মধ্যে দেখা যাঁয়। 
বস্তত তার কবি-প্রকৃতি কোনে নির্দিষ্ট ধর্ম।দর্শের মধ্যে আবদ্ধ থাকতে 
পারেনি। তিনি যাঁর মধ্যে অনুকূল ভাবনার সন্ধান পেয়েছেন 
তাকেই গ্রহণ করেছেন আবার যেখানেই তিনি প্রতিকূল আদর্শ 
দেখেছেন সেখানেই তর চিত্ত বিরূপ হয়েছে। 

রবীন্দ্রনাথ যখন জন্মগ্রহণ করেছেন তখন অর্থাৎ উনবিংশ 


অঙ্কুর ৩১ 
শতাব্দীর শেষার্ধে বাংলার সর্বত্র এবট। ভাববিপ্লব দেখা! দিয়েছিল-_- 
ধর্মচিন্তা সেই বিপ্লবের একট! প্রধান অংশ ছিল। মহধি দেবেন্দ্রনাথের 
সঙ্গে কেশবচন্দ্রের সংযোগ ব্রাহ্গধর্ম প্রবর্তনের উন্মাদনাকে প্রবল করে 
তোলে। বঙ্কিমচন্দ্র তার সাহিত্যের মধ্য দিয়ে জাতির ধর্মাদর্শ 
উন্মেষিত করতে প্রয়াসী হয়েছিলেন। কবি নবীনচন্দ্র সেন ধর্মচিস্তাকে 
মুখ্য স্থান না দ্রিলেও তার ত্রয়ী মহাকাঁব্যে কৃষ্ণচরিত্রের রূপায়ণ 
স্মরণীয়। একদিকে যেমন রামকৃষ্ণের মন্ত্রশিষ্য বিবেকানন্দ আর আর্ষ- 
সমাজের প্রতিষ্ঠাতা দয়ানন্দ সরস্বতী নিজেদের ধর্মাদর্শ প্রচার করছি- 
লেন, অপর দিকে কৃষ্ণানন্দ স্বামী বা শশধর তর্কচুড়ামণির মতো! 
ধর্মব্যাখ্যাতাও এ যুগে আত্মপ্রকাশ করেছিলেন। থিয়সফিক্যাল 
সোসাইটির প্রতিঠাও এই সময়েই হয়েছিল। 

কিন্তু একই কালে ধর্মের এই নূতন ধারাগুলি প্রবাহিত হলেও 
কোনোটি অপরটির সঙ্গে মিলিত হতে পারে নি। সম্ভবত পাশ্চাত্য 
শিক্ষার ফলে আমাদের দেশের শিক্ষিত সমাজে এমন একটা স্বাতন্তর্- 
বোধ দেখা দিয়েছিল যার জন্য এ যুগের ধর্মসাধকদের মধ্যে অনেকট! 
তাদের অজ্ঞাতসারেই একটা স্বকেন্দ্রিকতা এসে গিয়েছিল; একটা 
সর্বজনীন ধর্মাদর্শ প্রতিষ্ঠা করবার কোনে প্রয়োজন যে আছে এ 
বোধটাও স্পষ্ট হয়ে ওঠে নি। রবীন্দ্রনাথের বিশোর হাদয় এই 
বিচ্ছিন্ন ধারাগুলির কোনোটির প্রতি তেমন আগ্রহ বা অনুরাগ পোষণ 
করে নি। ব্রাহ্মধর্মের প্রতিও তার অন্ুরাগ ছেলেবেল থেকে জাগে নি 
_ প্রথম যৌবনে ব্রাহ্মসমাজের সাধারণ সম্পাদক হিসেবে তিনি 
একবার সোৎসাহে এর সমর্থন করেছিলেন। কিন্তু সম্প্রদায়ের বন্ধন 
তাকে বেশিদিন বাঁধতে পারে নি। 

ত্রা্মসমাজের সঙ্গে সম্পর্ক ঘনিষ্ঠ না হলেও বাল্যকাল থেকেই 
রবীন্দ্রনাথের উপর তার পিতৃদেবের প্রভাব পড়েছে। বারো বছর 
বয়মে উপনয়ন হবার পর থেকেই তিনি কিছুকাল পিতার সাহচর্য 
ল।ভ করেছিলেন। এই সময় গায়ত্রীমন্ত্র তার চিত্বকে আকৃষ্ট 


৩২ রবীন্দ্রনাথের ধর্মচিন্তা 


করেছিল। গায়ত্রীমন্ত্র তার বালকচিত্তে যে একটা উদাসভাব 
এনে দিয়েছিল তার বর্ণনা 'জীবনস্মৃতিতে আছে। গায়ত্রী মন্ত্ 
তার চিত্তকে কীভাবে স্পর্শ করেছিল তার আভাস দিয়ে “175 
ঢ২211810]) ০ 191)? গ্রন্থে তিনি বলেছেন «7115 (গায়ত্রীমন্ত্র ) 
ঢ61:0900060 2 52156 ০01 5216172 63810901010 11) 1006১ 006 
99115 10601090101) 0001 000 117917106 702106 10101) 
01629 10 0106 50:০2] 06 01620101 [0 "00170 210 00০ 
0061 0110.” [পৃষ্ঠা ৯৩] 

গায়ত্রীমন্ত্র দেবেন্দ্রনাথের মতোই রবীন্দ্রনাথের উপরও প্রভাব 
বিস্তার করেছিল। পরিণত বয়সে গায়ত্রীমন্ত্রের তাৎপর্য তার কাব্যের 
মধ্যেও (যেমন “সাবিত্রী” কবিতা ) অনুস্থযত হয়েছে। গায়ত্রী- 
মন্ত্রের ব্যাখ্যা তিনি অনেক জায়গায় করেছেন, তার একটি উদ্ধৃত 
কর] অপ্রাসঙ্গিক হবে না।-- 

“আমাদের প্রতিদিনকার মন্ত্রের আরম্ত ভূতূুবিঃ ন্ব৮-“ সমগ্র 
বিশ্বের উপলদ্ধি । নিজেকে বিরাট স্যষ্টির মধ্যে দেখা, সমস্তের সঙ্গে 
নিজের একান্ত যোগ অনুভব করা, এই হল ব্যাহ্ৃতি। 

তৎসাবতুবরেণ্যং ভর্গো দেবস্ত ধীমহি 
ধিয়ো যো নঃ প্রচোদয়াৎ। 
স্গ্টিকর্তীর বরণীয় তেজ ধ্যান করি-_বাইরের দিকে স্থষ্টিকর্তার প্রকাশ 
ভূভূব স্বলেকে সেই স্থপতি অন্তরের মধ্যে সম্পূর্ণ হয়েছে চৈতন্যে। 
অসীম চৈতন্য সেই চৈতন্য প্রেরণ করেছেন আমার অন্তরে । বাইরে 
এই বিশ্বস্থষ্টি এবং অন্তরে এই চৈতন্যধার! ছুইকে একত্র মিলিয়ে ধ্যান 
করি তৎসবিতুর্বরেণ্যং ভর্গঃ। স্থষ্টিকর্তার এই বরণীয় তেজ নিজের 
চৈতন্যে উপলব্ধি দ্বারা অসীম চৈতন্যের যুক্তি অনুভব করি। আমাদের 
থাকতে হবে সেই অসীম ব্রহ্মাণ্ডের মধ্যে সেই আলোতে-__যে আলো 
নিত্য বিচ্ছুরিত হয়ে আমাদের মনকে বিশুদ্ধ করে দেয়। যে-বৃহতের 
মধ্যে ক্ষতি নেই, মরণ নেই, সেই অসীমে আমাদের আম্মাকে বিস্তীর্ণ 


অঙ্ুর ৩৬ 
করে দেওয়ার সাধন--বৃহতের সাধনা আমাদের প্রতিদিনকার নয়।৮ 
[ মাঘোৎ্সব প্রবাসী ১৩৪৩ বৈশাখ ] 

গায়ত্রীমন্ত্রকে শ্রদ্ধা করলেও বা 'ত্রাহ্মধর্ম গ্রন্থে যে-সব মন্ত্র 
সংকলিত হয়েছে তার প্রতি আকর্ষণ থ।কলেও মন্ত্রজপে যে কোনো 
সুনির্দিষ্ট ফল পাওয়া যেতে পারে এ বিশ্বাস তার ছিল না। বরং জড় 
অভ্যাসের বশে মন্ত্র জপ করার প্রতি তিনি বিরাগই পোষণ করেছেন। 
“অচলায়তন' নাটকে মন্ত্রজপের বিরুদ্ধে তার তীব্র কটাক্ষ আছে। 

মন্ত্রের আবৃত্তি জড় অভ্যাসে পরিণত হলে মন্ত্রের সার্থকতা 
থাকে না, সম্ভবত এই বিশ্বাসের বশবতা হয়েই রবান্দ্রনাথ "শাস্তি- 
নিকেতন" ব1 অন্যান্য গ্রন্থে সাহিত্যের মাধ্যমে প্রাচীন মন্ত্রগুলিকে 
উপলব্ধি করবার চেষ্টা করেছেন। এখানে এক একটি মন্ত্রের ষে 
ব্যাখ্যা আছে তা আলোচনামাত্র নয়, তাকে মন্ত্রের ধ্যান বল। অসংগত 
হবে না। তার শিল্পী প্রাণ মন্ত্রকে নান। ভাবে আম্বাদ করবার 
জন্য উৎসুক হয়েছিল। 

উপনয়নের পরই রবীন্দ্রনাথের জীবনে একটা বড়ো! ঘটন! ঘটেছে 
_সেটি পিতার সঙ্গে হিমালয়যাত্রা আর এই যাত্রার আগে বোলপুরে 
( তখনও শান্তিনিকেতন নাম হয় নি) কিছুকাল অবস্থিতি। শাস্তি- 
নিকেতনের উদার প্রকৃতির মধ্যে তার চিত্ত মুক্তি পেয়োছল। 
রবীন্দ্রনাথ পরব্তাঁ কালে স্বীকার করেছেন, “শান্তিনিকেতনে এসেই 
আমার জীবনে প্রথম সম্পূর্ণ ছাড়া পেয়েছি বিশ্বপ্রকৃতির মধ্যে। 
**সেই বালক বয়সে এখানকার প্রকৃতির কাছ থেকে যে আমন্ত্রণ 
পেয়েছিলাম ..এখানকার অনবরুদ্ধ আকাশ ও মাঠ, দূর হতে প্রতি- 
ভাত নীলাভ শাল ও তালশ্রেণীর সমুচ্চ শাখাপুঞ্জের শ্যামল৷ শাস্তি, 
স্মৃতির সম্পদৰপে চিরকাল আমার স্বভাবের অন্তরূক্ত হয়ে গেছে। 
তারপর এই আকাশে, এই আলোকে দেখেছি সকালে বিকালে পিতৃ- 
দেবের পুজার নিঃশব্দ নিবেদন, তাঁর গভীর গান্তীর্ঘ।” | আশরম- 


বিগ্ভালয়ের সুচেন” প্রবাসী ১৩৪* আশ্বিন ] 
৩ 

বালক রবীন্দ্রনাথ পিতার পরিচয় হিমালয়ে আরও বেশি করে 
পেয়েছিলেন। মহষির ভক্তমুত্তি তাঁর চিত্রপটে গভীরভাবে মুদ্রিত 
হয়েছিল। দেবেক্্নাথের শান্ত ভক্তিরস এখান থেকেই সর্বপ্রথম 
তার হৃদয়ে সঞ্চারিত হয়। হিমালয়ের নির্জন পরিবেশও তার 
অন্তরে প্রভাব বিস্তার করেছিল। পিতার সাহচর্য আর প্রকৃতির 
উদার প্রাঙ্গণ তার চিত্তকে পরিপুষ্ট করে তুলেছিল; দেবেক্্রনাথের 
তীক্ষ দৃষ্টির তত্বাবধানে রবীন্ত্রনাথের রীতিমত অধ্যয়নের কথাও 
এ প্রসঙ্গে উল্লেখযোগ্য । রবীন্দ্রনাথের ভাবজীবনের ইতিহাসে এই 
হিমালয়প্রবাঁসের একট! বিশেষ মূল্য আছে। 

বৈষ্ণব পদাবলীর প্রতি কিশোর রবীন্দ্রনাথের অনুরাগ ছিল-_ 
পদাবলীর সাহিত্য অংশই তাকে আকর্ণ করেছিল। “অস্ফুট রকমে 
বৈষ্ণব ধর্মতত্বের মধ্যে” প্রবেশলাভ করলেও বৈষ্ব ধর্মতন্ব এ সময়ে 
তাকে নাড়া দেয় নি, কৈশোরের রচন। “ভানু সিংহের পদাবলী” মুখ্যত 
তার সাহিত্যকর্মের জন্য উল্লেখযোগ্য । বৈষ্ণব সাহিত্যের 
মূলগত ভক্তিরস এই কাব্যে অন্ুপস্থিত। তবে বৈষ্ণব ধর্মাদর্শের 
কিছুটা এই সময় রবীন্দ্রনাথের অন্তরে অনুপ্রবিষ্ট হয়েছিল-_ 
পরবর্তা কালে তার বিকাশ লক্ষ্য করা যায়। 

প্রথম জীবনে রবীন্দ্রনাথ কয়েকটা ব্রক্মসতীত রচনা করেন-__ 
এগুলির মধ্যেও সাহিত্যকর্ম যেটুকু আছে সেই টুকুই উল্লেখযোগ্য, 
ভক্তিরস এমন কি যথার্থ কাব্যরসও এখানে পাওয়া যায় না। এই 
সময়ের গানগুলি সম্বন্ধে প্রভাতকুমারের উক্তি প্রণিধানযোগ্য | 
তিনি বলেছেন, “কবি ও সীতকার হিসাবে রবীন্দ্রনাথ ব্রহ্মসংগীত 
রচনা করিলেন বটে, তবে সেগুলিকে তাহার অনুভূতিমূলক কাব্য- 
এই্বর্য বলা যায় কিনা তাহাই বিচার্ধ। জীবনের অনেক কাজ আমরা 
সামাজিক প্রয়োজন, লৌকিক চাহিদা অথবা ব্যক্তিগত অনুরোধাদির 
জন্য কর্তব্য হিসাবে পালন করি। রবীন্দ্রনাথের বিশ বংসর বয়সে 
রচিত ব্রহ্মসগীতগুলি ভগবদভক্তি-প্রণোদিত আধ্যাত্মিক সংগীত 


অঙ্কুর ৩৫ 
বলিয়া স্বীকার করিবার প্রয়োজন নাই।৮ [ রবীন্দ্রজীবনী ১, পৃষ্ঠা ৮৪ ] 
_বন্তরত তিনি গীতিকার, ত্রাহ্মপরিবারে তার জন্ম আর তার 
পিতা ব্রাহ্মদমাজের পুরোধা-এই জন্যই তিনি ব্রহ্মসগীত রচন৷ 
করতে অগ্রসর হয়েছিলেন। 

বাস্তবিক পক্ষে এ যুগে ধর্মসাধনার জন্য তার অস্তরের আগ্রহ 
ছিল ন1। তার স্তরে এ সময় উচ্ছাসের প্রাবল্য দেখা যায়; ৷ 
একদিকে যেমন কাব্যের মধ্যে নিজেকে ব্যক্ত করতে উৎস্থুক হয়েছিল, 
তেমনি গগ্ভের মধ্যে বিভিন্ন চিন্তারপে আত্মপ্রকাশ করেছিল। “স্থষ্টি- 
স্থিতি-প্রলয়” ব। “মহান্বপ্ন” কবিতায় তার যে স্ষ্টিবোধ ব্যক্ত হয়েছে 
তা ব্রাহ্মলমাজের আদর্শের অনুগত নয়-এর মধ্যে হিন্দুধর্মের 
পৌরাণিক একটি কল্পনার কবিজনোচিত রূপায়ন আছে। তার সমগ্র 
সাহিত্যের মধ্যে ঈশ্বর ব। বিশ্বস্থষ্টি সম্পর্কে যে বোধের পরিচয় পাই, 
ব্রাহ্মষঘমাজের মত বা বিশ্বাসের সঙ্গে তা ঠিক মেলে না। তার 
শিল্পবোধ ত্রাহ্মসমাজের অপেক্ষাকৃত সীমায়িত ঈশ্বরজ্ঞানকে চরম 
বলে মেনে নিতে পারে নি। তবে তিনি প্রকাশ্যে কোথাও 
ব্রাহ্মলমাজের বিরুদ্ধে বিদ্রোহ ঘোষণা করেন নি। সামাজিক 
জীবনে তিনি আদি ব্রান্মদমাজকেই সমর্থন করেছিলেন। 

রবীন্দ্রনাথের ধর্মচিন্তার পরিচয় নিতে গেলে তার কেবল ধর্ম- 
সম্পর্কে মতামতগুলি অবলম্বন করলেই চলবে ন1; তার সাহিত্যন্থষ্টির 
মধ্যে তার অন্তরের যে ভাবগুলি ব্যক্ত হয়েছে, সেগুলির সাক্ষ্যের 
মূল্য কম নয়, বরং সেগুলির মধ্যেই তার অকৃত্রিম পরিচয় পাওয়া 
যায় বলে নির্দেশ করা অসংগত হবে না। রবীন্দ্রনাথের অস্তজবন 
আর শিল্পজীবনের মধ্যে কোনে। বিরোধ ছিল না; বরং দ্বিতীয়টি 
প্রথমটি থেকেই উদ্ভূত হয়েছে। 

মহি দেবেন্দ্রনাথের জীবনে পিতামহীর মৃত্যুকালে শ্মশানে যে 
ভাবের উদয় হয়েছিল সেটিকেই তার আধ্যাত্মিক জীবনের উদ্বোধক 
বলে নির্দেশ কর! হয়ে থাকে। রবীন্দ্রনাথের জীবনেও আমরা অনুরূপ 


৩৬ রবীন্দ্রনাথের ধর্মচিন্তা 


একট! ঘটনা দেখতে পাই। একদিন সকালে তিনি বারান্দায় দাঁড়িয়ে 
ফী স্কুলের বাগানের একটি গাছের দিকে তাকিয়েছিলেন। “তখন 
সেই গাছগুলির পল্লবান্তরল হইতে সুর্যোদয় হইতেছিল। চাহিয়। 
থাকিতে থাকিতে হঠাৎ এক মুহুর্তের মধ্যে আমার চোখের উপর 
হইতে যেন একটা পর্দা সরিয়া গেল। দেখিলাম, একটি অপবপ 
মহিমায় বিশ্বসংদার জমাচ্ছন্ন। আনন্দে এবং সৌন্দর্যে সর্বত্রই 
তরঙ্ষিত। আমার হৃদয়ের স্তরে স্তরে যে-একট। বিষাদের আচ্ছাদন 
ছিল তাহা! এক নিমিষেই ভেদ করিয়া আমার সমস্ত ভিতরটায় 
বিশ্বের আলোক একেবারে কিচ্ছুরিত হইয়া পড়িল ।***আমি বারান্দায় 
দাড়াইয়া থাকিতাম, রাস্ত। দিয়। মুটে মজুব যে-কেহ চলিত তাহাদের 
গতিভঙ্গি, শরীরের গঠন, তাহাদের মুখশ্রী আমার কাছে ভারি 
আশ্চর্য বলিয়া বোধ হইত; সকলেই যেন নিখিল সমুদ্রের উপর 
দিয়া তরঙ্গলীলার মতো বহিয়। চলিয়াছে। শিশুকাল হইতে কেবল 
চোখ দিয়া দেখাই অভ্যস্ত হইয়া গিয়াছিল, আজ যেন একেবারে 
সমস্ত চৈতন্য দিয়া দেখিতে আরম্ভ করিলাম। রাস্ত1 দিয়া এক যুবক 
যখন আর এক যুবকের কাঁধে হাত দিয়া অবলীলাক্রমে চলিয়া যাইত, 
সেটাকে আমি সামান্য ঘটনা বলিয়া মনে করিতে পারিতাম 
না-বিশ্বজগতের অতলস্পর্শ গভীরতার মধ্যে যে অফুরান রসের উৎস 
চারিদিকে হাসির ঝরনা ঝরাইতেছে সেইটাকেই যেন দেখিতে 
পাইতাম। 

সামান্য কিছু কাজ করিবার সময়ে মানুষের অঙ্গে-প্রত্যঙ্গে যে 
গতিবৈচিত্র্য প্রকাশিত হয় আগে তাহা লক্ষ্য করি নাই--এখন 
মুহুর্তে মুহূর্তে সমস্ত মানবদেহের চলনের সংগীত আমাকে মুগ্ধ করিল। 
এ সমস্তকে আমি স্বতন্ত্র করিয়া দেখিতাম না, একটা সমষ্টিতে 
দেখিতাম। এই মুহুর্তেই পৃথিবীর সর্বত্রই নানা লোকালয়ে, নান! 
কাজে, নানা আবশ্তকে কোটি কোটি মানব চঞ্চল হইয়া উঠিতেছে 
-সেই ধরণীব্যাপী সমগ্র মানবের দেহচাঞ্চল্যকে স্ুবৃহত্ভাবে এক 


অঙ্কুর ৩৭ 
করিয়া দেখিয়া আমি একটি মহাসৌন্দর্যন্বত্যের আভাস পাইতাম। 
বন্ধুকে লইয়া বন্ধু হাসিতেছে, শিশুকে লইয়া মাতা লালন করিতেছে, 
একটি গোরু আর একটি গোরুর পাশে দাড়াইয়া তাহার গা চাটিতেছে, 
ইহাদের মধ্যে যে-একটি অন্তহীন অপরিমেয়তা আছে তাহাই আমার 
মনকে বিস্ময়ের আঘাতে যেন বেদন। দিতে লাগিল ।” [ ববীন্দ্র- 
বচনাবলী ১৭, পৃষ্ঠা ৩৯৬-৩৯৮ ] 

এই সৌন্দর্য আর আনন্দের উপলব্ধি রবীন্দ্রনাথের জীবনবোধের 
মূলে বর্তমান। সৌন্দর্ধে মাধুধে মণ্তিত এই জগৎসংসার উপেক্ষার বিষয় 
নয়__এব প্রতি তীব্র অনুরাগ তার কবিচিত্তে মূলীভূত। 'প্রভাত- 
সংগীত” আর “ছবি ও গানের অনেক কবিতাতেই জগতের সৌন্দর্য- 
মাধুর্ধ উপভোগ করবার আকুল আবেগ দেখ! যায়। 

প্রকৃতির প্রতিশোধ নাটকে তার এই জীবনবোধ সুস্পষ্টরূপে 
প্রতিফলিত হয়েছে । সেখানে সন্ন্যাসী প্রকৃতিকে দমন করে তার 
উপরে আপনার জ্ঞানকে স্থাপন করেছিল। জগতের সৌন্দর্যকে, 
সংসারের হাসিকান্নাকে সে মায়া বলে, মোহ বলে উপেক্ষা করেছে। 
বহুকাল তপস্তার পর আপনাকে সে প্রকৃতিজয়ী বলে মনে করেছে-_ 
বিশ্ব ভম্ম হয়ে গেছে জ্ঞানচিতানলে । সংসারের সমুখে ধ্রাড়িয়ে 
সংসারকে তার ্থষ্টির পঞ্জর আর “ছেলেখেলা” বলে মনে হয়েছে। 
কিন্ত একটি বালিকার স্নেহ তার অন্তরের নিরুদ্ধ প্রকৃতিকে জাগ্রত 
করে তুলেছে। যে জগংকে সে তুচ্ছ বলে অবজ্ঞা করেছিল, 
সেই জগতের অপরূপ মধুরিমা তাকে আকর্ষণ করেছে। সেই 
গাকর্ষণ আর জ্ঞানমাত্রলিগ্ন, সন্গ্যাসীর বিরাগের দন্টি এই নাটকের 
মধ্যে সুন্দরভাবে ফুটে উঠেছে । জগতের সৌন্দর্য একবার 
তাকে মুগ্ধ করেছে_-সে বিশ্বপ্রকৃতির সৌন্দর্যের দিকে দৃষ্টিপাত করে 
বলেছে 

সহস। পড়িল চোখে একী মায়া ঘোর, 
জগতেরে কেন আজ মনোহর হেরি ! 


৩৮ রবভ্্রনাথের ধর্মচিন্তা 


কিংব৷ 
আহা এ কী সুমধুর ! এ কী শান্তি সুধা। 
কী আরামে গাছগুলি রয়েছে দাড়ায়ে। 
মনে সাধ যায় এ তরু হয়ে গিয়ে 
চক্দ্রীলোকে ঈীড়াইয়া স্তব্ধ হয়ে থাকি। 
আবার পরমুহুর্তেই তার মনে হয়েছে যে জগতের মৌহবন্ধ থেকে 
তাঁর মুক্তি ঘটেছে, তার নিরাসক্ত চিন্ত বিশ্বের সৌন্দর্ধে বা সংসারের 
মাধুধে মুগ্ধ হবার নয়।-__ 
বন্দী করে রেখেছিলি মায়ামুদ্ধ করে, 
পাঁলায়ে এসেছি আমি, হয়েছি স্বাধীন । 
তীরে বসে গা তোদের মায়াগানগুলি__ 
অনন্তের পানে আমি চলেছি ভাসিয়া। 
কিন্ত এই বৈরাগ্যের এই নিরাসক্তির সুর অতিক্রম করে প্রকৃতির 
প্রতি অন্ুরাগই শেষ পর্বস্ত জয়ী হয়েছে । সন্স্যাসীর জ্ঞানমোক্ষবোধ 
বিদীর্ণ করে চিরন্তন মানবের হৃদয়বৃত্তিই সবলে আত্মপ্রকাশ করেছে। 
এই নাটকের পরিশেষে যে ট্র্যাজেডি সংঘটিত হয়েছে তার কারণ 
পুরোপুরি নাট্যিক নয়; নাটকীয় সংঘটনার পরিপ্রেক্ষিতে সন্ন্যাসী 
হাহাঁকারের চিত্রাঙ্কন করে রবীন্দ্রনাথ জ্ঞানের উপরে হৃদয়বৃত্তির স্থান 
নির্দেশ করতে প্রয়াসী হয়েছেন। 
প্রকৃতির প্রতিশোধ নাটকে যেখানে বুদ্ধির বিরুদ্ধে হৃদয়ে 
বিদ্রোহ, “বিসর্জন” নাটকে সেখানে প্রথার বিরুদ্ধে, আচারের বিরুদ্ধে 
প্রেমের বিদ্রোহ ব্যক্ত হয়েছে। ত্রিপুরেশ্বরীর মন্দিরে বহুকাল থেকে 
দেবীর পুজায় বলি হয়ে আসছে। এই প্রথ অন্ধ ভক্তির আবরণে 
পরিপুষ্ট হয়ে ভক্তদের মনে এমন বদ্ধমূল হয়েছে যে, এই বলিদানে 
প্রাণের ধ্বংস যে সাধিত হচ্ছে তার দিকে কারও দৃষ্টি পড়ে নি। এমন 
কি রাজার মহিষী যে গুণবতী দেবীর কাছ থেকে একটি শিশু এতটুকু 
প্রাণের কণিকা! প্রার্থনা করেছেন, তিনিই বলেছেন 


অস্কুর ৩৯ 


করিনু মানৎ, মা যদি সন্তান দেন, 

বর্ষে বর্ষে দিব তারে একশ মহিষ, 

তিন শত ছাগ। 

এই আচার বা বিধির মধো যে নৃশংসতা আছে রাজা 

গোবিন্মাণিক্য তা উপলদ্ধি করেছেন --প্রকৃতির প্রতিশেোধে" একটি 
বালিকা যেমন জ্ঞানমুগ্ধ সন্্যাসীর হৃদয়ের দ্বার উদ্ঘাটন করে 
দিয়েছিল, এখানেও একটি বালিকা তাঁর সত্যদৃষ্টি উন্মোচন করেছে। 
প্রথা যতই বৃদ্ধ হোক না কেন তার স্থান মানুষের মনুষ্যত্ব বা প্রেমের 
উপরে নয় রবীন্দ্রনাথের এই উপলন্ধিটি গোবিন্দমাণিক্যের চরিত্রের 
মধ্যে ব্যক্ত হয়েছে । এই নাটকে মুক্ত কণ্ঠে ঘোষিত হয়েছে 

অসহায় জীবরক্ত নহে জননীর 

পুজা। 
গোবিন্বমাণিক্য ত্রিপুরেশ্বরীর মন্দিরে জীববলি নিষেধ করে দিলেন। 
কিন্ত বিধি বা আচার বহুকাল অভ্যাসের বশে মানুষের মনে যখন 
সংস্কার হয়ে ওঠে তখন তা দূর করা সহজ হয় না। সেজন্য প্রঞ্জারা 
থেকে আরম্ভ করে রানী গুণবতী পর্যস্ত সকলেই ক্ষুব্ধ হয়েছেন, 
মন্দিরের পুরোহিত রবুপতি রাঁজার আদেশের বিরুদ্ধাচরণ করতে 
উদ্ধত হয়েছেন। নাটকটির মধ্যে রঘুপতির পরাজয় যে-ভাবে ধীরে 
ধীরে স্তরপর্ষায় অতিক্রম করে অবশেষে জয়সিংহের মৃত্যুতে চরমে 
এসে পৌছেছে, তা মুখ্যত নাট্যলীলার অন্তর্গত হলেও এর 
পাশাপাশি রবীন্দ্রণাথের আদর্শের ধারাটি প্রবাহিত হয়েছে। 
প্রতিমাবিসর্জন বাহাত একট। বড়ে। ঘটনা হলেও রবীন্দ্রনাথ এটাকে 
শেষ কথা বলেন নি। তিনি বলেছেন, “তার চেয়েও বড়ো কথ 
হলো! জয়সিংহের আত্মত্যাগ--.কারণ তখনই রঘুপতি স্ুুম্পষ্টভাবে 
এই সত্যকে অনুভব করতে পারেন যে প্রেম হিংসার পথে চলে না, 
বিশ্বমাতার পুজা প্রেমের ছারাই হয় । 

আমাদের সমাজের মধ্যেও এমন অনেক প্রথা আছে, মূলে যে 


৪০ রবীন্দ্রনাথের ধর্মচিন্তা 


তাংপর্বই থাকুক না! কেন এখন সেগুলো অর্থহীন বা অনেক ভায়গায় 
নির্মম হয়ে উঠেছে । সেগুলে। সংস্কার করবার চেষ্টা করলেই আমাদের 
অন্ধ বিশ্বাস হয় বিদ্রোহ ঘোষণা করে আর না হয় সংশয় পোষণ 
করে বলে 
পাপের কি এত পরমায়ু হবে? 
কত শত বর্ষ ধ'রে যে প্রাচীন প্রথা 
দেবতা-চরণতলে বৃদ্ধ হয়ে এলো, 
সেকি পাপ হতে পারে? 
রবীন্দ্রনাথ “বিসর্জন” নাটকে হৃদয়ের দিক থেকে এই সব সংস্কারের 
বিরুদ্ধাচরণ করতে উদ্যত হয়েছেন। প্প্রকৃতির প্রতিশোধ' নাটকের 
মধ্যেও মানুষের হাদয়কেই বড়ো৷ করে দেখানে। হয়েছে । বাস্তবিক 
পক্ষে এই যুগে রবীন্দ্রনাথের কবিচিত্ত মুখ্যত হৃদয়কে অবলম্বন 
করেই প্রকাশিত হয়েছে। 
হৃদয় আজি মোর কেমনে গেল খুলি, 
জগৎ আসি সেথা করিছে কোলাকুলি । (গ্রভাত উৎসব ) 
এই উক্তি তার একট ভাবাবেশ (75090. ) মাত্র নয়, এই তার 
এ যুগের কাব্যের মূল মর্, তার কবিচিত্তের সুদৃঢ় বিশ্বাস। জগৎকে 
তিনি জীবন থেকে বিসর্জন দিতে পারেন নি। রূপের যে হিল্লোল, 
হৃদয়ের যে বন্যা আমাদের জীবনকে পরিপ্লাবিত করে দেয় তাকে 
অস্বীকার করার অর্থ জীবনকেই অস্বীকার করা-_ত। মানুষের স্বধর্মের 
প্রতিকল। কাব্যের মধ্যে যে জিনিসটি একটা অনুভূতি হয়ে 
প্রকাশিত হয়েছে, পরবর্তাঁ কালে সেইটিই পরিপুষ্ট চিন্তায় পরিণতি 
লাভ করেছে। 
রবীন্দ্রচিত্তে অনুভূতির প্রাধান্য বা! প্রাবল্য থাকলেও পরিচ্ছ্প 
বুদ্ধির অভাব ছিল ন।। দার্শনিক ব৷ চিস্তাবীরদের মতে। চিন্তা তিনি 
করেন নি, অথচ তার রচনা যুক্তিহীন ভাবালুতায় ছর্বল নয়। তাঁর 
মধ্যে এমন একটা সুক্্ম বোধশক্তি ছিল-- যেটাকে বোধি বল! অসংগত 


অঙ্কুব ৪১ 


হবে না-য। তার সমস্ত কল্পনার মধ্যে মনম্ষিতা সঞ্চার করেছে। অন্ধ 
আবেগের বদলে যুক্তিসিদ্ধ কল্পনাকে তিনি তার সমগ্র সাহিত্যের 
মধ্যে স্থান দিয়েছেন। বস্তত এই যুক্তিনিষ্ঠাই আধুনিকতার 
একটা বড় লক্ষণ। 

মাত্র কুড়ি বছর বয়সে লেখা “অদ্বৈতবাদ ও আধুনিক ইংরাজ 
কবি, প্রবন্ধে ঈশ্বর সম্পর্কে যে ধারণা ব্যক্ত হয়েছে তা পরবর্তা কালে 
বাভন্ন কবির হাতে নান! রূপ পরিগ্রহ করেছে। তিনি প্রকারাস্তরে 
আদি ত্রান্মসমাজের অদ্বৈতবাদের সমর্থন করে শ্রীষ্টীয় ঈশ্বর কল্পনার 
সমালোচনা কবে বলেছেন, “ঈশ্বরের এরূপ অপূর্ণ হীন আদর্শ 
মানুষের নীতিগত প্রকৃতিকে যে অবনত করিয়া রাখে ।৮ [ উদ্ধৃতি 
ববীন্দ্রজীবনী ১, পৃষ্ঠা ১১২ ] পূর্ণতার আদর্শের প্রতি আগ্রহ তিনি কিছু 
পরিমাণে পিতাঁর কাছ থেকে পেয়েছিলেন । 

রবীন্দ্রনাথ যখন আদি ব্রাহ্মদমাজের সম্পাদক (১৮৮৪ ) তখন 
বঙ্কিমচন্দ্রের সঙ্গে তার একবার মসীবিরোধ হয়েছিল। বঙ্কিমচন্দ্র 
একটি প্রবন্ধে লোকহিতার্থে কৃষ্ণোক্তি স্মরণ করে যে মিথ্যা বল! হয় 
তা সত্যই, এই ধরণের কথ! বলেন। “একটি পুরাতন কথা” প্রবন্ধে 
রবীন্দ্রনাথ বঙ্কিমচন্দ্রেব এই মতের বিরোধিতা করে বলেন, “আমরা 
যদি জাতিকে কোনো উপকার সাধনের জন্য মিথ্যাচরণ শিখাই 
তবে সেই মিথ্যাচরণ যে তোমার ইচ্ছার অনুসরণ করিয়া কেবল 
উপকারটুকু করিয়াই অন্তহিত হইবে, তাহা নহে, তাহার বংশে 
সে স্থাপনা করিয়া যাইবে। বৃহত্ব একটি উদ্দেশ্টের মধ্যে বদ্ধ থাকে 
না, তাহার দ্বার সহত্র উদ্দেশ্ট সিদ্ধ হয়” [ উদ্ধাতি রবীন্দ্রজীবনী ১ 
পৃষ্ঠা ১৫৮ ]- বঙ্কিমচন্দ্র “আদি ব্রাঙ্গলমাজ ও নব্য হিন্দু সম্প্রদায় 
প্রবন্ধে বলেন যে রবীন্দ্রনাথ আদি ব্রাহ্মলমাজের সম্পাদক হিসাবে 
&ঁ প্রবন্ধ লিখেছিলেন। 'কৈফিয় প্রবন্ধে রবীন্দ্রনাথ উত্তর 
দিয়ে বলেন, “আমি যে লেখা লাখয়াছি বিশেষরূপে ব্রাহ্মসমাজের 
হইয়। লিখি নাই।”--বস্তৃত 'একটি পুরাতন কথা? প্রবন্ধে রবীন্দ্রনাথ 


৪২ রবীন্দ্রনাথেব ধর্মচিন্ত। 


যে কথা বলেন তা তার নিজন্ব আদর্শ; কিন্তু আদি ব্রাহ্মপমাজের 
সম্পাদকপদ গ্রহণ না করলে তিনি বঙ্কিমচন্দ্রের প্রবন্ধের অংশ- 
বিশেষের সমালোচনা করতে অগ্রসর হতেন কি না সে বিষয়ে 
সন্দেহে আছে। যাই হোক বঙ্কিমচন্দ্র সঙ্গে তার বিরোধ 
বেশি দূর অগ্রসর হয় নি। বঙ্কিশচন্দ্রই যে একটি পত্র লিখে 
«এই বিবোধের কাটাটুকু উৎপাটন' করে ফেলে'ছলেন, রবীন্দ্রনাথ 
“জীবন-স্বৃতি'তে মে কথা স্বীকার করেছেন। 

রবীন্দ্রনাথ আদি ব্রাহ্মপমাজের সম্পাদকের কর্তব্য নিষ্ঠার সঙ্গে ই 
পালন কবেছিলেন । এই সময় অল্প কয়েক মাসের মধ্যে তিনি 
অনেকগুলি ব্রহ্মপণ্গীচ রচনা কবেন। “রাজা রানমোহন রায় 
নামে একটি প্রবন্ধ রচনা করে তিনি ব্রাক্মর্মের মত আর বিশ্বাসকে 
সমর্থন কবেছেন। এই প্রবন্ধে তিনি বলেন, “ত্রান্ষধর্ম পৃথিবীর 
ধর্ম বটে, পৃথিবীকে আমার এ ধর্ম হইতে বঞ্চিত করিতে পারি না, 
চাহিও না; ব্রাঙ্গধর্মের জন্ত পৃথিবী ভারতবর্ষের নিকট খী।” [ উদ্ধৃতি 
রবীন্দ্রজীবনী ১, পৃষ্ঠা ১৫৯ ] “সমস্তা” প্রবন্ধে তিনি ত্রান্গর্সের শ্রেষ্ঠত্ব 
দেখালেও নবীন ব্রাহ্মদেব মধ্যে ধর্মনাধনার চেয়ে ধর্মসং-স্কারের 
আগ্রহই বেশি দেখা যাচ্ছে বলে অভিযোগ করেহেন। সংস্কাব 
ছেদনের নামে প্রাচীন এঁতিহ্াকে অস্বীকার করাকে তিনি সমর্থন 
করতে পাঁবেন নি। 

আদি ব্রাঙ্মগদমাজের সম্প।দক থাকাকালে ধর্ম সম্পর্কে তিনি 
যে সব প্রবন্ধ রচন। করেন তাতে তার যথার্থ পরিচয় পাওয়া যায় 
কি না সে বিষয়ে সন্দেহ আছে। এই রচনাগুলোর প্রতি তার 
মমতাঁও হিল না। “একটি পুবাতন কথা” “সমালোচনা গ্রন্থে 
ংকলিত হয়েছিল-_-এ গ্রন্থের আর পুনমুর্রণ হয় নি। “রাজা 
রামমোহন রায়” প্রবন্ধের যে অংশ “চারিত্রপুজা' গ্রচ্ছে সংকলিত, 
স্টুকুতে ব্রাহ্মমমাজের সমর্থন করে তিনি যা বলেছিলেন তা বাদ 
পড়েছে । সামাজিক দায়িত্ব পালন করবার জন্য তিনি যা করেছিলেন 


অঙ্কুর ৪৩ 


তাতে তার অন্তর যে পরিতৃপ্ত হয় নি তা তিনি বহুকাল পরে 

প্রচলিত বাধা আদর্শের বিরুদ্ধে অভিযোগের প্রনঙ্গে তথাকথিত 
নব্য হিন্দুসমাজের সঙ্গে তার বিরোধের কথা উত্থাপন করা যেতে 
পারে। শশধর তর্কচূড়ামণি হিন্দুধর্মের আধ্যাত্মিক আর বৈজ্ঞানিক 
ব্যাখ্যা করলে চন্দ্রনাথ বন্থু প্র€খ শিক্ষিত ব্যক্তি এর দিকে আকৃষ্ট 
হন। এই দলের মতবাদে যুক্তির চেয়ে কুযুক্তি, বিচারের চেয়ে অন্ধ 
বিশ্বাসই বেশি পরিমাণে ছিল। এদের মধ্যে অনেকে ত্র।ক্গধর্মের 
ঈশ্বরের নিরাকার চৈতন্যময় শ্বরূপের' বিরুদ্ধে প্রগার করলে আর 


৪8 রবীন্দ্রনাথের ধর্মচিন্ত। 


সেই সঙ্গে ব্রাহ্মবর্মকে নানা দিক দিয়ে আক্রমণ করলে রবীন্দ্রনাথ 
এর বিরুদ্ধে লেখনী ধারণ করেন । তার গগ্ঠরচনায় বা কবিতায় 
এই নূতন মতবাদের যুক্তিহীনতার প্রতি বিরাগ বা বিদ্রুপ ব্যক্ত 
হয়েছে। এই নুতন হিন্দুয়ানি বা আর্ধামিকে ব্যঙ্গ করে লেখা “দামু 
ও চামু”, “আর্য ও অনার্ধ, ধর্সপ্রচার, এএকান্নবর্তা পরিবার» 
“সুক্্মবিচার” গিেকবাক্য” নূতন অবতার, প্রভৃতির উল্লেখ কর। যেতে 
পাবে। এ যুগের নব্য হিন্দুদের মতামতে যেমন উগ্রতা ছিল, 
রবীন্দ্রনাথের ব্যঙ্গেও তেমনই কঠোরতা বা নির্মমতার অভাব 
ছিল ন]1। 

এই জাতীয় রচনার মধ্যে তার সদর্থক চিন্তার পরিচয় পাওয়া 
যায় ন।। সাময়িক প্রতিক্রিয়ায় যে সমস্ত গগ্ভ-পছ্য রচিত হয়েছে 
তার পরিমাণ কম না৷ হলেও তার মধ্যে রবীন্দ্রচিত্ের যথার্থ প্রতিফলন 
হয় নি। এগুলো বুদ্ধিদীপ্ত শাণিত ব্যঙ্গমাত্র। বরং এই সমস্ত 
রচনার সমকালে তিনি অন্য যে-নব কবিতা রচন। করেন সেগুলির 
মধ্যে সাময়িক ঘটনায় অনাঁসক্ত বিশুদ্ধ কবিচিত্তেরই প্রকাশ 
দেখ! যায়। 

বস্তত এ যুগে রবীন্দ্রনাথের ধর্মবোধ সুখ্যত তার স্থজনধর্মী 
রচমাবলীর মধ্যেই প্রকাশিত হয়েছে। যে অতি সুক্ষ সৌন্দর্যবোধ 
আর রসামুভূতি তার পরিণত বয়সের ধর্নবোধের সঙ্গে অবিচ্ছেগ্ভভাবে 
জড়িত, তার স্থত্রপাত এই যুগেই হয়েছে। মহষি দেবেন্দ্রনাথের 
মধ্যেও অতিমাত্রায় পরিশীলিত সৌন্দর্যবোধ ছিল-_রবীন্দ্রনাথ সেট 
উত্তরাধিকারন্ত্রে পেয়েছিলেন এ কথা৷ বলা অসংগত হবে না। 
জোড়ার্মাকোর ঠাকুরপরিবার থেকে রবীন্দ্রনাথ যা পেয়েছিলেন 
তার পরিমাণ কম নয়। প্রাচীন সংস্কারের বু আবর্জনা তার 
পরিবার থেকে বিলুপ্ত হয়েছিল। তাঁর পিত। বা জ্যেষ্টেরা 
গতানুগতিকতার অনেক বাঁধা অপসারিত করেছিলেন । পরবতী 
কালে “আত্মপরিচয় গ্রন্থে শৈশব-পরিবেশের পরিচয় প্রসঙ্গে তিনি 


অস্কুর ৪৫ 


বলেছেন, “যে সংসারে চোখ মেলেছিলুম, সে ছিল অতি নিভৃত। 
'**আমাদের পরিবার আমার জন্মের পূর্বেই সমাজের নোঙর তুলে 
দূরে বাঁধাঘাটের বাইরে এসে ভিড়েছিল। আচার অনুশাসন 
ক্রিয়াকর্ম সেখানে সমস্তই বিরল। ..এই নিরালায় এই পরিবারে 
যে স্বাতন্ত্য জেগে উঠেছিল সে ন্বাভাবিক,৮_ মহাদেশ থেকে দুর- 
বিচ্ছিন্ন দ্বীপের গাছপালা জীবজন্তর স্বাতন্ত্র্যের মতো” [ পৃষ্ঠা ৮৫--৬ ] 

এই স্বাতন্ত্যই রবীন্দ্রনাথের চিত্তে তথা ঠাকুরব।ড়ির জীবনচর্ষায় 
একটা মুক্তির সুর এনে দিয়েছিল। শিল্পের ক্ষেত্রে এই মুক্তির 
পরিচয় সুস্পষ্টভাবে পাঁওয়! যায়। রবীন্দ্রনাথের ব্যক্তিগত জীবনের 
দিকে দৃষ্টিপাত করলে দেখ। যায় যে দীর্ঘ জীবনে তার অনেক সংস্কার 
অপনীত হয়েছে। এমন অনুমান করা অসংগত হবে না যেতার 
জীবনে সত্যবোধ যতই গভীর হয়েছে, বাহ্য সংস্কারের বন্ধন ততই 


শিথিল হয়েছে । 


বিকাশ 


সাধনা” পত্রিকা অবলম্বন করে রবীন্দ্রনাথের প্রতিভা সবলে 
আত্মপ্রকাশ করে। এই সময় তার স্থ্টিসস্তার এমন সুগরচুর হয়ে 
ওঠে যে অনেকে তার সাহিত্যস্থষ্তির এই যুগটাকে “সাধনার যুগ' 
বলে নির্দেশ করেন। একটা পত্রিকাকে কেন্দ্র করে কবিজীবনের 
একটা যুগ প্রকাশিত, এই কল্পনার মধ্যে একটু আতিশয্য আছে বটে 
কিন্ত “সাধনা” পত্রিকায় বা এই পত্রিকা! প্রকাশের সমকাঁলে অন্যত্র 
রবীন্দ্রনাথের যে সমস্ত রচনা প্রকাশিত হয়েছে সেহলোর মধ্যে 
একটি বিশেষ ধর্ম দেখ! যায়_-সেটি পরিণতির ধর্ন। এই যুগে 
রবীন্দ্রনাথের স্থজনীকল্পনা যৌবনসমাগমে বিকশিত হয়ে উঠেছে। 
কাব্যকল।র দিক দিয়েও যেমন, তেমনই ভাবের দিক দিয়েও সমৃদ্ধির 
পরিচয় এই সময়কার প্রায় সর্বশ্রেণীর রচনাতেই পাওয়া যায়। 
সর্বপ্রথম এই যুগেই রবীন্দ্রচিত্তের যথার্থ পরিচয় সাহিত্যের মধ্যে 
ব্যাপকভাবে প্রকাশিত হয়েছে। 

প্রকৃতির প্রতিশোধ আর “বিসর্জন” নাটকের মধ্যে প্রচলিত 
সন্ন্যাসের আদর্শ আর প্রথাকে অতিক্রম করে হৃদয়কে প্রাধান্য দেবার 
প্রয়াস রবীন্দ্রনাথ করেছেন। আধুনিক যুগের মনস্তত্বে সৌন্দর্যবোধ 
আর হৃদয়াবেগের মূলে গভীর এক্যসম্বন্ধ নির্দেশিত হয়েছে। 
রবীন্দ্রনাথের কল্পনাতেও এই ছুটি অঙ্গাঙ্গিভাবে জড়িত। তার শিল্পী 
সত্তা যে সৌন্দর্যের উপাসক তা অসঙ্গ তত্বমাত্র নয়, ত প্রকৃতির সঙ্গে, 
মানুষের হৃদয়ের সঙ্গে, তার জীবনের সঙ্গে জড়িত। তার ধর্মবোধও 
হৃদয়বৃত্তি আর সৌন্দর্যবোধকে অবলম্বন করে গড়ে উঠেছে। 

এই সময় রবীন্দ্রনাথ ঝ।ংলার পল্লীজীবনের পরিচয় লাভ করেন। 
“বাংলাদেশের গ্রাম্য জীবন্যাত্রার সুখ-ছুঃখের সঙ্গে প্রত্যক্ষ পরিচয় 
ঘটিতে লাগিল, ইহাতে দেখিতে দেখিতে কবির রচন! ব্যক্তিত্বের বন্ধন 
ছাড়াইয়। বাস্তব সত্যের উপর প্রতিষ্ঠা লাভ করিল। অনুভূতিগুলির 


বিকাশ ৪৭ 


প্রকাশ ব্যক্তিগত ন1 হইয়! বিশ্বের হইয়া উঠিল ৮ [ রবীন্্রনাথ-__ 
অজিতন্ুমাব চক্রবর্তাঁ, পৃষ্ঠা ৩৯]-যে হাদয়বৃত্তি ব্যক্তিগত শিল্প- 
সাধনার অবলম্বনমাত্র ছিল তা! বৃহত্তর পরিসরের মধ্যে অনুভূত 
হওয়ায় তার জীবনবোধ পরিপুষ্ট হয়ে উঠেছে। সুতরাং তর 
ধর্নবোধও এ যুগে সবলতর। ধর্মকে জীবন থেকে পৃথক করে তাকে 
স্বতন্ত্র মহিমায় প্রতিষ্ঠা করার প্রয়াসের প্রতিবাঁদ 'বৈষণব কবিতায় 
ষ্যক্ত হয়েছে। বৈষুব পদাবলীর মধ্যে যে প্রেমলীলার বর্ণন৷ দেখা 
বায় তা তন্বত অপ্রাকৃত হলেও তার মধ্যে মানুষের জীবনরস যে 
ওতপ্রোত হয়ে রয়েছে তা তিনি যুক্তকঠ্ঠে ঘোষণা করেছেন। 
“দেবতারে প্রিয় করি প্রিয়েরে দেবতা” এই ছত্রটির মধ্যে যে প্রগাঢ 
মানবপ্রীতি ব্যক্ত হয়েছে তা প্রকৃতির প্রতিশে।ধ'--“বিসর্জনে'র 
অনুভূতিরই পরিণতি । 

“পঞ্চভূতে”র নিবন্ধগুলির মধ্যে মানুষের জীবনের প্রতি তার 
মাকর্ষণের পরিচয় নানাভাবে ব্যক্ত হয়েছে- মানুষের হাদয়ধর্মকে 
তিনি এখানে বিশেষ মর্ধাদা দিয়েছেন। এমনুষ্য' প্রবন্ধে কথাপ্রসঙ্গে 
তিনি ষা বলেছেন তা উদ্ধারযোগ্য--“যহাকে আমরা ভালোবাসি 
কেবল তাহারই মধ্যে আমরা অনন্তের পরিচয় পাই। এমন কি, 
জীবের মধ্যে অনস্তকে অনুভব করারই অন্য নাম ভালোবাদা। 
প্রকৃতির মধ্যে অনুভব করার নাম সৌন্দর্ষসস্তোগ। সমগ্র বৈষ্ব- 
ধর্মের মধ্যে এই গভীর তন্বটি নিহিত রহিয়াছে। 

বৈষ্বধর্ম পৃথিবীর সমস্ত প্রেমসম্পর্কের মধ্যে ঈশ্বরকে অন্ুভব 
করিতে চেষ্টা করিয়াছে। যখন দেখিয়াছে, মা আপনার সন্তানের 
মধ্যে আনন্দের আর অবধি পায় না, সমস্ত হৃদয়খানি মুহুর্তে মুহুর্তে 
ভাজে ভাজে খুলিয়৷ এ ক্ষুদ্র মানবাঙ্কুরটিকে সম্পূর্ণ বেষ্টন করিয়া 
শেষ করিতে পারে না, তখন আপনার সন্তানের মধ্যে আপনার 
ঈশ্বরকে উপাসনা করিয়াছে । যখন দেখিয়াছে, প্রভুর জন্য দাস 
আপনার প্রাণ বিসর্জন দেয়, বন্ধুর জন্ত বন্ধু আপনার স্বার্থ বিসর্জন 


৪৮ রবীন্দ্রনাথের ধর্মচিস্ত 


করে, প্রিয়তম এবং প্রিয়তমা পরম্পরের নিকটে আপনার সমস্ত 
আত্মাকে সমর্পন করিবার জন্য ব্যাকুল হইয়া উঠে, তখন এই সমস্ত 
প্রেমের মধ্যে একটা সীমাতীত লোকাতীত এশ্বর্ধ অনুভব করিয়াছে ।” 
রবীন্দ্রনাথের এই চিন্তাটি ধর্ম সম্পর্কে প্রচলিত ধারণার অনুগামী 

নয়। বেদের কর্মকাণ্ডে ক্রিয়াকলাপের দিকে যে ঝৌঁক আছে তা-ই 
হিন্দুসমাজের মধ্যে ব্যাপকভাবে প্রপারলাভ করেছে। কিন্ত 
রবীন্দ্রনাথ ধর্মের নামে আচার বা বাহ অনুষ্ঠানকে সমর্থন করতে 
পারেন নি। আচার্ধ শঙ্করও বেদবিহিত কর্মের নিন্দা করেছিলেন; 
কিন্ত তার মতবাদ রবীন্দ্রনাথের আদর্শের উৎস নয়। রবীন্দ্রনাথের 
আদর্শের যূলে ত্রান্গধর্মের প্রভাব আছে--তবে সম্ভবত বৌদ্ধধর্ম 
থেকেই তার এই বোঁধট পরিপুষ্ট হয়ে উঠেছে। বৌদ্ধধর্মে বেদের 
যাগযচ্জ ব1 অন্যান্থ ক্রিয়াকলাপের বিরুদ্ধে যে প্রতিবাদ আছে তা 
তাকে প্রভাবিত করেছিল। তা ছাড়াও বৌদ্ধধর্মের মধ্য যে মৈত্রীর 
আদর্শ আছে তা তার কবিচিন্তকে গভীরভাবে স্পর্শ করেছিল। 
ধর্স” গ্রন্থের উৎসবের দিন” প্রবন্ধে তিনি সশ্রদ্ধভাঁবে বুদ্ধদেবের এই 
বাণীটি স্মরণ করেছেন 

মাতা যথ! নিষং পুত্তং আয়ুস! একপুন্তমন্থুরকৃখে। 

এবম্পি সববভূতেন্ু মানসম্ভাবয়ে অপরিমাণং ॥ 

মেত্ৃঞ্চ সববলোকন্মিং মানসম্ভবয়ে অপরিমাণং। 

উদ্ধং অধো চ তিরিযঞ্চ অসন্বাধং অবেরমসপত্তং ॥ 

তিট্ঠঞ্চরং নিসিন্নো ব। সয়ানো৷ ব। যাবতস্স বিগতমিদ্ধো। 

এতং সতিং অধিট্ঠেয়ং ব্রক্মমেতং বিহারমিধমাহু ॥ 
“মাতা যেমন প্রাণ দিয়াও নিজের পুত্রকে রক্ষা করেন, এইরূপ সকল 
প্রাণীর প্রতি অপরিমাণ দয়াভাব জন্ম ইবে। উবর্বদিকে, অধোদিকে, 
চতুর্দিকে সমস্ত জগতের প্রতি বাধাশৃন্, হিংসাশুন্ত, শক্র তাশুন্য মানসে 
অপরিমাণ দয়াভাব জমাইবে। কি দীড়াইতে, কি চলিতে, কি 
বসিতে, কি শুইতে, যাবৎ নিদ্রিত না হইবে, এই মৈত্র্যভাবে 


বিকাশ ৪৯ 


অধিষ্ঠিত থাকিবে _ইহাকেই ব্রহ্মবিহার বলে।” [ রবীন্দ্রচনাবলী ১৩, 
[ পৃষ্ঠা ৩৯৬ 
“মালিনী” নাটকের মধ্যে দেখি যে রাজকন্যা মালিনী বেদবিহিত 
ধর্মকে উপেক্ষা করে এই নবীন ধর্মের প্রতি অনুরাগ পোঁষণ 
করেছেন। তার মাতা তাকে উপদেশ দিয়েছেন, 
লহ ব্রতক্রিয়াকর্ম 
ভক্তিভরে। শিবপৃজা কে দিনযামী । 
রাজকন্তার আচরণে ব্রাহ্মণসমাজ বিক্ষুব্ধ হয়ে উঠেছেন-__ তার! 
রাজকন্যার নির্বাসন চেয়েছেন। তাদের বিশ্বাস যে “যজ্ঞযাগে সিদ্ধি 
হবে?_-শুদ্ধাচারে যোগাসনে” সোংসাহে মন্ত্রপাঠ করলেই ব্রহ্মতেজ 
উপার্জন সম্ভবপর ।-_ রবীন্দ্রনাথ এই নাটকের “সংযত সংহত এবং 
দেশকালের ধারায় অবিচ্ছিন্ন রূপের মধ্যে ছুটি ধর্মের সংঘাতের বিস্তৃত 
চিত্র অস্কন করেন নি; মালিনীর অপরিমাণ মৈত্রীভাবনার পরিচয়েই 
নাটকটি সমাপ্ত হয়েছে। মালিনী যে-ধর্ অনুসরণ করেছে তা সে 
নিজ মুখে বিবৃত করে নি- ক্ষেমংকরের কাছে স্ুপ্রিয়ের উক্তিতে 
তা ব্যক্ত হয়েছে ।-_ 
যেথা দয়া সেথা ধর্ম, যেথ প্রেম স্রেহ, 
যেথায় মানব, যেথা মানবের গেহ। 
বুঝিলাম, ধর্ম দেয় স্নেহ মাতারপে, 
পুত্ররূপে স্নেহ লয় পুনঃ; দাতারূপে 
করে দান, দীন রূপে করে তা গ্রহণ»-_ 
শিষ্য রূপে করে ভক্তি, গুরু রূপে করে 
আশীর্বাদ ; প্রিয়! হয়ে পাষাণ অস্তরে 
প্রেম-উৎস লয় টানি, অনুরক্ত হয়ে 
করে সর্ব ত্যাগ । ধর্ম বিশ্ব লোকালয়ে 
ফেলিতেছে চিত্তজাল। নিখিল ভুবন 
টানিতেছে প্রেমক্রোড়ে। 


৫৩ রবীন্দ্রনাথের ধর্মচিন্তা 


পরব্তাঁ কালে “কথা ও কাহিনী'র একাধিক কবিতায়, 'নটার 
পুজা” চগালিকা, প্রভৃতি নাটকে আর অনেক প্রবন্ধের মধ্যে বৌদ্ধ- 
ধর্মের মৈত্রীর আদর্শটি প্রত্যক্ষভাবে বা পরোক্ষভাবে প্রকাশিত 
হয়েছে। 

কাহিনী” নাট্যকাব্যে রবীন্দ্রনাথ ধর্মকে আমাদের সংকীর্ণ 
্বার্থবুদ্ধি, অহংকার, লোকায়ত আদর্শের উধের্ধ স্থাপন করেছেন। 
মহাভারতের ধর্মচারিণী গান্ধারী রাজ্যধন-লুব্ধ পুত্র ছর্যোধনকে ত্যাগ 
করার উপদেশ দিয়ে স্লেহান্ধ ধৃতরাষ্ট্রকে বলেছেন, 

ধর্ম নহে সম্পদের সেতু, 

মহারাজ, নহে সে সুখের ক্ষুদ্র সেতু, 

ধর্মেই ধর্মের শেষ। 
্যায়ধর্ম ক্ষুপ্ন হয়েছে বলে গান্ধারী রাজার কাছে প্রতিকারের জন্য 
আবেদন করেছেন। ধর্মকে বলিষ্ঠ দৃষ্টিতে দেখতে গেলে তাকে 
কোনে অংশে ক্ষুদ্র বা খর্ব করে দেখা চলে না। এই ন্যায়ধর্ম 
থেকে বিচ্যুত হবার আশঙ্কাতেই কর্ণ কুন্তীর আহ্বান সত্বেও 
কৌরবপক্ষ ত্যাগ করে পাণগুবপক্ষে যৌগ দিতে সম্মত হন নি। 

“সতী' কবিতাতে সত্যধর্মনকে লোকায়ত ধর্মের উধের্বে স্থাপন করে 
রবীন্দ্রনাথ প্রকারান্তরে হৃদয়ধর্মেরই জয়গান করেছেন। হিন্দৃকন্যা 
হয়েও মুসলমানের আদর্শ পত্তী হওয়া যায় এবং তাতে সতীত্বধর্্ 
বিন্দুমাত্র ক্ষ হয় না_বরং তাকে পূর্বে বাগ দত্ত হিন্দুর মৃতদেহের 
সঙ্গে দাহ করার মধ্যে ধর্মদ্রোহ রয়েছে, এই ভাবটি এই কবিতায় 
প্রকাশিত। “পতিতা” কবিতায় সকল আবিলতা, সকল গ্লানি অতিক্রম 
করে চিত্তের প্রকাশ যে সম্ভব তা দেখানে হয়েছে । “নরকবাস, 
কবিতা অহংকার-প্রমত্তের ধর্সদ্রোহের দৃষ্টান্ত। “ভাষা ও ছন্দ, 
কবিতায় বাল্সীকি যে আদর্শ পুরুষের কল্পনা করেছেন তাতে 
রবীন্দ্রনাথের মনুষ্যত্বের আদর্শের পরিচয় পাওয়া যায়। 

'নৈবেছ্েঃর মধ্যে ধর্ম তথা জীবনাদর্শ সম্পর্কে রবীন্দ্রনাথের 

ধারণ। কাব্যাকারে প্রকাশিত হয়েছে। এই কাব্যের মূল স্ুরটির 
আভাস “কাহিনী” নাট্যকাব্যে থাকলেও এখানেই সেটি সর্বপ্রথম 
নিটোল হয়ে আত্মপ্রকাশ করেছে। এর পাশাপাশি আর একটি 
যে সবুর প্রবাহিত হয়েছে তা রবীন্দ্রনাথের কাব্যে আর কল্পনায় 
চিরপুরাতন। “চৈতালি' কাব্যের “দেবতার বিদায়” কবিতায় তিনি 
মানবসংস্পর্শ থেকে স্বতন্ত্র হয়ে রুদ্ধ দেবালয়ে সাধনার প্রতি বিরূপ 
মনোভাব প্রকাশ করেছেন। পুণ্যের হিসাব” বা “বৈরাগ্য” কবিতায় 
সন্গ্যাসের উপরে গৃহধর্ণকে স্থান দিয়ে তিনি বলেছেন, “যারে 
বলে ভালোবাসা, তারে বলে পুজা ।' এখানে তিনি মুক্তকঠ্ে ঘোষণ। 
করেছেন, 

বৈরাগ্যসাধনে মুক্তি, সে আমার নয় ॥ 

অসংখ্য বন্ধন-মাঝে মহানন্দময় 

লভিব মুক্তির স্বাদ। 
জীবনের প্রতি বিমুখ হয়ে, পৃথিবীর রূপ-রস-গন্ধ-স্পর্শকে উপেক্ষা 
করে নিছক সন্গ্যাসের সাধনাকে তিনি আদর্শ বলে স্বীকার করতে 
পারেন নি।-- 

যে-কিছু আনন্দ আছে দৃশ্ঠে গন্ধে গানে 

তোমার আনন্দ রবে তার মাঝখানে ॥ 

মোহ মোর মুক্তিরূপে উঠিবে জলিয়া, 

প্রেম মোর ভক্তিরূপে রহিবে ফলিয়া ॥ 

এই যে বিশ্বের সব-কিছু আনন্দের মধ্যে ব্রন্মের আনন্দের কল্পনা, 

ব্রহ্মে চিত্ব-সমর্পণ করেও দৃশ্য-গন্ধ-গানের মীধুর্ষের প্রতি অন্ুরাগ-- 
মহধি দেবেন্দ্রনাথের অন্তরে এই আদর্শটি প্রতিষ্ঠিত ছিল। বস্তুত 
“নৈবেছ্ঠ' কাব্যের বু কবিতায় যে আদর্শ প্রতিভাত হয়েছে তা 
দেবেন্দ্রনাথের কথাই স্মরণ করিয়ে দেয়। দেবেন্দ্রনাথের মতোই 
“নৈবেছে?র রবীন্দ্রনাথও “আংত্ম-প্রত্যয়-সিদ্ধ জ্ঞানোজ্জলিত বিশ্তুদ্ধ 
 হাদয়'কে ব্রন্মের প্রকাশের উপযুক্ত ক্ষেত্র বলে গ্রহণ করেছিলেন; 

এই কাব্যে তার পিতৃ-প্রভাবিত ধ্যান ও ধারণাই মুখ্যত ব্যক্ত 
হয়েছে। এই কাব্যের জন্য রবীন্দ্রনাথকে দেবেন্দ্রনাথের যথার্থ 
উত্তরাধিকারী বলা অসংগত হবে না-এই কাব্যটি তিনি যে 
“পিতৃদেবের শ্রীচরণকমলে" উৎসর্গ করেছিলেন তা সংগতই হয়েছে । 

“নৈবেছে”র কবিতাগুলি রবীন্দ্রনাথের সচেতন ধর্মবোধের ফল। 
যে পরিবেশের মধ্যে তার জীবন পরিবধিত হয়েছে তাঁর পূর্ণ প্রভাব 
এই কাব্যটির মধ্যে দেখা যায়। অনেকগুলি কবিতায় ব্রাহ্মধর্মের 
আদর্শই স্পষ্টভাবে কাব্যের মধ্যে রূপায়িত হয়েছে । এই 
কবিতাগুলির মূলে অনুভূতির প্রেরণা যতখানি আছে তার চেয়ে 
বেশি আছে চিত্তের কর্ষণা। এই কাব্য সম্পর্কে রবীন্দ্রজীবনীকার 
প্রভাতকুমার মুখোপাধ্যায়ের উক্তি স্মরণ করা যেতে পারে । তিনি 
বলেছেন, “নৈবেছ্ঠ পাঠ করিয়া সাধারণ লোকের মনে হইতে পারে, 
রবীন্দ্রনাথ একটি তুরীয় অবস্থায় উঠিয়া এই “আধ্যাস্মিক" কবিতাগুলি 
রচিয়াছিলেন। কিন্তু যথার্থত তাহা নহে ; সংসারের অসংখ্য কর্তব্য- 
পালনের মধ্যে, প্রতিদিনের সংগ্রাম ও সংশয়, অভাব ও অভিযোগ, 
বিষয়সস্তোগ ও বৈষয়িকতার মধ্যে ক্ষুব্ধ বিদ্ষিপ্ত চিত্তকে সংযত 
ও শান্ত করিয়া ক্ষণে ক্ষণে ব্রহ্মপদে আত্মসমর্পণের যে প্রয়োজন 
বোধ হয়, তাহাই হইতেছে “নৈবেছ্ঠ” রচনার প্রেরণা ।.*.কবিতা 
বা সংগীত যখনই কোনো সংস্কারগত ধর্শ বা পরম্পরাগত 
নীতিবোধের প্রয়োজনসাধন করিতে চেষ্টা করে, তখনই কাব্যস্রী 
কুষ্িতা হন। নৈবেগ্তের অনেকগুলি কবিতা আদি ব্রাহ্মসমাজীয় 
ধর্মমতবাদের প্রভাবে আচ্ছন্ন। মনের যে নৈব্যক্তিক ও নৈরধ্ন্য 
অবস্থা হইলে সৌন্দর্ধলক্ষ্মী “রসাতল” হইতে কবিমানসে আত্মপ্রকাশ 
করেন, এই শ্রেণীর কবিতার মধ্যে সে-রসের সন্ধান মেলে না। এ 
সব কবিতার ভাষা মাজিত, ভাব মহত্বব্যঞ্তক, রচনা! ওজোগুণসম্পন্ন। 
কিন্তু যথার্থ ছুঃখের তাপে ব৷ অনুভূতির বেদনায় উহার কবিচিত্তে 
মুতি-গ্রহণ করে নাই; তজ্জন্ত বাস্তবতার একাস্তিকতা ইহাদের 

মধ্যে পাওয়া যায় না। বিদ্য। ও বুদ্ধির প্রেরণায় কতকগুলি অনুভাব 
ছন্দৌময় ওজন্বিতায় নৈবেগ্চকবিতারূপে মুক্তিলাভ করিয়াছে; 
জ্ঞান, মনীষ! ও অন্ুভাবের ত্রিবেণী-সংযোগে এই কবিতারাজির জন্ম ৮ 
[ রবীন্ত্রঙ্গীবনী ২, পৃষ্ঠা ১ -১১] 
মহধি দেবেন্দ্রনাথ ভক্ত ছিলেন, কিন্তু তরল ভক্তির উচ্ছুসিত 
প্রকশকে তিনি গ্রহণ করেন নি-তার মধ্যে এমন একটা সুদৃঢ় 
সংযম ছিল যা তাকে সব রকমের অতিরেকের প্রতি বিমুখ করে 
তুলেছিল। রবীন্দ্রনাথও 'জ্ঞানহারা উদ্‌ত্রান্ত উচ্ছলফেন ভক্তিমদধাঁরা? 
চাঁন নি। তার প্রার্থনা 
দাও ভক্তি শাস্তিরস, 
স্িগ্ধ সুধ। পূর্ণ করি মঙ্গলকলস 
সংসার ভবনদ্বারে। যে ভক্তি অমৃত 
সমস্ত জীবনে মোর হইবে বিস্তৃত 
নিগৃঢ গভীর-_সর্ব কর্মে দিবে বল, 
ব্যর্থ শুভ চেষ্টারেও করিবে সফল 
আনন্দে কল্যাণে। 
এই শান্তরসের সাধনা আদি ব্রাঙ্গসমাজের আদর্শ ছিল-_ 
দেবেন্দ্রনাথের মধ্যে এই আদর্শ ই মৃতিলাভ করেছিল। বাংলাদেশ 
ভক্তিপ্রধান। কিন্তু গৌড়ীয় বৈষুব আদর্শের অনুসরণে ভক্তির নামে 
যে ভাবোন্ত্ততা দেখ! যায় রবীন্দ্রনাথ তা প্রত্যাখ্যান করেছেন। 
জীবনের প্রতি একট! সুদৃঢ় নিষ্ঠা তার অন্তরে প্রতিষ্ঠিত হয়েছিল। 
বলিষ্ঠভাবে জীবনকে গ্রহণ করবার আদর্শে উদ্বুদ্ধ হয়ে 
তিনি বলেছেন, 
ভাবের ললিত ক্রোড়ে ন! রাখি নিলীন 
কর্মক্ষেত্রে করি দাও সক্ষম স্বাধীন ॥ 
এই সময়ে ভার অন্তরে ঈশ্বরে ভক্তির সঙ্গে সঙ্গে আর একটি 
চেতনা জাগ্রত হয়ে উঠেছে-_সেটি তার দেশাত্মবোধ। এই 

দেশীত্ববোধই তাঁকে প্রাচীন ভারতের রূপকল্পনায় প্রণোদিত 
করেছে। কালিদাসের কাব্য-নাঁটক বা অন্যান্য সংস্কৃত সাহিত্য 
আর উপনিষদের মধ্য দিয়ে তিনি প্রাচীন ভারতের যেটুকু পরিচয় 
পেয়েছিলেন তাতে প্রাচীন ভারত তার চোখে অপরিসীম শ্রদ্ধা 
আর গৌরবের আসনে প্রতিষ্ঠিত হয়েছিল। তার এ যুগের অজ 
রচনার মধ্যে প্রাচীন ভারতের প্রতি তার একান্ত শ্রদ্ধা ব্যক্ত হয়েছে। 
বর্তমান ভারতের তুলনায়, বিশেষ করে পাশ্চাত্য ভোগময় জীবনের 
তুলনায় প্রাগীন ভারতের ত্যাগময় জীবনের শ্রেষ্ঠতার কথা তিনি 
মুক্তক্ঠে ঘোষণা করেছেন। প্রাগীন ভারতের জীবনাদর্শের কল্পনা 
তাকে এত মুগ্ধ করেছে যে কালিদাসের “কুমারসম্তব* বা শকুন্তলা 
সম্পর্কে আলোচন! প্রসঙ্গে তিনি ত্যাগের দ্রিকেই, তপস্তার দিকেই 
আমাদের দৃষ্টি আকর্ষণ করেছেন। 

প্রাচীন ভারতের উপনিষদের খষিদের আধ্যাত্মিক সাধনার বাণী, 
জীবনে সত্যসাধনার ক্ষেত্রে তাদের জীবন্ত উপদেশ (এই ছুটিই 'ব্রাহ্ম- 
ধর্মগ্রন্থের মধ্য দিয়ে পাওয়া ), কালিদাস-প্রমুখ কবির রচনার মধ্য 
দিয়ে প্রাচীন ভারতের জীবনের সঙ্গে অস্পষ্ট অথচ কল্পনাপরিপুষ্ট 
পরিচয়, নবজাগ্রত দেশাত্মবোধের ফলে ভারতের সমাজের দিকে 
নৃতনভাবে দৃষ্টিপাত-_বিভিন্ন উপাদানে এই সময় রবীন্দ্রনাথের চিত্ত 
পরিপূর্ণ হয়ে উঠেছে। এই সময়ে বঙ্গদর্শনের সম্পাদনাভার গ্রহণ 
করায় তার মননবৃত্তিও এই সময় অনুশীলিত হয়েছে। সুতরাং 
স্বদেশের দিকে চিন্তকে প্রনারিত করে দেবার অনুকূল অবলম্বনও 
তার কল্পনা পেয়েছিল। 

স্বদেশের দিকে রবীন্দ্রনাথের চিন্ত কী ভাবে সবলে আকৃষ্ট 
হয়েছিল তার বিশ্লেষণপ্রসঙ্গে অজিতকুমার চক্রবতাঁ বলেছেন, 
“প্রবল অনুভূতি ও কল্পনার যোগে সমস্ত জিনিসকে দেখিবার দরুন 
যখনই কোনো খণ্ডতার মধ্যে কবি গিয়া পড়েন-_-হোক তাহ। বাহ 
সৌন্দর্য, হোক মানবপ্রেম হোক ন্বদেশানুরাগ_তখন সেই . 


বিকাশ 4৫ 


খণ্ডতাকে খণ্ডততা বলিয়া জানিবার কোনো উপায় তাহার থাকে না। 
জীবনের অন্যান্য সকল দিককে আচ্ছন্ন করিয়! সে বড় হইয়। এবং 
একান্ত হইয়া উঠে। কিন্তু এইটি ঘটিবার সঙ্গে সঙ্গেই প্রতিক্রিয়াও 
অমনিই শুরু হয়। খণ্ডততাকে বিদীর্ণ করিয়া আবার তাহার 
সবানুভূতি আপনাকে সমগ্রের মধ্যে নিবাধ ও মুক্ত করিতে 
সক্ষম হয়। 

স্বাদেশিক জীবনেও এই কাগুটিই ঘটিয়াছে। কেবল যে প্রাচীন 
ভারতবর্ষের আধ্যাত্মিক সাধনার আদর্শ তাহার নিজের জীবনের 
পূর্ণতার পক্ষে প্রয়োজন ছিল বলিয়া সেই আদর্শটুকুই তিনি গ্রহণ 
করিয়াছিলেন তাহা নহে। স্বদেশ তাহার কল্পনানেত্রে তাহার 
অতীত ও বত্মান, তাহার হীনতা ও বিকৃতি, তাহার আশা ও 
নৈরাশ্য সমস্ত লইয়াই অখগ্ডভাবে দেখা দিয়াছিল। দেশের সেই 
অখণ্ড ভাবরূপ তাহার সমস্ত চিন্তকে প্রবলভাবে আকৃষ্ট করাঁতেই 
হিন্দুসমাজকেও সেই ভাবের দ্বারা সম্পূর্ণ করিয়া দেখিবার একটা 
উদ্যোগ তাহার মনের মধ্যে জাগ্রত হইয়া উঠিল।” [ রবীন্দ্রনাথ, 
পৃষ্ঠ। ৯৪-৯৫ ] 

এই নবজাগ্রত আবেগের বশবতাঁ হয়ে তিনি ভারতবর্ষের 
সভ্যতাকে ইউরোপের সভ্যতার উধর্ধে স্থাপন করেছেন। তার মনে 
হয়েছে ইউরোপের সভ্যতা কর্মসংক্ষুদধ আর “ভারতবর্ষ কর্মের 
ক্রীতদাস নহে।” ইউরোপের সভ্যতায় কর্মের বাসনা, জনসংঘের 
আঘাত ও জিগীষার উত্তেজনাই প্রবল আর ভারতবর্ষের আদর্শ 
“সন্তোষ, সংযম, শান্তি, ক্ষমা ।” “ভারতবর্ষ” গ্রন্থের “নববর্ষ” প্রবন্ধে 
তিনি আশ! করেছেন যে বর্তমানে ভারতবাসীরা যদিও পাশ্চাত্য 
সভ্যতার চাক্চক্যে মুগ্ধ, তবু সনাতন ভারতবর্ষের ব্রন্মমন্ত্র একদিন 
তার অন্তরে প্রবেশ করবেই । 

ধর্' গ্রন্থের ধর্মের সরল আদর্শ" প্রবন্ধের শেষভাগে তিনি 
প্রাচীন ভারতের জীবনযাত্রার আদর্শটি বর্ণনা করেছেন। এ প্রসঙে 


৫৬ রবীন্দ্রনাথের ধর্মচিন্ত। 


ঠিনি একটি উপদেশবাণী উদ্ধার করেছেন, “সস্তোষং হৃদি সংস্থায় 
সুখার্থা সংযতো ভবেৎ।॥ তিনি বলতে চেয়েছেন যে বাইরের 
উত্তেজনার মধ্যে স্থুখকে খুঁজে পাওয়া যায় না। সুখ অন্তরেই আছে, 
তা “সংযত চিত্তের নির্মল সরলতার মধ্যে বিরাজমান” প্রবৃত্তির 
বেগকে সংযত করে সন্তোষময় জীবন যাপন করাই পার কাছে আদর্শ 
বলে প্রতিভাত হয়েছে_কারণ সেইরকম চিত্তেই শাস্তং 
শিবমদ্বৈতম-এর উপলব্ি সম্ভবপর । 

ইউরোপে ধর্মের আদর্শ জীবনের সঙ্গে জড়িত নয়। এমন কি 
ওদেশে ধর্ম আর নীতির মধ্যেও একট। পার্থক্য রয়ে গেছে। ধর্ম 
আর নীতির বিচ্ছেদকে রবীন্দ্রনাথ স্বীকার করতে পারেন নি। 
ভারতবর্ষের ধর্মাদর্শ সম্পর্কে তিনি বলেছেন, “আমাদের ধর্ম রিলিজন 
নহে, তাহা মনুষ্যত্বের একাংশ নহে-_তাহা পলিটিক্‌স্‌ হইতে তিরস্কৃত, 
যুদ্ধ হইতে বহিষ্কৃত, ব্যবসায় হইতে নির্বাসিত, প্রাত্যহিক ব্যবহার 
হইতে দৃরবত্তা নহে। সমাজের কোনো বিশেষ অংশে তাহাকে 
প্রাচীরবদ্ধ করিয়া মানুষের আরাম আমোদ হইতে, কাব্যকল! হইতে। 
জ্ঞানবিজ্ঞান হইতে তাহার সীমানা রক্ষার জন্য সর্দা পাহারা 
ঈাড়াইয়া নাই। ব্রন্মচর্য, গারস্থ্য, বানপ্রস্থ প্রভৃতি আশ্রমগুলি এই 
ধর্মকেই জীবনের মধ্যে সংসারের মধ্যে সর্বতোভাবে সার্থক 
করিবার সোপান। ধর্ম সংসারের আংশিক প্রয়োজন সাধনের জন্য 
নহে, সমগ্র সংসারই ধর্মসাধনের জন্য । এইরপে ধর্ম গৃহের মধ্যে 
গৃহধর্স, রাজত্বের মধ্যে রাঁজধর্ন হইয়া ভারতবর্ষের সমগ্র সমাজকে 
একটি অখণ্ড তাৎপর্য দান করিয়াছিল।” [ রবীন্দত্রচনাব্পী ১৩, 
পৃষ্ঠা ৩৭৯ ] 

প্রথম যৌবনে রবীন্দ্রনাথ কেবলমাত্র উপবীতধারীরাই যে আদি 
ব্রাহ্মমমাজে উপাসনার সময় আচার্ধের বেদীতে বসবে এটা অন্যায় 
বলে দেবেন্দ্রনাথের কাছে অনুযোগ করেছিলেন। আর এখন 
আবার তিনি ভারতবর্ষের প্রাচীন বর্ণাশ্রম ধর্মের জয়গান করছেন 


বিকাশ ৫৭ 


এটা আশ্চর্জনক বলে মনে হওয়া অসম্ভব নয়। একথা সত্য 
যে প্রাচীন ভারতের জীবনাদর্শের প্রতি অনুরাগের জন্যই তার 
অন্তরে বর্ণাশ্রম ধর্মের প্রতি আকর্ষণ জেগেছিল। কিন্তু প্রচলিত 
জাতিভেদকে তিনি শ্রেয় বলে গ্রহণ করেন নি। বর্ণাশ্রম ধর্ম একটা 
আদর্শায়িত মৃতিতে তার অন্তরে স্থান লাভ করেছিল। “ততঃ কিম্ঃ 
প্রবন্ধে চতুরাশ্রমের বিশ্লেষণ করে তিনি বলেছেন যে মানুষের 
ইন্ড্রিয়শক্তির ক্রমশ উন্নতি আর ক্রমশ অবনতির ধারাটি অবলম্বন 
করে ভারতবর্ষের চত্রাশ্রম পরিকল্পিত হয়েছে। “প্রথমে শিক্ষা, 
তাহার পরে সংসার, তাহার পরে বদ্ধনগুলিকে শিথিল করা, 
তাহার পরে মুক্তি ও মৃত্যুর মধ্যে প্রবেশ- ব্রহ্মচর্য, গাহস্থ্য, 
বানপ্রস্থ ও প্রব্রজ্যা |” [ রবীন্দ্ররচনাবলী ১৩, পৃষ্ঠা ৪৩১ ] এই 
চতুরাশ্রমের কল্পনাটি আর একটু বিশ্লেষণ করে তিনি বলেছেন, 
“প্রথম বয়সে শ্রদ্ধার দ্বারা সংযমের দ্বারা ব্রহ্মচর্ধের ছারা প্রস্তুত হইয়া 
দ্বিতীয় বয়সে সংসার-আশ্রমে মঙ্গলকর্মে আত্মাকে পরিপুষ্ট করিতে 
হইবে; তৃতীয় বয়সে উদারতর ক্ষেত্রে একে একে সমস্ত বন্ধন শিথিল 
করিয়া অবশেষে আনন্দের সহিত মৃত্যুকে মোক্ষের নামান্তর রূপে 
গ্রহণ কাঁরবে--মানুষের জীবনকে এমন করিয়া চালাইলেই তবে 
তাহার আগগ্স্ত সংগতিপূর্ণ তাৎপর্য পাঁওয়। যায়।” [পৃষ্ঠা ৪৪০ ] 
“ভারতবর্ষ” গ্রন্থের 'ব্রাহ্মণ' প্রবন্ধে তিনি ব্রাহ্মণের আদর্শকে 
সম্মান দিয়েছেন বটে কিন্তু সেই সঙ্গে বলেছেন যে বর্তমানে 
ব্রাহ্মণ তার সম্মানের আসনে অধিষ্ঠিত নয়, কারণ তার আদর্শ থেকে 
সে ভ্রষ্ট হয়েছে। “যে ব্রাহ্মণ পয়সার পরিবর্তে আপনার ব্রাহ্গণ্যকে 
ধিকৃকৃত” করে সে কখনও সমাজের পুরোভাগে থেকে শ্রদ্ধা আকর্ষণ 
করতে পারে না। কেবল ব্রাঙ্ষণ নয়, ক্ষত্রিয়-বৈশ্যও জজিড়ত্বপ্রাপ্ত 
সমাজের শোঁধল্যবশতই, আপন অধিকার থেকে ভষ্ট হয়েছে। 
ব্রাহ্মণ যে নিজের চেষ্টায় পূর্বের গৌরব ফিরে পাবে তা সম্তপর 
নয়। সমগ্র সমাজ যদি না উন্নত হয় তাহলে ব্রাহ্ষণের উন্নতি 


৫৮ রবীন্দ্রনাথের ধর্মচিন্তা 


সম্ভবপর নয়। এখানেও তিনি ব্রাহ্মণের জাতিগত শ্রেন্তত্বের বদলে 
তার আদর্শগত শ্রেষ্ঠত্বের দিকেই ইঙ্গিত করেছেন। 

এই সময় ব্যক্তিগত অধ্যাত্মসাধনার চেয়ে সমাজগত ধর্মসাধনার 
দিকেই তার দৃষ্টি বেশি পরিমাণে আকৃষ্ট হয়েছিল। তিনি উপলবি 
করেছিলেন যে ইউরোপের জনমগ্ডলীর শক্তির উৎস রাষ্ট্র আর 
ভারতবর্ষের জনগণের অবলম্বন সমাজ। ইউরোপে রাষ্ট্রের যে 
আদর্শ পরিকলিত হয়েছে তাঁর মধ্যে ধর্মের কোনো স্থান নেই। 
কিন্ত ভারতবর্ষের সমাজ ধর্মের সঙ্গে অবিচ্ছ্গ্চভাবে জড়িত। 
তার সমাজনীতিগুলি ধর্মনীতিরই অঙ্গ । এ দেশে সমাজড্রোহ 
ধর্মদ্রেহেরই নামান্তর ; সমাজ দুর্বল হয়ে পড়েছে বলেই এ দশে 
ধর্ম ছুবল হয়ে পড়েছে । 

সমগ্র সমাজকে ধর্মের আদর্শে গড়ে তোল! সম্ভব কি না এ 
প্রশ্ন জাগ! অস্বাভাবিক নয়। রবীন্দ্রনাথ নিজেই এই প্রশ্ন তুলে 
তার উত্তরে বলেছেন, “যখন ঘরে আলো জ্বলে, তখন কি পিলসুজ 
হইতে আরম্ত করিয়া পলিতা৷ পর্যন্ত প্রদীপের সমস্তটাই জলে? 
জীবন-যাপন সম্বন্ধে ধর্ম সম্বন্ধে যে-দেশের যে-কোনো আদর্শই থাক 
না কেন, তাহা সমস্ত দেশের মুখাগ্রভাগেই উজ্জলরূপে প্রকাশ পায় । 
কিন্তু পলিতার ডগাটামাত্র জ্বপাকেই সমস্ত দ।পের জ্বলা বলে। 
তেমনি দেশের এক অংশ মাত্র যে ভাবকে পূর্ণভাবে আয়ত্ত করেন, 
সমস্ত দেশেরই তাহা লাভ। বস্তত সেই অংশটুকুমাত্রকে পূর্ণত৷ 
দিবার জন্য সমস্ত দেশকে প্রস্তুত হইতে হয়, সমস্ত সমাজকে অনুকূল 
হইতে হয়--ডালের আগায় ফল ধরাইতে গাছের শিকড় ও গুঁড়িকে 
সচেষ্ট থাকিতে হয়। ভারতবর্ষে যদি এমন দিন আসে যে আমাদের 
দেশের মান্শ্রেন্ট ব্যক্তিরা সর্বোচ্চ সত্য ও সর্বোচ্চ মঙ্গলকেই , 
আর সমস্ত খণ্ড প্রয়োজনের উধের্ব তুলিয়া চিরজীবনের সাধনার 
সামগ্রী করিয়া রাখেন, তবে তাহাদের সাধন ও সার্থকতা। সমস্ত 
দেশের মধ্যে একটা বিশেষ গতি, একটা বিশেষ শক্তি সঞ্চার 


বিকাশ ৫৯ 


করিবেই। একদিন ভারতবর্ষে খষিরা যখন ব্রন্ষের সাধনায় রত 
ছিলেন, তখন সমস্ত আর্ধসমাজের মধ্যেই-_রাজকাধে যুদ্ধে বাণিজ্যে 
সাহিত্যে শিল্পে ধর্মার্চনায়- সর্বত্রই সেই ত্রন্দের স্থর বাজিয়াছিল। 
কর্মের মধ্যে মোক্ষের ভাব বিরাক্ত করিয়াছিল-_-ভারতবর্ষের সমস্ত 
সমাজস্থিতি মৈত্রেয়ীর স্তায় বলিতেছিল, 'যে নাহং নামৃতা স্তাং কিমহং 
তেন কুর্যাম্‌।”” [ রবীন্দ্রবচনাবলী ১৩, পৃঠ1 ৪৩-৪৭ ] 

এ যুগে যেমন ব্যক্তিগত ধর্মসাধনার চেয়ে সমাজগত ধর্মসাধনার 
আদর্শ রবীন্দ্রনাথের কল্পনাকে উদ্দীপ্ত করেছে, তেমনই স্ব-গত 
উপলব্ধির চেয়ে ধর্মকে জীবনাচরণের মধ্যে সত্য করে তোলবার 
একটা বাসনা তার অন্তরে দেখা গেছে। বস্তৃত ধর্মকে যদি 
অধ্যাত্ম-মন্ুভৃতির সোপান বলে গ্রহণ কর! যায়, তাহলে মন্ময় আর 
গুড় হবেই। কিন্তু ধর্মকে যদি জনমুক্তির পন্থা, সমগ্র সমাজের 
জাগুতির অবলম্বন বলে গ্রহণ করতে হয়, তাহলে ধর্মের সেই রূপটাই 
ব্যক্ত হয় য৷ চর্ধার মধ্য দিয়ে আমাদের কাছে প্রত্যক্ষ হয়ে উঠতে 
পাবে! যে ধর্ম মানবসমাজকে ধারণ করতে পারে তার দৃঢ় 
ভিত্তিভূমি দরকার । মহধির ধর্মাদর্ণের অনেকখানিই জীবনে পালন 
করবার উপযোগী ছিল। রবীন্দ্রনাথ ধর্মের জীবনগ্রাহ্থ রূপটি 
ব্যক্ত করতে উৎস্থুক হয়েছেন । 

এইজগ্তই তিনি এমন একটি আদর্শের সন্ধান করতে অগ্রসর 
হয়েছেন, যা জীবনের মধ্যে শক্তি সঞ্চার করবে অথচ জীবনকে শক্তির 
আতিশয্যে মদগবে ম্বমীত করে তুলবে না, যা জীবনকে উপেক্ষা করে 
সন্যাসকে গ্রহণ করবে না অথচ সংসারের জালে জড়িয়ে পড়বে না। 
প্রাচীন যুগের ব্রহ্মনিষ্ঠ গৃহস্থের আদর্শের কথা এ প্রসঙ্গে তার মনে 
জেগেছে। ব্রহ্মনিষ্ঠ গৃহস্থ ব্রহ্ম আর গৃহ ছুইয়ের কোনটিকেই 
উপেক্ষা করেন নি। তিনি ঘদ্‌ যৎ কর্ম প্রকুবাঁত তদ্ব্রহ্মণি 
সমর্পয়ে*শযে কাজ করবেন, ত্রন্মেই তা সমর্পণ করবেন। 
রবীন্দ্রনাথ উপলব্ধি করেছেন, ইহাতে একই কালে কর্ম ও বিরাম, 


৬০ রবীন্দ্রনাথের ধর্মচিন্তা 


চেষ্টা এবং শান্তি, ছুঃখ এবং আনন্দ। ইহাতে একদিকে আমাদের 
আত্মার কর্তৃত্ব থাকে ও অন্যদিকে যেখানে সেই কর্তৃত্বের নিঃশেষে 
বিলয়, সেইখানে সেই কর্তৃত্বকে প্রতিক্ষণে বিসর্জন দিয়া আমরা 
প্রেমের আনন্দ লাভ করি।৮ [ রবীন্দ্রবচনাবলী ১৩, পৃষ্টা ৩৫১ ] 

জীবনে একদিকে যেমন স্কিন সতাসাঁধনাকে বরণ করতে হবে, 
অন্যদিকে তেমনিই ব্রন্মের সঙ্গে যোগন্থত্রটি অক্ষুপ্ণ রাখতে হবে। 
“নৈবেছ্' কাব্যের একটি কবিতায় রবীন্দ্রনাথ তার কল্পনার ভারতবর্ষে 
নিভাঁক চিত্ত, যুক্ত জ্ঞান, উদারতা, অবিরাম কর্মধারা, আচারাতিশায়ী 
বিবেকবুদ্ধি, পৌরুষ প্রার্থনা করেছেন__সেই সঙ্গে ভগবানকে “সর্ব 
কর্ম-চিন্তা-আনন্দের নেতা"র পদে সমাঁসীন রেখেছেন। একদিকে 
সমুচ্চ আদর্শ যেমন প্রয়োজন, অন্যদিকে ঈশ্বরের উপর নির্ভরও 
তেমনিই অনুপেক্ষণীয়। একদিকে কর্ম, আর একদিকে প্রেম; 
“তত্ত প্রিয়কার্ধসাধনম্” আর সেই সঙ্গে “তম্মিন্‌ শ্বীতিঃ” মনুষ্য” 
প্রবন্ধে তিনি এই ভাবটি বিশ্লেষণ করে বলেছেন, “সংসারেই 
আমাদের কর্ম, আমাদের কর্তৃত্ব, তাহাই আমাদের দিবার জিনিস । 
আমাদের প্রেমের চরম সার্থকতা হইবে,যখন আমাদের সমস্ত 
কর্ম, সমস্ত কর্তৃত্ব আনন্দে ব্রর্মাকে সমর্পণ করিতে পারিব। নতুবা! 
কর্ম আমাদের পক্ষে ভার ও কর্তৃত্ব বস্তুত সংসারের দাসত্ব হইয়া 
উঠিবে। পতিব্রতা স্ত্রীর পক্ষে তাহার পতিগৃহের কর্মই গৌরবের, 
তাহা আনন্দের--সে কর্ম তাহার বন্ধন নহে, পতিপ্রেমের মধ্যেই 
তাহা! প্রতিক্ষণেই মুতিলাভ করিতেছে-_-এক পতিপ্রেমের মধ্যেই 
তাহার বিচিত্র কর্মের অখণ্ড এঁক্য, তাহার নান! ছুঃখের এক আনন্দ- 
অবসান, ব্রন্মের সংসারে আমরা যখন ব্রদ্ষের কর্ম করিব, সকল 
কর্ম ব্রহ্মকে দিব, তখন সেই কর্ম ও মুক্তি একই হইয়া দাড়াইবে, 
তখন এক বন্মে আমাদের সমস্ত কর্মের বৈচিত্র্য বিলীন হইবে, 
সমস্ত ছুঃখের ঝংকার একটি আনন্দ-সংগীতে পরিপূর্ণ হইয়৷ উঠিবে | 
[ রবীন্দ্ররচনাবলী ১৩, পৃষ্ঠা ৩৫২ ] 


বিকাশ ৬১ 


এই আনন্দের উপলব্ধিটি রবীন্দ্রনাথ 'ব্রান্মধর্ম” গ্রন্থ তথা উপনিষদ 
থেকে পেয়েছেন। উপনিষদে আনন্দ থেকেই এই বিশ্ব উদ্ভূত এই 
কল্পনা কর! হয়েছে। “আনন্দাদ্ধ্যেব খন্বিমানি ভূতানি জায়ন্তে, 
আনন্দেন জাতানি জীবন্তি, আনন্দং প্রয়ন্ত্যভিসংবিশন্তি ।-_-সেই 
সর্বব্যাপী আনন্দ হইতেই এই সমস্ত প্রাণী জন্মিতেছে, সেই সর্বব্যাপী 
আনন্দের দ্বারাই এই সমস্ত প্রাণী জীবিত আছে, সেই সর্বব্যাপী 
আনন্দের মধ্যেই ইহারা গমন করে, প্রবেশ করে” “মহাকাশ পুর্ণ 
করিয়। নিরন্তর সেই আনন্দ বিরাজ করিতেছেন বলিয়াই আমর! 
প্রতিক্ষণে নিশ্বাস লইতেছি, আমরা প্রতি মুহুর্তে প্রাণধারণ 
করিতেছি ।” [ ববীন্দ্রবচনাবলী ১৩, পৃষ্ঠা ৩৫৭ ] 


রবীন্দ্রনাথের কল্পনায় আনন্দ আর প্রেম যেন সমার্থক হয়ে 
উঠেছে। যা-কিছু আমর! সুন্দর দেখি, যা-কিছু আমাদের অন্তরে 
আনন্দরূপে প্রতিভাত হয়, তাই ঈশ্ববের প্রেম । “নৈবেছ্ের একটি 
কবিতায় তিনি বলেছেন, 


একাধারে তুমিই আকাশ, তুমি নীড় । 
হে সুন্দর, নীড়ে তব প্রেম স্থুনিবিড় 
প্রতিক্ষণে নান! বর্ণে, নানা গন্ধে গীতে, 
মুগ্ধ প্রাণ বেষ্টন করেছে চারিভিতে। 


তবে এই প্রেমের বোধটি, আনন্দের বোধটি, সৌন্দর্ষের বোধটি 
তার ধর্মচেতনায় অদ্বিতীয় রসরূপে এখনও স্ুপ্রতিষ্ঠ হয় নি। 
পরবর্তী যুগে যে স্ুনিবিড় অনুভূতিতে তার রচনাবলী পরিপ্লাবিত 
হয়েছে, এখানে তার আভাসমাত্র আছে। এখানে তিনি ভগবানকে 
জীবনসাধনা! থেকে বাদ দেন নি, বিশ্বের সকল কর্ণকে তার কর্ম বলে 
গ্রহণ করতে উৎসুক হয়েছেন ; কিন্তু ধ্যানরসের চেয়ে কর্মরস তাকে 
বেশি আকর্ষণ করেছে-_গভীর অন্তমু্ধীন অনুভবের চেয়ে বিশ্বের 
মঙ্গলসাধনে আত্মোৎসর্গ করবার প্রেরণাই তার জীবনকে বিচিত্র 


৬২ রবীন্দ্রনাথের ধর্মচিন্ত। 


কর্মপ্রবাহের মধ্যে নিয়ে গেছে, তার কাব্যের মধ্যেও সেই সুর ব্যক্ত 
হয়েছে। তিনি প্রার্থনা করেছেন, 
তোমার পতাক। যারে দাও তারে 
বহিবারে দাও শকতি। 
তোমার সেবার মহান্‌ হঃখ 
সহিবারে দাও ভকতি। 

বাস্তবিক পক্ষে এই সময় তাঁর জীবনে একটা অভূতপূর্ব 
কর্নোম্মাদন। দেখ! দিয়েছিল। বঙ্গদর্শনের সম্পাদনা-ভার গ্রহণ করে 
তিনি সমাজের সমস্যাগুলি পর্যালোচনা করতে উচ্ভোগী হয়েছেন। 
বিংশ শতাব্দীর প্রারস্তে সারা বাংলাদেশে যে স্বদেশচিস্তা জেগেছিল 
তা তার চিত্তকে বিশেষভাবে উদ্বেজিত করেছিল । এই যুগের স্বদেশী 
আন্দোলনের চিন্তানায়কদের মধ্যে রবীন্দ্রনাথই দেশের সমস্যাগুলো 
বিভিন্ন দিক থেকে পর্যালোচনা করেছিলেন-_ তাঁর অজত্র গান সে 
সময় দেশপ্রেমের বন্যা বইয়ে দিয়েছিল। এই বিপুল কর্মযজ্ঞের 
আকর্ষণে তার আত্মমুখীন চিত্ত বাইরের দিকে প্রবাহিত হয়েছে। 
এইজন্যও ধর্মকে বিশেষভাবে জীবনের মধ্যে প্রতিষ্ঠিত করবার আদর্শ 
তিনি বারবার প্রচার করেছেন। 

এ প্রসঙ্গে স্মরণ রাখ। প্রয়োজন যে ধর্মকে কোনো একটা বাহ 
আকারের মধ্যে আবদ্ধ রাখবার জন্য তার বিন্দুমাত্র আগ্রহ ছিল না--- 
বরং ধর্মের নামে আচারের বা! অনুষ্ঠানের পৌত্তলিকতার বিরোধিতা 
তিনি বরাবরই করে এসেছেন। তিনি একদিকে জীবনের মধ্যে 
কর্তব্যকে স্মুপ্রতিষ্ঠ করতে চেয়েছেন, অপরদিকে ব্রন্মের অভিমুখে 
চিত্বকে প্রসারিত করে দেবার কথা বলেছেন। ব্রহ্মকে হৃদয়ের 
মধ্যে উপলব্ধি করে জীবনের মধ্যে বিচরণই তার আদর্শ । “নৈবেছের 
একটি কবিতায় তিনি বলেছেন, 

এ মৃত্যু ছেদিতে হবে, এই ভয়জাল, 
এই পুষ্জপুঞ্ীকৃত জড়ের জঞ্জাল, 


বিকাশ ৬৩ 


মৃত আবর্জনা ! ওরে জাগিতেই হবে 
এ দীপ্ত প্রভাতকালে, এ জাগ্রত ভবে, 
এই কর্মধামে। 
মহষি দেবেন্দ্রনাথ 'ব্রান্মধর্ম গ্রন্থে যে প্রার্থনামন্ত্রটি সংকলন 
করেছেন, রবীন্দ্রনাথ সেই মন্ত্রটিকে মানুষের যথার্থ প্রার্থনা! বলেছেন। 
ধর্মের অন্তর্গত প্রার্থনা” প্রবন্ধে তিনি সুস্পষ্টভাবে বলেছেন, 
প্যীহারা আপনাদের অন্তরের প্রার্থন৷ খুজিয়। পাইয়াছেন বলেন” 
শোনা গিয়াছে তাহারা কী বলেন। তাহারা বলেন, একটিমাত্র 
প্রার্থনা! আছে তাহা এই-__ 
অসতো৷ মা সদ্গময় 
তমসো ম! জ্যোতির্ময় 
মৃত্যোর্মীযৃতং গময়। 
আবিরাবীর্ম এধি। 
রুদ্র যত্তে দক্ষিণং মুখং 
তেন মাং পাহি নিত্যম্‌। 
অসত্য হইতে আমাকে সত্যে লইয়া যাও, অন্ধকার হইতে 
আমাকে জ্যোতিতে লইয়া যাও, মৃত্যু হইতে আমাকে অমৃতে লইয়া 
যাও । হে শ্ব-প্রকাশ, আমার নিকটে প্রকাশিত হও। রুদ্র 
তোমার যে প্রসন্ন মুখ তাহার দ্বারা আমাকে সর্বদাই রক্ষা করো।% 
[ ববীন্দ্ররচনাবলী ১৩১ পৃষ্ঠা ৩৭৩ ] 
এই প্রার্থনামন্ত্রটিতেই জীবনের মধ্যে চরম সত্যের প্রকাশের 
কল্পনাটিই প্রাধান্লাভ করেছে । কেবলমাত্র অতি সুগভীর অধ্যাঅ- 
অনুভূতি নয়-_জীবনের মধ্যে সত্যের প্রকাশ, জ্যোতির প্রকাশ, 
অমৃতের প্রকাশই প্রার্থনা কর! হয়েছে। আবিংস্বরূপের যে 
আবির্ভাব প্রার্থনা! করা হয়েছে তা ধ্যানস্থ মুহুর্তমাত্রের চকিত 
দর্শনের জন্য নয়, জীবনের সর্বস্তরে তার প্রকাশ চাই। রুদ্রের 
যে মুখখানির দিকে মন্ত্কারের দৃষ্টি আবদ্ধ হয়েছে, তা বিশেষ করে 


৬৪ রবীন্দ্রনাথের ধর্মচিন্তা 


প্রেমময় নয়, তা মঙ্গলময়, তা মানুষকে নিত্য রক্ষা করবে। এই 
মন্ত্রের তাঁৎপর্ধে অন্তমু্খীনতার চেয়ে বহিমুর্ধীনতাই যেন বেশি 
করে ব্যক্ত হয়েছে-নিবিড় অধ্যাত্মরসের চেয়ে জীবনকে সত্যের 
আলোকে, ধর্মের আলোকে উদ্ভাসিত করাই অভিপ্রেত হয়েছে । 
রবীন্দ্রনাথ কেন যে জীবনের মধ্যে ধর্মকে প্রতিষিত করবার দিকে 
বিশেষ করে দৃষ্টি দিয়েছেন তার কারণগুলি পুনরুল্লেখ করা অসংগত 
হবে না। প্রথমত তার অন্তরে মানুষের জীবনের প্রতি একটা 
সহজাত আকর্ষণ ছিল, স্রেহপ্রেমমণ্ডিত মানবজীবনের প্রতি তার 
অনুরাগ চিরদিনই ব্যক্ত হয়েছে। দ্বিতীয়ত যৌবনমধ্যান্থে কর্মের 
প্রতি তাব আকর্ষণ থাকাই স্বাভাবিক। তিনি নিজে আপনার 
জীবনকে বিচিত্র কর্মের মধ্যে প্রসারিত করে দিয়েছিলেন । সুতরাং 
কর্মমুখর জীবনের মধ্যে ধর্মকে স্থাপন করার কল্পনা সহজেই তার 
অন্তরে জেগেছে । তৃতীয়ত ত্রান্মধর্মের প্রভাব, বিশেষ করে মহধি 
দেবেন্দ্রনাথের প্রভাব তাকে জীবনবিমুখ হতে দেয় নি। দেবেন্দ্রনাথ 
কর্মভার আর ব্রন্মোপাঁসনা কোনোটিকেই উপেক্ষা করেন নি। 
রবীন্দ্রনাথও জীবনকে একদিকে ন্যায়ের কঠোর আদর্শে প্রতিষ্ঠিত 
রাখতে, অপরদিকে জীবনে শান্ত ভক্তিরস সঞ্চার করতে চেয়েছিলেন। 
শান্তিনিকেতনে আশ্রম আর ব্রহ্মবিগ্ঠালয় স্থাপনা এই যুগের একটা 
তাৎপর্ষপূর্ণ ঘটন|। অন্ত বি্ভালয়ের মতো! শিক্ষাদদানমাত্র রবীন্দ্রনাথের 
অভিপ্রেত ছিল না ছাত্রদের জীবনকে স্বাঙ্গ-পরিপুষ্ট করে তোলাই 
তার উদ্দেশ ছিল। প্রাচীন “ভারতবর্ষের নির্মল শুচি আদর্শে তিনি 
ছাত্রদের জীবনকে গড়ে তুলতে উৎস্থৃক হয়েছিলেন। প্রাচীন 
ভারতের গৌরবোজ্জল আদর্শের কল্পনা তখন তার অন্তরকে আবিষ্ট 
করে রেখোঁছল। তিনি সেই আদর্শে ছাত্রদের আবিষ্ট করে তুলতে 
চেয়েছিলেন। পরব্তা কালে আকৃতির দিক দিয়েও যেমন তেমনই 
প্রকৃতির দিক দিয়েও শান্তিনিকেতন বিষ্ভায়তনের অনেক পরিবর্তন 
ঘটেছে, কিন্তু জীবনকে সমগ্রভাবে বিকশিত করে তোলবার যে. 


বিকাশ ৬৫ 


আদর্শ রবীন্দ্রনাথ গ্রহণ করেছিলেন তা অক্ষুণ্ন ছিল দেখা যায়। 
রবীন্দ্রনাথকে অনেকে যে জীবনশিল্লী বলেন তা এপপ্রসঙ্গে স্মরণ করা 
যেতে পারে। শিল্পসাধনাঁকে, সৌন্দর্যসাধনাকে তিনি কেবল 
সাহিত্যের মধ্যে বা শিল্পের মধ্যে আবদ্ধ করে রাখেন নি--জীবনের 
মধ্যে বিস্তৃত করে দিয়েছিলেন। তরুণ-বয়সী বালক বালিকাদের 
জীবন যাতে প্রচলিত শিক্ষাপদ্ধতির পাঁষাণভার থেকে মুক্ত হয়ে 
স্বাভাবিকভাবে বর্ধিত হতে পারে তার জন্য তার উৎকণ্ঠার সীমা ছিল 
না। ভারতের প্রাচীন তপোবনেব আদর্শে উদদ্ধ হয়ে তিনি 
শান্তিনিকেতন স্থাপন করেছিলেন এই উক্তি অংশত সত্য বটে, 
কিন্তু তার কবিচিত্ত কোনো একটা স্থিতিশীল আদর্শের মধ্যে আবদ্ধ 
থাকতে পারেনি । তার গতিশীল কল্পনায় শীস্তিনিকেতনের দূপ বার- 
বার পরিবন্তিত হয়েছে, কেবল মানব-মানবিকার জীবন যাতে সতেজে 
স্বাভীবিকভাবে পরিপুষ্ট হতে পারে সেই দিকে তিনি দৃষ্টি 
রেখেছিলেন। জীবনের প্রতি তার প্রবল অনুরাগ তাকে জীবনের 
প্রতি বিমুখ হতে দেয় নি। এইজন্য মানসী-সোনার তরী-চিত্রার 
ফুগে তীর চিত্ত একদিকে যেষন অনন্ত সৌন্দর্যের সাঁগরপারে 
নিরুদ্দেশ যাত্র। করতে চেয়েছে অপব দিকে কল্পনার স্বর্গ থেকে 
বিদায় নিয়ে এই মৃত্তিকার পৃথিবীর জীবনরস নিবিড়ভাবে অনুভব 
উপভোগ করবার জন্য একান্ত ব্যাকুল হয়েছে । তার সমগ্র কাব্যের 
মধ্যে লিরিক ভাবাবেগের প্রাচুর্ধের সীমা নেই বটে, কিন্ত তিনি যে 
কবিকল্পনা পরিত্যাগ করে ধর্মকে জীবনের মধ্যে প্রতিষ্ঠিত করতে 
চেয়েছিলেন এটাকে ব্রাহ্গধর্মের প্রতি তার নিছক আনুগত্য বলে 
কল্পনা করলে ভূল করা হবে। তার সমগ্র চেতনার মধ্যেই জীবনের 
প্রতি যে গভীর অনুরাগ ছিল তাই আপনার পরিতৃপ্তির জন্য এক- 
দিকে যেমন মানবলোকের স্রেহ-গ্রীতি অবলম্বন করে রচিত অসংখ্য 
কবিতা ও ছোটো গল্লের মধ্যে ব্যক্ত হয়েছে, অপরদিকে তেমনই ধর্মকে 
জীবনের সর্বক্ষেত্রে প্রতিষ্ঠিত করবার জন্ক উৎস্থক হয়ে উঠেছে। 


হর 


জীবনদেবত। সম্পর্কে আলোচন। প্রসঙ্গে শ্রীযুক্ত স্বকুমার সেন 
বলেছেন, “কবিজীবনে যিনি সৌন্দষের প্রেরণ! জাগাইয়া ইন্সিতের 
আসন গ্রহণ করিয়াছেন তিনি মানসন্ুন্দরী। কবিজীবনের মধ্য 
দিয়া যিনি নিজেকেই পূর্ণতাব দিকে লইয়া যাইতেছেন তিনি 
জীবনদেবতা। আর যিনি কবিব মননের ও করণের মধ্য দিয়া 
নিজেকেই প্রকাশ করিতেছেন তিনি অন্তর্যামী।৮ [বাঙ্গন! সাহিত্যেব 
ইতিহান ৩ (প্রথম সংস্কবণ ), পৃষ্ঠা ১০৭] 

কবি বহিধিশ্বের মধ্যে সৌন্দর্যের বিচিত্র লীলা! দেখেছেন-কিস্ত 
সেটিকে কেবলমাত্র বাইরের জিনিস বলে মনে করেন নি, সেই 
সৌন্দর্যের মূলে তিনি আপনারই চিত্তের একটি শক্তি কল্পনা করেছেন। 
দর্শনশান্ত্রে আমাদের সব অনুভূতির মূলে আমাদের ব্যক্তিসত্তার 
সক্রিয়তা নির্দেশ করা হয়েছে । বাইবে আমরা যেটা দেখি সেটা 
আমাদের অন্তরে বিশেষ মৃতি পরিগ্রহ করে। প্রখ্যাত দার্শনিক 
এখ হার্ট বলেন, “52 0106 0086 002 00915 01 06 
900] 00076 110 0010020 7101) 01626620. 61111)55, 01০ 
1600156 2170 0০82 1009595 2170. 11101165525 £:0]0 0136 
0168060. 01011)65 2100 2109010 00610, 10 0015 আস 811565 
(76 50015 15005712056 01 02860 (1111055. 01687060 
00110650210 1006 00006 1)6216] €0 0106 500] 01721) 61115, 
20 656 500] ০91 01015 20010201) 0:281060. 01085 05 
6176 01017121 16060001) 0 1709£29, 4150 1615 017100£17 
676 01650002 0£ 096 107966 01796 0116 90701 810110201765 
006 0:621020 0100 3 101 0) 10256 15 2. '[171108) 91210) 
(96 5001 0062665 710 1021 02 105761:5৮ [ পাপটীকায় 
উদ্ধৃতি & 17000500610) 60 1158610180--17501য) 0018200]], পৃষ্ঠা ৬-৭ ] 

রবীন্দ্রনাথের কল্পনায় অনুরূপ ত্বৈষণা শেষ-জীবনে দেখা যায়। 
যেমন, 
আমরাই চেতনার রঙে পান্না হল সবুজ 
চুনি উঠল রাঙা হয়ে। 
আমি চোখ মেললুম আকাশে-_ 
জ্বলে উঠল আলো 
পুবে পশ্চিমে । 
গোলাপের দিকে চেয়ে বললুম, সুন্দরঃ-_ 
সুন্দর হল সে। 

কিন্ত তার যৌবনের সৌন্দর্যকল্পনায় দেখি যে তিনি বাহির বিশ্ব আর 
অন্তরকে একই সৌন্দর্যতরঙ্গে হিল্লোলিত বলে অনুভব করেছেন। 
বিশ্বের মধ্যে যে সৌন্দর্ধ বিকশিত তা! যে বিশেষ করে ব্যক্তি-সত্তারই 
স্ষ্টি এই ভাবটি তার মনে জাগে নি। তার মনে হয়েছে যে এই 
স্প্টির মধ্যে সৌন্দর্ষলক্ষ্মী আপনার আসন পেতে দিয়েছেন_-:তিনি 
জগতের মধ্যে বিচিত্রবূপিণী, কিন্তু অন্তরের মধ্যে অদ্বিতীয়া। 
জগতের মধ্যে তার বহু বিচিত্র বিলাসের সীম। নেই অথচ অন্তরের 
মধ্যে তিনি একা একাকী-_ 

একটি স্বপ্ন মুগ্ধ সজল নয়নে, 

একটি পদ্ম হদয়বৃস্ত শয়নে, 

একটি চন্দ্র অসীম চিত্তগগনে 

চারিদিকে চির যামিনী। 
কবি যেমন বিশ্বের সব সৌন্দর্যের 'অচপল দামিনী'র মতে। একটি 

প্রতিমূতি আপনার অন্তরের মধ্যে কত্তনা করেছেন, তেমনই তার 
সমগ্র কর্মপ্রয়াসের মূলে, তীর জীবনের সমস্ত সাধ ও সাধনার মূলে 
একটি শক্তি তার মধ্যে রয়েছে বলে অনুভব করেছেন। কিন্তু এই 
শক্তিকেই জীবনের সব কিছুর জন্য দায়ী করে রবীন্দ্রনাথ নিজেকে 
জড় করণমাত্র বলে কল্পনা করেন নি। জীবনদেবতা আর ব্যক্তিসত 


৬৮ রবীন্দ্রনাথের ধর্মচিন্তা 


এই ছুইটিই তার কাছে জীবনের সমস্ত কর্তৃত্ব-ভোতৃত্বের জন্য 
দায়ী বলে প্রতিভাত হয়েছে। পরিণত বয়সে তিনি এ সম্পর্কে 
বলেছেন, “ভক্ত যখন বলেন, ত্বয়৷ হষীকেশ হাদিস্থিতেন যথা 
নিযুক্তোহন্মি তথা করোমি, তখন হাধীকেশের থেকে ভক্ত নিজেকে 
পৃথক করে দেখেন সুতরাং তার নিজের জীবনের সমস্ত দায়িত্ব গিয়ে 
পড়ে একা হৃষীকেশের'পরেই। চিত্রা কাব্যে আমি একদিন 
বলেছিলুম আমার অন্তর্যামী আমাকে দিয়ে যা বলাতে চান আনি 
তাই বলি, কথাট। এই রকম শুনতে হয়। কিন্তু চিত্রায় আমার যে 
উপলব্ধি প্রকাশ পেয়েছে সেটি অন্য শ্রেণীর। আমার একটি যুগ্ম- 
সত্তা আমি অনুভব করছিলুম যেন যুগ্ম নক্ষত্রের মতো, সে আমারই 
ব্যক্তিত্বের অন্তর্গত, তারই আকর্ষণ প্রবল। তাঁরই সংকল্প পূর্ণ হচ্ছে 
আমার মধ্য দিয়ে, আমার সুখে-ছুঃখে আমার ভালোয়-মন্দয়। এই 
সংকল্প-সাধনায় এক আমি যন্ত্র আর এক আমি যন্ত্রী হতে পারে কিন্ত 
সংগীত যা! উদ্ভূত হচ্ছে, যন্ত্রের স্বকীয় বিশিষ্টতা তার একটি প্রধান অঙ্গ, 
পদে পদে তার সঙ্গে রফা! করে তবেই ছয়ের যোগে স্যস্টি। এ যেন 
অর্ধনারীশ্বরের মতে। ভাবখানা! । তাই বলা হয়েছে 

জ্বেলেছ কি মোরে প্রদীপ তোমার 

করিবারে পুজা কোন দেবতার 

রহস্যঘেরা অসীম আধার 

মহামন্দিরতলে। 

পরমদেবতার পুজ! যুগ্বাসত্তায় মিলে, এক সত্তার ভিতর থেকে 
আদর্শের প্রেরণা, আর এক সততায় বাহিরে কর্মযোগে তার প্রকাশ । 
সংসারে ছুই সত্তার বিরোধ সর্বদাই ঘটে, নিজের অন্তরে পূর্ণতার যে 
অনুশাসন মানুষ গৃঢ়ভাবে বহন করছে তার সম্পূর্ণ প্রতিবাদে জীবন 
ব্যর্থ হয়েছে এ দৃষ্টান্তের অভাব নেই ; নিজের মধ্যে নিজের সামর্থ 
ঘটতে পারে নি এই ভ্রষ্টতা মানুষের পক্ষে সবচেয়ে শোচনীয়। 
আপনার ছুই সত্তার সামঞ্জস্য ঘটেছে কি না এই আশঙ্কামূলক প্রশ্ন. 

চিত্রার কবিতায় অনেকবার প্রকাশ পেয়েছে। বস্তত চিত্রার 
জীবনরঙ্গভূমিতে যে মিলননাট্যের উল্লেখ রয়েছে তার কোনো নায়ক- 
নায়িকা! জীবের সন্তার বাইরে নেই এবৎ তার মধ্যে কেউ ভগবানের 
স্থানাভিসিক্ত নয়।” [ ববীন্দ্রচনাবলী ৪, চিত্রার ভূমিক1 ] 
রবীন্দ্রনাথের জীবনদেবত। জীবনেরই দেবতা--তিনি ভগবান 
বা বিশ্বদেবতা নন। যে সর্বানুভু বর্ম আপনাকে বিশ্বের.সমস্ত কিছুর 
* মধ্যে প্রকাশ কবে দিয়েছেন এই জীবনদেবতা কবির জীবনের মধ্যে 
মূর্ত তারই একটি বিশেষ রূপ নন-_বরং তাকে জীবেরই আত্মা বল 
যেতে পারে। জীব আর জীবাত্বার মধ্যে দ্ৈতলীলার কল্পন। রবীন্দর- 
নাথেব এই যুগের অনেক কবিতায় ফুটে উঠেছে, জীব তার আত্ম- 
্ববপকে জানে না অথচ তারই জন্য সে জীবন থেকে বিভিন্ন উপচার 
সংগ্রহ করছে__আপনার জীবনের সখছঃখের মালাটি তারই কণ্ঠে 
সমপ্পণ কবছে। তাঁর জীবনের সমস্ত প্রয়াসের মধ্যে, সমস্ত ভাবনা- 
ক'মনার মধ্যে বহির্জগতের যেমন একট প্রভাব আছে, তেমনই অস্ত- 
জগতেব একটা স্থুগভীব প্রেরণাও রয়েছে। এই ছুটি তত্বত ভিন্ন হলেও 
কাধত এক, কারণ জীবনদেবতাই জীবের জীবনকে বিশ্বের সঙ্গে 
সংযুক্ত করে তার মধ্য থেকে বিচিত্র স্থুর ধ্বনিত বরে তুলছেন। 
বতির্জগতে লীলার যে বৈচিত্র্য দেখ৷ যায়, তার মধ্যে জীবনদেবতারই 
বিশেষ অভিপ্রায় সাধিত হচ্ছে। জীবাতআ্মাকে স্বতন্ত্র করে দেখে 
রবীন্দ্রনাথের জীবসত্তা জীবাত্মাব সঙ্গে আপনার নিবিড় সম্পর্কটির 
মাধুর্য উপভোগের জন্য উৎসুক হয়েছে__এইজন্যই তার জীবসত্বা 
জীবাত্মাকে দয়িতরূপে কল্পনা করে প্রশ্ন করেছে 
লেগেছে কি ভালো, হে জীবন নাথ, 
আমার রজনী, আমার প্রভাত, 
আমার নর্ম, আমার কর্ম 
তোমার বিজনবাসে। 
যে ব্যক্তিসত্তাকে গ্রহণ করে জীবনদ্ের্ধতা লীলা করছেন, সে 

ভাকে তৃপ্ত করতে পারছে কি না এই প্রশ্ন ব্যক্তিসত্তার মধ্যে 
জেগেছে। 

রবীন্দ্রনাথের জীবনদেবতা-কল্পনার বৈশিষ্ট্য এই যে তিনি 
জীবনদেবতাকে কেবল বর্তমান জীবনের নেত বলেন নি। এই 
জীবনদেবতা যেন যুগে যুগে অজত্র জন্মে তার জীবনকে বিকশিত 
করে আসছেন।--“তিনি যে কেবল আমার এই ইহ জীবনের সমস্ত 
খণ্তাকে এক্য দান করিয়। বিশ্বের সহিত তাহার সামপ্তন্ত স্থাপন 
করিতেছেন, আমি তাহা মনে করি না--আমি জানি, অনাদি কাল 
হইতে বিচিত্র-বিস্থৃত অবস্থার মধ্য দিয়া তিনি আমাকে আমার এই 
বর্তমান প্রকাশের মধ্যে উপনীত কবিয়াছেন ; সেই বিশ্বের মধ্য দিয় 
প্রবাহিত অস্তিত্বধারাঁর বৃহৎ স্বৃতি তাহাকে অবলম্বন করিয়া আমার 
অগোচরে আমার মধ্যে রহিয়াছে ।৮ [ রবীন্দ্রচনাবলী ৪, পৃষ্ঠা ৫₹৫ ] 

জন্মান্তর সম্পর্কে যে ধারণা সাধারণের মধ্যে প্রচলিত ব৷ বৌদ্ধ 
জাতকে বা অন্ত্র জন্মান্তর সম্পর্কে যে সব কাহিনী পাওয়। যায় 
রবীন্দ্রনাথ তাতে বিশ্বাসী ছিলেন না। কিন্তু তার যে জীবনটা গড়ে 
উঠেছে অতীতের সঙ্গে একট! অচ্ছেছ্চ সম্পর্কে তা যে জড়িত এই 
বিশ্বাস তার ছিল। একটি পত্রে তিনি লিখেছেন, “এই পৃথিবীর 
সঙ্গে কত দিনের চেনাশোনা। বহুষুগ পূর্বে যখন তরুণী পৃথিবী 
সমুদ্রন্নান থেকে সবে মাথা তুলে উঠে সেদিনকার নবীন সূর্যকে 
বন্দনা করেছেন, তখন আমি এই পৃথিবীর নূতন মাটিতে কোথা থেকে 
এক প্রথম জীবনোচ্ছাঁসে গাছ হয়ে পল্পবিত হয়ে উঠেছিলুম।"*" 
তখন আমি এই পৃথিবীতে আমার সাঙ্গ দিয়ে প্রথম স্থর্যোদয় পান 
করেছিলুম, অন্ধ জীবনের গৃঢ় পুলকে নীলাম্বরতলে আন্দোলিত হয়ে 
উঠেছিলুম। মুঢ় আনন্দে আমার ফুল ফুট্ত, নব পল্লবে ডাল ছেয়ে 
যেত, বর্ধার মেঘের ঘন নীল ছায়া আমার সমস্ত পাতাগুলিকে 
পরিচিত করস্পর্শের মত স্পর্শ করত। তার পরেও নব নব যুগে 
এই পুথিবীর মাটিতে আমি জন্মেছি। আমরা ছুজনে মুখোমুখি 

করে বসলেই আমাদের পরিচয় অল্প অল্প মনে পড়ে” [ উদ্ধৃতি 
কাব্যপরিক্রমা, পৃষ্ঠ! ৪ ] 

রবীন্দ্রনাথের এই অন্থুভৃতির মধ্যে বিশ্বজীবনের বোধটি বর্তমান__ 
তিনি আপনার চেতনাকে যেন সমগ্র বিশ্বের মধ্যে প্রসারিত করে 
দিয়েছেন। তার বর্তমান জীবনটি বিশ্বের জীবনধারা থেকে বিচ্ছিন্ন 
নয়। সুদূর অতীতের উদ্ভিদ-জীবনও তার এই বর্তমান জীবনের 
মধ্যে নিহিত আছে। মানুষের চেতনার মূলে বংশাগতির কল্পন। করা 
হয়, কিন্ত সেই বংশাগতির পূর্বসীমা কোথায়? আমাদের যে সত্তা 
জীবনের মধ্যে বিকশিত হয়ে ওঠে তার মধ্যে সমকালের প্রভাব 
আছে, কিন্তু তার আন্তর ধর্মটি অতীত যুগ থেকে বিশিষ্টতায় মগ্ডিত 
হয়ে আসছে। আমাদের এই মানবদেহের মধ্যে জীবকোষের যে 
ধর্মটি প্রকাশমান তার মূলে অসংখ্য কোটি বৎসরের ইতিহাস 
বর্তমান। আমাদের চেতনার মধ্যেও তেমনই যুগযুগান্তরের প্রভাব 
রয়েছে। অতীত যুগের গাছের সঙ্গে এখনকার আমির পার্থক্য 
অভিব্যক্তির দিক থেকে স্মপ্রচুর, কিন্তু দুইয়ের মধ্যেই এমন একটা 
চিরজীবন রয়েছে যার মধ্যে জীবরূপ আর জীবাত্বার দ্বৈতলীল৷ 
সমভাবে বর্তমান। কবির জীবনদেবতা যুগ যুগ ধরে তার জীবনকে 
বিকশিত করে তুলে আসছেন। অবশ্য কবি তার অন্তনিহিত 
স্জনীশক্তির উপাদানমাত্র নন-_তীার ব্যক্তিত আর জীবনদেবতার 
মধ্যে একটা লীলা আবহমান কাল ধরে রয়েছে । কবি যে বলেছেন, 


হে চিরপুরানো, চিরকাল মোরে, 
গড়িছ নৃতন করিয়া ! 

চিরদিন তুমি সাথে ছিলে মোর 
রবে চিরদিন ধরিয়।! 


এর মধ্যে গড়া'র কথাটা চরম নয়, জীবনদেবতা। যে “সাথে ছিলেন 
এইটাই কবির অনুভূতিতে সুস্পষ্ট হয়ে উঠেছে। জীবনদেবতাকে 

তিনি প্রভুর পদে বসান নি-__দয়িতের মৃতিতে তিনি তাকে কল্পন! 
করেছেন। যুগ যুগ ধরে জীবনলীলা'র মধ্যে তার সঙ্গে যে সম্পর্কের 
ধারাটি জীবনের বনু বিচিত্র রূপের মধ্য দিয়ে প্রবাহিত হয়ে আসছে 
সেটি প্রেমের । 

জীবনদেবতা-কল্পনার মধ্যে আধ্যাত্মিক রসপ্রেরণা নেই--কবির 
আত্মমুখীন কাব্যপ্রেরণা আর সৌন্দ্যপ্রেরণাই এর মূলে বর্তমান। 
তবে কবির দৃষ্টি এই যে একবার অন্তরের দিকে আকুষ্ট হয়েছে, 
আত্মার মধ্যে একটা! নিগৃঢ় ধর্ম আবিষ্কার বা উপলব্ধি করতে এই যে 
তিনি অগ্রসর হয়েছেন, এর পিয়া সুদূরপ্রসারী হয়েছে। এখেয়া? 
কাব্যে দেখতে পাই যে তার অন্তরের মধ্যে একটা স্থগভীর পিপাসা 
জাগ্রত হয়েছে। বাইরের বিচিত্র রূপে ক্লাস্ত হয়ে তার কবিচিত্ত 
যেন একটা গভীর গহন শান্তির আশ্রয় অন্বেষণ করছে-_-বাইরের 
কর্মসংঘাতে বিক্ষুব্ধ হয়ে তার সমগ্র হৃদয় একটা শাস্তিলোকের জন্য 
অধীর হয়ে উঠেছে। তার যে গৃঢ় আত্মমুখীন দৃষ্টি জীবনদেবতার 
সঙ্গে তাকে পরিচিত করে দিয়েছিল তাই তাঁকে অধ্যাত্বরসের 
সন্ধান দিয়েছে । চিত্রার মধ্যে যেখানে আত্ম-অনুভূতি প্রকাশিত 
হয়েছেঃ গীতাঞ্জলি-গীতিমাল্য-গীতালির মধ্যে সেখানে অধ্যাত্ব- 
অনুভূতিই সুস্পষ্ট হয়ে উঠেছে। 

এই অধ্যাত্ব-অনুভুতির প্রকৃতি যে কী রকম সে সম্পর্কে সচেতন 
ন| হলে বিভ্রান্তির আশঙ্কা আছে। আমাদের প্রথমেই স্মরণ রাখতে 
হবে যে রবীন্দ্রনাথ অধ্যাত্মতত্বজিদ্ঞান্ বা সাধক ছিলেন না। 
বৈষব পদকর্তারা যেমন একদিকে পদরচনা করতেন অন্যদিকে 
তেমনই জীবনের মধ্যে বৈষ্ণব আদর্শ প্রতিষ্ঠিত করবার সাধনা 
করতেন- _রবীন্দ্রনাথ কোনে! নীতির বশবর্তা হয়ে সেভাবে জীবন- 
সাধন! করতে অগ্রসর হন নি। পাশ্চাত্য মরমিয়াদের মতে তার 
জীবন অধ্যাত্মসাধনায় নিমগ্ন হয় নি। তার প্রকৃতিটি ছিল কবির। 
কিন্তু তাই বলে যে আধ্যাত্মিকতাকে নিছক উপাদান রূপে গ্রহণ 

করে শিল্পকলার সাধনার জন্যই খেয়ার কবিতা বা গীতাঞ্জলি-গীতিমাল্য- 
গীতালির গানগুলি রচনা করেছিলেন এ রকম সিদ্ধান্ত করা অন্যায় 
হবে। তার সমগ্র চেতনার মধ্যে একটা নিগৃঢ় অধ্যাত্ব-অন্ুভূতি 
ছিল--সেই অন্ুভূতিটিই তার শিল্লিচেতনার মধ্য দিয়ে প্রবাহিত 
হয়ে কাব্যরূপে আত্মপ্রকাশ করেছে-_-যা একটি বৌধমাত্র ছিল তা৷ 
কাব্যের মধ্যে গানের মধ্যে রঙে রসে সমৃদ্ধ হয়ে পরিস্ফুট হয়ে 
উঠেছে। এই বোধ আর শিল্পচেতনার মধ্যে একট! পার্থক্য কল্পন। 
কবা হল বটে কিন্তু মানবসত্তায় এই ছুটি অখগ্রূপে বর্তমান । তার 
জীবনদবতাবোধটি যেমন কাব্যের মধ্যে অবিচ্ছেগ্চভাবে প্রকাশিত 
হয়েছে তার অধ্যাত্ম-অনুভূতিও তেমনই কাব্যের রূপরসের সঙ্গে 
বিজড়িত হয়েই আত্মপ্রতিষ্ঠা করেছে। 

এ প্রসঙ্গে একটি কথা স্মরণীয়। রবীন্দ্রনাথ কবি--সেই সঙ্গে 
গীতরচয়িতা, স্থরকার। গানের ধর্মই এই যে তার মধ্যে রপ আর 
রস একটা অনিবচনীয় ভঙ্গিতে মূর্ত হয়ে ওঠে-তা আমাদের 
বহিরিক্দ্িয় শ্রুতিকে আনন্দ দেয় বটে কিন্তু আমাদের অন্তরের 
গভীরতর প্রদেশে তার তরঙ্গ গিয়ে পৌছয়। গানের যে আনন্দ 
তা মুখ্যত অনুকূতিগ্রাহ্-_-সংগীতত্রষ্টার মধ্যে অনুভূতির শক্তিটিই 
সব চেয়ে প্রখর। রবীন্দ্রনাথের চেতনার মধ্যে অন্ুভূতিশীলতার 
ধর্মটিই প্রাধান্যলাভ করেছিল-_বিশুদ্ধ মননের পরিবর্তে একটা 
সুক্ষ্ম গভীর অন্ুভবশক্তিই তার সমগ্র রচনার মধ্যে বর্তমান। এই 
অনুভূতিতে যা ধর! পড়ে তাকে জ্ঞান বল! যায় না--তাকে বোধ 
বল। যেতে পারে এই মাত্র। রবীন্দ্রনাথের অধ্যাত্মচেতনা একটা 
সচেতন তত্বজ্ঞান নয়, তা তার অনুভূতিশীল বহুমিশ্রবোধের সঙ্গে 
জড়িত হয়ে আছে; তার সমগ্র জীবনবোধ থেকে তাকে বিচ্ছিন্ন করা 
যায় না। তার কাব্যজীবনের মূলে যে রসপ্রেরয়িত্রী শক্তি বর্তমান, 
এই অধ্যাত্ব-চেতনা তার মধ্যে অদ্য়রূপে না হলেও অঙ্গাঙ্গিভাবে 
বিজ্রড়িত হয়ে আছে। এই চেতনাটি ভার সাধনালন্ধ ফল নয়--এটি 

তার আস্তরসত্তায় জীবনের বিচিত্র অভিজ্ঞতার মতোই একটা বিমিশ্র 
সংস্কারে পরিণতিলাভ করেছে। 
রবীন্দ্রনাথের গীতিগুচ্ছের দিকে দৃষ্টি নিবদ্ধ রেখে কী কী 
উপাদানে তার অধ্যাত্মচেতনা গড়ে উঠেছে তা স্মরণ করা যেতে 
পারে। সর্বপ্রথমেই ত্রান্মধর্মের কথা উল্লেখ করতে হয়। ব্রাহ্গধর্মের 
মধ্যে উপনিষদের আনন্দবাদটি সাদরে গৃহীত হয়েছিল। “জগৎ জুড়ে 
উদার সুরে আনন্দগান বাজে; 'আনন্দেরই সাগর থেকে এসেছে 
আজ বান" প্রভৃতি গানে এই আনন্দের স্থুরটি ব্যক্ত হয়েছে। 
উপনিষদের আনন্দ একটি তন্ব- ত্রান্মধর্মের মধ্যে সেটিকে একটি 
সত্যরূপে উপলদ্ধি করবার প্রয়াস আছে___রবীন্দ্রনাথও এই বিশ্বকে 
আনন্দে পরিপ্লাবিত বলে কল্পনা করেছেন। ব্রাহ্গধর্মে ঈশ্বরকে 
প্রেমময় বলা হয়েছে__-এই প্রেম বৈষুবের অহেতুক জ্ঞানশুন্য ভক্তি 
নয়। এই প্রেম দিব্য করুণার নামান্তর না হলেও রূপান্তর । 
রবীন্দ্রনাথ এই প্রেম আর আনন্দকে একত্র গ্রথিত করে গেয়েছেন। 
প্রেমে প্রাণে গানে গন্ধে আলোকে পুলকে 
প্লাবিত করিয়৷ নিখিল ছ্যুলোকে-ভূলোকে 
তোমার অমল অমৃত পড়িছে ঝরিয়া। 
দিকে দিকে আজি টুটিয়া সকল বন্ধ 
সুরতি ধরিয়৷ জাগিয়া উঠে আনন্দ, 
জীবন উঠিল নিবিড় সুধায় ভরিয়া । 
বিশ্বের মধ্যে ভগবানের প্রেম আর আনন্দের কল্পনাটি 
ওপনিষদিক চিন্তা নয়। এমন কি ব্রান্ষধর্মের মধ্যেও ঠিক এর 
যথাতথ প্রতিরূপটি দেখতে পাওয়া যায় না। ব্রাহ্মধর্মের মধ্যে উপাস্তয 
আর বিশ্বকে স্বতন্্ব করে দেখা হয়েছে-_কিন্তু রবীন্দ্রকল্পনায় যেন ভেদ 
আঁর অভেদের, দ্বৈত আর অদ্বৈতের সমন্বয় সাধন করা হয়েছে। 
ব্রহ্ম থেকে যে আনন্দ ক্ষরিত হচ্ছে, সেই আনন্দই এই বিশ্বের 
মধ্যে ওতপ্রোত। কিন্তু ব্রহ্ম যে এই বিশ্বের উপাদান ঠিক এই 

ধরণের কল্পন! রবীন্দ্রনাথ করেন নি-_নিম্বার্কাচার্ধের দ্ৈতাদ্বৈতবাদের 
সঙ্গে রবীন্দ্রনাথের কল্পনাকে মেলীলে অমিলই চোখে পড়ে। ব্রহ্ম 
জগতের নিমিত্ত কারণ কি ন। তাও তার রচন! থেকে স্পষ্ট বোঝা যায় 
না। অবশ্য তিনি “স একোইবর্ণ! বহুধাশক্তিযোগাদ্‌ বর্ণাননেকান্‌ 
নিহিতার্থো দধাতি” এই মন্ত্রে বিশ্বাপী। এই বিশ্বের মধ্যে ব্রন্মের 
শক্তি যে বিস্কুরিত হচ্ছে এই বোধটি তার রচনার মধ্যে ব্যক্ত হয়েছে। 
গায়ত্রীমন্ত্রের যে ব্যাখ্যা তিনি করেছেন তা এই প্রসঙ্গে ম্মরণীয়-_ 
বিশ্বময় ধীশক্তির প্রেরণ তার একটি বিশেষ কল্পনা । 

দ্বৈতাদ্বৈতবাদের সঙ্গে রবীন্দ্রকল্পনার সাদৃশ্য দেখে কেউ কেউ 
তাকে দ্বৈতাদ্বৈতবাদী বলতে চেয়েছেন-_কিন্তু ঠিক এইভাবে তার 
মতবাদকে চিহ্নিত করা যায় না। আপাতদৃষ্টিতে একট। সাদৃশ্যের 
ভাব থাকলেও পুঙ্থানুপুঙ্খভাবে বিচার করলে দ্বৈতাদৈতবাদ বা 
পরবর্তাকালের বৈষ্বদের অচিন্ত্যভেদাভেদবাদের সঙ্গে তার চিন্তার 
পার্থক্য অনুভূত হবে। 

আ্বশ্ঠ গৌড়ীয় বৈষ্ণবের ভাবাদর্শের সঙ্গে তার কল্পনার কিছুটা! 
সাদৃশ্য দেখা যায়। তত্বত রাধা কৃষ্ণের শক্তি__এই শক্তির সঙ্গে 
ঠার চিরন্তন লীলা। কিন্তু ভক্ত বৈষ্ণব রাধা আর কৃষ্ণের প্রেমকে 
ভক্ত আর ভগবানের প্রেমে রূপাস্তারত করবার দিকে এগিয়ে 
গেছেন। রাধা যেমন কৃষ্ণের প্রেমে উন্মাদ, কৃঞ$ণও তেমনই রাধার 
সঙ্গে মিলনের জন্য একান্ত উৎসুক; ভক্ত যেমন ভগবানের জন্য 
সাধনা করছেন, ভগবানও তেমনি ভক্তের প্রেমে আপনাকে বিলিয়ে 
দিতে চান। বৈষ্ণব আদর্শে ভক্তকে ভগবানের চেয়ে বড়ো বলে 
দেখানো জন্তবপর হয়েছে। রবীন্দ্রনাথও একদিকে ভগবানের 
দিকে আপনার হৃদয়কে মেলে দেবার কথা বলেছেন, অন্যদিকে 
ভগবানও যে ভক্তকে প্রেমে বরণ করবার জন্য যুগ যুগ ধরে 
আসছেন, এই ভাবটি ব্যক্ত করেছেন। “আমার মিলন লাগি তুমি 
আসছ কবে থেকে» “আজি ঝড়ের রাতে তোমার অভিসার" প্রভৃতি 

গানে এই ভাবটি প্রকাশিত। একটি গানে তিনি স্পষ্ট করে 
বলেছেন-_- 
তাই তোমার আনন্দ আমার পর 
তুমি তাই এসেছ নীচে-_ 
আমায় নইলে ত্রিভূবনেশ্বর, 
তোমার প্রেম হতে যে মিছে। 
আমায় নিয়ে মেলেছ এই মেলা, 
আমার হিয়ায় চলছে রসের খেলা, 
মোর জীবনে বিচিত্র রূপ ধ'রে 
তোমার ইচ্ছা তরঙজিছে। 
রাধা আর কৃষ্ণের মধ্যে একজন বিমুখ হলে বিরহের পাল। সুরু 
হয়। ভক্ত আর ভগবানের মধ্যে কেউ যদি এতটুকু বিমুখ হয়, 
তা হলে প্রেমের মিলন হবে না। "শান্তিনিকেতন" গ্রন্থে এই প্রসঙ্গে 
রবীন্দ্রনাথ বলেছেন, “যিনি আনন্দময়, আপনাকে যিনি প্রকাশ 
করেন, সেই প্রকাশে ধার আনন্দ, তিনি তার সেই আনন্দকে বিশুদ্ধ 
আনন্দ রূপে প্রকাশ করেন ভক্তের জীবনে । এই প্রকাশের জন্যে 
তাকে ভক্তের ইচ্ছার অপেক্ষা করতে হয়; এখানে জোর খাটে 
না। রাজার পেয়াদ। প্রেমের রাজ্যে পা বাড়াতে পারে না। প্রেম 
ছাড়া প্রেমের গতি নেই। এই জন্যে ভক্ত যেদিন আপনার 
অহংকারকে বিসর্জন দেয়, ইচ্ছে করে আপনার ইচ্ছাকে তার ইচ্ছার 
সঙ্গে মিলিয়ে দেয়, সেই দিন মানুষের মধ্যে তার আনন্দের প্রকাশ 
সম্পূর্ণ হয়। সেই প্রকাশ তিনি চাচ্ছেন। সেই জন্তেই মানুষের 
হৃদয়ের ছারে নিত্য নিত্যই তার সৌন্দর্যের লিপি এসে পৌঁচচ্ছে, 
তার রসের আঘাত কত রকম করে আমাদের চিত্তে এসে পড়ছে-_ 
এবং ঘুম থেকে আমাদের সমস্ত প্রকৃতিকে জাগিয়ে তোলবার জন্য 
বিপদ মৃত্যু হঃখ শোক ক্ষণে ক্ষণে নাড়া দিয়ে যাচ্ছে। সেই প্রকাশ 
তিনি চাচ্ছেন, সেই জন্যেই আমাদের চিত্ত ও সকল বিস্যমৃতি সকল 

অসাড়তার মধ্যেও গভীরতর ভাবে সেই প্রকাশকেই চাচ্ছে । বলছে 
আবিরাবীর্ম এধি 1” [ রবীন্দ্রচনাবলী ১৬, পৃষ্ঠা ৩৬৮ ] 

বৈষ্ণব ধর্মের এই প্রেমের দিক, রসের দিকটা রবীন্দ্রনাথের 
চিত্তকে বিশেষ করে আকর্ষণ করেছিল। বাল্যে বৈষ্ণব কাব্যের 
সঙ্গে ঘনিষ্ঠ পরিচয় থাকায় এর প্রভাব তাঁর কবিচিত্তের গভীরে 
প্রবেশ করেছিল--তার কাব্যানুভৃতি বৈষ্ণব ধর্মের কাছ থেকে 
রসপ্রেরণ লাভ করেছিল। এ প্রসঙ্গে অজিতকুমার চক্রবতাঁর 
আলোচন! স্মরণীয়। তিনি বলেছেন, “উপনিষদের স্তন্তরসে রবীন্দ্র- 
নাথ বধিত হইয়াছেন এবং তাহার কাব্যের মর্মস্থলে উপনিষদের 
তত্ব বিরাজমান এ কথা বলিলেও, কেবলমাত্র উপনিষদ গীতিমাল্যের 
গানগুলির উৎস হইয়। উঠিতে পারিত না । উপনিষদের শ্রেষ্ঠ ভাব-_ 
আত্মাতে পরমাস্মাকে দর্শন। শান্ত দাস্ত উপরত তিতিক্ষু সমাহিত 
হইয়া সাধক আত্মন্যেবাত্বানং পশ্ঠতি, আত্মার মধ্যে সেই পরমাত্বাকে 
দেখিয়া থাকেন। জ্ঞানপ্রসাদেন বিশুদ্ধসত্বস্ততস্ততং পশ্যতে নিষ্কলং 
ধ্যায়মানঃ-_-ণনপ্রসাদে বিশুদ্ধসত্ব হইলে ধ্যায়মান হইয়া মানুষ 
তাহাকে দেখিতে পায়। উপনিষদ্‌ যেখানে সর্ভৃতের মধ্যে আত্মাকে 
দেখিবার কথা বলিয়াছেন, সেখানেও আত্মস্থ হইয়া যোগস্থ হইয়! 
নিত্যোইনিত্যানাং সকল অনিত্যের মধ্যে তাহাকে নিত্যরূপে ধ্যান 
করিবার উপদেশই দিয়াছেন। উপনিষদের সাধনা এই অন্তমু্ধীন 
ধ্যানপরায়ণ সাধনা। উপনিষদের ব্রহ্ম ছার্শং গৃঢমন্ুপ্রবিষ্টং 
গুহাহিতং। তিনি লীলারসময় বিশ্বরূপ ভগবান নহেন। বৈষ্ণবের 
লীলাতত্বের আভাস উপনিষদের মধ্যে নানা স্থানে থাকিতে 
পারে, কিন্ত সেই তত্ব উপনিষদের মধ্যে পরিস্ষুট আকার লাভ 
করিয়াছে এ কথ। কোনো মতেই বল৷ যায় না। লীলাতত্বের কথা 
এই যে বিশ্বের সকল সৌন্দর্য, সকল বস্তু, সকল বৈচিত্র্য, মানব- 
জীবনের সকল ঘটনা, সকল উত্থানপতন স্খছুঃখ জন্মমৃত্যু-_ 
সমস্তই শ্রীভগবানের রসলীল! বলিয়া গভীরভাবে উপলব্ধি করিতে 

হইবে। ভগবান অনাদি অনন্ত নিবিকল্প হইয়াও প্রেমে অন্তের 
কাছে ধরা দিয়াছেন ; সেই জন্যই তো কোথাও অস্তের আর অন্ত 
পাওয়া যায় না। “সীমার মাঝে, অসীম তুমি বাজাও আপন সুর । 
সকল সীমাকে রন্্র করিয়া সেই অনস্তের বাঁশি তাই নিরস্তর 
বাজিতেছে এবং তিনি বারবার জীবনের নান! গোপন-নিগুঢ পথ 
দিয়া আমাদিগকে তাহার দিকে কত ছুঃখ ক্লেশ কত আঘাত অভি- 
ঘাতের ভিতর দিয়া আকর্ষণ করিয়া লইয়া চলিয়াছেন। সমস্ত 
জীবনের এই সুখ-ছুঃখ-বিচিত্র পথ তাহারই অভিসারের পথ। এই 
পথেই তাহার সঙ্গে আমাদের মিলন, এই পথেই কত বিচিত্র রূপ 
ধরিয়া! তিনি দেখা দিতেছেন। এই যে বিশ্ব ও মানবজীবনের সকল 
বৈচিত্র্যকে ভগবাঁনের প্রেমের লীল! বলিয়। অনুভূতি, বৈষ্ণব ধর্ম- 
তত্বের ইহাই সার কথা” [ কাব্য পরিক্রমা» পৃষ্ঠ। ১১৫-১৬ ] 

বৈষ্ণব ধর্মাদর্শের সঙ্গে ত্রান্গধর্মপ্রভাবিত রবীন্দ্রনাথের অধ্যাত্মানু 
ভূতির পার্থক্য যে ছিল তা! সহজেই অনুমেয়, রবীন্দ্রভাবনায় বৈষ্ণব 
ধর্মের সুরটুকুই শুধু ফুটে উঠেছে। কিন্তু কেবলমাত্র বৈষ্ণব ধর্মই 
রবীন্দ্রনাথের প্রেমকল্পনা বা লীলারসকল্পনার উৎস একথা বলা 
সঙ্গত হবে না। বাস্তবিক পক্ষে রবীন্দ্রনাথের আস্তর সত্তা এই 
প্রেমের কল্পনাকে, লীলার কল্পনাকে, আনন্দের কল্পনাকে গ্রহণ 
করেছিল-_যেখানে তা সাধর্ম্যের পরিচয় পেয়েছে সেখান থেকেই 
তা সার গ্রহণ করেছে। রবীন্দ্রকল্পনার ম্বীকরণশক্তি সত্যই 
অতুলনীয়। 

এই প্রেমকল্পনার প্রসঙ্গে সুফী সাধকদের কথ স্মরণ করা যেতে 
পারে। রবীন্দ্রনাথ হাফেজের কিছু কিছু কবিতার সঙ্গে পরিচিত 
ছিলেন, পিতা দেবেন্দ্রনাথের কাছ থেকে তিনি স্ুফীদের জীবন 
বা ভাবনার পরিচয় লাভ করেছেন, সুফী মতবাদ দার্শনিক তত্ব 
হিসাবে আলোচকদের তীব্র সমালোচনার সম্মুখীন হলেও সুফী 
সাধক বা কবিদের মধ্যে যথার্থই গভীর রসান্ভূতি বর্তমান ; এই 


ফুল ৭৪ 


বসানুভূতির সঙ্গে রবীন্দ্রভাবনার সাজাত্য আছে। তিনি সচেতন- 
ভাবে স্ৃফী ভাবধারার কথ! চিন্তা করেছিলেন কি না সে বিষয়ে 
সন্দেহ থাকলেও এটি যে তার অগোচরেও তার কাব্যের মধ্যে 
সক্রিয় হয়ে উঠেছে একথা বলা অসংগত হবে না। 

ববীন্দ্রনাথের এই গীতিগুচ্ছেব মধ্যে যে সুরটি আছে তার জন্য 
অনেকে পাশ্চাত্য মিস্টিক সাধকদেব সঙ্গে তাকে তুলনা! করেছেন। 
* রবীন্দ্রনাথের কবিতা মি্টিক কিংবা মিস্টিক নয় সে বিষয়ে কিছু 
কিছু বিতর্ক আছে। কাব্যেব মধ্যে অতীন্দ্রিয় ভাব আভাসে ইঙ্গিতে 
প্রকাশেব জন্য অনেকে তাকে মিস্টিক কবি বলে থাকেন--আঁবার 
ববান্দ্রকাব্যে অনুভূতির দিক থেকে কোথাও অস্পষ্টতা বা! আববণ 
না থাকায় তাব কাব্যে মিস্টিক ধর্ম যে অনুপস্থিত একথাও বল! 
হয়েছে-_তার কাব্য অন্ুভূতিপ্রধান হলেও গুহা নয়ঃ এই এ পক্ষেব 
প্রধান যুক্তি। 

সাহিত্যে অর্ধস্কুটতা বা অর্ধগুঢতাকেই সাধারণত মিষ্টিকতা বলা 
হয়ে থাকে । কিন্তু পণ্ডিত সমাজ মিস্টিকতাব যে আকৃতি প্রকৃতি 
নির্দেশ কবেছেন তা৷ সাহিত্যিক মিষ্িকতা৷ থেকে সম্পূর্ণ স্বতন্ত্র জাতেব 
জিনিস। শ্রীমতী আগারহিল “7 11700000007, 70০9 
1/5001500, গ্রন্থে যথার্থ মিষ্টিকতার চারটি লক্ষণ নির্দেশ করেছেন । 
তার মধ্যে প্রথমটি এই-_দ]0৩ 10056101508 15 800৮০ 210 
[01800581) 1700 0989512 1)0 01360120081. 10 15 2) 
01:591010 1166-01:090695 01: 5010796171176 71101) 0106 চ10016 
52] 00995 31706 90:210661)1175 10101) 165 11621160101 
৪1) 0191101010৮ রবীন্দ্রনাথ সাধক ছিলেন না, সুতরাং 2০0৮০, 
0150609] বা! 018£81910 1166-0100635 প্রভৃতি শব্খগুলি তার 
সম্পর্কে প্রযোজ্য নয়-_-তবে তার অনুভূতি 78551৬6 ব। 01)0160081- 
ও নয়। তার উপলব্ধি বুদ্ধির দ্বার দিয়ে নয়, এইখানেই মিষ্টিকদের 
সঙ্গে তার সাধম্য। 


৮০ রবীন্দ্রনাথের ধর্মচিন্তা 


দ্বিতীয় লক্ষণ-_-[65 21105 216 15010] 21)50215061769] 
8180 51211107091. 16 15 17 100 85 50180611560 7101) 
2001176 6০0১ 6010117)6, 16-210:91061076 01: 20001051176 
21001011076 1]. 61০ 5151915  00121:56,1007156 7095010 
01051095 25106 61091 101৮2152০০1), 11) 105 1005 5121901- 
1801:009] 11090101256901017,111)0081) 1)2 009০5 1700 25 1719 
€17100195 020191:9১ 17251506 1015 00065 60 01061029155 1715 
1162110 15  2178255 526 19010 0102 012101555 0106 ৮--- 
রবীন্দ্রনাথের কল্পনার ধন তুরীয় হতে পারে কিন্তু ধর্মমুখীন নয় । 
পরিদৃশ্যমান বিশ্বের সৌকর্ষসাধন তার অধ্যাত্মবোধের লক্ষ্য ছিল না। 
“এই যে ধরণী চেয়ে বসে আছে ইহার মাধুরী বাড়াও হে_এই 
ধরণের ছত্র জীবনের মধ্যে ঈশ্বরানুভূতি সঞ্চারের প্রার্থনারূপেই 
গ্রহণীয়। শেষ বাক্যটি আমাদের দেবেন্দ্রনাথের কথাই স্মরণ 
করিয়ে দেয়। 

তৃতীয় লক্ষণ_%[1715 0006 15 101 6০ 105500, 10 
10621 610০ [6৪115 ০৫ 81] 61026 15, 006 8150 ৪, 1117 
2100 721501081 901606 0 1023 10661 21 031০৮ ০0: 
৪9101901010. [6 01979 1715 11701 16100 1)0106%/21-0, 
086 21855 01706 €)6 £01091)06 0£ 002 17621 
রবীন্দ্রনাথের মধ্যে এই লক্ষণটির অনেকটা পরিচয় পাওয়া যায়। 
তবে শ্রীমতী আগীরহিল হৃদয়ের নির্দেশের কথা বলেছেন। কিন্তু 
রবীন্দ্রনাথের সমস্ত কল্পনার উৎস যেখানে সেটি মস্তিস্কও নয়, হৃদয়ও 
নয়। বস্তত রবীন্দ্রসত্তায় এমন একটা অনুভবশক্তি আছে যা 
বুদ্ধিও নয়, আবেগও নয়_বোধি বললে তার কতকটা আভাস 
পাওয়৷ যাঁয় এই মাত্র। 

চতুর্থ লক্ষণটিতে মিস্টিক জীবনসাধনার কথা বলা হয়েছে: 
“11516 90100 1010 0015 006 12101 15 06 তে 0: 


ফুল ৮১ 


1715 20521107215 ৪, 0917165 505806 01 10200 ০01 
201791)090 119. 16 15 996911560 15610061 0010 2 
10661120609] 1:2911276101% ০06 105 06115176) 1001 1010 0116 
11050 20002 21700010181 1010011755,1171700518 6025০ 00705 
0০:10:5521715 1)০5 215106 2000610, 16 19 21771%20 2015 
৪. 09610169 2100. 2:001015 101851081] 9:090693 --01)6 5০0-০081190 
815500 ৬/%৮--0/61111105 6180 ০0900101266 279101176০৫ ৪ 
০0112170661 200 017০ 11621901010 01 2. 100, 01 18.001 
19621001010 02 ০01.30101051,695) 10101) 10019169593 0] 
003 561£ 60০ ০০011010107. ভ1)101) 15 5010090117095 1102000:909- 
15 071100 50508957000 15 036061 1071120 0106 40010101%2 
১০৮০.--ভাবের দিক থেকে রবীন্দ্রনাথের সঙ্গে এর একট] সাদৃশ্য 
আছে বটে, কিন্তু এর মধ্যে যে জীবনসাধনার কথ। বল হয়েছে 
রবীন্দ্রনাথে তা কোনে দিনই প্রাধান্তলাভ কবে নি। রবীন্দ্রনাথের 
মধ্যে সচেতন আনন্দান্ুভব বা তীব্র আবেগময় আকাজ্ষা আছে, কিন্ত 
সনির্দিষ্ট কঠোর জীবন প্রণালী নেই। কাব্যের মধ্যে তার আতস্তর 
ভাবনাব যতটা! প্রকাশ হয়েছে জীবনের মধ্যে তার সাধনা অংশের 
আরও সামান্য পরিচয় পাওয়া যায়। 

স্থতরাং গোঁড়৷ দার্শনকের দৃষ্টিতে দেখলে রবীন্দ্রনাথকে মিস্টিক 
বল! চলবে না। তার মধ্যে মিস্টিক সাধকদের সাধনার দিকটাই 
ছিল না। আবার রুডল্ফ. অটো প্রমুখ দর্শনশাস্ত্রবিৎ শংকরের 
মতো! বিশুদ্ধ জ্ঞানবাদীকে যে দৃষ্টিতে দেখে মিস্টিক বলেছেন সেই 
দৃষ্টিতে অর্থাৎ অতীন্দ্িয় জ্ঞানের দিক থেকে দেখলেও রবীন্দ্রনাথ 
মিষ্টিক নন। কিন্তু রবীন্দ্রনাথের মধ্যে, বিশেষ করে তার গীতিগ্রন্থ 
তিনটির মধ্যে অধ্যাত্মাম্ভূতির যে প্রকাশ ঘটেছে, পাশ্চাত্য মিষ্টিক 
সাধকদের অনুভূতির সঙ্গে তার গভীর এক্য আছে সন্দেহ নেই। 
বস্তত পাশ্চাত্য মিস্টিকরা সাধক রবীন্দ্রনাথ কবি__-এই ভেদ টুকুই 
এদের মধ্যে অমিলের প্রধান কারণ। 
: রবীন্দ্রচিত্বে পাশ্চাত্য মিষ্টিক সাহিত্যের কিছু কিছু প্রভাব 

ঙ 


৮২ রবীন্দ্রনাথের ধর্মচিস্ত! 


আছে--পাশ্চাত্য মিস্টিক সাহিত্য স্বভাবতই তার চিত্তকে আকৃষ্ট 
করেছিল। পাশ্চাত্য মিস্টিক সাহিত্যের সঙ্গে পরিচয় ছিল বলেই 
তার কাব্যে অধ্যাত্মভাঁবনার একটি ক্রটিহীন প্রোজ্জল মূতি রূপলাভ 
করতে পেরেছে । তার স্বভাবসিদ্ধ প্রসাধনকলার কথ বিস্মৃত না 
হয়েও একথা অবশ্ঠই স্বীকার করতে হবে যে পাশ্চাত্য মিস্টিক 
কাব্যের সঙ্গে পরিচয় থাকার জন্যই তার গানগুলি পুষ্পেব মতো 
সহজ সৌন্দর্য আর সুরভি নিয়ে বিকশিত হয়ে উঠেছে। তার 
প্রথম জীবনের ধর্মসংগীতের সঙ্গে এগুলির মূলগত একটা 
গ্রভেদ আছে। 

তবে পাশ্চাত্য মিস্টিক সাধকদের কাছে খা হলেও রবীন্দ্- 
কল্পনা এ দেশ থেকেও স্ুপ্রচুর উপাদান সংগ্রহ করেছে। ভারতবর্ষে 
মধ্যযুগে অনেক সাধকেব আবির্ভাব হয়েছিল। কবীর, দাদু, 
মীরাবাই প্রভৃতি সাধক-সাধিক। গানের মধ্য দিয়ে অধ্যাত্মসাঁধনার 
গভীর ত্বকে প্রকাশ করে গেছেন। মীরার ভজনে বৈষ্ণব 
রূপকল্পনা থাকলেও তার মধ্যে যে বাধাহীন হৃদয়ীন্ুভব ব্যক্ত হয়েছে 
তাতে ভগবানের প্রতি ভক্তের চিরন্তন প্রেমের স্থুরটিই মূর্ত তয়েছে। 
কবীর বা দাদূর ভজনে সম্প্রদায়-সম্পর্কহীন ঈশ্বরের জন্য আকুলতা 
প্রকাশিত হয়েছে । 

মধ্যযুগের সাধকদের পরিচয় দিতে গিয়ে ক্ষিতিমোহন সেন 
বলেছেন, “মধ্যযুগে এই সব সাধকসন্তরা ভগবানের সঙ্গে প্রেমের 
ব্যক্তিগত যোগই খুঁজেছেন। এই যোগের পথে বানা আচার, 
শাস্ত্র ভেখ প্রভৃতির প্রয়োজন তারা মানেন নি। তাদের পক্ষে 
ভগবতসাধণার কাছে আর সবই তুচ্ছ। স্বর্গের লোভ বা নরকের 
ভয়ে তার! ধর্মের প্রবর্তন স্বীকার করেন নি। প্রেমের ধর্মে 
ভগবানের সঙ্গে এমন একটি অভেদ ও সাম্য তারা পেয়েছেন 
যা বেদাস্তপ্রতিপাগ্ভ অভেদের চেয়ে অনেক সরস।"* যেখানে ভক্ত 
সেখানেই ভগবান। বাহ আচারে হবে কী, প্রেমেই উপজে প্রেম ।' 

ভগবানের স্বরূপই প্রেম। শ্রদ্ধা ও নিষ্ঠায় ক্রমে জন্মে রুচি আগ্রহ 
ও ভাব। ভাবে উপজে প্রেম। প্রেম হলেই প্রেমস্বরূপের সঙ্গে 
যোগ হয় সহজ। এই সহজ যখন সিদ্ধ হয় তখনই জীবনের চরম 
সার্থকতা ।৮ [ ভাবতেব সংস্কৃতি, পৃষ্ঠা ৭৫-৭৬ ] 

মধ্যযুগের সাধকদের রচনার মধ্যে যে একান্ত প্রেম ব্যক্ত হয়েছে 
তা রবীপ্দনাথকে আকৃষ্ট করেছিল। এই সাধকরা ধর্পসাধনার পক্ষে 
একান্ত প্রয়োজনীয় বলে কোনো বিশেষ ধৰণের অনুষ্ঠান পদ্ধতির 
তালিকা রেখে যান নি-এদের রচনায় শুদ্ধমাত্র প্রেমের ভাবই 
ব্যক্ত হয়েছিল। রবীন্দ্রনাথ যদি সাধক হতেন তা হলে অধ্যাত্ব- 
সাধনার ঞ্ুব পদ্ধতি সন্ধান করবার জন্য উৎসুক হতেন। কিন্তু তাঁর 
কবিহৃদয় সাহিত্যের উপজীব্য রসকে উপেক্ষা করতে পারে নি। 
মধ্যযুগের সাধকদের গানে প্রেমের দিকটা, রসের দিকটা! যে একটা 
পরিস্ছন্ন মৃতি পরিগ্রহ করেছিল এট এর প্রতি তাঁর আকর্ষণের 
প্রধান কারণ। ক্ষিতিমোহন সেন সম্পাদিত পাদু'র ভূমিকায় তার 
উক্তি স্মরণীয়--“এই সকল কাব্যে যে-রস এত নিবিড হয়ে প্রকাশ 
পেয়েছে সে হচ্ছে ভগবানের প্রতি প্রেমের রস। ইউরোপীয় 
সাহিত্যে আমরা ত ঈশ্বর সম্বন্ধে কাব্যরচন। কিছু কিছু পড়েছি, 
বার বার মনে হয়েচে মেজরাপটাই কড়া হয়ে আওয়াজ করচে, তারট! 
তেমন বাজচে না, তাই খুষ্টান-ধর্ম-সঙ্গীতের বইগুলি সাহিত্যের 
অন্দরমহলে ঢুকতে পারলে না, গির্জীঘরেই আটকা পড়ে গেল। 
আমল কথা, শাস্ত্রে যে ভগবান ধর্মকর্মের ব্যবহারে লাগেন, তিনি 
সনাতনপন্থী ধাসিক লোকের ভগবান, তাকে নিয়ে আনুষ্ঠানিক 
শ্লেক চলে; তার জন্য অনেক মন্ত্রতন্ত্র; আর যে-ভগবানকে নিজের 
আত্মার মধ্যে ভক্ত সত্য করে দেখেচেন, যিনি অহেতুক আনন্দের 
ভগবান, তাঁকে নিয়েই গান গাওয়া যায়। সত্যের পৃক্তা সৌন্দর্ধে, 
' বিষ্ণুর পূজা নারদের বীণায়।” 
মধ্যযুগের এই সাম্প্রদায়িক ভেদবুদ্ধি-বজিত সাধনার ধারাটি 

বাংলাদেশের বাউল গানে যেন পুনরুজ্জীবিত হয়েছে। সহজিয়া ব৷ 
বাউলদের সাধনার প্রক্রিয়া যাই হে'ক ন1 কেন, তাদের গানের মধ্যে 
অধ্যাম্রসাঁধনার যে আভাস বা ইঙ্গিত পাওয়া যায় তা একদিকে 
যেমন সম্প্রনায়নিবিশেষে গ্রহণযোগ্য, অন্যদিকে তেমনই গভীর 
আর মর্মম্পর্শী। বাউলদের গানের স্ুরটিও প্রেমের। প্রথ।কে 
অশ্বীক।র কবে প্রেমের সহজ পথে ভগবানের দিকে যাত্রার মাদর্শটি 
বাউলদের মধ্যে সর্ারিত হয়েছে । বাউল বা সহজিয়াদের সাধনার 
মূলে বৌদ্ধধর্মের অবক্ষয়িত রূপান্তর সহজ যান বা তান্ত্রিকতার প্রভাব 
আছে বলে নির্দেশ করা হয়ে থাকে । কিন্তু এই প্রেমের স্থুরট যে 
কী ভাবে বাউলদের গানে ফুটে উঠেছে তার যথার্থ কারণ ভানা যায় 
না। বৈষ্ণব ধর্মের প্রভাবের কথাটা ও অনুমান মাত্র । 

রবীন্দ্রণাথের গানে ভক্ত মার ভগবান যেখানে দ্বৈত প্রেমলীগায় 
প্রেমিক আর প্ররেমাম্পদরূপে প্রতিভাত হয়েছে, সেখানে বাউলদের 
গানের প্রেমের সুরটি ধরা পড়েছে। রবীন্দ্রগীতির ভগবান অশীম 
হয়েও “বিশ্বসাথে যোগে" বিহার করছেন। তিনি অনন্ত, কিন্ত 
সীমার মধ্যে আপনাকে প্রকাশ করবার জন্ত তিনি উৎস্থুক। 
বাউলদের সম্পর্কে আলোচন৷ প্রসঙ্গে শশিভৃষণ দাশগুপ্ত তার 

কিন্ত বেদান্তের বিভিন্ন মতবাঁদী, বৈষ্ণব মিস্টিক মুফী বা 
মধ্যযুগের সাঁধক ব৷ বাউলদের সঙ্গে রবীন্দ্রনাথকে তুলনা কর! যায় 
না। তিনি সাধক নন এটা প্রথম কথা, দ্বিতীয়ত তিনি কবি। 
একদিকে যেমন কোনো নির্দিষ্ট সাধনপথে জীবনকে অগ্রসর করাবার 
আগ্রহ তার ছিল না, অন্য দিকে জীবনের মধ্যে বিচিত্র রস আন্বাদ 
করবার জন্য একটা সহজাত ওৎন্ুক্য তার ছিল। উপলদ্ধিব বিভিন্ন 
স্তরপর্ধায় অতিক্রম করে তাঁর কাব্য এই গীতিগুচ্ছের মধ্যে সমে 
এসে পৌছেছে একথাও বল। চলে না-কারণ এর পরেও তার বীণা 
বার বাব অভিনব রাগিনীতে বেজে উঠেছে। প্রথমনাথ বিশী 
অধ্যাত্বকবিতাকে রবীন্দ্রনাথের কাব্যধারার একটি উপশাখা 
বলেছেন। ঠিক এভাবে বল। না গেলেও অধ্যাত্বভাবন। যে তার 
জীবনের বিচিত্র ভাবনার পরিণতি নয়, একটা উপাদ।ন মাত্র, এ কথা 
অস্বীকার করা যাঁয় না। জীবনের সব রসই তিনি গ্রহণ করেছিলেন। 
সেইজন্যই তার অধ্যাত্মবকবিতা জীবনের সব রসের সংশ্লেষে গড়ে 
উঠেছে, এইজন্যই অন্য ধারার ভক্তিমূলক কবিতা বা গানের সঙ্গে 
তার পার্থক্য দেখা যায়। 

এই পার্থক্য রূপের দিকেও যেমন রসের দিকেও তেমনই প্রকট । 
সাধকরা যে সব ভক্তিমূলক গান রচন। করেছেন, সেগুলোর বিষয়- 
বস্ত বিচিত্র উপাদানে মণ্ডিত সাধনেতর জীবন থেকে যথাসম্ভব 
স্বতন্ত্র সাধকর1 সাধারণ জীবন থেকে সরে গিয়ে যেমন একটা 
ধর্মজীবন গড়ে তুলেছেন, তেমনই কাব্যের মধ্যেও একটি ধর্মভাবময় 
পরিমণ্ডল স্থপ্টি করেছেন। তাদের কবিতায় ব! গানে প্রেম বা ভক্তির 

বেগ আর গভীরত। যথেষ্ট পরিমাণেই আছে, কিন্তু তা যেন জীবনের 
একটি খণ্ডিত অংশের মধ্যেই সীমায়িত। সেইজন্য তার বস্ত্ব ব 
ভাবের মধ্যে ভক্তি প্রাসঙ্গিক উপাদান, তার রূপায়ণে চিৎ আবেগ- 
ময় প্রশান্ত স্থুর আর রসের মধ্যে আত্মনিবেদনের আকুলতাই প্রধান 
হয়ে উঠেছে। অপর পক্ষে রবীন্দ্রনাথের অধ্যাতঝসংগীতে বস্ত ও 
ভাবের মধ্যে জীবনের বহুবিধ উপাদান বর্তমান, তাঁর রূপায়ণে শিল্প- 
সম্মত উল্লসিত ভঙ্গি পরিস্ফুট, তাঁর রসের মধ্যে ভক্তিতন্ময়তার* 
চেয়ে উপভোগের অনুসূতিই অধিকতর 'প্রকাশিত। 
এই গানগুলি সম্বন্ধে প্রভাতকুমারের উক্তি ক্মরণীয়। তিনি 
বলেছেন, “এতাবৎকাঁল কবি ধর্মসম্প্রদায়ের প্রয়োজনে ও প্রেরণায় 
ঈশ্বরবিষয়ক অসংখ্য গান রচিয়াছেন, প্রকৃতির অর্চনা নানা স্থরে ও 
ছন্দে গাঁথিয়াছেন ;ঃ এই উভয় শ্রেণীর গীতধারা হইতে কবির এই নব 
গীতধারার সবুর স্পষ্টতই পুথক, তাহ। স্বল্প প্রণিধানেই রসজ্ঞ পাঠক 
বুঝিবেন। 
এই শীতধারায় দেবতা ও প্রকৃতি এবং তাহার সঙ্গে মানব জচ্ছেছ্ 
বন্ধনে বাঁধা পড়িয়াছে_ সৌন্দর্য ও সুন্দর একাঙ্গীভূত অদ্বৈত 
হইয়াছে । আমর পূর্বেই বলিয়াছি যে কবির যথার্থ আধ্যাত্মিক 
গীতের (90107659] 25 01009590 ০ 1611610059 ) সৃত্রপাত 
এই গীত।প্লির পর্ব হইতে । সুতরাং এগুলিকে ব্রহ্গ-সগীত বল 
ভুল হইবে। রবীন্দ্রনাথের এই নূতন গীতধারা আলোচনাকালে আমরা 
যেন ভুলিয়া না যাই যে তিনি মুখ্যত ্বভাবকবি, প্রকৃতির সৌন্দর্ষ- 
সম্ভোগ তাহার আবাল্যের সংস্কার। ঈশ্বরকে অবিচ্ছিন্নভাবে 
পাওয়া জীবনশিল্পী কবির স্বভাবে হইতে পারে না। তাই গীতাপ্তলি 
প্রমুখ কাব্যে ঈশ্বর ও প্রকৃতি এমন আশ্চর্যরূপে ওতপ্রোতভাবে 
মিলিত, প্রিয়তমের বিরহ-বেদন1 ছন্দে ও সুরে মুখর। সেইজন্য 
এখানকার গানে ঈশ্বর মুখ্য ও প্রকৃতি গৌণ; কিন্তু কবির জীবন 
যতই গভীরে প্রবেশ করিল, প্রকাশের ভাষা ততই রূপকে, স্থুরে, 

ছন্দে, রহস্তে ভরিয়া উঠিল, ব্রমে ঈশ্বর ও প্রকৃতির মধ্যে মুখ্য গৌণ 
ভেদ ঘুচিয়া গিয়া অখণ্ড রসবোধে সমস্ত চিত্র প্লাবিয়া একাকার 
হইয়াছিল। সাধারণ পাঠকের কাছে মনে হইবে যে কবির পরযুগের 
কাব্যে ঈশ্বরের কথা স্পষ্ট নঙ্চে, সৌন্দর্যবৌধ-ম্পৃহা যেন সমস্ত দেহ 
মনকে আবিষ্ট করিয়াছে। পরবর্তা যুগের কাব্য ও কথাসাহিত্য 
সম্বন্ধে একশ্রেণীর সমালে'চকের অভিযোগ এই যে কবির রচনার 
ধারা ক্রমশই অধ্যাতবলোক হইতে প্রকৃতিলোকে বা অতীব্দ্রিঃ়লোক 
হইতে ইন্দ্রিয়লোকে নামিয়া! পড়িয়াছিল; এবং তিনি জীবনকে 
শেষ পর্যন্ত আর্টবপে সম্ভোগ বরিয়াছিলেন, _প্রকৃতিই ত্র মশ গীতে 
ও কাব্যে উজ্জল হইয়! উঠিয়াছিল। অভিযোগকারীদের ধারণা ষে 
কবির আধ্যাত্মিক অনুভূতি পূর্বের ন্যায় তীব্র ও আন্তরিক ছিল না। 
আমাদের মতে এই অভিযোগ একদেশদরশী ; কারণ রবীন্দ্রনাথ 
কবি ও তাহার কবিধর্মে তিনি প্রকৃতির পুজারী। শান্তিনিকেতন 
উপদেশমালায় কবি যাহাকে ব্যাখ্যান করিয়াছিলেন বাক্যে, 
গীতাগ্তলিতে তাহাকে পাইলেন স্তরে! জীবনের আরন্তে কবি 
রবীন্দ্রনাথ ছিলেন সৌন্দর্যের পূজারী, জীবনের অস্তিমে সাধক 
রবীন্দ্রনাথ সুন্দরের উপাসক। এই ছুই অনুভূতি বিভিন্ন গুণধর্মী, 
একটি অজ্ঞানের পাওয়া, অপরটি রসের উপলব্ধি; আজ যাহাকে 
স্বরে ও ছন্দে পাইতেছেন, তাহা রসের ধর্ম, বুদ্ধির ধর্স নহে। 
এইজন্য আমরা কবির শেষদিককার গাঁন বা কবিতাঁকে কেবলমাত্র 
সৌন্দর্ধ-সম্তোগী আর্টিস্টের স্থপ্টি বলিয়া বিচার করিতে পারি না-_ 
উহারা কবির পরিপূর্ণ দৃষ্টিলব, অশেষ সৌন্দ্যমপ্তিত তুলনাহীন 
সথষ্টি।” [রবীন্দ্রজীবনী ১১ পৃষ্ঠা ২২৮-:৯] 

শিল্পের সাধনা আর অধ্যাত্মসাধনীর মধ্যে একটা পার্থক্য 
চিরদিনই আছে__শিল্প মুখ্যত রূপকে অবলম্বন করেই আত্মপ্রকাশ 
করে আর অধ্যাত্মসাধনার লক্ষ্য রূপের অস্তরালিবর্ত গভীরতর সত্য। 
শিল্পীর কাছে রূপ অপরিত্যাঁজ্য, সাধকের কাছে রূপ অবান্তর। শিল্প 

আর ধর্মের মধ্যে সংযোগ এর আগে কোথাও কোথাও হয়েছে ; কিন্ত 
বেশির ভাগ ক্ষেত্রেই শিল্প হয় ধর্মের প্রয়োজনে নিজেকে ক্ষুপ্ন করেছে, 
না! হয় ধর্মকে বিকৃত করে তুলেছে । রবীন্দ্রনাথের মধ্যে রপ আর 
অরূপকে মেলাবার জন্, শিল্প আর অধ্যাত্বসাধনাকে একীভূত করবার 
আকাজ্ষা জেগেছে। তার কবিচিত্তে প্রকৃতি বা মানবমনের 
সৌন্নর্ধের প্রতি নিগৃঢ় অনুরাগ আর অধ্যাত্ব-অনুভবের মধ্যে বিচ্ছেদ 
ঘটেনি। বরূপসর্বন্ব শিল্পীর দৃষ্টিতে জীবনের গভীরতম দেখবার 
প্রয়াস যে ব্যর্থ হয় তা রাজা” নাটকের মধ্যে ব্যক্ত হয়েছে। 
স্বদর্শনা রাজাকে রূপের মধ্যে দেখতে চেয়ে মহা অনর্থের স্ষ্টি 
করেছিল--.ছুঃখের দহনে তার রূপমোহ যে কী ভাবে রূপত্েশেহীন 
পরমধনের প্রেমে উত্তীর্ণ হয়েছে তা এই নাটকের বিষয়বস্তু । কিন্তু 
নিছক রূপকামন।কে অসার্ক বলে নির্দেশ করলেও রূপের তৃষ্ণাকে 
তিনি অধ্যাত্মসাধনার ক্ষেত্র থেকে বহিষ্কৃত করতে চান নি। 
সুদর্শন যেখানে রাজার সঙ্গে মিলিত হয়েছে সেখানে রূপের সীম! 
বিলুপ্ত হয়ে গেছে-_কিন্তু সেই রূপহীন রাজার সঙ্গে অন্ধকার কক্ষে 
চিরমিলন তো নিধিকল্প সমাঁধিরই নামান্তর__তা৷ রবীন্দ্রনাথের 
অভিপ্রেত নয়। এইজন্যই তার রাজা এইবার বলেছেন, “আজ এই 
অন্ধকার ঘরের দ্বার একেবারে খুলে দিলুম-_-এখানকার পালা শেষ 
হল! এস, এবার আমার সঙ্গে এস, বাইরে চলে এসো--আলোয়।৮ 

চরম উপলব্ধির পর বিশ্বক্ষেত্রে বিচরণের আদর্শটি অবশ্য একেবারে 
নৃতন নয়। উপনিষদের মধ্যে অনুরূপ ভাব অনেক জায়গায় আছে। 
মহধি দেবেন্দ্রনাথ বাহিরে উপলন্ধি, অন্তরে উপলব্ধি আর অন্তরে 
বাহিরে মিলিত উপলব্ধি-এই তিনটি স্তর নির্দেশে করেছেন। 
সুফী সাধকদের “ঈশ্বর হইতে পর্যটন” 'ঈশ্বরা ভিমুখে পর্যটন আর 
ঈশ্বর হইতে ঈশ্বরের সহিত পর্যটনের কল্পনাও এ প্রসঙ্গে ম্মরণীয়। 
রবীন্দ্রনাথ এই তৃতীয় উপলব্িটিকে কেবলমাত্র অধ্যাত্বসাধনার 
ক্ষেত্রে সীমাবদ্ধ রাখেন নি, রূপসাধনার ক্ষেত্রেও যে এটি অবশ্য 

প্রয়োজনীয়--এই চিন্তাট তার বৈশিষ্ট্য । 'অরূপ বীণ! রূপের 
াড়ালে লুকিয়ে বাজে এই বোধটি রূপ আর অরূপের মিলিত 
উপলব্ধির ক্ষেত্রে প্রয়োজন। পাশ্চাত্য মিস্টিক সাধকদের চরম 
অবস্থা যে 0710৮০ 50806 স্খোনেও পরমাত্মার সঙ্গে জীবাত্মার 
মিলনটাই মুখ্য_ বিশ্বের মধ্যে তার প্রকাশের দিকটি সে তুলনায় 
অনেক নিশুাভ। কিন্তু কবি রবীন্দ্রনাথের চেতনায় রূপময় বিশ্বও 
সত্যরপে প্রতিষিত হয়েছে। তার ভগবান বূপলোকের অতীত 
হয়েও রূপের মধ্যে ধরা দিষেছেন। সেইজন্যই কেবল রূপমুগ্ধ 
ল্দর্শনাই রাঁজাকে বাইরে দেখতে চায় নি, রাজাও নুদর্শনাকে রূপময় 
সত্যরূপে দেখেছেন, স্ুদর্শনার রূপ তিনি কী ভাবে দেখতে পান 
সুদর্শন! সে প্রশ্ন করলে তিনি বলেছেন, “দেখতে পাই যেন শনন্ত 
আকাশের অন্ধকার আমার আপন্দের টানে ঘুরতে ঘুবতে কত 
নক্ষত্রের মালে! টেনে নিয়ে এসে একটি জায়গায় রূপ ধরে 
দাড়িয়েছে। তাঁর মধ্যে কত যুগের ধ্যান, কত আকাশের আবেগ, 
কত খতুর উপহার ৮__ভক্তের যেমন ভগবানকে প্রয়োজন, তেমনই 
ভগবানেরও ভক্তকে প্রয়োজন, রবীন্দ্রনাথের এই বোধটির উপব 
বৈষুব ধর্মের প্রভাবের কথা আগেই বল! হয়েছে। এই ছুইয়ের 
মধ্যে পার্থক্য এই যে বৈষ্ণবের কল্পনা অধ্যাত্মবজগতে সীমাবদ্ধ আর 
রবীন্দ্রকল্পন1 বিশ্বময় প্রসারিত। বৈষ্ণবদের মধ্যে আছে ভক্তির মধ্য 
দিয়ে পরমানন্দ-মাধবের সাযুজ্য লাভের আদর্শ আর রবীন্দ্রনাথের 
মধ্যে আছে বিশ্বের মধ্যে সেই আনন্দময় পুরুষ থেকে বিচ্ছুরিত 
আনন্দ-কাঁণকার অনুভবের পুলক-শিহরণ। বিশ্ব আর যে দেব 
বিশ্বের মধ্যে ওতপ্রোত--ছুই-ই তার কাছে এক হয়ে গিয়ে একটা 
গভীর আনন্দের হিল্লোল সঞ্চারিত করে দিয়েছে । ঠাঁকুরদার গানে 
আমরা এরই একটা! প্রতিচ্ছবি পাই-.. 
কী আনন্দ কী আনন্দ কী আনন্দ 
দিবারাত্রি নাচে মুক্তি নাচে ছন্ৰ। 

কবিতা, গান বা নাটকের মধ্যে যে অনুভূতির প্রাধান্য, 
শান্তিনিকেতন-উপদেশমালায় তার পরিচয় পাওয়া যায়। 
রবীন্দ্রনাথের প্রবন্ধে অবশ্য সযত্ররচিত বিশ্লেষণের বদলে অখণ্ড একটা 
বোধই বিষয়বস্তরকে সম্দ্ধ করে তোলে। কিন্তু অন্যত্র মননের 
রশ্মিপাত আছে, এখানে তাঁর অনুভূতিই প্রবল। যে আবেগের 
প্রেরণায় তিনি অজস্র কবিঙ1 বা গান লিখেছিলেন সেই আবেগেই 
তাকে শান্তিনিকেতনের প্রবন্ধগুলি লিখতে প্রণোদিত করেছিল। 
শান্তিনিকেতন উপদেশমালার প্রথম আটটি খণ্ডের একশো চারটি 
রচনা ১৩১৫ সালের ১৭ই অগ্রহায়ণ থেকে সুরু করে ১৩১" সালের 
৭ই বৈশাখ এই পাঁচ মাসের মধ্যে লেখা হয়েছে । এর মধ্যে তিনি 
অনেক সময় একদিনে একাধিক প্রবন্ধ লিখেছেন-__ফেটা গান বা 
কবিতা ছাড়া অন্য কোনে। ক্ষেত্রে সম্ভব হয় নি। 

শান্তিনিকেতন" গ্রন্থের প্রবন্ধগুলি শান্তিনিকেতন মন্দিরে বা 
বিভিন্ন অনুষ্ঠানে পঠিত ভাষণ হলেও এর অধিকাংশ প্রবন্ধে সাময়িক 
উপলক্ষের ছাপ নেই। গীতাঞ্ুলির প্রথম চোদ্দ-পনেরোটি গানেব 
পর এর আটটি খণ্ড লিখিত হয়েছে, এর পরে গীতাঞ্জলির কতকগুলি 
গান একসঙ্গে এসেছে, তার পর এই গ্রন্থের প্রবন্ধ আর গীতাঞ্তলি- 
গীতিমাল্য-গীতালির গান প্রায় সমকালে রচিত হয়েছে। প্রথম 
আটখণ্ডের প্রবন্ধগুলি গানের সগোত্র না হলেও গীতাঞ্জলির বীজ 
এগুলোর মধ্যে নিহিত। এই প্রবন্ধাবলীর মধ্যে তার যে 
অনুভূতিময় চিন্তা ব্যক্ত হয়েছে তাই তাকে গীতধারা রচনায় 
অনুপ্রাণিত করেছে। 

রবীন্দ্রনাথের এই ভাষণগুলি মহধি দেবেন্দ্রনাথের 'ত্রাঙ্গধর্মের 
ব্যাখ্যানে'র কথা স্মরণ করিয়ে দেয়। অবশ্য দেবেন্দ্রনাথের রচনায় 
অভিজ্ঞতার গভীরতাই লক্ষ্যবস্ত, রবীন্দ্রনাথের রচনায় অনুভূতির 
উচ্ছুসিত প্রকাশই ব্যক্ত হয়েছে । রবীন্দ্রনাথের কবিসত্বা তার এই 
রচনাগুলির মধ্যে অনুস্থত হওয়ায় এগুলির শিল্পগত মূল্যও আছে। 


মু ৯১ 
শাস্তনিকেতনের একাধিক প্রবন্ধের মধ্যে উপনিষদের মন্ত্র বা 
মন্ত্রাশ উদ্ধার করে তার মর্মট ব্যক্ত কর! হয়েছে । সাধারণত যে 
ভাবে মন্ত্র ব্যাখ্যা কর! হয় রবীন্দ্রনাথ সে ভাবে মন্ত্রের ব্যাখ্যা ব1 
বিশ্লেষণ করেন নি--তিনি মন্ত্রের ভাবটুকু যেন হৃদয়ে গুহণ করবার 
জন্য উৎসুক হয়েছেন। মন্ত্রের মধ্যে অতি গভীর সত্য নিহিত 
থাকলেও প্রতিনিয়ত আবৃত্তি বা পাঁঠের ফলে অভ্যাসের জড়তা এসে 
গেলে সেই সত্য আমাদের কাছে মৃত হয়ে পড়ে। 'ব্রাহ্গধর্ম” গ্রন্থের 
যে সব মন্ত্রের সঙ্গে তার পরিচয় হয়েছিল সেগুলোকে বাহ্াত আবৃত্তি 
ব। পাঠ না করে তিনি ষেন সেগুলিকে সাহিত্যের মধ্য চিয়ে উপলকি 
করতে চেয়েছিলেন। সাহিত্যের মধ্যে মন্ত্রের উপলব্ধি নবজন্ম গ্রহণ 
করেছে। এই রচনাঁগুলিকে মন্ত্রের ধ্যান বলা মসংগত হবে না-- 
অধ্যাত্মরসপিপাস্থ কৰি রবীন্দ্রনাথের উপাসন। বললেও অতত্যুক্তি 
হবে না। 
শান্তিনিকেতন প্রবন্ধাবলী আরম্ত হয়েছে সংসারের জাল থেকে 
মুক্তির আকুলতা নিয়ে। 'জড়তার কুগুলীর পাকের চেয়ে কবি 
ংশয়কেও শ্রেয় বলেছেন, কাঁরণ “যথার্থ সংশয়ের বেদনাও আত্বাকে 
সত্যের মধ্যে মুক্তিদানের বেদনা ।” ঈশ্বরকে জীবন থেকে বাদ 
দেওয়ায় আমর! যে কী সম্পদ থেকে বঞ্চিত হচ্ছি তা আমরা বুঝতে 
পারি না কারণ ঈশ্বরের অভাববৌধ আমাদের সংসারের অভাব- 
বোধের মতে। নয়। কিন্তু যখন আমরা একবার অস্ফুটভাবেও তার 
স্পর্শ পাই, তখন বাহা উপকরণের দিকে টান আর থাকে না। এই 
স্পর্শ আমাদের বাইরের কোনো লাভ নয়।--“আধ্যাত্মিকতায় 
আমাদের আর কিছু দেয় না, আমাদের ও'দাসীন্য আমাদের অসাড়ত। 
ঘুচিয়ে দেয়। অর্থাৎ তখনই আমরা চেতনার দ্বার চেতনাকে, 
আত্মার দ্বারা আত্মাকে পাই। সেই রকম করে যখন পাই তখন 
আর আমাদের বুঝতে বাকি থাকে না যে সমস্তই তার আনন্দরূপ।” 
[ রবীন্্রচনাবলী ১৩ পৃষ্ঠা ৪৬৫ ]- এই প্রসঙ্গে কবি আধ্যাত্মিক 

সাধনার চরম লক্ষ্য নিরধেশে করে “তে সর্বগং সর্বতঃ প্রাপ্য ধীরা 
যুক্তাআআনং সর্যমেবাবিশস্তি' এই মন্ত্রংশটি উদ্ধার করেছেন। 

পাপের বাধাকে ৬তিক্রম করে, ছুঃখের মধ্য দিয়ে, ত্যাগের মধ্য 
দিয়ে আমাদের আত্মার সাধনাকে অগ্রমর' করাতে হবে। কিন্তু 
আরও একটি পদার্থ আছে--সেটি প্রেম। আমাদের সাধনা বা 
মুক্তির চরম লক্ষ্য প্রেম বা সেই প্রেমন্বরূপ। সেই প্রেমস্বরূপ 
“নিজেকে চারিদিকেই সীমার অপরূপ ছন্দে বেঁধেছেন * তার সঙ্গে 
প্রেমের মিলন হয় না বলেই আমাদের জীবনে এত বেস্ুর। প্রেম 
শাস্তির চেয়ে বড়ো। এই উপকরণবহুল জগৎসংসারের মাঝখানে 
সেই ৫ম স্বরূপ অম্বতের জন্য মানুষের মনে যে আকৃতি তার 
উজ্জলতম দৃষ্টান্ত হিসাবে তিনি মৈত্রেয়ীর প্রার্থনা “যেনাহং নামৃতা 
স্তাম্‌ কিমহং তেন কুর্যাম্ত এই মন্থাংশটি ম্মরণ করেছেন। এই 
প্রসঙ্গে ব্রাহ্মধর্মের গ্রার্থনামন্ত্রের যে সংক্ষিপ্ত অথচ আবেগময় রূপায়ন 
তিনি করেছেন তাতে তার হৃদয়ের স্থুরটি ফুটে উঠেছে ।-_-হে সতা, 
সমস্ত অসন্য থেকে আমাকে তোমার মধ্যে নিয়ে যাও, নইলে যে 
আমাদের প্রেম উপবাসী হয়ে থাকে, হে জ্যোতি, গভীর অন্ধকার 
হতে আমাকে তোমার মধ্যে নিয়ে যাঁও, নইলে যে আমাদের প্রেম 
কারারুদ্ধ হয়ে থাকে, হে অমৃত, নিরস্তর মৃত্যুর মধ্যে দিয়ে আমাকে 
তোমার মধ্যে নিয়ে যাও নইলে যে আমাদের প্রেম আসন্ন-রাত্রির 
পথিকের মতে নিরাশ্রয় হয়ে ঘুরে বেড়ায়। হে প্রকাশ, তুমি 
আমার কাছে প্রকাশিত হও তা হলেই আমার সমস্ত প্রেম সার্থক 
হবে। আবিরাবীর্ম এধি- হে আবিঠ হে প্রকাশ, তুমি তো! চির- 
প্রকাশ, কিন্তু তুমি একবার আমার হও, আমার হয়ে প্রকাশ পাঁও__ 
মামাতে তোমার প্রকাশ পূর্ণ হ'ক। হে রুদ্র, হে ভয়ানক-_তুমি 
যে পাঁপের অন্ধকারে বিরহরূপে ছুঃসহ রুদ্র, যত্তে দক্ষিণং মুখং 
তোমার যে প্রসন্ন সুন্দর মুখ, তোমার যে প্রেমের মুখ, তাই আমাকে 
দেখাও- তেন মাং পাহি নিত্যম্‌__তাই দেখিয়ে আমাকে রক্ষা করো, 


ফুল ৯৩ 


আমাকে নিত্যকালের মতো বাঁচাও--সেই তোমার প্রেমের কাশ, 
সেই প্রসন্নতাই আমার অনন্তকালের পরিত্রাণ ।” [ রবীন্দ্রসনাবলী 
১৩, পৃষ্ঠা ৪৭৭ ] 

প্রেমের সাধনা আমাদের লক্ষ্য হলেও তার মধ্যে বিকারের 
আশঙ্কা আছে। ভক্তি সাধন। যে এদেশে একসময় রসের প্রমত্ততা 
এনেছিল সে কথা তিনি বিস্থৃত হন নি। সেইজন্য তিনি বলেছেন, 
“আমরা যে প্রেমের সাধনা করব সে সতী স্ত্রীর সাধনা । তাতে 
সতীর তিন লক্ষণই থাকবে-_-তাতে হা থাঁকবে, ধী থাকবে এবং স্ত্রী 
থকবে। তাতে সংযম থাকবে, সুবিবেচনা থাকবে এবং সৌন্দধ 
থাকবে ।” | রবান্্রব১শাবণা ১৩, পৃষ্ঠা ৪৭- ] 

আণাদের শক্তির সাধনা পন্থত্হীন গতি, লাভহীন চেষ্টা,কেই 
চরম বলে গ্রহণ কবে, কিন্ত সেই লক্ষ্য কত ক্ষুদ্র। কিন্তু “'আনন্দং 
ব্রহ্মণে! বিদ্বান ন বিভেঠ কদাচন'_ব্রদ্ষের আনন্দ ত্রন্মেব প্রেম 
যিনি জেনেছেন তিনি কোনে। কালেই হার ভয় পান না1। প্রেমেই 
মান্ুষেব চরম সার্থকতা । আমাদের মধ্যে প্রেমেব জাগরণ অবশ্য 
প্রয়োজন, কারণ, প্রেমের মধ্যেই, আনন্দের মধ্যেই তার সঙ্গে 
আমাদের মিলন হতে হবে । তিনি প্রেমময়, আনন্দময় ।” বিশ্বতৃবনের 
মধ্যে সমস্তকে পরিপূর্ণ করে তিনি আনন্দিত। জলে স্থলে আকাশে 
তিনি আনন্দময়। তার সেই আনন্দকে, সেই প্রেমকে তিনি নিয়তই 
প্রেরণ করছেন, সেইজন্যই আমি বেঁচে থেকে আনন্দিত, জেনে 
আনন্দিত, মানুষের সঙ্গে নান! সম্বন্ধে আনন্দিত। তারই (প্রেমের 
তরঙ্গ আমাকে কেবলই স্পর্শ করছে, আঘাত করছে, সচেতন 
করছে।” [ রবীশ্রচনাবলী ১৪, পৃষ্ঠা ৪২৬ ] 

রবীন্দ্রনাথের কাব্যে বিশ্বের মধ্যে যে অনন্ত সৌন্দর্য তরঙ্গিত 
এই বোধট রসরূপে ব্যক্ত হয়েছে । াবশ্বের রূপলোক যে সেই 
অপরূপ থেকে জাত, তাতেই স্থিত, তাতেই লীন-_এই প্রত্যয়টি 
এখানে স্পট । তিনি বলেছেন, “চারি.দিকেই রূপ-কেবলই এক 

রূপ থেকে আর একরূপের খেলা; কোথাও তার আর শেষ পাওয়া 
যার না--দেখেও পাইনে ভেবেও পাইনে। রূপের ঝরণা দিকে 
দিকে থেকে কেবলই প্রতিহত হয়ে সেই অনন্ত রূপসাগরে ঝাঁপ 
দিয়ে পড়ছে। সেই অপরূপ অনন্ত রূপকে তার রূপের লীলার মধ্যেই 
যখন দেখব তখন পৃথিবীর আলোকে একদিন আমাদের চোখ মেল৷ 
সার্থক হবে আমাদের প্রতিদিনকার আলোকের অভিষেক চরিতার্থ 
হবে।৮ [ ববীন্দ্রবচনাবলী ১৩, পৃষ্ঠা ৪৮৪ ] _কেবল দৃষ্টি গ্রাহ্া রূপ নয়, 
সমগ্র ইক্দ্রিয়ের দ্বারে তার আনন্দের তরঙ্গ এসে লাগছে। “বাজে 
বাজে রম্যবীণ। বাঁজে। বিশ্বসংগীত প্রতিনিয়ত তার মধ্য থেকে 
উদ্ভূত হয়ে বিশ্বময় স্পন্ৰিত হয়ে আমাদের কাছে এসে পৌহচ্ছে। 
গায়ত্রীমন্ত্র স্মবণ করে তিনি বলেছেন, “গায়ত্রীমন্ত্রে তাই তো শুনতে 
পাঁই সেই বিশ্বনবিতার ভর্গ তার তেজ তার শক্তি ভূভূবিঃ স্বঃ হয়ে 
কেবলই উচ্ছুদিত হয়ে উঠছে এবং তারই সেই এক শক্তি কেবলই 
ধী রূপে আমাদের অন্তরে বিকীর্ণ হচ্ছে ।৮ [ ববীন্ত্রবচনাবলী ১৩, 
পৃ ৪৮৬ ] 

ঈশ্বরের দিক থেকে অনন্ত সৌন্দর্য, অনন্ত প্রেম আমাদের দিকে 
অনুক্ষণ প্রবাহিত হচ্ছে। আমাদের সেই সৌন্দর্যের, সেই প্রেমের 
সাড়া দিতে হবে। যখনই আমাদের মনে সৌন্দর্ববোধের উদ্রেক 
হবে তখনই আমরা তার সৌন্দর্যকে প্রাণ দিয়ে, মন দিয়ে গ্রহণ 
করতে পারব। যখন আমাদের হৃদয়ে যথার্থ প্রেম জাগ্রত হবে, 
তখনই তার সঙ্গে আমাদের পরিণয়, আমাদের অনন্ত মিলন। 
তার যে আনন্দ তার সুরটুকু নিয়ে বিশ্বপ্রকৃতি সৌন্দর্ষে বিলসিত। 
কিন্তু মানুষের মধ্যে একটু বিশেষত্ব আছে, একটি অহং আছে -সেই 
অহংটি মানুষকে ঈশ্বরের কাছ থেকে পৃথক করে রেখেছে । সেই 
অহংটি আপনাকে বিচিত্রভাবে প্রকাশ করে চলেছে--এইখানেই 
মানুষের মনুষ্যত্ব । এই অহং প্রবল হয়ে উঠে মিলনের স্ুুরটি হারিয়ে 
ফেলেছে। এই অহংকে বিলুপ্ত করে যে ঈশ্বরের সঙ্গে মিলন হবে 


ফুল ৪৯৫ 
তা নয়--আমাদের এই অহং যখন প্রেমের মধ্যে জেগে উঠবে তখন 
সব অসামপ্রস্ দূর হয়ে যাবে। একটা সীমা একট! আধার না হলে 
যে অসীমের প্রেম অনন্তের আনন্দ বাঁধা পড়ে না! । 

প্রেমের সাধনায় ঈশ্বরকে লাভ করবার কথ নতুন নয়। বৈষ্ণব 

ধর্মের কথা বাদ দিলেও ত্রাহ্মধর্মের মধ্যে প্রেমের দিকটাতে জোর 
দেওয়া হয়েছে। কিন্তু এইভাবে বিশ্বের সমস্ত সৌন্দর্যমাধুর্ধকে 
“এই তো তোমার প্রেম ওগো হৃদয়হরণ' বলে সৌন্দর্ধরসে ডুবে 
যাওয়া রবীন্দ্রনাথের পক্ষেই সম্তব। তিনি বিশ্বের সর্বত্র তার 
প্রকাশ দেখতে সমুৎসুক। বিশ্বময় ঈশ্বরকে অনুভব করবার আদর্শ 
হিসাবে তিনি উপনিষদের একটি শ্লোক উদ্ধার করেছেন 

যে৷ দেবোইগ্নৌ যোইপস্থু 

যে। বিশ্বং ভুবনমাবিবেশ। 

য ওষধিষু যে! বনম্পতিষু 

তন্মৈ দেবায় নমো! নম2॥ 
“তিনি যেমন অগ্নিতেও আছেন তেমনি জলেও আছেন, অগ্নি ও জলের 
কোনো বিরোধ তার মধ্যে নেই । ধান, গম, যব প্রভৃতি যে সমস্ত 
ওষধি কেবল কয়েক মাসের মতো! পৃথিবীতে এসে আবার স্বপ্নের 
মতো! মিলিয়ে যায় তার মধ্যেও সেই নিত্য সত্য যেমন আছেন, 
আবার যে বনম্পতি অমরতার প্রতিমান্বরূপ সহত্র বৎসর ধরে 
পৃথিবীকে ফল ও ছায়া দান করছে তার মধ্যেও তিনি তেমনই 
আছেন। শুধু আছেন এইটুকুকে জানা নয়, নমো! নমঃ; তীকে 
নমস্কার, তাকে নমস্কার ; সর্বত্রই তাকে নমস্কার ।” [ রবীন্্রচনাবলা 
১৪, পৃষ্টা ৫০৯ ] 

পৃথিবীর ধর্ম-আান্দোলনের ইতিহাসের দিকে দৃষ্টিপাত করে 

রবীন্দ্রনাথ বলেছেন যে ধর্ম বার বার রসের মৃতি প্রকাশ করে সমস্ত 
বাধন ভেঙে দিয়েছে, সমস্ত খর্বত। প্রবল বন্যায় ভেসে গিয়েছে। 
্রষ্টধর্ম ইন্ছদীধর্মের কঠিন শাস্ত্রবন্ধনকে প্রেমভক্তিরসের বন্যায় ডুবিয়ে 

দিয়েছে। বৌদ্ধধর্মের মধ্যে কঠোর তত্ব আছে, কিন্তু তার মধ্যে 
যে মৈত্রীকরুণার বাণী আর «বুদ্ধদেবের হৃদয়প্রসার আছে তা 
বৈদিক কর্মকাণ্ডের নিশ্প্রাণ অনুষ্ঠান অপসারিত করে মানুষের হৃদয় 
জয় করেছে, তত্বকথ। বা আচারসবন্ঘতার মোহ বার বার এসেছে 
আর নানক, রামানন্দ, কবীর বা চৈতন্যদেবের মতো মহাপুরুষ 
আবিঠত হয়ে “রসের আঘাতে বাঁধন ভেঙে? মানুষকে একটি প্রেমের 
সাধনায় মেলাতে চেয়েছেন। 

ধর্মসাধনার মূলে প্রেম যে অবশ্য প্রয়োজন তা রবীন্দ্রনাথ 
স্পষ্টভাবে ঘোষণা করেছেন। ধ্ধর্শ যখন আচারকে নিয়মকে 
শীসনকে আশ্রয় করে কঠিন হয়ে ওঠে, তখন সে মানুষকে বিভক্ত 
করে দেয়, পরস্পরের মধ্যে গতিবিধির পথকে অবরুদ্ধ করে। ধর্মে 
যখন রসের বর্ষ। নেবে আসে তখন যে-সকল গহ্বর পরম্পরের মধ্যে 
ব্যবধান রচনা করেছিল, তারা ভক্তির শোতে প্রেমের বন্তায় ভরে 
ওঠে এবং সেই পূর্ণতায় স্বাতন্ত্র্যের অচল সীমাগুলিই সচল হয়ে উঠে 
অগ্রসর হয়ে সকলকে মিলিয়ে দিতে চায়, বিপরীত পারকে এক করে 
দেয় এবং দূলভ্ব্য দূুরকে আনন্দ বেগে নিকট করে আনে। মানুষ 
যখনি সত্যভাবে গভীরভাবে মিলেছে, তখন কোনো একটি বিপুল 
রসের আবির্ভাবেই মিলেছে, প্রয়োজনে মেলে নি, তত্বজ্ঞানে মেলে 
নি, আচারের শুষ্ষ শাসনে মেলে নি। 

ধর্মের যখন চরম লক্ষ্যই হচ্ছে ঈশ্বরের সঙ্গে মিলন-সাধন, তখন 
সাধককে একথা মনে রাখতে হবে যে কেবল বিধিবদ্ধ পুজার্চন 
আচার অনুষ্ঠান শুচিতার দ্বারা তা হতেই পারে না। এমন কি 
তাতে মনকে কঠোর করে ব্যাঘাত আনে এবং ধামিকতার অহংকার 
জাগ্রত হয়ে চিত্তকে সংকীর্ণ করে দেয়। হৃদয়ে রস থাকলে তবেই 
তার সঙ্গে মিলন হয়, আর কিছুতেই হয় না।৮ [ রবীন্ররচনাবলী ১৫, 
পৃঠা ৪৪৯] 

কিন্ত শুধুমাত্র প্রেমভক্তির চর্চায় আতিশয্যের আশঙ্কা আছে; ' 


ফুল ১) 
সে দিকেও তিনি সতর্ক বাণী উচ্চারণ করেছেন। ভক্তিরস যখন মাত্রা 
ছাড়িয়ে যায় তখন তাতে জীবনের সামগ্ধস্ হারিয়ে যায়। তখন কর্মের 
প্রতি মানুষের উপেক্ষা আসে, জ্ঞানকে সে নম্তাৎ করে দিতে চায়। 
নিজের মনে ভক্তির একটা কৃত্রিম মাদকতা! সৃষ্টি করে সে তার মধ্যে 
ডুবে থাকতে ভালোবাসে । এমন মনে হয় যে এই ভক্তিটাই আসল; 
ধার জন্য ভক্তি, ধার জন্য প্রেম, তাকে জীবনে উপলব্ধি করবার 
সাধনা তখন আর থাকে না। একট! ঘোর তামসিকতাকে সাত্বিকতার 
চূড়ান্ত বলে মনে হয়_-তখন ভাবের আবেগে দিশাহারা হয়ে 
অসত্যকে নিয়ে মেতে থাকলেও ক্ষতিবোধ থকে না। এই জ্ঞানহীন 
কর্মহীন ভক্তির নেশা জাতিকে বনুকাল ধরে পন্গু করে রেখেছে। 
এই জ্ঞান-লেশহীন ভক্তিরসলোলুপতার কাছে মনুষ্যত্বের পরিপূর্ণ 
আদর্শ তিরস্কৃত, একটা অস্পষ্ট ভাবকুহেলিকায় জাতির চিত্ত 
আচ্ছন্ন। 

রবীন্দ্রনাথ জ্ঞান কর্ম আর ভক্তির সামপ্রস্ত-সাধনকে আদর্শরূপে 
গ্রহণ করেছেন। এই জগতের কর্মকে আনন্দের সঙ্গে গ্রহণ করতে 
হবে, তাহলে তা মানুষকে বদ্ধ করবে না। ঈশ্বরের মধ্যে প্রেম তো! 
আছেই, “কিন্ত পরাস্ত শক্তিবিবিধৈব শ্রয়তে স্বাভাবিকী জ্ঞানবল- 
ক্রিয়। চ।-_তার বিভিন্ন ক্রিয়। আছে, তিনি জড় নন, তার 
জ্ঞানক্রিয়া আর বলক্রিয়৷ ছুই-ই স্বাভাবিকী। যে জ্ঞানহীন তার 
জীবন অর্থহীন আর যে কর্মহীন সে জড়তায় আবদ্ধ। উপনিষদ 
বা গীতায় জ্ঞান-কর্ম-ভক্তির সামগপ্রস্ত সাধন করা হলেও আমাদের 
দেশে অনেক বারই কর্ণকে অধ্যাত্বসাধনের বাধা বলে মনে করা 
হয়েছে। রবীন্দ্রনাথ কর্মকে একটি স্বতন্ত্র দৃষ্টিতে দেখেছেন। 
ঈশ্বরের ক্রিয়াকে স্বাভাবিকীরূপে গ্রহণ করলে কর্ণ সহজ হয়ে যায়। 
বস্তত যখন আমরা “অন্তরের স্ফৃতিবশত' কর্ম করি তখন তা 
আমাদের বাধতে পারে না। কর্ম যখন স্বার্থের সংকীর্ণ গণ্ডি 
পেরোয় না তখন ত। ভয়ানক বন্ধন হয়ে ওঠে। “অতএব কর্মকে 


৯৮ রবীন্দ্রনাথের ধর্মচিন্তা 


স্বার্থের দিক থেকে পরমার্থের দিকে নিয়ে যাওয়াই মুক্তি-_কর্মত্যাগ 
কর। মুক্তি নয়। আমরা যে-কোনো কর্মই করি--তা৷ ছোটই হ'ক 
আর বড়োই হক, সেই পরমাত্মার স্বাভাবিকী বিশ্বক্রিয়ার সঙ্গে তাকে 
যোগযুক্ত করে দেখলে সেই কর্ম আমাদের আর বদ্ধ করতে পারবে 
না--সেই কর্ম সত্য কর্ম, মঙ্গল কর্ম এবং আনন্দের কর্ম হয়ে উঠবে 
[ রবীন্দ্ররচনাবলী ১৪, পৃষ্ঠা ২৯৪ ] 

রবীন্দ্রনাথ এই বন্ধনহীন কর্মের একটি দৃষ্টান্ত দেখিয়েছেন--পতি- 
ত্রত1 পতীর সংসার । সতী স্ত্রী যেস্বামীর সংসারে কাজ করাকে ভার 
বলে মনে করে না তার কারণ স্বামীর প্রতি তার প্রেম । এই 
প্রেমটুকু আছে বলেই সে দাসী নয়, দেবী। তার কর্ম স্বামীর 
প্রতি প্রেমেরই প্রকাশ। আমাদেরও এভাবে অন্তরে প্রেম আর 
আনন্দ অক্ষু্ণ রেখে সমস্ত কাজ করতে হবে। এইজন্তই কর্মের 
লক্ষ্যকে স্বার্থ থেকে পরমার্থের দিকে নিয়ে যেতে হবে। আমার 
কাজ নয়, তার কাজ। রবীন্দ্রনাথ এ প্রসঙ্গে “যদ্‌ যং কর্ম 
প্রকুর্বাত তদ্‌ ব্রহ্মণ সমর্পয়েৎ__ব্রহ্মনিষ্ঠ গৃহস্থের ফলাকাজ্াহীন 
কর্মের এই আদর্শটিও স্মরণ করেছেন। 

রবীন্দ্রনাথের মধ্যে ঈশ্বরের সঙ্গে প্রেমসম্পর্কটি প্রীধান্ত লাভ 
করেছে, তবে ঈশ্বরকে পিতার মৃত্তিতে দেখাও তার কল্পনার অন্যতম 
বৈশিষ্ট্য । তিনি এই পিতার বোধটি “পিতা নোইসি, পিতা নো৷ বোধি 
নমস্তেইস্ক' ব্রাঙ্মধর্মের এই মন্ত্র থেকে পেয়েছিলেন। ব্রাহ্মধর্মে 
ঈশ্বরকে যে পিতৃরূপে কল্পনা করা হয় এটিকে অনেকে মৃখ্যত খ্রীষ্ট- 
ধর্মের প্রভাবজাত বলে নির্দেশ করেছেন। এই অভিমত পুরোপুরি 
অমূলক না-ও হতে পারে, কিন্তু এই পিতৃ-কল্পনার মূলে বৈদিক 
মন্ত্রের প্রভাবও যে রয়েছে তা বিশেষভাবে ম্মরণীয়। রবীন্দ্রনাথের 
কল্পনা এ বিষয়ে বৈদিক মন্ত্রের কাছেই যেটুকু খনী- ্রীষ্টধর্মের প্রভাব 
সার এই কল্পনায় পড়ে নি। 

তিনি বলেছেন যে এই জগংকে আমরা পিতৃনিকেতন বলে 

জানি না বলেই আমাদের এত অপচেষ্টা, এত ক্ষতি হাহাকার। 
যখন আমাদের এ বোধ জাগে যে আমাদের পিতা আছেন, তারই 
আনন্দভবনে আমরা বাস করছি তখন আর আমাদের ক্ষয়ক্ষতির 
ভাবনা থাকে না, আমাদের অন্তরে একটা নির্ভর জেগে ওঠে, 
আমাদের সমগ্র জীবন তখন “রসের ভারে নগর নত? হয়ে নমস্কারে 
লুটিয়ে পড়তে পারে ।- আমাদের দেশে ঈশ্বরকে “মা” বলে যে ডাক 
গার মধ্যে যে গভীর সহ আছে তা রবীন্দ্রনাথ উল্লেখ করেছেন। 
কিন্ত পিতার স্নেহ পূর্ণতর। মাতার ন্মেহের মতোই পিতার স্নেহ 
সন্তানকে লালন করে, পালন করে, তার চেয়ে বেশি এইটুকু যে তা৷ 
সম্ভানকে জীবনক্ষেত্রে বিচরণের উপযোগী করে তোলে। মাতার 
স্বেহ অবগুষিত করে, পিতার ন্েহ জগতে মুক্তি দেয়।--সংস্কৃত 
'পিতরো" শব্দে পিতামাতা ছুজনকে একসঙ্গে বোঝায়। রবীন্দ্রনাথ 
বৈদিক মন্ত্রের এই পিতৃসস্কোধনে পিতা! মাত। ছুইয়ের সমাবেশ আছে 
বলে নির্দেশ করেছেন। মাতার অবারিত ন্মেহ আর পিতার স্সেহ- 
মণ্ডিত অথচ স্ুকঠোর শিক্ষা এই ছুই-ই আমর! বিশ্বপিতার কাছ 
থেকে পেতে পারি। পিতার বোধ আমাদের সংশয় ঘুচিয়ে দেবে, 
তারপর আমাদের জীবনসাধনায় অগ্রসর করে দেবে। 

আমাদের অন্তরে প্রেম যে জাগ্রঠ হয় না তার মূল কারণ 
আমাদের বিশ্বাস নেই। অস্তরে গভীর প্রত্যয় জাগ্রত হলেই প্রেম 
মুকুলিত হবে। সাধনার অনভ্যাসও আমাদের বাধা । আমাদের 
চিত্ত বিক্ষিপ্ত হয়ে আছে, বাজে কাজের বোঝাতেই জীবন ভার হয়ে 
ওঠে সেইজন্য চাই সংহরণ। সাধনার প্রথম ক্ষেত্রে নিষ্ঠাই 
একমাত্র সহায়-_-সমস্ত হুখ, সমস্ত বেদনা একমাত্র নিষ্ঠাই সহা করতে 
পারে। আমাদের চিত্ত বিমুখ, ঈশ্বরের সঙ্গে একটা সৌখিন রকমের 
যোগ্থত্র রচনা করতে পারলেই আমরা যথেষ্ট হল বলে মনে করি। 
সমাজ-বিহারের জন্কা আমাদের আশৈশব শিক্ষা ও সাধনা চলে--. 
ব্ঙ্মবিহারের জন্যও তেমনই সাধন! দরকার । সংসারের বিভিন্ন জালে 

নিজেকে আবদ্ধ রেখে, আমাদের অস্তরে ভগবৎপ্রেম কেন জাগ্রত 
হল না, আমাদের কণামাত্র সাধনা কেন ফলবতী হল ন1 সে প্রশ্ন 
নিরর্থক । 

ঈশ্বরের প্রতি প্রেম জাগাতে হলে শীলসাধনার প্রয়োজন আছে। 
উদ্দেশ্ট প্রেম, কিন্তু যে চিত্ত আবিলতায় আচ্ছন্ন তাকে কল্যাণত্রতে 
স্কত করতে হবে। এ প্রসঙ্গে তিনি বৌদ্ধধর্মের শীলত্রতের 
আলোচনা করে চরম লক্ষ্য ব্রহ্মবিহার বা! অপরিমাণ মেত্রীভাবনার 
মূলে এটি প্রয়োজন বলে নির্দেশ করেছেন।--“একটা কোনো 
নির্দিষ্ট সাধনার সুস্পষ্ট পথ পাবার জন্যে মানুষের একটা ব্যাকুলতা 
আছে। বুদ্ধদেব একদিকে উদ্দেশ্যকে যেমন খর্ব করেন নি তেমনি 
তিনি পথকেও খুব নির্দিষ্ট করে দিয়েছেন। কেমন করে ভাবতে 
হবে এবং কেমন করে চলতে হবে তা তিনি খুব স্পষ্ট করে বলেছেন। 
প্রত্যহ শীলসাধন| দ্বার তিনি আত্মাকে মোহ থেকে মুক্ত করতে 
উপদেশ দিয়েছেন এবং মৈত্রীভাবনা দ্বারা আত্মাকে ব্যাপ্ত করবার 
পথ দেখিয়েছেন। প্রতিদিন এই কথ! স্মরণ করে৷ যে আমার শীল 
অখণ্ড আছে, অচ্ছিদ্র আছে এবং প্রতিদিন চিত্তকে এই ভাবনায় 
নিবিষ্ট করো যে ক্রমশ সকল বিরোধ কেটে গিয়ে আমার আত্মা 
সর্বভূতে প্রসারিত হচ্ছে। অর্থাৎ একদিকে বাধা কাটছে, আর এক- 
দিকে স্বরূপলাভ করছে। এই পদ্ধতিকে তো কোনোক্রমেই 
শৃন্ততালাভের পদ্ধতি বলা যায় না। এই তে নিখিল-লাভের 
পদ্ধতি, এই তো আত্মলাভের পদ্ধতি, পরমাত্মলাভের পদ্ধতি ।৮ 
[ রবীন্দ্ররচনাবলী ১৪, পৃষ্ঠা! ৩৯৪ ] 

যখন অন্তরে ব্রদ্মের অনুভূতি জাগবে তখন সব সহজ হয়ে 
উঠবে। কিন্তু যতদিন পর্যস্ত না চিত্তে সেই বোধের আবিষ্ভীব 
হচ্ছে ততদিন মঙ্গলকর্মে বিশ্বের সঙ্গে যুক্ত হয়ে বিশ্বাত্বার সঙ্গে 
সিলপ্রমর অবকাশ স্থপতি করতে হবে। তার এই বিশ্বজগৎ নিয়মে . 
বাঁধা, কর্মে অবহেল!। করে সেই নিয়ম ভঙ্গ করলে মহতী বিনষ্রি 

ঘটবে। নিয়মকে মেনে তাকে অতিক্রম করতে হবে--কল্যাণ 
কর্মের সাধনাই ঈশ্বরের প্রতি প্রেমকে গাঢ়তর করে তুলবে ।--তবে 
কর্মের নেশ! জাগলে চলবে না। ঈশ্বরের সঙ্গে প্রেমে মিলনই যে 
লক্ষ্য এ কথা বিস্মৃত হলেই কর্ম বন্ধন হয়ে উঠবে, শীল আচারমাত্র 
হয়ে উঠবে। 

শান্তিনিকেতন উপদেশমালার মধ্যে রবীন্দ্রনাথ আমাদের জড়তা, 
্রান্তি, দ্বিধা দূর করবার জন্চ বিভিন্ন নির্দেশ দিয়েছেন, কিন্তু তার 
মধ্যে ঈশ্বরের সঙ্গে প্রেমে মিলনের স্ুরটি সব চেয়ে বড়ো হয়ে 
উঠেছে। তার প্রবন্ধগুলির মধ্যে দ্বৈত্য-অদৈত নিয়ে আলোচনা, 
বাহ্মসমাজের বর্তমান কর্তব্য সম্পর্কে নির্দেশ, ধর্মের মতসর্বন্বতার 
প্রতি বিরুদ্ধ মনোভাব বা বিভিন্ন বিষয় নিয়ে বিচার আছে বটে 
কিন্তু ধর্ম সম্পর্কে তন্বালোচন৷ বা উপদেশের চেয়ে তার অধ্যাত্বরস- 
পিপাসাই এখানে স্ফুটতর। গীতাঞ্জলি-গীতিমাল্য-গীতালির মধ্যে 
যা গানে ব্যক্ত এখানে তাই প্রবন্ধের দৃঢ়তর ভিত্তিতে প্রতিষ্ঠিত। 
এই সময় তার জীবন বিচিত্র কর্মের সঙ্গে জড়িত হওয়ায় তার রচনার 
মধ্যে পূর্ণতর জীবনাদর্শের পরিচয় পাওয়া যায়, সেই সঙ্গে জীবনের 
মধ্যে অধ্যাত্মরসান্ুভূতির একটা গভীর প্রেরণাও জেগেছে। 
গীতিগুচ্ছের মধ্যে যে জিনিসটি প্রবল, এখানেও তাই মূল কথা-- 
সেটি কবির ব্যক্তিত্ববোধ। তিনি ব্রহ্মকে বিরাট আর সেই তুলনায় 
নিজেকে ক্ষুপ্রাতিক্ষুত্র বলে নিজেকে ব্রন্মে বিলীন করতে চান নি। 
তার নিজেরও যে একটি ব্যক্তিত্ব আছে, বিশেষত্ব আছে, ব্রঙ্গের 
সঙ্গে তার সম্পর্ক যে অন্তহীন বৈচিত্র্যে অপরিসীম মাধুর্ষে মণ্ডিত, 
এই বোধটি তার অন্তরে প্রতিষ্ঠিত হয়েছে। বাস্তবিক পক্ষে 
রবীন্দ্রনাথের মতো জীবনসচেতন কবির পক্ষে এই ধরণের ব্যক্তিত্ব- 
মগ্ডিত রসামুডৃতির আকাঙ্্াই স্বাভাবিক। 

এই ব্যক্তিত্বের দিকট৷ প্রবল হওয়ায় রবীন্দ্রনাথের ধর্মচেতনায় 
পাপবোধ উগ্র নয়। ভারতবর্ষের ধর্সচিস্তায় পাপবোধ যে প্রাধান্য 

লাভ করে নি রবীন্দ্রনাথ সে দিকে দৃষ্টি আকর্ষণ করেছেন। 
পাশ্চাত্য ধর্মসাহিত্যে ধর্মের যে ভীষণ মুক্তি কল্পিত হয়েছে, 
অন্তাপের যে জলস্ত দৃশ্ঠ অস্কিত হয়েছে তা এ দেশে নেই। এ দেশে 
নরকের কিছু কিছু শিশুন্থলভ যে কল্পনা আছে তা অমাজিত 
অশিক্ষিত মনের রচনা। প্রাচীন ধর্মসাহিত্যে ধর্মবোধের অভাবই 
মহতী বিনষ্টি বলে নির্দেশিত হয়েছে, পাপের বিস্তৃততর বিবরণ এই- 
জন্যই ঘেখানে নেই। ধবিশ্বানি দেব সবিতর্ছরিতানি পরাস্থববঃ 
পাপবিনাশের এই সাধারণ মন্ত্রই সেখানে উচ্চারিত হয়েছে--পাপের 
ক্ষম। নয়, পাপের মার্জনাই কল্লিত হয়েছে। পূর্ণতার বোধ বৈদিক 
বা উপনিষদ সাহিত্যে এত পুষ্ট যে অভাবাত্মক পাপবোধ সেখানে 
একরকম উপেক্ষিতই হয়েছে। 

রবীন্দ্রনাথ পাপকে ব্যক্তিগত না বলে মানবসমাজগত 
বলেছেন। যে পাপী সেই যে পাপের ফল ভোগ করে তা নয়। 
মানবসমাজে এক জায়গায় বিকার দেখা গেলে তার সুদূরপ্রসারী 
ফল হতে পারে। অসতের পাপে সতেরই বেদনা । পাপকে 
কোনো বিশেষ ব্যক্তির জীবন থেকে দূরীভূত করবার প্রার্থনা ন! 
করে, এইজন্য খষি বিশ্বের পাপ মার্জন! করবার প্রার্থনা করেছেন। 

পৃথিবীর সব ধর্মমতের একটা নিষ্প্রাণ দেহ আছে। কিন্তু 
মানুষের ব্যক্তিত্ব সজীব পদার্থ। যদি সেই ব্যক্তিত্বের যোগে 
ঈশ্বরের সঙ্গে সম্পর্ক রচন। কর। যায় তা হলে ত। প্রত্যেকের ক্ষেত্রে 
স্বতন্ত্র ব৷ বন্ছবিচিত্র হলেও কারও পক্ষে প্রতিকূল হয় না। সাধারণ 
ধর্মনীতি সকল দেশেই প্রায় অভিন্ন। রবীন্দ্রনাথ যে ব্যক্তিগত 
যোগের কল্পনা! করেছেন অধ্যাত্মসাধনার ক্ষেত্রে তা বিনা বাধায় 
সর্বজনগ্রাহা হতে পারে। অয়কেন বা! স্টপঞফোর্ড ক্রক যে সর্বজনীন 
ধর্মাদর্শের কল্পনা করেছেন, রবীন্দ্রনাথের ধর্মাদর্শ তারই সগোত্র । 

বর্তমানে পাশ্চাত্য দেশে বিজ্ঞানের অতিশয়িত কর্ষণার ফলে ' 
বাইবেলের অনেক কথ৷ কাল্পনিক বলে প্রমাণিত হয়েছে । এর ফলে 

অনেকের ধর্মের উপর বিশ্বাস ঘুচে গেছে। অনেকে আবার প্রেততত্ব- 
প্রমুখ অলৌকিক বিষয় অবলম্বন করে ধর্মবিশ্বাস ফিরিয়ে আনতে 
চাইছেন।, এদিকে বিজ্ঞানের অগ্রগতির ফলে মানুষের শক্তি দিন 
দিন বেড়ে উঠছে। অথচ কী অন্তরের কী বাইরের শাস্তি দিন দিন 
ুদূরপরাহত হয়ে উঠছে। পাশ্চাত্য সভ্যতার এই শক্তিপ্রমত্ততার 
সঙ্গে রবীন্দ্রনাথ প্রাচীন ভারতবর্ষের আরণ্যক সভ্যতার গভীর 
শাস্তির তুলনা করেছেন। প্রাচীন ভারতের প্রতি কবির অনুরাগ 
পূর্যযুগে প্রচুর পরিমাণে ব্যক্ত হয়েছে, এখন আরপ্যক সৌন্দর্ধের 
কল্পনা তার চিত্বকে আকর্ষণ করেছে । তার বিশ্বাস এই যে, *নগর- 
স্থাপনার দ্বারা মানুষ আপনার স্বাতস্ত্র্যের প্রতাপকে অভ্রভেদী করে 
প্রচার করেছে । আর তপোবনই ছিল ভারতবর্ষের সভ্যতার চরম 
নিদর্শন; এই বনের মধ্যে মানুষ নিখিল প্রকৃতির সঙ্গে আত্মার 
মিলনকেই শাস্ত সমাহিত ভাবে উপলদ্ধি করেছে ।” [ রবীন্দ্রচনাবলী 
১৪, পৃষ্ঠা ৪৭৯ ] অস্তরতর সত্যকে বাহ শক্তির মধ্যে খুজে পাওয়া যাবে 
না-_ প্রশান্ত চিত্তের মধ্যেই তার প্রকাশ সম্তবপর। পাশ্চাত্য 
জগতে শক্তির যে প্রমত্ততা দেখ দিয়েছে তা প্রশমিত হলেই শাস্তি 
হতে পারে-__তখনই মানুষ জীবনের মধ্যে শাস্তং শিবম্‌ অদ্বৈতম্কে 
লাভ করতে পারে। 

১এ দেশেই হোক আর ইউরোপেই হোক, মানুষ যখন ধর্মকে 
কোনে। একট! সংকীর্ণ গপ্ডির মধ্যে আবদ্ধ রাখতে চেষ্টা করে তখনই 
তার পতন ঘটে। মানুষের চরম সত্য অনড় হয়ে বসে নেই-_যুগে 
যুগে তার কী বিচিত্র বিকাশ! মানুষের পাওয়ার শেষ নেই। সে 
যদি “পেয়ে গেছি” বলে চুপ করে বসে থাকে তাহলে জড়তার মধ্যে 
তার পতন হবে। “কালে কালে মহাপুরুষরা কী দেখান! তার 
দেখান যে, তোমরা যাকে ধর্ম বলে ধরে রেখেছ ধর্ম তার মধ্যে পধান্ত 
নন। মানুষকে মহাপুরুষরা মুক্তির পথ দেখিয়ে দেন; তারা বলেন, 
চলতে হবে। কিন্তু মানুষ তাদেরই আশ্রয় করে খুঁটি ধরে ছড়িয়ে 

যায়, আর চলতে চায় না। মহাপুরুষরা যে পর্যস্ত গিয়েছেন তারও 
বেশি তাদের অন্নুপন্থীরা যাবেন, এই তো তাদের ইচ্ছা। কিন্ত 
তারা তাদের বাক্য গলায় বেঁধে আত্মহত্যা সাধন করে। 
মহাপুরুষদের পথ হচ্ছে পথ, কেবলমাত্র পথ। তারা সেই পথে 
চলেছিলেন এইটেই সত্য ॥ সুতরাং পথে বসলে গম্য স্থানকে পাব 
না, পথে চললেই পাব। উপরের থেকে সেই চলার ডাকটিই আসছে। 
সেই বাণীই বলছে £ তুমি বসে থেকে কিছু পাবে না; চলো, আরও 
চলো; আরও আছে, আরও আছে। মানুষের ধর্ম চলছে তা আমর 
দেখতে পাচ্ছি। (ধর্ম আমাদের কোনে সীমাবদ্ধ জিনিসের পরিচয় 
দিচ্ছে না, ধর্ম অসীমের পরিচয় দিচ্ছে । পাখি যেমন আকাশে ওড়ে 
এবং উড়তে উড়তে আকাশের শেষ পায় না তেমনি আমরা অনস্তের 
মধ্যে যে অবাধ গতি রয়েছে তাতেই চলতে থাকব। পাখি 
পিঞ্জরের মধ্যে ছটফট করে তার কারণ এ নয় যে, তার প্রয়োজন 
সেখানে পাচ্ছে না, কিন্তু তার প্রয়োজনের চেয়ে বেশিকেই পাচ্ছে 
না। মানুষেরও তাই চাই। প্রয়োজনের চেয়ে বেশিতেই মানুষের 
আনন্দ। মানুষের ধর্ম হচ্ছে অনস্তে বিহার, অনস্তের আনন্দকে 
পাওয়া । মানুষ যেখানে ধর্নকে বিশেষ দেশকালে আবদ্ধ করছে 
সেখানে যে ধর্ম তাকে মুক্তি দেবে সেই ধর্মই তার বন্ধন হয়েছে। 
যুরোপে ধর্ম যেখানে তাকে বেঁধেছে সেইখানেই মুক্তির জন্য 
যুরোপ ক্রন্দন করছে।) 00810 তেড়ে মানুষের হোডে।” 
রবীন্দ্রচনাবলী ১৬, পৃষ্ঠা ৫০৮-৮৯ ] 

একটি পত্রে রবীন্দ্রনাথ লিখেছেন, “এই কথাটা মনে জেনো, 
খর্ম মানেই মনুষ্যত্ব-যেমন আগুনের ধর্মই অগ্নিত্ব, পশুর ধর্মই 
পশুত্ব। তেমনি মানুষের ধর্ম মানুষের পরিপুর্ণত11% [ পন্রধারা! 
প্রবাসী ১৩৩৯ ভাত্র ' (এই ভাবটি রবীন্দ্রনাথের রচনায় বহুবার বুভাবে 
প্রকাশিত হয়েছে। ধর্মকে তিনি কোনো কাল্পনিক ভিত্তির উপর 
স্থাপন করতে চান নি-_মানুষের অস্তিত্বের মূলে তিনি তাকে 
প্রতিষ্ঠা করেছেন। মানুষের জীবনের বাহির আর অন্তর তার 
কল্পনায় স্থান পেয়েছে-একদিকে তার জীবনচর্যা অপরদিকে 
অব্যাত্মচেতন! এই ছুটিকেই তিনি ধর্মের যূল বলেছেন । / 

আন্ুষের অধ্যাত্মচেতনা তার শ্রেষ্ঠ ধন) (এই চেতনার মূলে 
রয়েছে সেই শক্তি যা তাকে পশু থেকে স্বতন্ত্র করেছে। / “মানুষের 
ধর্ম” গ্রন্থে অথববেদের একটি মন্ত্র উদ্ধার করে রবীন্দ্রনাথ উদ্বৃত্ততাকে 
মানবজীবনের পরম সম্পদ বলে নির্দেশে করেছেন। (মান্থষের মধ্যে 
এমন একটা জিনিস আছে যা কেবলই তার প্রয়োজনকে ছাপিয়ে 
যায়) (এই উদ্বৃত্ত পদার্থই তার চিত্বকে বিচিত্র বিষয়ের সন্ধানে 
বেরিয়ে পড়ার প্রেরণ দিয়েছে ) “116 [6118107) ০0 :74191 
গ্রন্থের প্রথম তিনটি প্রবন্ধে তিনি মানুষের এই উদ্বৃত্ততার সন্ধান 
করতে করতে জীবধারার আদি থেকে স্থুর করে মানুষ পর্যস্ত 
এসেছেন। অপরিমেয় ষুগব্যাগী বিবর্তনের ফলে মানুষের দেহ 
আজ সৃঠাম ভঙ্গিটি লাভ করেছে । তেমনই যুগধুগব্যাগী বিবর্তনের 
ফলে সে তার এই উদ্বৃত্ত শক্তির অধিকারী হয়েছে। বিশ্বের মৃলস্থা। 
স্থজনীশক্তি থেকেই এই উদ্বৃত্ত শক্তি বিকশিত/)(এই শক্তি 
একদিকে যেমন মানুষকে বিচিত্রের সন্ধানে বার করেছে, আর 
একদিকে তেমনই তার অন্তরে গভীর আত্মজিজ্ঞাস! জাগিয়ে তুলেছে) 
তার এই জিজ্ঞাসাই তার অধ্যাত্মচেতনার মূল--এই জিজ্ঞাসার উত্তর 
তার এখনও অনায়ত। . [8০ [3611802 0 7191 গ্রচ্থে তিনি 


১০৬ " রবীন্দ্রনাথের ধর্মচিন্তা 


বলেছেন, “10210 1095 02121 ০6210001195 0০0 0130055 006 
0065007) 0৫6 1015 ০৬7 006 1781016 2190 1025 1906 ০ 
০0092 0০0 2. 00190105101. 106 1095 70221 100110176 0 
61219019866 16211510185 00 ০011100 101170561) 88291105115 
1800012] 1180111201019, 0 006 19818002 61380 196 15170 
1090 116 15 10006 5010020101106 09862 ৬1786 15 
51811709176 20006 00652 29065 15 002 800 0596 1 
0106 00 10007 171177521 চা0]5 78], 1) 1015 16115101) 
০0৩10152625 0170 ড151010 0 2. ০1175 7170 20620313110) 
1) 09010 2190 আ10) চ515000 2150 106 1095 1015 101191017. 
[11252 1611610105 01691: 117 0969115 2170. 01061 11) 00611 
07018] 5151018091)02১ 17006 006 178৬০ এ 00102217901) 
চ21)061005. [10 €10617 101) 52210 63611 071 5011:2109 
ড21810, 17101) 01065 0811 01৮11)6, 11) 50006 7021:501091115 
81)61)10100100010010 11) 010919066177101061201180) 10101 
15 20180107911 501617000 50065 26 0015 7 1000 16 51801010 
10057 0120 1:21181012 15 006 295218619115 00912080 ০0: ০৬০] 
৪090:8067 10 11295 15616 ভা০া। 1 00001565 11) 
70121010911) 0781) 2 06176157152 16 1085 100 10501110961012 
00 63150. | পৃষ্ঠা ৬৩] 

পরিণত জীবনের এই তত্ববোধটির সুত্র শীতগুচ্ছ” বা 
শান্তিনিকেতন” প্রমুখ গ্রন্থে পাওয়া যায়। মানুষের মধ্যে যে গৃঢ় 
সত্য আছে তা সমস্ত স্থানিক বা কালিক সংকীর্ণতাকে অতিক্রম করে 
সাধিক মৃতি পরিগ্রহ করে। কিন্তু ধর্মের আর একদিকে যে জীবন- 
চর্যা আছে ত৷ বিচিত্র, জটিল। চরম সত্য সম্পর্কে সব ধর্মই প্রায় 
একই কথা বলে, কিন্তু ধর্মের যে রূপটি জীবনের মধ্যে প্রকাশিত 
সেখানে মানুষের চিন্তায় কর্মে বিরোধের সীম! নেই। 


ফল ১০৭ 


এই বিরোধ বা বিভিন্নতা থাকা সত্বেও রবীন্দ্রনাথ জীবনের' 
বাইরের দিকট! তার ধর্মচিন্তা থেকে বাদ দেন নি, বরং বাহা জীবনকে 
শুদ্ধমাত্র অনুভূতি বা জ্ঞানের চেয়ে বড়ো! স্থান দিয়েছেন। ভারতে 
যোগসমাধির যে আদর্শ আছে তাতে চিত্তের বিশুদ্ধতম অবস্থা যে 
সম্ভব ব এই অবস্থায় ব্রন্মের সাযুজ্য লাভ যে কাল্লনিকত। নয় তা 
তিনি স্বীকার করেছেন। কিন্তু সেই সঙ্গে বলেছেন, “৬/10)০06 
01500017810 00061) 1 [091100517 6086 10 0095 02 ড৪1090016 
25 2 57226 1955 01001051091 23009111006 006 211 00০ 38102 
10 15 1706 101161010, ০৬০1) 95 610০ 1070৬1205 ০: 006 
016107906 50966 ০01 006 26010 15 0600 056 00 7 21015 
ড/1)0 06215 11) 11079525 1]7. 10101) 90017051786 081021 
01775.” [1179 2:9118100 ০6 1181 পৃষ্ঠা ১১৮ ] 

(বীন্্রনাথের অধ্যাত্মকল্পনার মধ্যে সংকীণতি। নেই_তা৷ ভাব- 
কল্পনা হিসাবে বিশুদ্ধ, তার আবেদন সর্জনীন। )(বাস্তবিক পক্ষে 
সব ধর্মেই সাম্প্রদায়িকতার উধের্ব একট। উচ্চতর স্তর থাকে। 
রবীন্দ্রনাথের অধ্যাত্ব-অনুভূতি এই স্তরের বস্ত//কিস্তু কেবলমাত্র 
এই স্ুনিবিড় উপলব্ধির মধ্যেই তার চিত্ত পরিতৃপ্ত থাকে নি। 
ধর্মের বাইরের দিকটাতেও তার দৃষ্টি নিবদ্ধ ছিল) জীবনে 
আচরিতব্য ধর্নকে তিনি সংযত চিত্তে বিচার করে গ্রহণ করতে 
চেয়েছেন। যেখানে বুদ্ধির সঙ্গে প্রথা বা প্রচলিত আচার ব! 
বিশ্বীসের বিরোধ ঘটেছে সেখানে তিনি ধর্মের নামে বুদ্ধিকে খাটো 
করতে রাজি হন নি। বিজ্ঞানের নতুন আবিষ্কারের ফলে বাইবেলের 
অনেক কথ নিছক কল্পনা বলে প্রতিপন্ন হওয়ায় খ্রীষ্টান জগতে যে 
ধর্মসংকট দেখা দিয়েছে, তা তার অগোচর ছিল না । : হিন্দুধর্মের 
মধ্যে যে-জড়ত! বা ধর্মের নামে যে-সব অর্থহীন আচার-অনুষ্ঠান 
প্রচলিত তার বিরুদ্ধে তিনি বহুবার লেখনী ধারণ করেছেন। 

এখানে একটি বিষয় স্মরণীয়। আদি ক্রাহ্মসমাজভুক্ত হওয়ায় 


১০৮ রবীন্দ্রনাথের ধর্মচিন্তা 


রবীন্দ্রনাথ হিন্দুধর্ম থেকে নিজেকে বিচ্ছিন্ন বলে মনে করেন নি-_ 
সাধারণ ব্রাহ্মদমাজ এক সময় যেভাবে হিন্দুসমাজ থেকে নিজেদের 
সরিয়ে নিতে চেয়েছিল সেভাবে তিনি নিজেকে তথা! ব্রাহ্মসমাজকে 
হিন্দুসমাজ থেকে পৃথক বলে কল্পনা করতে পারেন নি। আদম 
স্থমারির সময় তিনি ব্রাহ্মদের হিন্দুত্রাহ্ম বলে পরিচয় দিতে অনুরোধ 
করেছিলেন। হিন্দু সংস্কৃতির কথা ম্মরণ করে তিনি একই জাতীয় 
সংস্কাতিকে উদ্বুদ্ধ বিভিন্ন ধর্মাবলম্বীদের হিন্দু-মুসলমান হিন্দু-গরীষ্টান 
এই ধরণের সৎঙ্ভায় অভিহিত করতে চেয়েছিলেন। ভারতীয় 
হিন্দু সংস্কৃতির প্রতি সুগভীর অনুরাগ তার এই চিস্তাটির মূল। পাছে 
হিন্দু সংস্কৃতি বা ভারতীয় জীবনধারা থেকে বিচ্ছিন্ন হয়ে ব্রাহ্মধর্ম 
একটা সংকীর্ণ গণ্ডির মধ্যে আবদ্ধ হয়ে পড়ে এই আশঙ্কায় তিনি 
ব্রাহ্মমমাজের উৎসবকে ব্রাঙ্গোৎসব না বলে ব্রহ্ষোংসব নামে 
অভিহিত করেছিলেন। 

(হিন্দুসমাজে ধর্মের বিভিন্ন রূপ যুগে যুগে দেখা গেছে। 
ত্রাহ্মধর্মকে তিনি হিন্দুধর্মের একটি অভিব্যক্তি রূপে কল্পনা করেছেন। 
ব্রাঙ্মধর্মের মধ্যে এমন একটা সর্জনীনতা আছে যা! দেশকালের 
গপ্ডিকে অতিক্রম করতে পারে। রবীন্দ্রনাথ এই ধর্মাদর্শটিকে 
বিশ্বের ক্ষেত্রে প্রতিষ্ঠিত করে হিন্দুধর্জ বলেই তার পরিচয় দিতে 
উৎসুক হয়েছিলেন |) বহুবিধ কারণে হিন্দুধর্মের মধ্যে যে সব গ্লানি 
বা ছুবলত! দেখা! দিয়েছে সেগুলো দূরীভূত করে হিন্দুধর্ম তার 
বিশুদ্ধ মূর্তিতে সর্বত্র শ্রদ্ধালাভ করুক এই ছিল তার একান্ত 
কামনা। 

রৰীন্দ্রনাথ পরিণত বয়সে সাধারণত ধর্মবিষয়ক কোনে। বিতর্কে 
প্রবেশ করতে চান নি। তবে কোনে কোনে সাময়িক ঘটনায় 
তিনি মতামত দিয়েছেন। ব্রান্ষপ্রভাবান্বিত সিটি কলেজের ছাত্ররা! 
কর্তৃপক্ষের বিরুদ্ধত। সত্বেও কলেজের হোস্টেলে সরস্বতী পৃজ। 
করবার দাবি জানিয়ে অনশন ধর্মঘট করলে তিনি সেটাকে অন্যায় 


ফল ১৯৯ 


বলে অভিমত প্রকাশ করেছেন। রামচন্দ্র শর্ম। নামক জনৈক 
জয়পুরী ব্রাহ্মণ কালী ঘাটে জীববলি বন্ধ করবার জন্য অনশন করলে 
তিনি তাকে অভিনন্দন জানিয়েছেন। তিনি যে কেবল ব্রাহ্গধর্মের 
মতবাদে প্রভাবিত হয়েই মতামত প্রকাশ করেছিলেন তা নয়, 
এ বিষয়ে তার একট৷ সুগভীর চিন্তাও ছিল। প্রতিমাপৃজাকে 
তিনি নিছক পৌত্তলিকত। বলে উড়িয়ে দিতে চান নি, এ সম্পর্কে 
তিনি ধীরভাবে আলোচনা করেছেন। তার বিভিন্ন চিঠিপত্রে 
প্রতিমাপুজা! সম্পর্কে তার চিন্তাধারার পরিচয় পাওয়া যায়। এ 
প্রসঙ্গে ছুটি পত্রের কিছু অংশ উদ্ধারযোগ্য | _ 

“ধারা বলেন, প্রতিমাপুজার আবশ্যকতা আছে তারা নানা ভিন্ন 
দিক থেকে বলেন। কেউ বলেন, আমাদের মন সীমাবদ্ধ ; এইজন্য 
মানুষ মাত্রেরই পক্ষে প্রতিমাপুজ। ছাড়া গতি নেই; কেউ বলেন, 
যার! হূর্বলচিত্ব, কনিষ্ঠ অধিকারী তাদের এই সোপান দিয়ে উত্তীর্ণ 
হওয়া ছাড়া উপায় নেই, অতএব তাদের খাতিরে এ সমস্তকে সহ 
করে চলতে হয়; আবার আজকাল অনেকে বলেন, এই প্রতিমা" 
পূজাই সকল উপাসনার শ্রেষ্ঠ এইটাই হচ্ছে আধ্যাত্মিকতার 
চরম। ** 

আমরা ধর্মকে আমাদের নিজের চেয়ে নেমে যেতে দিয়েছি ; 
আমরা কেবল বলেছি, আমর! নিকৃষ্ট অধিকারী, আমর! পারিনে ; 
বিশুদ্ধ সত্য, বিশুদ্ধ মঙ্গল আমাদের জন্য নয়, অতএব আমাদের পক্ষে 
এই সব সুগ্ধ কল্পনাই ভাল, এমনি ধর্মকে সহজ করতে গিয়ে যে তাকে 
কেবলি নীচু করছে, তার আর উদ্ধারের উপায় নেই। ধর্মকে যে 
উপরে রেখেছে ধর্ম তাকে উপরে টেনেছে, কিন্তু হিন্দু কেবলি 
বলেছে মেয়েদের জন্য, সর্বসাধারণের জন্য এই রকম আটপৌরে 
মোটা ধর্মই দরকার। এই বলে সমস্ত দেশের বুদ্ধি ও আকাঙ্ষাকে 
সেই মোটার দিকে ভারাক্রান্ত করে নেবে যেতে দিয়েছে” [ ২*শে' 
আবাঢ় ১৩১৭, প্রবাসী ১৩৩৪ পৌষ ] 


১১৪ রবীন্দ্রনাথের ধর্মচিন্তা 


«আমাদের দেশে প্রচলিত পৃজার্চন! বিধির মধ্যে এমন সুগভীর 
তত্ব আছে যা! বন্ুমূল্য। আমাদের দেশে ধার! মহাপুরুষ জন্মেছিলেন, 
আধ্যাত্মিক গরিমায় তারা আশ্চর্য সিদ্ধিলাভ করেছিলেন। এ 
সমস্তই আমি মানি, কিন্তু আমার মনের সমস্ত শ্রদ্ধা সত্বেও দেশব্যাগী 
তুর্গীতি এবং তার কারণের কথা যখন ভাবি তখন কল্পনার ইন্দ্রজাল 
দিয়ে নিজেকে এবং অন্যকে ভোলাবার প্রবৃত্তি একেবারেই চলে যায়। 
আমাদের ধর্মের মধ্যে এত মুঢ়তা ! নিজের শক্তিকে এমন চারিদিক 
থেকে পঙ্গু করা, নিজের বুদ্ধিকে এমন একান্তভাবে অন্ধ করা। যে 
ধর্ম আমাদের উপরের জিনিস, উপনিষৎ যাকে 'ক্ষুরধার নিশিত; 
দুর্গম বলেছেন, যা লাভ করবার জন্যে আমাদের সমস্ত শক্তিকে 
সচেষ্ট রাখা আবশ্যক, তাকে আমরা যথেচ্ছামত সস্তা করে নিয়েছি 
এবং ক্রমাগত বলে এসেছি আমরা পারিনে, এই সব ধারণা আমাদের 
সাধ্যের অতীত, আমর! নিকৃষ্ট অধিকারী, আমাদের পক্ষে সত্যের 
বিকারই একমাত্র অবলম্বনীয়। নিজেকে ছুর্বল বলে স্বীকার করে 
নিজের ধর্মকে যদি খাটো করি তবে কে আমাদের বল দেবে? 
ধর্মকেই যদি নীচে ফেলি তবে আমাদের উপরে তুলবে কিসে ? 
[ ২৯শে আবাঢ় ১৩১৭, প্রবাসী ১৩৩৪ পৌষ ] 

নিয়াধিকারীর মুখ চেয়ে রচিত বলে রক্ষাযোগ্য-- এই যুক্তি 
দেখালেও ধর্মের কল্পনাকে এইভাবে বুদ্ধির মাপে খাটে। করলে চলে 
না। রবীন্দ্রনাথের এই চিস্তাটি রামমোহনের চিন্তারই পরিণতি। 
প্রতিমাবিশেষের পুজার মূলে হয়তো কোনো! বিশেষ কল্পনা ছিল। 
কিন্তু বর্তমানে সেই বিশেষ কল্পনাটি বিলুপ্ত-_বাহা আচার অনুষ্ঠান 
প্রবল হয়ে উঠে আর সব-কিছুকে ঢেকে ফেলেছে । বাইরে থেকে 
প্রতিমাপুজাকে একট! ভাবকল্পনা! হিসাবে দেখলে তাকে হয়তো! 
মনোহারী বলে মনে হতে পারে। কিন্তু প্রত্যহের জীবনচর্ধায় এর 
মূল্য যে কতটা সে বিষয়ে সংশয়ের অবকাশ আছে। এ প্রসঙ্গে 
রবীন্দ্রনাথ বলেছেন, প্প্রতিম। সম্বন্ধে আমার মনে কোনে বিরুদ্ধতা 

নেই। অর্থাৎ যদি কোনে! বিশেষ মূর্তির মধ্যেই ঈশ্বরের আবির্ভাবকে 
সত্য বলে না মনে করা হয় তা হলেই মুস্কিল থাকে না। তাকে 
বিশেষ কোনে। একটি চিহ্ন দ্বার! নিজের মনে স্থির করে নিয়ে রাখলে 
কোনে দোষ আছে এ কথা আমি মনে করিনে। কিন্তু এ সম্বন্ধে 
কোনো! মুটতাকে পোষণ করলেই তার বিপদ আছে। ঠাকুরের 
বিবাহ দেওয়া, তাকে খাওয়ানো পরানো, ওঁষধ খাওয়ানো ইত্যাদি 
নিরতিশয় খেলা । ঠাকুরকে খাওয়াতে পরাতে হয় বটে, কিন্তু সে 
হচ্ছে যেখানে তিনি খান পরেন-_সে কেবল মন্ুষ্েরই মধ্যে, জীবের 
মধ্যে। তার সেব। তিনি সেইখান থেকেই সত্যভাবে গ্রহণ করেন, 
অন্য কোনে। রকমে দিতে গেলে তাকে ফাকি দেওয়া হয়।” [€ই চচত্র 
১৩১৮, প্রবাসী ১৩৩৪ মাঘ ] 

প্রতিমাপূজা যে একটা মোহে পরিণত হয়েছে ত৷ তার দৃষ্টি 
এড়ায় নি। এর মূলে আমাদের যে ছূর্বলতা আছে তার বিশ্লেষণ 
করতে গিয়ে তিনি বলেছেন, “ভাল করে ভেবে দেখো কালক্রমে 
এ মোহ এল কেন? তার কারণ, এই বিশ্বাস মনে আছে যে 
ঠাকুরকে অন্ন দিয়ে বস্ত্র দিয়ে একটা সত্যকার কাজ করা হল। তা 
ছাড়। ঠাকুরের স্থান সর্বাগ্রে, জীবের স্থান তার পরে, অতএব বড় 
কর্তব্যটাকে সস্তায় সেরে বড় পুণ্যটাকে লাভ করা হয়ে গেলে 
বাকিটা বাদ দিতে ভয় হয় না, ছুঃখ হয় না-বিশেষত বাকিটাই 
যেখানে ছৃষ্ষর। জাতকুল দেখে ব্রাহ্মণকে ভক্তি কর! সহজ, লোকে 
তাই করে,_-সেই ভক্তি অধিকাংশ স্থলে অস্থানে পড়ে নিচ্ষল 
হয়; যথার্থ ত্রহ্গণ্য গুণে যিনি ব্রাহ্মণ তিনি যে জাতেরই হন, তাকে 
ভক্তির দ্বারা সত্যফল পাওয়া যায়, কিন্তু যেহেতু সেটা সহজ নয় 
এইজন্যই অস্থানে ভক্তির দ্বারা কর্তব্যপালনের তৃত্তিভোগ করা 
প্রচলিত হয়েছে। 

আমাদের দেশে মানুষ সধত্রই বঞ্চিত, উপেক্ষিত; মানুষের 
,প্রতি কর্তব্য যদি বা শাস্ত্রের শ্লোকে থাকে আচারে নেই ;? তার 


১১২ রবীন্দ্রনাথের ধর্মচিন্তা 


প্রধান কারণ ধর্মসাধনায় মানুষ গৌণ। সস্তায় পাপমোচনের ও 
পুণ্যফল পাবার হাজার হাজার কৃত্রিম উপায় যে দেশের পঞ্জিকায় 
ও স্মৃতিশান্ত্রের বিধানে অজস্র মেলে সে দেশে বীর্যসাধ্য সত্যসাধ্য 
ত্যাগসাধ্য বুদ্ধিসাধ্য ধর্মসাধনা বিকৃত না হয়ে থাকতেই পারে না। 
যেটা অন্তরের জিনিস, যেটা চেতন্যের জিনিস সেটাকে জড়ের 
অনুগত করে যদি নিয়ত তার অসম্মান করা হয় তবে আমাদের 
অন্তরপ্রকৃতি জড়ত্বে জরাগ্রস্ত হতে বাধ্য ।*** 

“ধারা আচারে অনুষ্ঠানে সারাজীবন অত্যন্ত শুচি হয়ে 
কাটালেন, ভাবরসে নিমগ্ন হয়ে রইলেন, তারা তে৷ নিজেরই পুজা 
করলেন-__তাদের শুচিতা তাদেরই আপনার, তাদের রসসম্তোগ 
নিজেদের মধ্যেই আবতিত, আর মুক্তি বলে যদি কিছু তার! পান 
তবে সেটা তো। ভাদেরই পারলৌকিক কোম্পানির কাগজ 1” 
[ ১২ই আধাঢ় ১৩৩৮, প্রবাসী ১৩৩৯ বৈশাখ ] 

আচারকে অর্থহীন অনুষ্ঠানকে আকড়ে থাকার ফলে হিন্দুধর্মের 
মধ্যে একটা ঘোর তামসিকতা যে সঞ্চারিত হয়েছে--এটা 
রবীন্দ্রনাথের সুস্পষ্ট অভিমত। কোনো বিশেষ অনুষ্ঠানের যে 
তাৎপর্য পূর্কালে কোনো সময় হয়তো! ছিল--বর্তমানে তা 
বিস্মৃত, কালান্তরের ফলে তা৷ নিশ্রয়োজনও বটে। মূলের আদর্শ 
বা উদ্দেশ্য থেকে ভ্রষ্ট হয়ে আমরা কেবল অনুষ্ঠানটুকুই সম্বল 
করেছি। 

রবীন্দ্রনাথ বর্তমান কালের মন্ত্রজপকেও নিরর্থক বলেছেন। 
'অচলায়তন' নাটকের মধ্যে মন্ত্রজপের অর্থহীন দিকটা ফুটিয়ে 
তোলা হয়েছে। এইজন্য অনেকে রবীন্দ্রনাথকে মন্ত্রমাত্রেরই বিরোধী 
বলে অভিযোগ করেছিলেন। বাস্তবিক পক্ষে রবীন্দ্রনাথ মন্ত্রে 
বিশ্বাসী, যদি সে মন্ত্র চিত্তের উদ্বোধনের সহায়ক হয়। উপনিষদ 
বা বেদের বছ মন্ত্রের প্রতি তার শ্রদ্ধা ছিল। অভিযোগের 
উত্তরে তিনি লিখেছিলেন, “মন্ত্রের সার্থকতা সম্বদ্ধে আমার মনে: 

কোনো সন্দেহ নাই। কিন্তু মন্ত্রের যথার্থ উদ্দেশ্য মননে সাহায্য 
করা ।..*কিন্তু সেই মন্ত্রকে মনন ব্যাপার হইতে বাহিরে নিক্ষিপ্ত করা 
হয়_মন্ত্র যখন তাহার উদ্দেশ্টকে অভিভূত করিয়া নিজেই চরম পদ 
অধিকার করিতে চায় তখন তাহার মতো! মননের বাধা আর কী 
হইতে পারে? কতকগুলি বিশেষ শব্দসমষ্টির মধ্যে কোনে 
অলৌকিক শক্তি আছে এই বিশ্বাস যখন মানুষের মনকে পাইয়৷ 
বসে সে তখন আর সেই শব্দের উপরে উঠিতে চায় না-_ 
তখন মনন ঘুচিয়৷ গিয়া সে উচ্চারণের ফাঁদেই জড়াইয়া পড়ে; তখন 
চিন্তকে মুক্ত করিবে বলিয়া যাহা রচিত, তাহাই চিত্তকে বদ্ধ করে 
এবং ক্রমে দাড়ায় এই, মন্ত্র পড়িয়৷ দীর্ঘজীবন লাভ করা, মন্ত্র 
পড়িয়া শক্র জয় করা ইত্যাদি নান প্রকার নিরর্৫ঘক দৃশ্চেষ্টায় মানুষের 
মন প্রলুব্ধ হইয়! ঘুরিতে থাকে ।” [ উদ্ধতি-_রবীন্দ্রজীবনী ২, পৃষ্ঠা ২৪৮] 

আমাদের দেশে ধর্মের নামে আচার-অনুষ্ঠানের যে অচলায়ত্তন 
গড়ে উঠেছে, এই নাটকে তাকে ভাঙবার কল্পনা আছে। কিন্ত সেই 
ভাঙাটাই শেষ নয়--তার পরে গড়বার কথাও আছে। শুদ্ধমাত্র 
আচার-অনুষ্ঠান আর অতি স্ুঙ্ষ্ম জ্ঞানচর্যার জন্য অগলায়তনে মুখ্য 
পুরুষ মহাপঞ্চকের জীবন অসম্পূর্ণ। আবার কর্মমাত্রনির্ভর শোনপাগু 
বা ভক্তিমাত্রনির্ভর দর্ভকদের জীবনও সম্পূর্ণ নয়। নাটকের 
পরিণতিতে এই তিনটিকে মিলিয়ে নূতন জীবন গড়ে তোলবার 
আদর্শের প্রতি ইঙ্গিত করা হয়েছে । 

দেশব্যাপী অজ্ঞান আর তামসিকতার স্থুযোগ নিয়ে ধর্মের নামে 
অনাচার বা কদাচারও যে আমাদের সমাজের রন্ধ্ধে রন্ধ্রে প্রবেশ 
করেছে রবীন্দ্রনাথ একাধিক বার সে দিকে দৃষ্টি আকর্ষণ করেছেন। 
তান্ত্রিকতার নামে বীভৎস আচার-অনুষ্ঠানের তীব্র নিন্দা তার 
রচনায় সুস্পষ্ট । ' 

রবীন্দ্রনাথ ষে প্রচলিত হিন্দুধর্মের হুবলতাগুলো৷ এইভাকে 
বিশ্লেষণ করতে পেরেছিলেন তার মুলে ছিল ধর্মকে বিশ্বজনীনরূ্ে 


১১৪ রবীশ্রনাথের ধর্মচিস্তা 


দেখবার প্রয়াস। ধর্মকে কোনো সংকার্ণ গণ্তির মধ্যে সীমাবদ্ধ 
রাখতে তার চিত্ত রাজি নয়। “সঞ্চয় গ্রন্থের ধির্মের নবধুগ” প্রবন্ধে 
তিনি বলেছেন, “আধুনিক পৃথিবীতে সেই পুরাতন ধর্মের সহিত 
নূতন বোধের বিরোধ খুবই প্রবল হইয়! উঠিয়াছে। সে এমন-একটি 
ধর্মকে চাহিতেছে যাহা কোনো-একটি বিশেষ জাতির বিশেষ কাজের 
বিশেষ ধর্ম নহে; যাহাকে কতকগুলি বাহ পুজাপদ্ধতির দ্বারা বিশেষ 
রূপের মধ্যে আবদ্ধ করিয়া! ফেলা হয় নাই ; মানুষের চিত্ত যতদূরই 
প্রসারিত হউক যে ধর্ম কোনো দিকেই তাহাকে বাধ! দিবে নাঃ বরঞ্চ 
সকল দিকেই তাহাকে মহানের দিকে অগ্রসর হইতে আহ্বান 
করিবে । মানুষের জ্ঞান আজ যে মুক্তির ক্ষেত্রে আসিয়া দাড়াইয়াছে 
সেইখানকার উপযোগী হৃদয়বোধকে ও ধর্মকে না পাইলে তাহার 
জীবনসংগীতের সুর মিলিবে না, এবং কেবল তাল কাটিতে থাকিবে ।” 
[ রবীন্দ্ররচনাবলী ১৮, পৃষ্ঠা ৩৫০ ] 

এ প্রসঙ্গে প্রবোধচন্দ্র সেনের উক্তি স্মরণযোগ্য। তিনি 
বলেছেন, “এখানেই রবীন্দ্রনাথের নবধর্মের স্বরূপ প্রকাশ পেয়েছে। 
সেধর্ম কোনে নিদিষ্ট কাল বা! সম্প্রদায়ের বিশেষ সম্পত্তি নয়, ত৷ 
সর্বকালের এবং সর্মানবের সম্পদ ; তা কোনো শাস্ত্র-নিিষ্ট আচার- 
অনুষ্ঠানের গঞ্ডিচি্ের ছার! চিহ্নিত নয় ; মানুষের স্বাধীন বিচার ও 
মুক্ত জ্ঞানের সঙ্গে তার কোনে বিরোধ থাকবে না, জ্ঞানের অগ্রগতির 
সঙ্গে এগিয়ে চলার শক্তি তার থাকবে ১ চিন্তা কর্ম ও হৃদয়বোধ 
জীবনের সর্ববিভাগেব মধ্যেই সে সামপ্রস্ত রক্ষা করবে। এই 
সামগ্রস্ত রক্ষাই রবীন্দ্রনাথের ধর্মের প্রধান কথ । জ্ঞান, প্রেম ও 
কর্মের মধ্যে সামপ্রস্ত। ধর্ম হবে জ্ঞান ও সত্য-নিষ্ঠ ; যথার্থ জ্ঞানের 
উপরে প্রতিষ্ঠিত না হলে ধর্ম জীবনকে সত্য-পথের নির্দেশ দিতে 
পারে না। কিন্তু নিছক জ্ঞানের মধ্যে প্রেমের বা কর্মের 
প্রেরণা থাকে না। প্রেমই জীবনকে কল্যাণের পথে প্রেরণা 
দ্রান করে। কিন্তু জ্ঞান-ও কর্মহীন প্রেম নিক্ষল ভাববিলাসিতায় 


ফল ১১৫ 


 পর্থবসিত হয়। আর প্রেমহীন কর্ম মানুষকে চালনা করে হিংস্রতার 
পথে এবং জ্ঞানহীন কর্ম তাকে নামায় পশুত্বের স্তরে । আমাদের 
চিরাগত ধর্ম-সমূহ এই সামঞ্জস্তের অভাবেই আধুনিক শিক্ষিত মনের 
অযোগ্য হয়ে পড়েছে । তার মধ্যে নান! সংস্কারের বিকার তো! 
ঘটেছেই তা ছাড়া যাথান্ুপাতিক সামগ্রস্তের অভাবেও প্রেরণাশক্তি 
হারিয়েছে। উপনিষদের ধর্মে জ্ঞান ও সত্যের উজ্জ্বলতা আজও 
জগতের বিন্ময়স্থল, অবশ্ঠয তাকেও আধুনিক জ্ঞানের উপযোগী করে 
নেবার প্রয়োজনীয়তা আছে। কিন্তু তাতে প্রেমের প্রেরণা ও 
কর্মের নির্দেশ খুবই ছর্ল। তাই তা নিষ্প্রাণ ও নিক্ষিয় হয়ে 
বইল। বৌদ্ধধর্ধে জ্ঞানের স্থান উচ্চে, তাতে মৈত্রী-করুণার 
প্রেবণাও ছূর্বল নয়। তারই ফলে বৌদ্ধধর্ম একদা বিশ্ববিজয়ে 
সমর্থ হয়েছিল। কিন্তু কালক্রমে তার জ্ঞানের দিক অবাস্তবতার 
পথে অগ্রসর হয়ে ওই ধর্মকেই নিক্ষললতার মধ্যে ঠেলে দিল। 
বৈষ্ব ধর্মে প্রেমের স্থান উচ্চে, জ্ঞানের প্রেরণা হুবল। তাই 
ভাববিলাস ও রসবিকারের মধ্যেই তার অবসান। খ্রীষ্টানধর্মে মেত্রী 
করুণ। প্রভৃতি হৃদয়বোধের উৎকর্ষ ঘটেছিল খুবই; তাতে এককালে 
বন্ছু মানুষকেই এক করেছিল। কিন্তু তাতে জ্ঞানের প্রভাব বড়ই 
'ক্ষীণ। তাই আধুনিক শিক্ষিত মনের কাছে স্বীকৃতি পায় না; 
ফলে খ্রীষ্টানধর্মের মহত্বের দিকটাও আজ অবজ্ঞাত।*, 

রবীন্দ্রনাথ সেই ধর্মকেই চেয়েছিলেন যাতে জ্ঞান প্রেম ও কর্ম 
মিলিত হয়েছে, যাতে উপনিষদের সত্যসাধনা, বৌদ্ধধর্মের মৈত্রী- 
করুণা এবং বৈষ্ণব ও খ্রীষ্টধর্মের প্রেমভক্তি একত্র সমন্বিত হয়েছে, 
অথচ যা! সর্বতোভাবেই আধুনিক শিক্ষিত মনের উপযোগী । সে 
মন একান্তভাবেই সাম্প্রদায়িক ভেদবিভেদ, আচারপদ্ধতি ও 
আনুষ্ঠানিকতার বিরোধী |” [রবীন্দ্রনাথের ধর্মচিন্তা, বিশ্বভারতী পত্রিকা 


১৩৫৯ শ্রাৰণ আশ্বিন ] 
, রবীন্দ্রনাথ বিভিন্ন ধর্মমতের সার্বভৌমিক দিকে আকৃষ্ট 


১১৬ রবীন্দ্রনাথের ধর্মচিন্তা 


হয়েছিলেন। যেখানে যেখানে সমন্বয়ের সম্ভাবনা আছে সেখানে 
তিনি দৃষ্টিপাত করেছেন। প্রত্যেক ধর্মমতের মধ্যে একট দিক 
নিতান্তই সাম্প্রদায়িক-__রবীন্দ্রনাথ সেটিকে উপেক্ষা করেছেন ; 
অপর দিকটি সর্বজনীন, তিনি তার মধ্য থেকে ধর্মের মূল স্ুরটি 
আকর্ষণ করতে অগ্রণী হয়েছিলেন। তিনি ব্যক্তিগতভাবে ভালো 
লাগার উপর নির্ভর করেই যে বিশেষ ধর্মকে বড়ো বলেছেন তা নয়, 
তিনি বিশ্বমানবের হয়ে ধর্মের একটা আদর্শ স্থপ্টি করতে উৎসুক 
হয়েছিলেন। এ প্রসঙ্গে প্রভাতকুমার মুখোপাধ্যায়ের উক্তি 
প্রণিধানযোগ্য। তিনি বলেছেন, “রবীন্দ্রনাথের হিন্দুধর্মে প্রতিমা- 
পূজার স্থান নাই, জাতিভেদ থাকিতে পারে না, শান্তর ভ্রান্ত নহে। 
তাহার মতে সত্যের দিক হইতে যাহা শ্রেষ্ঠ, তাহাই যদি ধর্মের অঙ্গ 
হয়, তবে সর্বধর্মের মধ্যে যাহা শ্রেষ্ঠ ও মানবীয়, সকল লোকের 
পক্ষে যাহা প্রয়োজনীয়--তাহাই হিন্দুধর্মের অঙ্গভূষণ হইবে। 
রবীন্দ্রনাথের মতে হিন্দুধর্ম বিশ্বজনীন ধর্ম অর্থাৎ সবলোকেব আশ্রয়- 
স্থল; এ কথা যদি সত্য হয় তবে হিন্দুধর্মের সহিত ইসলাম বা শ্রীগ্রীয 
ধর্মের মূলতত্বের বিরোধ-কণ্টক তো! একেবারেই উৎপাটিত হইয়। 
যায়। থ্রীষ্ীয় ধর্মমত বলিতে রবীন্দ্রনাথ বিংশ শতকে ভাবুক 
সমাজের ধর্মমতের কথা বলিয়াছেন, ধাঁহার! খ্রীষ্টান ধর্মকে বিশ্বজনীন 
ধর্মরূপেই দেখিতে প্রয়াসী। ইসলাম শুরু হইতে মানুষের ভেদকে 
ঘুচাইয়া দ্িয়াছিল? তাহাকে নামে, ভাষায়, বেশে, ভূষায় আহারে 
বিহারে শিল্লে সাহিত্যে ধর্মসাধনায় একটি পরিপূর্ণ একীকরণের 
রূপদান করিতে চাহিয়াছিল ; 160100105 দ্বারা 00165 বা এঁক্য 
আনিবার চেষ্টায় বুল পরিমাণে ইসলাম কৃতকার্ধও হইয়াছিল। 
কিন্তু সম্পূর্ণ সফল হওয়া! মানবমনস্তত্বের দিক হইতে ।অসম্তব। 
রবীন্দ্রনাথ যে ব্রাহ্গধর্ম তথা হিন্দুধর্মকে ব্যাখ্যা করিলেন, তাহা 
উদ্ারতম মানবতার ধর্ম।৮ [ রবীন্দ্রজীবনী ২, পৃষ্ঠা ২৬২ ] 

ভারতবর্ষের সাংস্কৃতিক ইতিহাসের দিকে দৃষ্টিপাত করলে দেখা 


ফল ১১৭ 


যায় যে ভারতবষে স্ুপূর অতীত কাল থেকেই বিভিন্ন সংস্কৃতির, 
বিভিন্ন আদর্শের সমন্বয় হয়েছে। প্রাচীন আরা এ দেশের 
তৎকালীন অধিবাসীদের সঙ্গে যুদ্ধ করেছিলেন, কিন্ত সেই সঙ্গে 
তাদের সংস্কৃতি বা ধর্নবোধকেও আত্মসাৎ করেছিলেন। বৈদিক যুগের 
কর্মকাণ্ড আর আরণ্যক বা বৌদ্ধ যুগের জ্ঞানকাণ্ডের মূলে আধ 
, ভাবনা আছে সন্দেহ নেই, কিন্তু বৌদ্ধধর্মের মৈত্রীসাধনা বা 
পরবততাঁকালের ভক্তিবাদ অনার্য চিত্তের দান। রবীন্দ্রনাথ উপলবি 
করেছেন যে পাশ্চাত্য সভ্যতার মতো! আধ সভ্যতা এ দেশের 
পুবতন সভ্যতাকে বিনাশ করে নি, বরং “তপস্তাবলে একের অনলে 
বহুরে আন্তি দিয়া' বিভেদ ভুলে একটি বিরাট চিত্ত জাগিয়ে 
তুলেছে । বর্তমানে হিন্দুধর্মের মধ্যে এত পরস্পরবিরোধী মত- 
বাদ দেখা যায় যা অন্য কোনো ধর্মে অসম্ভব। অদ্বৈতবাদ থেকে 
আরম্ভ করে ঘেঁটুপুজো পর্যন্ত সবই হিন্দুধর্মের অন্তর্গত বলে 
সাধারণের বিশ্বাস। এই বিশ্বাসের মধ্যে যে মুঢ়ুতা আছে তার 
কারণ অন্যত্র হলেও হিন্দুধর্ম বা হিন্দু সংস্কৃতি যে সব-কিছুকেই স্থান 
দিয়েছে এট! স্বীকার করতেই হয়। “ভারতবর্ষের ইতিহাসঃ প্রবন্ধে 
বা “ভারততীর্ঘ” কবিতায় রবীন্দ্রনাথ ভারতের এঁক্যের আদর্শের 
জয়গান করেছেন। 

“পরিচয় গ্রন্থের অন্তভূকক্ত ভারতবর্ষের ইতিহাসের ধারা” প্রবন্ধে 
তিনি প্রাচীন কালে আর্য-অনার্ধের বিরোধ যে কী ভাবে মিলনে 
পরিণত হয়েছে তার বিবরণ দিয়েছেন । বৌদ্ধধর্মের প্রভাবে 
অনার্ধসমাজ আধধসমাজের মধ্যে একেবারে ঢুকে পড়ে। এরই 
প্রতিক্রিয়ায় পরবর্তী যুগের ব্রান্ণ্য, সংস্কৃতি পদে পদে বন্ধন পদে 
পদে আত্মরক্ষার ব্যবস্থাকেই পাকা করে তুলে মানুষের চিত্তকে শক্তি- 
হীন, অসাড় করে দিয়েছে। আমাদের ধর্মচেতনায় যে জড়তা দেখা 
যায় তার মূল এইখানে । এর পরে বহু সাধক আবির্ভূত হয়ে 
'ধর্মের এই সব বাহা আবর্তন! দূর করে অন্তরের সত্যকে আবিষ্কার 

করতে অগ্রসর হয়েছেন, “লোকাচার, শাস্ত্রবিধি ও সমস্ত চিরাভ্যাসের 
রুদ্ধ দ্বারে করাঘাত করে ভারতকে জাগ্রত করতে চেয়েছেন। 

ভারতবর্ষের এক্যসাধনের আদর্শকে স্বীকার করেও রবীন্দ্রনাথ 
বলেছেন, “জাতিমাত্রের£ শক্তি পরিমিত--সে এমন কথা যদি বলে 
যে, যাহা আছে এবং যাহ আসে সমস্তকেই আমি নিবিচারে পুষিব 
তবে এত রক্তশোষণে তাহার শত্তি ক্ষয় না হইয়া থাকিতে পারে 
না। যে সমাজ নিকুষ্টকে বহন ও পোষণ করিতেছে উৎকৃষ্টকে সে 
উপবাসী রাখিতেছে তাহাতে সন্দেহ নাই । মুটের জন্য মূঢ়তা, ছূর্বলের 
জন্য ছুর্বলতা, অনার্ধের জন্য বীভৎসতা! সমাজে রক্ষা কর] কর্তব্য এ 
কথ। কানে শুনিতে মন্দ লাগে ন! কিন্তু জাতির প্রাণভাগ্ডার হইতে 
যখন তাহার খাগ্ জোগাইতে হয় তখন জাতির যাহা-কিছু শ্রেষ্ঠ 
প্রত্যহই তাহার ভাগ নষ্ট হয় এবং প্রত্যহই জাতির বুদ্ধি হুর্বল ও বীর্য 
মৃতপ্রায় হইয়। আসে । নীচের প্রতি যাহা প্রশ্রয় উচ্চের প্রতি 
তাহাই বঞ্চনা ;--কখনে! তাহাকে ওদার্য বল যাইতে পারে নাঃ 
ইহাই তামসিকতা--এবং এই তামসিকতা কখনোই ভারতবর্ষের সত্য 
সামগ্রী নহে।” [ রবীন্রচনাবলী ১৮, পৃষ্ঠা ৪৫*-৫১ ] 

যে ধর্ম মানুষের চিত্তকে উদ্বুদ্ধ করবে সেই ধর্ম মানুষের মনে 
এমন মোহ সঞ্চার করে যে স্বার্থসিদ্ধির অভিপ্রায়ে তাকে বাইরের 
কাজে লাগাবার প্রয়াস দেখা! যায়। আমাদের দেশের হিন্দু- 
মুসলমান সমস্তা তার একটি নিদর্শন। এ দেশে হিন্দু ও মুসলমানের 
যে বিরোধ বিংশ শতাব্দীর প্রায় স্থুরু থেকেই দেখ। দিয়েছে তা 
ধর্মাদর্শের উৎকর্ষ বা! অপকর্ষ নিয়ে নয়। রাষ্ট্রগত অধিকার নিয়ে, 
মূল স্বার্থকে অবলম্বন করে এই ছুই ধর্মের লোকদের মধ্যে সংঘর্ষ 
দেখা দিয়েছে, যে বিরোধের মূল সমাজে ধর্মের উপর তাকে 
স্থাপনা কর! হয়েছে। ধর্মের নামে মাতিয়ে তোলার প্রয়াসই এখানে 
স্থান পেয়েছে__বন্তত উদ্দেশ্ট যা! তা ধর্ম থেকে বহু দূরে। 

ধর্মের দোহাই দিয়ে এক্যবদ্ধতার চেষ্টাকে রবীন্দ্রনাথ স্বীকার 

করেন নি। তিনি বলেছেন, “মানুষ বলে মানুষের যে মূল্য 
সেটাকেই সহজ গ্রীতির সঙ্গে স্বীকার করে নেওয়াই প্রকৃত ধর্মবুদ্ধি। 
যে দেশে ধর্মই সেই বুদ্ধিকে গীড়িত করে রাষ্রিক স্বার্থবুদ্ধি কি সে 
দেশকে বাঁচাতে পারে ?” [ হিন্দু-মুসলমান, প্রবাসী ১৩৩৮ শ্রাবণ ] 
_ হিন্দু ও মুসলমানের মধ্যে দাঙ্গার খবর শুনে তিনি বিক্ষুব্ধ হয়ে 
বলেছেন, “এই মোহমুগ্ধ ধর্মবিভীষিকার চেয়ে সোজাসুজি নাস্তিকতা 
অনেক ভালো! । ঈশ্বরদ্রোহী পাশবিকতাকে ধর্মের নামাবলী পরালে 
যে কী বীভৎস হয়ে ওঠে তা চোখ খুলে একটু দেখলেই বেশ বোঝা 
যায়। আজ মিছে ধর্মকে পুড়িয়ে ফেলে ভারত যদি খাঁটি ধর্ম, খাঁটি 
আস্তিকতা পায়, তবে ভারত সত্যই নবজীবন লাভ করবে । 
নাস্তিকতার আগুনে তার সব ধর্মবিকারকে দাহ করা ছাড়া, একেবারে 
নূতন করে আরম্ভ করা ছাড়। আর কী পথ আছে বুঝতে তো পাচ্ছি 
নে।” [ধর্ম ও জড়তা, প্রবাসী ১৩৩৩ আষাঢ় ] 
ধর্ঁমোহ' কবিতায় এই সাম্প্রদায়িক বিরোধের বিরুদ্ধে, ধর্মকে 
এই ভাবে বাহা উপায়-সাধনের অস্ত্ররূপে প্রয়োগের বরুদ্ধে তার 
প্রতিক্রিয়। ব্যক্ত হয়েছে। 
***বিধর্ম বলি মারে পরধর্মেরে, 
নিজ ধর্মের অপমান করি ফেরে” 
পিতার নামেতে হানে তার সন্তানে, 
আচার লইয়া বিচার নাহিক জানে, 
পুজাগৃহে তোলে রক্তমাখানো ধবজা,__ 
দেবতার নামে এযে শয়তান ভজা ।*.. 


হে ধর্মরাজ, ধর্মবিকার নাশি 
ধর্মমূঢ় জনেরে বাঁচাও আসি। 
যে পুজার বেদি রক্তে গিয়েছে ভেসে 
ভাঙেঃ ভাঙো, আজি ভাঙে! তারে নিঃশেষে, 

ধর্মকারার প্রাচীরে বস্ত্র হানো, 
এ অভাগ। দেশে জ্ঞানের আলোক আনো । 

প্রত্যেক দেশেই ধর্মমোহ কিছু-না-কিছু পরিমাণে দেখা! দিয়েছে। 
ধর্ম এক একবার জাতির জীবনকে আচ্ছন্ন করে রেখেছে বটে কিন্তু 
তার ঘোর প্রতিক্রিয়ারও অভাব হয় নি।” “ইতিহাসে বারে বারে 
দেখা গেছে যখন কোনো মহাজাতি নবজীবনের প্রেরণায় রাষ্ট্রবিপ্লব 
প্রবর্তন করেছে, তার সঙ্গে প্রবলভাবে প্রকাশ পেয়েছে ধর্মবিদ্বেষ। 
দেড়শত বৎসর পূর্বেকার ফরাসী বিপ্লবে তার দৃষ্টান্ত দেখা গেছে। 
সোভিয়েট রাশিয়া প্রচলিত ধর্মতন্ত্রের বিরুদ্ধে বদ্ধবপরিকর। সম্প্রতি 
স্পেনেও এই ধর্মহননের আগুন উদ্দীপ্ত। মেক্সিকোয় বিদ্রোহ বারে 
বারে রোমক চার্চকে আঘাত করতে উদ্ভত। 

নব্য তুকাঁ যদিও প্রচলিত ধর্মকে উন্মুূলিত করে নি, কিন্তু বলপুর্বক 
তার শক্তি হ্বাস করেছে । এর ভিতরকার কথাট। এই যে, বিশেষ- 
ধর্মের আদি প্রবর্তকগণ দেবতার নামে মানুষকে মেলাবার জন্যে, 
তাকে লোভ দ্বেষ অহঙ্কার থেকে মুক্তি দেবার জন্তে উপদেশ 
দিয়েছিলেন। তার পরে সম্প্রদায়ের লোক মহাপুরুষদের বাণীকে 
সঙ্ঘবদ্ধ করে বিকৃত করেছে, সঙ্কীর্ণ করেছে_ সেই ধর্ম দিয়ে 
মানুষকে তারা যেমন ভীষণ মেরেছে এমন বিষয়বুদ্ধি দিয়েও 
নয়” মেরেছে প্রাণে মনে বুদ্ধিতে শক্তিতে, -মানুষের সর্বোৎকৃষ্ট 
এ্বর্ষকে ছারখার করেছে ।” | হিন্দু-মুসলমান, প্রবাসী ১৩৩৮ শ্রাবণ ] 

অন্ধ সংস্কার থেকে দেশকে যুক্ত করবার জন্য অনুরূপ প্রয়াস 
স্বামী বিবেকানন্দের মধ্যেও দেখা যায়। রবীন্দ্রনাথ আর বিবেকা- 
নন্দের বনু চিন্তার মধ্যে মিল আছে। কিন্তু প্রায় সমকালে জন্মগ্রহণ 
করলেও এদের মধ্যে মিলনের অবকাশ হয় নি। বিবেকানন্দের রচনায় 
রবীন্দ্রনাথের উল্লেখমাত্র নেই। রবীন্দ্রনাথ তার একটি প্রবন্ধে 
বিবেকানন্দকে প্রাচ্য আর পাশ্চাত্য সাধনার মিলনসাধক বলেছেন 
এই মাত্র। ভগিনী নিবেদিতা সম্পর্কে তার ন্বতন্ত্র প্রবন্ধ আছে। 

কিন্তু ধার ধর্মবিজয় সে যুগে ভারতবর্ষের সবত্র আলোড়ন সৃষ্টি 
করেছিল তার সম্পর্কে তার এই স্বল্পভাষণ সত্যই বিম্ময়কর। 

সম্ভবত বিবেকানন্দ যে সন্্যাসের আদর্শ গ্রহণ আর প্রচার 
করেছিলেন তাকে স্বীকার করতে পারেন নি বলেই রবীন্দ্রনাথ 
বিবেকানন্দ সম্পর্কে নীরব। এদেশে বা ইউরোপে মধ্যযুগে যে 
সন্ন্যাসের আদর্শ প্রচলিত হয়েছিল তাকে তিনি জীবনবিমুখতা ৰলে 
অস্বীকার করেছেন। “চিরকুমার সভা” নাটকে কৌমার্যব্রতীদের 
প্রতি তার সকৌতুক দৃষ্টিপাতও এ প্রসঙ্গে উল্লেখযোগ্য । কেবল 
স্বকীয় জীবনগ্রীতি বা ভারতবধষের চতুরাশ্রমের আদর্শের প্রতি 
অনুরাগের জন্যই নয়, আধুনিক জীবনদৃষ্টির জন্যই তিনি সন্ন্যাসকে 
খুব বড়ে। স্থান দেন নি। এইজন্য রামকৃষ্ণ-বিবেকানন্দের সাধনা 
তার চিত্তকেম্পর্শ করে নি। রামকৃষ্ণ শতবাধষিক উৎসবের সময় 
“বহু সাধকের বনু সাধনার ধারা ধেয়ানে তোমার মিলিত হয়েছে 
তারা” বলে শ্রদ্ধার্থ্য নিবেদন করলেও বা এই উপলক্ষে আহত সর্বধর্ম- 
সম্মেলনে ভাষণ দান করলেও রবীন্দ্রনাথ রামকুষ্ণ-বিবেকানন্দের 
আদর্শকে জীবনে বরণীয় বলে স্বীকার করেন নি। 

বিবেকানন্দের আদর্শের সঙ্গে রবীন্দ্রনাথের আদর্শের পার্থক্য 
সম্পর্কে প্রভাতকুমার বিশদভাবে আলোচনা করেছেন। তিনি 
বলেছেন, “সমষ্টিমুক্তি আন্দোলনের প্রবর্তক ব্রাহ্মদমাজ। অতঃপর 
স্বামী বিবেকানন্দ বজ্রনির্থোষে সমগ্িমুক্তির যে বাণী প্রচার করিলেন 
স্থিরবুদ্ধিতে বিচার করিলে দেখা! যাইবে যে তাহা৷ জনসেবারই বাণী, 
জনমুক্তির নহে। কারণ আধ্যাত্মিক, সামাজিক, আধিক ও রাজ- 
নৈতিক মুক্তি ছাড়া যথার্থ জনমুক্তি হয় না। সন্ন্যাসীরা সেবার জন্য 
যতটা উদগ্রীব, সংস্কারের জন্য ততটা নহেন। সেইজদ্/ সেবাধর্মের 
সর্বশ্রেষ্ঠ বাণী প্রচার করিয়াও তাহার কোনো প্রকার “কুসংস্কার দূর 
করিবার জন্য অগ্রসর হইলেন না। অছৈত দর্শনে পাপও নাই, 
সংস্কারের "সু কু'ও নাই; সুতরাং সংস্কার প্রয়াস নিরর্থক। এ 

ছাড়া মানুষ যে বিভিন্ন বর্ণমধ্যে জন্মগ্রহণ করিয়াছে তাহা তো ব্যক্তি- 
বিশেষের কর্মফলপ্রস্থৃত, সুতরাং প্রান্তনের সহিত যুক্ত। যাহা 
পূর্বজন্মাজিত তাহার সংস্কার সম্ভবে না; অতএব দরিপ্রনারায়ণের 
সেবাই প্রয়োজন--সংস্কারের নহে। সেবার দ্বারা সেবিতের হুঃখ- 
মোচন ও সেবকের পুণ্য অর্জন হয়। 

কিন্তু সেবাধর্ (1116 ) আমাদের মতে, একহিসাবে নাত্মক 
বা অভাবাত্মবক কর্ম॥। কারণ যাহাকে সেবা করা হয় তাহার চিত্ত 
সেবার দ্বার! উদ্বুদ্ধ হয় না। সাময়িকভাবে সে বস্তুগত সাহায্য 
লাভ কবিয়৷ সাময়িকভাবেই ছুঃখ হইতে পরিত্রাণ পায় মাত্র--সমস্ত 
বিষয়টা একটা স্থূল বাস্তব জগতেই (01)55158] 01876) থাকিয়া 
যায়। 

সংস্কারকর্মে (19091 ) সেবিতের চিত্তকে স্পর্শ করা যায়ঃ 
বাহিরের সহিত তুলন! দ্বারা তাহার আস্মোক্পতির আকাঙজ্্া জাগ্রত 
করাও সম্ভব। ইহার প্রেরণা বাহিরের, ইহার ফল বাহাত প্রকাশ 
পায়, এবং সাময়িকভাবে তাহা কার্ষকরীও হয়। সাম্যমৈত্রী- 
স্বাধীনতার ক্ষীণ বাণী মানুষের চিত্তে 021009090%-র চেতনা আনে 
বটে কিন্তু সে বাণী হূর্বল সংস্কারের মৃত্তিমাত্র--যথার্থ বিপ্লবের 
(1৪৮০1060019 ) রূপ গ্রহণ করিতে পারে না। 

রবীন্দ্রনাথ সমষ্টির মুক্তি চাহিয়াছিলেন, তবে তাহ! সেবাপস্থীদের 
হাদয়ালুতার পথ বাহিয়। বা সংস্কারকদের শু কর্তব্যবোধের পথ 
বাহিয়া চলে নাই। তিনি মানুষের পরম শক্তিকে উদ্বুদ্ধ করিয় 
তাহার আত্মসম্মানের ও আত্মশক্তির চেতনা সম্পাদন করিতে 
চাহিয়াছিলেন। নিজের সেবায়, নিজের সংস্কারে নিজের শক্তি 
প্রয়োগ করিতে হইবে- ইহাই হইল কবির বাণী। সেইজন্য কৰি 
সমাজ সংস্কার করিতে নামেন নাই, আর্থের ত্রাণের জন্য সমিতি স্থাপন 
করেন নাই, তিনি সমগ্র মানুষটি জাগ্রত করিবার জন্য যে বাদী 
প্রচার করেন ও কর্মে প্রবৃত্ত হন তাহ! হইতেছে পরিপূর্ণ মানবতার 

ধর্ম-_লৌকিক ধর্মমত ও ধর্মজ্বানের পুষ্ঠপোষকতা৷ নহে। কর্মের 
দিক হইতে রবীন্দ্রনাথের বাণীকে নব-সংগঠনের (16-50090:0০- 
00.) বাণী বলা যাইতে পারে। রবীন্দ্রনাথ জীবনশিল্পলী বলিয়া 
সেই দৃষ্টিতে তিনি মানুষকে দেখিয়াছিলেন। বিংশ শতকের প্রারস্তে 
রবীন্দ্রনাথ “নৈবেছ্” কাব্যে যে বাণী প্রচার করিলেন তাহা সমগ্র 
মানবাত্মার মুক্তির বার্তা, “চিত্ত যেথা ভয়শৃহ্য উচ্চ যেথা শির, এই 
ছিল তাহার মূলমন্ত্র । সমগ্র মানবাত্বাকে জাগাইবার এ বাণী।” 
| ববীন্দ্রজীবনী ২, পৃষ্ঠা ২-৩ ] 

রেবীন্দ্রনাথ যে একটি সর্বজনীন ধর্মের আদশে বিভিন্ন গোষ্ঠীর 
মানুষকে উদ্বুদ্ধ করতে চেয়েছিলেন এর মূলে তার বিশ্বমানবতার 
বোধটি লক্ষ্য করা যায়। তিনি প্রত্যেক মানুষের ব্যক্তিত্ব অর্থাৎ 
ব্যক্তিগত বেশিষ্ট্যকে স্বীকার করেছেন, কিন্তু তাকে বৃহৎ মানব- 
সমাজের একজন বলেই গ্রহণ করেছেন। কোনো মানুষকে মানব- 
সমাজ থেকে বিচ্ছিন্ন করে দেখ যায় না-- মানবসমাজের সঙ্গে তার 
জীবন অচ্ছেগ্ঘভাবে জড়িত। তার ব্যক্তিগত পাপপুণ্যের দায়ও 
মানবসমাজেরই | ব্যক্তিবিশেষের জীবনে কোথাও ভালো কোথাও 
মন্দ হতে পারে, কিন্তু তার প্রভাব সমগ্র মানবসমাজের মধ্যে 
সঞ্চারিত। পৃথিবীতে কোথাও অন্থায় বা অবিচার হলে সকলকেই 
তার ফলভোগ করতে হবে। বিশ্বমানবের বৃহৎ পরিবেশেই 
মানুষের অস্তিত্ব । 

“মানুষের ধর্ম গ্রন্থে “সোইহং তত্বটির আলোচন। করতে গিয়ে 
রবীন্দ্রনাথ বিশ্বমনের সঙ্গে ব্যক্তিমনের এক্য কল্পনা করেছেন। 
প্রত্যেক মানুষের মধ্যেই বিশেষত্ব আছে, সেই সঙ্গে বিশ্বের সঙ্গে 
তার ঘনিষ্ঠ যোগস্ুত্রও আছে-_রবীন্দ্রনাথের কল্পনায় এই বোধটি 
একাধিক ক্ষেত্রে প্রকাশিত হয়েছে। বিশ্বমনের সঙ্গে ব্যক্তিমনের 
যেখানে বিচ্ছেদ সেখানে আত্মকেন্দ্রিক সাধনা হয়তো সম্ভবপর। 
কিন্ত এই ছুইয়ের মধ্যে যেখানে বিরোধ সেখানে মানবধর্মই 

₹কুচিত। যথার্থ সত্য সবজনগ্রাহ-_-কোথাও তা বেধে যায় না। 

রবীন্দ্রনাথ এই প্রসঙ্গে কবি রজ্জবের বাণী উদ্ধার করেছেন-_ 
সব সাচ মিলৈ সে সচ হৈ 
না মিলৈ সো ঝু'ট। 

সব ধর্মের মধ্যেই এমন অনেক জিনিস আছে যা বিশ্বসত্যের 
সঙ্গে মেলে না। প্রত্যেক ধর্মের আদিতে বিশ্বত্যের সঙ্গে মিল 
খুজে পাওয়া যায়। কিন্তু ক্রমে মত আর প্রথ। ধর্মকে জটিলতর 
করে তুলে বিশ্বসত্যের সঙ্গে তার বিরোধ ঘটয়ে দেয়। সোইহং-তন্তটি 
সেখানে আবৃত হয়ে থাকে । বিশ্বসত্যের সঙ্গে এঁক্যসম্বন্ধের উপরেই 
সোহহং-তন্তের প্রতিষ্ঠা । 

(এই তন্বটি সম্পর্কে যে ভ্রান্ত ধারণ প্রচলিত তা খণ্ডন করে 
রবীন্দ্রনাথ বলেছেন, “আমাদের দেশে এমন সকল সন্ন্যাসী আছেন, 
ধারা সোইহং তত্বকে নিজের জীবনে অনুবাদ করে নেন নিরতিশয় 
নৈক্ষম্ন্যে ও নির্মমতায়। তার! দেহকে গীড়ন করেন জীবপ্রকৃতিকে 
লঙ্ঘন করবার জন্যে. মানুষের স্বাধীন দায়িত্বও ত্যাগ করেন মানব- 
প্রকৃতিকে অস্বীকার করবার স্পর্ধায়। স্কারা অহংকে বর্জন করেন 
যে-অহ্‌ং বিষয়ে আসক্ত, আত্মীকেও অমান্য করেন যে আত্মা সকল 
আত্মার যোগে যুক্ত। তারা ধাকে ভূমা বলেন তিনি উপনিষদে 
উক্ত সেই ঈশ নন যিনি সকলকে নিয়েই আছেন, তাদের ভূম। 
সব-কিছু হতে বজিত সুতরাং তার মধো কর্মতত্ব নেই।” 
[ মান্থষের ধর্ম, পৃষ্ঠ। ৮১ ] 

ংসারের প্রতি কবি বিমুখ কারণ তাতে মানবধর্মের পরিপূর্ণ 
প্রকাশ হতে পারে না। শুমুক্ষুর কাছে জগৎসংসার তুচ্ছ বলে মনে 
হতে পারে কিন্তু সেই জগংকে উপেক্ষা করে শ্ুদ্ধমাত্র অধ্যাত্ব- 
সাধনার মধ্যে একটা ঘোরতর ব্যর্থতা বর্তমান। বহুকাল থেকে 
নিছক অধ্যাত্মর্চাকেই আদর্শ বলে মেনে নেওয়ায় ভারতবর্ষের 
জীবনে যে একটা তামসিকতা এসেছে তা তিনি অনুভব করেছেন। 

এই তামসিকতাকে সান্তবিকতা৷ বলে ভুল করায় আমাদের জাতীয় 
দুর্গতি ক্রমেই ঘনীভূত হয়ে উঠেছে। রবীন্দ্রনাথ সমাজতাত্বিকের 
দৃষ্টিতে এ কথা বলেন নি; নিছক কর্মচর্চা বা নিছক অধ্যাত্মচর্চা যে 
মানুষের জীবনকে ব্যর্থ করে দেয় তার এই ভাবনাটির মূল ঈশোপ- 
নিষদে পাওয়। যায়__ 
অন্ধং তমঃ প্রবিশস্তি যে ই বিষ্ভামুপাঁসতে। 
ততো ভুয় ইব তে তমে! য উ বিদ্যায়াং রতাঃ ॥ ৯ 
অবিষ্ভার উপাসনার ফল অন্ধ তম, শুদ্ধ বিগ্ভা্চার ফল ঘোর-তর 
তম। নিক কর্মের উত্তেজনা হানিকর, কিন্তু নিক্রিয়তা আরও 
হানিকর। কেবলমাত্র কর্ম ব কেবলমাত্র আধ্যাত্মিকতা--এইভাবে 
যে-কোনো একটিকে গ্রহণ করলে মানবধর্ম পালন করা হবে না। 
ছুটোকেই গ্রহণ করতে হবে। 
বিষ্যাঞ্চাবিদ্াঞ্চ যস্তছেদোভয়ং সহ। 
অবিদ্ধয়! মৃত্যুং তীত্ব1 বিদ্যায়ামৃতমশ্্;তে ॥ ১১ 

কর্মব্রত মানুষের সাধনার গোড়াকার কথা-_তার শেষ কথ উদ্বৃত্তের 
সাধনা। প্রথমে তাকে জীবনের দাবি মেটাতে হবে, ত৷ ন৷ হলে তার 
আত্মার সাধনা নি্ষল হবে। 

ধর্মসাধন! যে মানুষেরই জীবনসাধন। এই উপলব্ি রবীন্দ্রনাথের 
ধর্মচিন্তার মূলে বর্তমান। সাধনাকে মানুষের দিক থেকে সরিয়ে 
এনে যদি অন্য-কিছুর মধ্যে সীমাবদ্ধ কর যায় তাহলে ত৷ মানুষের 
ধর্ম হবে না। মানুষকে বাদ দিয়ে যে-সাধনা তাকে রবীন্দ্রনাথ 
স্বীকার করেন নি। “মানুষের ধর্ম” গ্রন্থে তার অভিমত সুস্পষ্ট-_ 
“যিনি সর্ব-জগদ্গত ভূমা তাকে উপলব্ধি করবার সাধনায় এমন 
উপদেশ পাওয়া যায় যে, লোকালয় ত্যাগ করো, গুহাগহ্বরে যাও, 
নিজের সত্তাসীমাকে বিলুপ্ত করে অসীমে অস্তহিত হও। এই সাধনা 
সম্বন্ধে কোনো কথা বলবার অধিকার আমার নেই। অন্তত আমার 
মন যে-সাধনাকে স্বীকার করে তার কথাটা হচ্ছে এই যে, আপনাকে 


১২৬ রবীন্দ্রনাথের ধর্মচিস্তা 


১ঠ্যাগ না করে আপনার মধ্যেই সেই মহান পুরুষকে উপলব্ধি 
করবার ক্ষেত্র আছে,__-তিনি নিখিল মানবের আত্মা । তাকে সম্পূর্ণ 
উত্তীর্ণ হয়ে কোনেো। অমানব বা অতিমানব সত্যে উপনীত হওয়ার 
কথা যদি কেউ বলেন, তবে সে-কথা বোঝবার শক্তি আমার নেই। 
কেননা, আমার বুদ্ধি মানববুদ্ধি, আমার হৃদয় মানবহৃদয়, আমার 
কল্পনা নানবকল্পনা। তাকে যতই মার্জনা করি, শোধন করি, তা৷ 
মানবচিত্ত কখনোই ছাড়াতে পারে না। আমরা যাকে বিজ্ঞান বলি 
তা মানববুদ্ধিতে প্রমাণিত বিজ্ঞান, আমরা যাকে ব্রন্মানন্দ বলি 
তাও মানবের চৈতন্যে প্রকাশিত আনন্দ । এই বুদ্ধিতে এই আনন্দে 
যাকে উপলব্ধি করি তিনি ভূম! কিন্তু মানবিক ভূমা1। তার বাইরে 
অন্য-কিছু থাকা-না-থাক! মানুষের পক্ষে সমান। মানুষকে বিলুপ্ত 
করে যদি মানুষের মুক্তি, তবে মানুষ হলুম কেন?” [পৃষ্ঠা ১১৮-১৯] 

এই মানবধর্নবোধ তার বিশ্ববোধেরই অঙ্গীভূত। এই বিশ্ব- 
বোধ আন্তর্জাতিকতা নয়। আত্তর্জাতিকতা বাইরের জিনিস, 
বিশ্ববোধ অন্তরের ধন। তিনি এমন কোনে! ধর্ম প্রচার করতে চান 
নি বিভিন্ন ধর্মের সঙ্গে অবিরোধ যার মূল কথা । “সবক সম্মতি 
দে ভগবান'_-এ প্রার্থনা তার নয়। বাইরের একতা নয়, অন্তরের 
এঁক্যবোধ তার লক্ষ্য । তার ধর্মচিন্তায় এমন একটা আদর্শ ফুটে 
উঠেছে যা বিশ্বমানবের অন্তরের সায় পাবে। বিভিন্ন ধর্মের সাধারণ 
তত্বগুলো নিয়ে একটা সর্জনগ্রান্ত ধর্মাদর্শ প্রবর্তন করবার 
অভিপ্রায় তার ছিল না__তিনি ধর্মসংস্কারক বা ধর্মনৈতিক এক্যসাধক 
ছিলেন না। তার ধর্মভাবনা! তার আত্তরসত্তার স্যজনক্রিয়ার 
ফল। -তিনি ধর্মনায়ক ন। হয়ে কবি হওয়ায় এমনটি সম্ভবপর হতে 
পেরেছে । কবির কাব্য যেমন সকলে গ্রহণ করতে পারে, তার 
ধর্মচিন্তাও তেমনি সকলে গ্রহণ করতে পারে-_তার ধর্মচিস্তার 
ক্ষেত্রে সব ধর্মমতের মানুষের স্থান আছে। ঠার ধর্মচিন্তা একতা- 
সাধক নয়, তা৷ মিলনভূমি। 


ফল ১৭২৭ 


আধুনিক জীবনে এমনই একটি সম্প্রদায়-নিরপেক্ষ ধর্মের 
প্রয়োজন যার মধ্যে আচার বা অনুষ্ঠানের বদলে চারিত্রনীতিকেই 
বড়ো বল! হয়েছে, যার মধ্যে সাধনার নামে ছুরূহ প্রক্রিয়ার বদলে 
সহজ আত্মবোধ আর ভগবতপ্রেমকেই মূল রূপে গ্রহণ করা হয়েছে। 
আধুনিক যুগে শিক্ষিত সম্প্রদায়ের মধ্যে চিত্তের যে উৎকর্ষ সাধিত 
হয়েছে, তাতে এই রকম একটা ধর্মাদর্শই তার পক্ষে উপযোগী হতে 
“পারে । এ প্রসঙ্গে বিনয়কুমার সরকার বলেছেন, “উচ্চশিক্ষিত 
মুসলমানের সঙ্গে উচ্চশিক্ষিত হিন্দুর ধর্মমিলন-- বিশেষভাবে 
আত্মিক সমঝৌতা__অনিবার্ষ ।**"যুক্তিনিষ্ঠার প্রভাবে মুসলমান 
নরনারী হিন্দুদের খুব কাছে এসে পড়বে। যুক্তিনিষ্ঠ হিন্দুরাও 
মুসলমানের কাছে যাবে ।-**হিন্দ্-মুনলমানের ধর্মমিলন অবশ্যস্তাবী। 
জনসাধারণের ভেতরও যেমন অবশ্যন্তাবী উচ্চশিক্ষিতের ভেতরও 
তেমন অবশ্যন্ভাবী ।***আমার বিশ্বাস, আমাদের এখনকার আব- 
হাওয়াতেই হিন্দুমুসলমানের সমবেত বা যৌথ ধর্মের কাঠাম কাজ 
করছে। সমসাময়িক বঙ্গসংস্কতি আর বঙ্গলমাজ এই যৌথধর্ম 
মেনেই চলছে ।.**আমি রবীন্দ্-সাহিত্যের ধর্মগীতগুলার কথা বলছি। 
এই গানগুলা হিন্দু গানও নয়, মুসলমান গানও নয়। এ সব হচ্ছে 
বাঙালি স্ত্ী-পুরুষ মাত্রের জন্য ঈশ্বরবিষয়ক স্তোত্র। এ সবকে আমি 
হিন্দুমুসলমানের যৌথ ভগবদ্গীতা সমঝে থাকি। তা৷ ছাড় আছে 
রবীন্দ্রসাহিত্যের ধর্মোপদেশসমূহ। এই বাক্যগুলা হিন্দুর উপাসনাও 
নয়, মুসলমানের উপাসনাও নয়। এ সবের ভেতর আমি পাই 
বাঙালি হিন্দ্মুসলমানের এক্যবদ্ধ আত্মবিশ্লেষণ ও পরমেশ্বর্ভক্তি।” 
[ বিনয় সরকারের টৈঠকে ১,পৃষ্ঠ। ৪৪-৪৫ ] 

্রাঙ্মধর্মের মধ্যে অনুরূপ অসাম্প্রদায়িক মনোভাব আছে; 
বাস্তবিক পক্ষে ব্রাহ্গধর্ম হিন্দুধর্মেরই একটি সম্প্রদায়নিরপেক্ষ রূপ। 
কিন্তু কালক্রমে এই ধর্ম একটা মুতদেহ ধারণ করায় এর প্রসার থেমে 
গেছে। তা ছাড়া এই ধর্মের মধ্যে জীবনের প্রতি আগ্রহ 


১২৮ রবীন্দ্রনাথের ধর্ম[চস্ত। 


তেমনভাবে ফুটে ওঠে নি। ব্রাহ্মসমাজসংস্কারকদের ব্রতের কথ 
স্মরণ করলে অবশ্য জীবনের প্রতি তাদের দৃষ্টির কথা অস্বীকার কর। 
যাবে না। কিন্তু জীবনের প্রতি মানবোচিত প্রবল অনুরাগ অথচ 
সেই সঙ্গে গভীরতর সত্যে উপনীত হবার জন্য আকুল আকাক্া 
এই ধর্মে স্পষ্ট নয়। তার মধ্যে ব্রন্মের ভাবনা আছে বটে কিন্ত 
মানবজীবনের জয়গান নেই। অধাত্মসাধনার কাছে বা চরিত্রগত 
উৎকর্ষ-সাধনের কাছে মানব্প্রকৃতিকে সেখানেও খর্ব কর! 
হয়েছে। 

রবীন্দ্রনাথের সমস্ত ভাবনার মধ্যে স্থগভীর আর প্রবল জীবনানু- 
রাগ সধ্চারিত। ৮[1)6 [২6112100 0 810 4১1615৮ গ্রন্থের শেষ 
অনুচ্ছেদে তিনি বলেছেন, “ঘ 0০115560080 016 %195101) ০0৫ 
[817015০1500 02 52212. 1) 0102 51110115116 2100 2০210 0: 
6176 22101), 11) 006 092065 0৫£ 10010097 190০ 2100 6116 
০2101) 06 12010021162, ০০], 11) 0101900 0186 216 
52210171615 1175161710107100 2150 111)1016510955295115. :7৬615- 
15216 17 0015 ০2160 002 50116 0: 18108015015 ৪2/৪106 
2180 92170117610 105 ৮০102, 16 1:52801795 07011101761: 
৪1 71000060001: 10170071126 1616 (01225 001: 17910) ০0: 
1165 ড71)101) 52005 ০0. 25101126100 1] 1000510 10250170 
€1)6 1016০) 1806 0015 11) 018215 2170 1)0069১ 10 2150 
1) €61019195 ড712101) 21610917725 ০0:12. 2100. 560126১ 11) 
01000165 1101) 216. 01621005 10906 25210189015, 1) 052 
02102 19101) 15 005 2090800 10601696101) 11) 06০ 5011 
02100:6 0£ 002 100901061)0৮- মানুষের জীবন বস্তসর্বন্ব নয়--- 
তার মধ্যে একটা সৎ উপাদান আছে। কিন্তু সং উপাদানটিই সব- 
কিছু নয়, মানুষের জীবনের মধ্যে তার রূপে রসে স্থবিচিত্র প্রকাশ 
বলেই তা মানুষের কাছে মৃল্যবান। রবীন্দ্রনাথের কল্পনায় ত্রন্ষ 


ফল ১২৪ 


আর মানুষ একই সুরে গাঁথা হওয়ায় তার মধ্যে মানুষের হৃদয়ের 
স্পন্দন এমন স্পষ্টভাবে শোনা যায়। 

বাস্তবিক পক্ষে মানবতার মূল্যবোধ আধুনিক যুগের সবচেয়ে 
বড়ো কথা-ধর্মের ক্ষেত্রে মানুষের মূল্যকে স্বীকার করে রবীন্দ্রনাথ 
প্রথার শৃঙ্খলে আবদ্ধ, অর্থহীন সংস্কারের ভারে জীর্ণ, বিচারবিমূঢ় 
ভক্তির আতিশয্যে আবৃত ধর্মকে যথার্থভাবে জীবনভূমিতে প্রতিষ্ঠিত 
করতে চেয়েছেন। ধর্ম একদিকে যেমন অসম্ভবকে লাভ করবার জন্য 
কৃচ্ছ সাধন নয়, অপরদিকে তেমনই প্রয়োজনসাধনের উপায়মাত্র নয়, 
ধর্ম জীবনের বিস্তৃত ক্ষেত্রের এক প্রান্তে অবস্থিত মন্দির নয় বা তা! 
জীবনকে আষ্টে-পৃষ্ঠে বেঁধে রাখে নি, ত জীবনের মধ্যে সহজভাবে 
প্রবাহিত-_রবীন্দ্রনাথের এই বোধটি আধুনিক জীবনচিস্তায় একান্ত 
স্বাভাবিক, সংগতও বটে । 

এ যুগে মুষ্টিমের সংখ্যক লে।ক নাস্তিক বা ধর্মদ্বেষী, কিছু লোক 
ধর্মের নামে গদ-গদ-_কিস্তু মানবসমাজের বড়ো৷ অংশটাই ধর্ম সম্পর্কে 
আগ্রহশুন্। হওয়ায় গতানুগতিকতার অনুসরণ করে চলেছে। 
আধুনিক মননের সঙ্গে প্রাচীন ধর্মের অনেকটাই মেলে না প্রাচীন 
ধর্মের সারটুকু গ্রহণ করে অসার বন্ত পরিহার করার শ্রম করতে 
এই বৃহৎ মানবসমাজ প্রস্তত নয়-_স্থৃতরাং ধর্ম সম্পর্কে বিরুদ্ধত1 না 
থাকলেও তার জন্ বিন্দুমাত্র আগ্রহও নেই । তার জীবনের বিচিত্র 
সাধনার ক্ষেত্র থেকে ধর্ম বাদ পড়েছে। 

রবীন্দ্রনাথের কল্পনায় আধুনিক জীবনে ধর্মের আগ্রহ সৃষ্টির 
প্রয়াস সফল হয়েছে । এদেশে রামমোহন এ বিষয়ে পথিকৃৎ । 
তিনি জ্ঞানের দৃ্টিতে শান্ত্রকে বিচার করে আধুনিক জীবনে সেই 
সত্যকে প্রতিষ্ঠিত করতে সচেষ্ট হয়েছিলেন। দেবেন্দ্রনাথ হৃদয়ের 
বাণীর সঙ্গে মিলিয়ে শাস্ত্রের বাণীকে গ্রহণ করেছিলেন। রবীন্দ্রনাথের 
চিন্তায় জীবনই মুখ্য-_তা বিচিত্র উপাদানকে গ্রহণ করেছে, যেখানে 
*গান্ত্রের বাণীর সঙ্গে তার মিল আছে সেখানে তা শাস্ত্রের বাণীকে 

অভিনব রসে মণ্ডিত করে উপভোগ করেছে । সব-কিছুকেই ধর্মের 
রঙে রগ্রিত কর! রবীন্দ্রনাথের আদর্শ নয়। জীবনের মধ্যে 
নীতিবোধ আর গভীর সত্যানুভূতিকে সহজ করে তোলাই তার 
ধর্মচিন্তার সার মর্ম। 

রবীন্দ্রনাথের ধর্মচিন্তা প্রচলিত ধর্মের ছুটি বিষয়কে পরিহার 
করেছে। এই ছুটি বিষয় ধর্মের ছুই প্রান্তবত্তাঁ--একটি তাত্বিকতা, 
অপরটি সাধনপ্রণালী। পৃথিবীর সব ধর্মের মধ্যে হিন্দুধর্মের 
অনুশীলন আর আলোচনাই সব চেয়ে বেশি করে হয়েছে। এই 
সুপ্রাচীন ধর্মে তাত্বিকতা আর সাধন-ক্রিয়া সম্পর্কে একেবারে 
বিপরীত কথা স্থান পেয়েছে। ষড়দর্শনের বিভিন্ন শাখায় পরমতত্ব 
সম্পর্কে যে আলোচনা! হয়েছে তার মধ্যে তীক্ষ বুদ্ধিগ্রান্ অতি 
সুক্ষ্ম বিষয় সুনিপুণ ভাবে বিশ্লেষণ করা হয়েছে। আবার হিন্দু- 
ধর্মের নামে জটিল সাধনপ্রণালীও প্রচলিত। বাস্তবিক পক্ষে এই 
ছুটোকেই সাধারণ মানুষের পক্ষে নিরর্থক বলা অসংগত হবে ন1। 
রবীন্দ্রনাথের ধর্মচিন্তায় অতি ন্ুক্ষ্স দার্শনিকতা নেই, কোনে 
সুনিদিষ্ট সাধনপ্রণালীও নেই--সেইজন্য তা উৎকট জ্ঞানসাধক বা 
সংস্কারমূঢ চিত্তকে হয়তো সন্তষ্ট করতে পারে না। কিন্তু মানুষের 
সহজ জীবনযাত্রার সঙ্গে তার যোগ আছে। দার্শনিকত। আর 
যুক্তিহীন অনুষ্ঠান এই ছুটোকেই পরিহার রবীন্দ্রনাথের জীবন- 
দৃষ্টিরই পরিচয় দেয়। 

ধর্মের ক্ষেত্রেও ধারা বস্ত্ববাদী তার রবীন্দ্রনাথের ধর্মচিস্তাকে 
ধর্মের কোনো আদর্শ বলে হয়তো! স্বীকারই করবেন না। সং 
হওয়া, ঈশ্বরের প্রেমে জীবন ভরিয়ে রাখা_-এই ধরনের কল্পনা 
তাদের কাছে সদর্থক কোনে! চিন্তা বলে প্রতিভাত নাও হতে পারে। 
বাস্তবিক পক্ষে ধর্মকে নিংশ্বাসবায়ু-রূপে সহজভাবে গ্রহণ করবার 
আদর্শ প্রচলিত ধর্মের মধ্যে নেই। ধর্ম বলতে আমাদের চিত্তে 
যে সংস্কার বা বাসনার উদয় হয় রবীন্দ্রনাথের ধর্মচিন্তায় তার মূল্য 


ফল ৬৩৩ 


যৎসামান্ত। রবীন্দ্রনাথের ধর্মচিস্তায় ভগবৎশচন্তামূলক উপাসনা 
ছাড়! আর কোনে অনুষ্ঠানের স্থান নেই । 

আধুনিক যুগের বৈজ্ঞানিক বিচারবুদ্ধি ধর্মমতগুলির আচার- 
অনুষ্ঠানের যৌক্তিকতা সম্পর্কে প্রশ্ন তুলেছে । ভগবৎ-চিন্তায় আর 
কিছু হোক-না-হোক অন্তরে সৎ ভাব যে আসে বৈজ্ঞানিক বিচারবুদ্ধি 
এই কথাটার প্রতিবাদ করতে পারে না। কিন্তু কোনো বিশেষ 
দেবতার পুজায় বিশেষ শক্তি অর্জন করা যায় বা কোনে! বিশেষ 
অনুষ্ঠানে বিশেষ ফল লাভ কর! যায় এই কথা! বিজ্ঞান স্বীকার করে 
নি। আমাদের দেশের পুজাপার্ণণের মধ্যে উৎসবের যে একটা 
আনন্দ আছে তা! সহজবোধ্য-_কিন্তু তার মধ্য দিয়ে দৈবী শক্তি ব৷ 
দৈব প্রসাদ লাভ করা যেতে পারে এই মতটিকে সত্য বলে মেনে 
নিতে বৈজ্ঞানিক দৃষ্টি রাজি নয়। বরং বিভিন্ন যুগে সমাজের বিচিত্র 
গতির ফলেই আমাদের ধর্ম গড়ে উঠেছে, যে-সব জিনিসকে আমাদের 
ভক্তিপ্রবণ মন সনাতন বলে মনে করে আসছে তার অনেকগুলিই 
অর্বাচীন, যে সমস্ত অনুষ্ঠানকে ধর্মের অবিচ্ছ্গ্য অঙ্গ বলে মনে করি 
তার অনেকগুলিই অর্থহীন__আধুনিক বৈজ্ঞানিক দৃষ্টি এই ধরনের 
সিদ্ধান্ত উপযুক্ত প্রমাণ সহযোগে আমাদের সামনে হাজির করেছে। 
এঁতিহাসিক গবেষণার ফলে এমন অনেক জিনিস প্রমাণত হয়েছে 
যাতে আমাদের প্রচলিত ধর্মের অনুষ্ঠানগুলি যে নিতান্তই সাময়িক 
সৃষ্টি আর যুগে যুগে তা যে পরিবতিত হয়ে আসছে এই বোধটি স্পষ্ট 
হয়ে উঠছে। 

অবশ্য এ কথাও স্বীকার্য যে আধুনিক বিভশান ঈশ্বরের অস্তিত্ব 
বা অনস্তিত্ব সম্পর্কে নিরুত্তর। স্গ্টিতত্ব অনুসন্ধান করতে গিয়ে 
পিছু ফিরতে ফিরতে একদিকে যেমন সে মানব থেকে আদি 
আযামিবায় পৌছেছে তেমনই এই পৃথিবী থেকে স্ূর্ধে, সূর্য থেকে 
নীহারিকায়, অবশেষে নীহারিকা থেকে মহাশৃন্তে ভাসমান অণুপুজে 
পৌছেছে। অণুকে, পরমাণুকে বিশ্লেষণ করে শক্তির বিচিত্র লীল৷ 

সে প্রত্যক্ষ করতে পেরেছে বটে কিন্ত তার বেশি কিছু বলতে পারে 
নি। ধর্মের অনেক বিশ্বাসকেই সে ভ্রান্ত বলে প্রমাণিত করলেও 
ঈশ্বর সম্বন্ধে কোনো সিদ্ধান্ত সে গ্রহণ করতে পারে নি। 

ব্রহ্ম যে অমেয়__-বেদান্তদর্শনের এই অন্যতম সিদ্ধান্ত সব দর্শনের 
ক্ষেত্রেই সমানভাবে সত্য। সব দর্শনেই নুক্ষাতিসৃক্ষ্ম তত্বালোচন। 
আছে বটে, কিন্তু তাতে আমাদের তাকিক মন কতকটা পরিতৃপ্ত 
হয় এইমাত্র, আমাদের জ্ঞানবৃত্তি তা থেকে যথার্থ সার পদার্থ 
আহরণ করতে পারে কি না সন্দেহ। 

শ্রীঅরবিন্দ বিবর্তনবাদের দিকে দৃষ্টি রেখে জড় থেকে প্রাণ, 
প্রাণ থেকে মন এইভাবে বিশ্বের বিকাশের কথা বলেছেন-_ মানুষ 
সাধনার বলে অতিমানস লাভ করে অবশেষে দিব্যজীবনের অধিকারী 
হবে, এই তার ভবিষ্যদ্বাণী। কিন্তু তার এই উক্তিও অত্যুচ্চ 
ভাবকল্পনা মাত্র। বস্তুত শ্রেষ্ঠ দার্শনিকরা সকলেই অত্যুচ্চ 
ভাবকল্পনার অধিকারী- শ্রেঠ কবিদের সঙ্গে এইখানেই তাদের 
সাজাত্য। 

মোট কথা এই যে, আধুনিক বিজ্ঞানের উৎকর্ষেব ফলে আমাদের 
প্রচলিত ধর্মবিশ্বীস বিপর্যস্ত, অথচ এই বিজ্ঞান আমাদের চিত্তের 
বিশ্রাম-ভূমি নয়। মামুষেব অন্তর বলে যে একটি জিনিস আছে 
বস্তৃবিজ্ঞান তার হদিশ পায় নি। এই অন্তর মানুষের উদ্বৃত্ত সম্পদ 
যার তৃপ্তির জন্য মানুষ শিল্পের সাধন! করে, যার স্ফুততির জন্ত ধর্মের 
মতো শক্তির প্রয়োজন । নাস্তিকের আর কোনে কিছুর অভাব হয় 
না, কিন্তু ভক্তের সুগভীর আনন্দ থেকে তিনি বঞ্চিত। প্রত্যক্ষ 
প্রমাণাভাবে ঈশ্বর অসিদ্ধ বললে তার উত্তর দেওয়া কঠিন হয়ে 
পড়ে, কিন্তু মানুষের অন্তরে যে গভীর একট আকাজ্ষা আছে আর 
সেই আকাজ্ষা যে উপকরণের সমাবেশে মেটে না একথা 
অস্বীকার করবার উপায় নেই। মানুষের অন্তর যে গভীরতম 
সত্যকে চায়, যে চরমপ্রাপ্থির জন্য ব্যাকুল তার জন্যই মানুষের ধর্মের 

উদ্ভব। সত্যবস্তরর সন্ধান না পেয়ে মানুষের ধর্ম অনেক বিকৃত 
বিষয় বা মিথ্যা উপাদান গ্রহণ করেছে বটে কিন্তু তার জন্য তার 
অন্তরের সেই স্থুগভীর আস্পৃহাকে মিথ্যা বলে উড়িয়ে দেওয়! 
যায় না। 

রবীন্দ্রনাথের ধর্মচিন্তাকে আধুনিক মানুষের সেই গভীরতম 
সত্যানুসন্ধানের একটা প্রয়াস বলা অসংগত হবে না। তিনি যেন 
আধুনিক যুগের শিক্ষিত মানুষের দৃষ্টি আর চিরন্তন মানুষের আগ্রহ 
নিয়ে মানুষের চরম সত্যের সন্ধান করতে অগ্রসর হয়েছেন। তার 
ধর্মচিন্তা আধুনিক যুগের মানুষের ধর্মচিন্ত/রই একটি রূপ--কবির 
জীবনসাধন। তাকে অপবূপ করে উুলেছে। 

আধুনিক মানুষের মধ্যে সংস্কারমুক্তির যে প্রয়াস আছে তা 
রবীন্দ্রনাথের ধর্মচিন্তায় স্ুস্পষ্ট। একসময়ে তিনি তার ভাবী 
জামাতাকে উপবীত গ্রহণ করানোর জন্য জিদ ধরেছিলেন, কিন্তু তার 
রচনার মধ্যে সেই সময়কার সংস্কারের ছুবলতার চিহ্নমাত্র নেই। 
শেষ জীবনে তার দৌহিত্রীর অসবর্ণ বিবাহ সম্পর্কে তার মনে 
বিন্দুমাত্র দ্বিধা ছিল শা। তিনি বার বার সংস্কারের বেড়াজাল 
ভেঙেছেন।-_ প্রভাতকুমারের রবীন্দ্রজীবনী থেকে জানা যায় যে 
রবীন্দ্রনাথ প্রেততত্বে আগ্রহশীল এমন কি কিছু পরিমাণে বিশ্বীসীও 
ছিলেন। কিন্তু তার রচনায় এই আগ্রহ বা বিশ্বাসের কোনে। পরিচয় 
পাওয়া যায় না। তার রচনা মনম্থিতায় উজ্জ্ল_ আধুনিক 
মানুষের বৈজ্ঞানিক বিচারবুদ্ধির সঙ্গে কবির ভাবকল্পন। মিশে তাকে 
তার প্রত্যেকটি চিন্তাকে মুক্তার মতো নিটোল আর দীন্তিময় করে 
তুলেছে । যাজীর্ণ সংস্কার বা যা অস্পষ্টতার কুহেলিকায় সমাচ্ছন্ন 
তাকে তার লেখনী প্রশ্রয় দেয় নি। তার ধর্মচিন্তায় য। প্রকাশিত 
হয়েছে তা তার সচেতন অন্ুভৃতির ফল। আপনার অন্তরে 
কোনো জিনিস উপলব্ধি করে তারপর তিনি সেটাকে প্রকাশ 
করেছেন। ব্যক্তিমান্ুষের অনেক-কিছু ভালোলাগ। মন্দলাগ। থাকতে 

পারে, ব্যক্তিমান্নষের অনেক ছুর্বলতাও থাকে ; কিন্ত ধর্মচিস্তার ক্ষেত্রে 
রবীন্দ্রনাথ সেগুলোকে পরিহারই করেছেন । তার রচনাবলীতে 
কোথাও মননের অসচ্ভাব ঘটে নি--আঁধুনিক বিচারবুদ্ধিকে তিনি 
প্রতিপদে স্বীকার করেছেন । 

ধর্মের সঙ্গে বিজ্ঞানের অবিরোধ আর নীতির মিলন সাধিত হলে 
জীবন সব দিক দিয়েই সুন্দর আর স্ুসমঞ্জস হয়ে উঠতে পারে। 
ধর্মজীবন, নৈতিক জীবন, যুক্তিনিষ্ঠ বাস্তবজীবন--এই তিনটিই 
জীবনের খণ্ডাংশ- রবীন্দ্রনাথের কল্পনা এই তিনটিকে মিলিত করে 
পূর্ণাঙ্গ জীবনের আদর্শ প্রতিষ্ঠা করতে উৎসুক হয়েছিল। তার 
ব্যক্তিগত জীবনে সৌন্দরধান্ৃভৃতি তথা সৌবম্যবোধ এই সামঞ্জস্য 
সাধন করেছে। মানুষের সৌন্দর্ধানুভৃতি তার অন্য অনুভূতিগুলো 
থেকে স্বতন্ত্র একট! বিচ্ছিন্ন বৃত্তি নয়--এটি তার জীবনের সব 
বিষয়ের সঙ্গেই জড়িত, স্থৃতরাং এর মধ্যে পূর্ণতার স্থুর আছে। 
টপনিষদে স্ত্তির মূলে আনন্দের কথা বলা হয়েছে_-এই 
সৌন্দযানুভুতি সেই আনন্দের লাবণ্য__ভিতরে আনন্দরস টলটল 
করছে। অন্তরে একটা গভীর রসবোধ না থাকলে সৌন্দর্ষের 
তনুভূতি জাগ্রত হতে পারে না। প্রতি মানুষের অন্তরেই এই 
রসবোধ কিছু-নাকিছু পরিমাণে থাকে-_-এই বোধটিকে বিকাশের 
অবকাশ দিলেই জীবন স্ুুষমায় মণ্তিত হতে পারে। এই 
অবস্থাতেই ধর্মকে জীবনে সহজভাবে গ্রহণ কর! সম্ভবপর-_নতুব! 
ধর্মের জন্ত জীবনের উপর একটা কৃত্রিম চাপ ্যপ্টি করলে তা 
একপেশে হয়ে উঠবে। জীবনের সব বৃত্তিগলির সঙ্গে সঙ্গে 
আমাদের ধর্মচেতনাও একট গভীর আনন্দের মধ্য দিয়ে উদ্ভাসিত 
হতে হতে আমাদের জীবনকে সব দিক দিয়ে সার্থক আর পূর্ণাঙ্গ 
করে তুলবে--এই কথাটি রবীন্দ্রনাথের ধর্মচিস্তার মূল সুত্র। 


রবীন্দ্রনাথ ঠাকুর 
রামমোহন রায় 

মহষি দেবেন্দ্রনাথ ঠাকুর 

নগেন্দ্রনাথ চট্টোপাধ্যায় 

স্থকুমার সেন 
ক্ষিতিমোহন সেন 


প্রমথনাথ বিশী 

চারু বন্দ্যোপাধ্যায় 

_ সমগ্র বাংল৷ বচনাবলী ও 
চিঠিপত্র 
-সমগ্র গ্রন্থাবলী 
_ আত্মজীবন 
ত্রাহ্মধর্ম সম্পাদিত গ্রন্থ ] 
ব্রাহ্মধর্মের ব্যাখ্যান 
_ রবীন্দ্রজীবনী ও রবীন্দ্রসাহিত্য- 
প্রবেশক ১ম--৪র্থ খণ্ড 
_মহষি দেবেন্দ্রনাথ ঠাকুর 

দাদু 
ভারতের সংস্কৃতি 
রবীন্দ্র কাব্য প্রবাহ ১ম-_হয় খণ্ড 

রবি-দীপিতা। 
--ভারতীয় সাধনার এঁক্য 
ত্রয়ী 
_-দিব্যজীবন [ অন্থবাদ ] 

